
Prefata 


În piesa vieţii, fiecare dintre noi ar vrea să-și scrie rolul si să-și interpreteze 
destinul în așa fel încât să ajungă la un final conform cu propriile sale 
dorințe. Dar pentru că suntem ființe sociale, monologul nu este o soluţie. 
Trebuie să ne alegem replicile astfel ca ele să se integreze unui cor anume. 
Uneori, sau chiar adesea, este foarte posibil ca replicile imaginate de noi să 
fie disonante sau să nu fie acceptate de ceilalți actori. De aceea este nevoie 
de un Regizor care să-și asume rolul de a pune în acord toate rolurile 
personale. Supunându-ne lui, ne pierdem autonomia si ne integram 
sistemului. Cu timpul, nu mai putem spune cât anume din destinul personal 
l-am scris noi înşine şi cât a fost scris de alţii. Nu mai putem preciza cu 
exactitate cât din ființa noastră ne reprezintă Eul şi cât este rezultatul 
sfaturilor, antrenamentelor, educaţiei, sugestiilor, recomandărilor sau 
ordinelor pe care ni le impun ceilalți. Nu mai ştim unde se termină rolul pe 
care ni l-am scris noi înşine şi unde începe cel scris de alţii. Nu mai putem 
spune cine, de ce şi când a scris scenariul care ne comandă ce să gândim, ce 
să facem, ce să simţim. lar de multe ori se întâmplă ca vreun Regizor să-și 
depășească simpla condiţie de dispecer abilitat să pună ordine într-un sistem 
şi începe să se creadă demiurg, să-i socotească pe ceilalți simpli figuranti 
într-o piesă scrisă de el, pentru el, care lor, evident le este străină. În astfel 
de cazuri, mai devreme sau mai târziu, piesele se transformă în tragedii 
oribile... 


Această carte se ocupă tocmai de Regizorii care se cred demiurgi, de modul 
în care îşi scriu scenariile şi de tehnicile prin care transformă actori talentaţi 
in figuranti fără voie. Este un domeniu care, dincolo de impresia ocultă pe 
care o degajă, are reguli precise. Cei mai mulţi dintre noi, pradă impresiei 
bune pe care o avem despre propria noastră persoană, nu credem că putem 
deveni prea uşor victimele artizanilor manipulării. Dar lucrurile stau cu 
totul pe dos. Încercările de manipulare vin tot timpul, de pretutindeni. Și 
cele mai ușoare victime sunt cei care nu vor să creadă... 


Există nenumărate sfaturi, exerciţii și algoritmi de a induce individului 
rezistența fata de presiunea celor care încearcă să-i remodeleze gândirea, 
simţurile, comportamentul, conform intereselor lor. Toate însă au la bază 


cunoasterea tehnicilor de manipulare. Fiind avertizat de presiunile ce se 
exercita permanent asupra lui, stiindu-le substratul si finalitatea, fiecare 
individ isi poate găsi propria sa cale de a rezista, de a se regăsi pe sine 
însuși în orice împrejurare, de a nu deveni un simplu figurant... 


Această carte nu este un manual. Nici nu își propune să fie aşa ceva. Ea se 
adresează cetăţeanului obișnuit, celui supus în permanență manipulărilor. 
Analiza tehnicilor de influențare si a efectelor acestora, cu exemple 
arhicunoscute sau abia sesizabile, din istorie sau din zilele noastre, poate 
reprezenta un avertisment. “Knowledge is power” (Cunoaşterea înseamnă 
putere), spunea cândva filozoful englez Francis Bacon. Cunoscând tehnicile 
de manipulare putem să rezistăm în fata lor. Putem evita rolul de figuranti 
în propria noastră viaţă... 


În același timp, o astfel de carte este extrem de necesară cititorului român. 
În România, subiectul a fost tabu timp de aproape o jumătate de secol. 
Cuvântul nici măcar nu există în Micul Dicţionar Enciclopedic. lar în 
Dicţionarul Explicativ al Limbii Române este prezentată doar semnificaţia 
sa tehnică. Motivele sunt lesne de înţeles, dar golul trebuie umplut, pentru a 
nu se mai repeta ororile din trecut... 


Am reuşit conturarea acestei cărți după ce am urmat cursurile Catedrei de 
psihologie socială de la Universitatea Stanford din California. Lectiile 
predate studenţilor de profesorul Philip Zimbardo, şeful Catedrei, precum si 
referintele bibliografice indicate de domnia sa mi-au fost de un real folos. 
Faptul că am putut studia la Universitatea Stanford se datorează Fundaţiei 
Reuter din Londra, care mi-a acordat o bursă de un an de zile, precum şi 
Programului de burse Knight de care am beneficiat la Stanford. Mulţumesc 
tuturor celor care m-au ajutat ca această carte să poată apărea şi să ajungă la 
cititori. 


Argument cu regizori si figuranti 
Noaptea care a zguduit America 


In seara de Halloween (31 octombrie) a anului 1938, in Statele Unite, un 
program de radio ce transmitea muzica spaniola a fost intrerupt de un 
buletin de stiri in cadrul cdruia se anunta observarea unor explozii 
neobisnuite pe planeta Marte. Dupa care, programul muzical a continuat. 
Ceva mai târziu, din nou o întrerupere, pentru a transmite în direct un 
reportaj din Grover’s Mill, o micuță localitate din statul New Jersey, unde 
un „cilindru uriaș“ a lovit Pământul „cu o forță teribilă“. Se pare că în acel 
moment, circa un milion de americani ascultau emisiunea. Curiozitatea a 
fost înlocuită treptat de teamă atunci când reporterul, şi el speriat, a început 
să descrie cum se desurubeaza capătul exterior al cilindrului (în difuzoare se 
auzeau niște scrdsnete cu adevărat lugubre) si din interiorul „mașinăriei“ 
apar nişte creaturi uriașe, sclipitoare, cu tentacule imense şi ochi ca de 
şarpe. 


Pe măsură ce continua „reportajul de la fata locului“, panica se răspândea. 
Infricosati, reporterii relatau cum această „avangardă a invadatorilor de pe 
Marte“ a început să cucerească New Jersey, să ucidă pe oricine ar fi încercat 
să i se opună şi să se îndrepte spre inima New Yorkului. În cadrul emisiunii 
se auzeau tot mai des apeluri ale autorităţilor către populaţie, pentru 
evacuarea unor întregi zone. 


În studiile sale consacrate efectelor acestei emisiuni de radio, psihologul 
american Hadley Cantril a observat că sute de mii de oameni au intrat în 
panică si multi dintre ei și-au părăsit locuinţele pentru a scăpa de invazia 
„marţienilor“. 


Ce se întâmplase de fapt? În fiecare an, în noaptea de Halloween, 
americanii se deghizează în fantome, monștri, vampiri şi alte figuri de 
groază. Sărbătoarea provine dintr-un vechi obicei celt, care urmărea 
îmbunarea spiritelor celor morţi. Datina s-a răspândit în Statele Unite, 
Canada si teritoriile britanice, devenind un prilej de carnaval si distracţie. 
Copiii merg cu colindul, deghizați în fantome, și „ameninţă“ gazdele că le 
vor face surprize neplăcute dacă nu îi vor îmbuna cu ceva dulciuri, iar 


adulţii se întrec in păcăleli. În noaptea de 31 octombrie 1938, Orson Wells, 
cel care avea să devină unul dintre cei mai vestiți regizori şi actori 
americani, s-a gândit să adapteze radiofonic celebrul roman stiintifico- 
fantastic Războiul lumilor, scris de H.G. Wells. Împreună cu colegii săi, 
actorii de la Mercury Theater, au interpretat extrem de realist momentele 
dramatice ale „invadării“ Americii de către hidoasele „creaturi martiene“. 
Efectele speciale au fost improvizate și ele cu foarte multă abilitate, reușind 
amplificarea tensiunii si inducerea sentimentului de panică. Spre exemplu, 
pentru a reda sonor celebra desurubare a cilindrului, tehnicienii au găsit un 
borcan cu capac, pe care l-au deschis în bazinul WC-ului pentru a da o 
rezonanță specială scrâșnetelor. 


Cum se creează o psihoză în masă 


Cum de au căzut atât de multi americani pradă păcălelii? În primul rând 
trebuie amintit că piesa a fost transmisă în 1938, deci înainte de „era 
televizorului“. Pe atunci, radioul era unica sursă de muzică, divertisment, 
piese de teatru, dar si de stiri de ultimă oră. Apoi, piesa copia foarte exact 
sistemul de transmitere a ştirilor și a reportajelor în direct, în plus, foarte 
multi dintre ascultători pierduseră începutul când emisiunea fusese clar 
prezentată ca o adaptare radiofonică a romanului Războiul lumilor. Orson 
Wells a ales ora începerii emisiunii cu puţin înainte de finalul unui foarte 
îndrăgit spectacol radiofonic, Charlie McCarthy, ce se desfășura pe un alt 
post de radio. Majoritatea ascultătorilor au aşteptat finalul acelui spectacol 
şi abia după aceea au comutat pe frecvenţa postului de muzică spaniolă, 
pierzând astfel prezentarea din debutul emisiunii. 


Dincolo de aceste explicaţii, mai există şi o alta ţinând de structura 
psihicului uman, de psihologia socială. Auzind acele „reportaje“ 
infricosatoare, dar şi aproape incredibile, foarte multi dintre ascultători au 
căutat să vadă cum se comportă cei împreună cu care audiau emisiunea. 
Cum toţi erau îngrijoraţi şi speriaţi, orice îndoială a dispărut. Ne-am sărutat 
unii pe alţii pentru că ne aşteptam să murim dintr-o clipă în alta, isi 
amintea un ascultător, citat de Cantril. 


Mulţi dintre cei convinşi că tot ceea ce aud la radio se întâmplă cu adevărat 
au găsit chiar și corespondențe în realitatea imediată, interpretând instinctiv, 
„în cheie proprie“, observaţiile, pentru a se potrivi cu ceea ce se transmitea 


în difuzoare. Ne-am uitat pe fereastră si Wyoming Avenue era negru de 
mașini. Mi-am dat seama că oamenii încercau să fugă, să scape..., spunea 
un ascultător, pentru ca altul să adauge: Pe strada mea nu se zărea nici o 
mașină. M-am gândit că drumurile erau blocate de ambuteiaje, din cauză 
că foarte multe căi de acces fuseseră distruse de invadatori. (Cantril) 


Fenomenul care a produs o asemenea psihoză în masă a fost denumit 
Contagiune printr-un paralelism cu termenul medical ce semnifică 
răspândirea unei epidemii. În psihologia socială, contagiunea reprezintă 
transmiterea rapidă la nivelul mulțimilor de oameni, a emoțiilor si a 
manifestărilor de comportament. De fiecare dată când un individ se află 
într-o situație ambiguă, el încearcă să se adapteze reacţiilor celorlalți. Din 
păcate, într-o astfel de situaţie confuză, nici ceilalți nu ştiu mai mult decât 
el. Din cauza contagiunii, psihozele în masă capătă, uneori, proporţii 
incredibile. 


În același timp, efectele emisiunii radiofonice Războiul lumilor arată cât de 
puternice, dar, uneori, și periculoase, pot deveni sursele de informaţie atunci 
când ele sunt manipulate într-un anume scop. În acea noapte a lui 1938, 
foarte puţini au fost cetăţenii care nu au crezut în ceea ce auzeau la radio si 
au încercat să afle amănunte de la alte posturi radiofonice. Dar nu au găsit 
nicăieri vreo ştire referitoare la respectivul „eveniment“. Au telefonat 
diverselor cunoştinţe, dar nici acestea nu aveau informații suplimentare, 
singura sursă referitoare la „invazie“ fiind, pentru toţi, postul ce transmitea 
„reportajele de la fata locului“. Lipsa datelor suplimentare, „tăcerea“ 
celorlalte posturi au sporit deruta. Fapt ce demonstrează că existenţa unei 
singure surse de informare poate amplifica la maximum efectele 
manipulării. Cazul emisiunii lui Orson Wells este doar un exemplu 
particular, mai ales că s-a petrecut în condiţiile existenţei unui număr 
considerabil de posturi radiofonice. Lipsa informaţiilor suplimentare a 
generat confuzia şi a facilitat răspândirea psihozei. 


Unde sunt „teroriștii care trăgeau din toate poziţiile“? 


Cu mult mai puternică însă este influența unei surse de informaţie în 
condiţiile în care nu există o alternativă. Un exemplu edificator îl constituie 
revoluția română din decembrie 1989, când televiziunea naţională 
reprezenta singura sursă majoră de informare. Nimeni nu avea posibilitatea, 


atunci, sa verifice daca într-adevăr existau cei „șaizeci de mii de morţi“ 
despre care se vorbea pe post. La fel, zvonurile despre teroriștii care „trag 
din toate poziţiile“, despre iminenta aruncare în aer a Combinatului 
Petrochimic de la Pitesti, despre otrăvirea apei potabile ș.a.m.d. erau 
imposibil de verificat. Însuşi faptul că principalul obiectiv vizat de cei care 
au participat la revoluţie, dar mai ales de cei care au dirijat-o, a fost 
Televiziunea Română, demonstrează rolul vital al mijloacelor de informare 
în masă, al acestei televiziuni în special, în canalizarea energiilor umane 
spre un anume scop. În anii următori, mineriadele, ce au afectat grav 
imaginea României în lume, au fost posibile tot din cauza păstrării 
televiziunii naţionale ca singură sursă de informare a marii majorități a 
populaţiei. Prezentarea voit distorsionată a evenimentelor pe postul naţional 
de televiziune a indus o anume psihoză în masă, pregătind terenul pentru 
evenimentele regretabile ce au urmat. 


Trebuie reamintit totuşi că nu doar studierea mecanismelor de propagare a 
psihozelor în masă constituie obiectul acestei cărți, ci mai ales tehnicile prin 
care, cu bună știință, ele sunt induse la nivelul unui grup de oameni cât mai 
larg, de un grup restrâns de indivizi care urmăreşte un anume scop. 


Epidemia ciupiturilor de parbrize din Seattle 


Rămânând în sfera creării psihozelor în masă, merită amintită o altă isterie 
colectivă de proporţii, care, la o analiză mai atentă, poate părea o glumă 
prostească, fără nici o şansă de reușită. Și totuşi, la vremea respectivă, sute 
de mii de oameni s-au lăsat antrenați în ceea ce mai târziu va fi consemnată 
în tratatele de psihologie socială drept Epidemia ciupiturilor de parbrize din 
Seattle. 


În ultima decadă a lunii martie din 1954, în ziarele din Seattle au început să 
apară tot mai multe informaţii despre avarierea parbrizelor de automobile 
din pricina unor ciupituri foarte fine si a unor mici bule apărute în sticlă. 
Până atunci, nimeni nu remarcase fenomenul și viata decurgea în liniște. 
După ce au citit respectivele relatări din ziare, mai toți posesorii de 
automobile din Seattle au descoperit că, într-adevăr, parbrizele le erau 
ciupite şi presărate ici-colo de bule minuscule. În următoarele trei 
săptămâni, s-a răspândit zvonul că respectivele stricăciuni erau produse de 
nişte bande de vandali care terorizau orașul. Telefoanele circumscriptiilor 


de poliție au început să sune continuu. Mii de cetățeni raportau noi 
stricăciuni la parbrizele lor, iar alții chemau poliţia pentru a-i prinde pe 
vandalii care tocmai dispăruseră „după colţul străzii“. Poliţia s-a dovedit 
depășită de evenimente, mai ales că nu reușise să prindă nici un bandit. Pe 
15 aprilie, primarul din Seattle a declarat că stricăciunile raportate sunt mult 
prea numeroase pentru a mai încredința cazurile poliţiei si a cerut 
guvernatorului statului Washington (a cărui capitală este Seattle), precum si 
președintelui Statelor Unite, Dwight D. Eisenhower, să ia măsuri urgente. 
Oamenii au început să-și acopere parbrizele cu ziare sau cuverturi, ori să le 
tina numai în garaje. Nefiind depistată nici o bandă de vandali, a început sa 
se răspândească zvonul că ciupiturile ar fi produse de un praf meteoric sau 
de căderile radioactive ce au urmat unor testări ale bombei cu hidrogen 
efectuate cu putin timp în urmă. Câteva săptămâni mai târziu, tot ziarele au 
fost cele care au arătat că tot ceea ce se întâmpla în Seattle nu era decât o 
isterie colectivă, provocată de faptul că, pentru prima dată, oamenii au fost 
determinaţi să se uite cu atenţie la parbrizele mașinilor (întotdeauna ciupite 
şi cu bule minuscule), în loc să privească prin ele, aşa cum fac de obicei. 
Epidemia ciupiturilor de parbrize din Seattle a dispărut la fel de brusc 
precum apăruse. Nu se mai ştie cine a avut nastrusnica idee de a provoca 
respectiva psihoză. Atunci a fost vorba de un renghi jucat cititorilor. 
Tehnica însă rămâne valabilă. Ea a fost şi va mai fi utilizată de artizanii 
manipulării în scopuri mult mai grave decât o simplă farsă. 


Figurile mesianice ale totalitarismului 


Filmul Triumful voinței, realizat de Leni Riefenstahl, înfățișează grandioasa 
manifestaţie cu care debuta Congresul Partidului Naţional Socialist German 
din septembrie 1934. Filmul Începe cu o vedere panoramică a cerului de un 
albastru splendid. Apoi, dinspre munții tiviti cu nori albi, apare un avion 
argintiu. Dedesubtul său, camera începe să înregistreze turnurile și zidurile 
maiestuoase ale unui oraş medieval: Niirnberg. Umbra avionului trece peste 
o coloană uriașă de oameni în cămăși brune, aflată în mars. Apar alte si alte 
străzi, toate pline cu şiruri de oameni mărșăluind. În cele din urmă avionul 
aterizează şi se opreşte într-un loc fastuos amenajat. Din cabina sa 
sclipitoare, ca o zeitate coborâtă din ceruri, apare Adolf Hitler. O mulțime în 
extaz îi vine în întâmpinare. 


Desi realizat In scop de propaganda, Triumful vointei contine imagini reale, 
socante, ce dezvaluie unele dintre metodele folosite pentru manipularea pe 
scară larga a colectivitatii umane, precum si rezultatele cutremuratoare ale 
acestei manipulări. Circa un milion și jumătate de cetăţeni s-au strâns la 
Nürnberg, în septembrie 1934. Si nu au fost aduşi cu forţa. Asemenea uriașe 
adunări de oameni, care participau la procesiuni în lumina tortelor, asistau 
laparade militare impresionante, ascultau discursuri incendiare, ţinute de la 
înălțimea unor tribune grandioase, pavoazate cu gigantice însemne naziste, 
şi scandau la unison urale precum: Sieg heil!, reprezentau o componentă 
vitală a „noii ordini“ pe care naziștii o impuseseră Germaniei, după ce au 
preluat puterea în 1933. 


Dincolo de asemenea manifestații grandioase şi de prezentarea unor filme 
precum Triumful voinţei, propaganda nazistă a pus la punct numeroase alte 
metode de îndoctrinare. Pictura, arhitectura, teatrul, radioul, ziarele, muzica, 
toate au fost supuse unei cenzuri stricte, pentru a putea fi utilizate cu 
maximum de eficientă în controlul gândurilor, emoţiilor şi 
comportamentului fiecărui cetățean din cel de-al Treilea Reich. Un vast 
sistem de manipulare a fost construit pentru a putea supraveghea si dirija 
permanent fiecare mijloc de exprimare. 


Studierea acestui sistem si analiza tehnicilor utilizate în cadrul său pot oferi 
un posibil răspuns la întrebarea: „Cum a fost posibil ca naziștii să ajungă la 
putere in Germania si să declanșeze cel mai devastator conflict armat din 
istoria omenirii?“ 


La rândul lor, regimurile comuniste au aplicat, în linii generale, aceleași 
metode de manipulare precum cele utilizate de naziștii ai căror dușmani de 
moarte erau. În fond, şi fascismul şi comunismul sunt ideologii totalitare, ce 
presupun strategii asemănătoare de preluare a puterii si apoi de menţinere a 
acesteia. 


Spre exemplu, manifestările grandioase ce marcau discursurile lui Adolf 
Hitler fac parte din aceeași categorie cu spectacolele ce acompaniau 
cuvântările lui Kim Ir Sen sau ale lui Nicolae Ceauşescu. Doar recuzita era 
diferită. 


Un alt element comun, din păcate, îl reprezintă dezastrul si nenumăratele 
victime umane pe care le lasă în urmă prăbușirea regimurilor totalitare. Și 
iarăși, din păcate prea târziu, apar întrebări de genul: „Cum a fost posibil ca 
astfel de lucruri să se întâmple?“ Unul dintre capitolele acestei cărți 
radiografiază tocmai mecanismele intime utilizate de propovăduitorii 
totalitarismului pentru a remodela gândirea celor pe care îi conduc. 


Alegerile din 1988 în SUA 


În campania electorală din vara lui 1988, în Statele Unite, vicepreşedintele 
George Bush se situa mult în urma guvernatorului Michael Dukakis în cursa 
pentru fotoliul de la Casa Albă. Majoritatea observatorilor democrați erau 
convinşi că avantajul lui Dukakis era imposibil de întrecut. Și totuşi, spre 
surpriza lor generală, în numai câteva luni, George Bush a redus 
handicapul, l-a anulat și a câștigat alegerile. Cei mai mulţi analiști politici 
sunt de părere că Willie Horton a jucat rolul principal în această 
spectaculoasă răsturnare de situaţie. Revista Time îl denumea: Cel mai 
valoros jucător din echipa lui George Bush. 


Cine era acest Willie Horton? Nu făcea parte dintre cei care au susținut 
financiar campania electorală a lui Bush si nici nu se număra printre 
consilierii viitorului preşedinte. De fapt, cei doi nici nu se întâlniseră 
vreodată. 


Willie Horton era un delincvent afro-american, care fusese eliberat dintr-o 
închisoare din statul Massachusetts, înainte de termen, în cadrul unui 
program de reabilitare. Imediat după eliberare, el a fugit în statul Maryland, 
unde a violat o femeie după ce i-a rănit concubinul. Michael Dukakis era 
guvernator în Massachusetts atunci când a fost inițiat respectivul program 
de reabilitare. 


Bush l-a acuzat pe Dukakis că acţionează prea „moale“ atunci când se pune 
problema combaterii criminalităţii. Echipa lui Bush a pregătit imediat o 
serie de clipuri electorale pentru televiziune, precum şi articole publicitare 
pentru presă, în care era prezentată figura lui Horton, în cele mai sinistre 
posturi. De asemenea erau transmise imagini cu delincventi intrând şi ieșind 
în voie prin uşa turnantă a unei închisori. 


Asemenea clipuri si articole au atins coarda sensibila a multor americani, 
care se temeau de escalada violenței, și au indus în rândurile opiniei publice 
sentimentul că justiția americană este prea blândă cu criminalii şi chiar îi 
favorizează în detrimentul cetățenilor obișnuiți. Pe de altă parte, faptul că 
Horton era negru a resuscitat anumite prejudecăţi rasiale în rândurile albilor, 
care totuşi constituie majoritatea electoratului. 


Evident, în toate clipurile, Dukakis era făcut răspunzător pentru susținerea 
programelor de reabilitare a deţinuţilor, programe ce aveau ca rezultat alte 
noi crime. 


În replică, Michael Dukakis a venit cu o impresionantă cantitate de statistici 
şi argumente. El a subliniat ca Massachusetts era numai unul din multele 
state în care se introduseseră programele de reabilitare şi că însuşi guvernul 
federal (în cadrul căruia George Bush era vicepreşedinte) eliberase deţinuţi 
înainte de termen. Dukakis a demonstrat cu date concrete că respectivele 
programe erau eficiente. Din cei cincizeci și trei de mii de deținuți eliberați 
înainte de termen în 1987, foarte puţini au recidivat. Pe lângă toate aceste 
argumente în favoarea reabilitării criminalilor, Dukakis și-a continuat 
campania electorală şi cu numeroase alte promisiuni: patru sute de mii de 
noi locuri de muncă, reducerea masivă a taxelor, creşterea numărului de 
poliţişti pe străzi ș.a.m.d. 


Dar americanii erau satui de statisticile democratilor si de promisiuni la 
modul general. Dacă Dukakis ar fi avut un consilier specializat în 
psihologia socială, acesta i-ar fi putut spune că oamenii sunt profund 
îngrijoraţi si chiar furioși din cauza faptului că ei sau cei care le sunt dragi 
pot fi atacați, bătuţi si chiar omorâţi în plină stradă, că nu sunt interesați de 
statistici, grafice sau date generale, ci de alegerea ca președinte a unui tip 
„dur“, care să le asigure liniştea. Așa cum promitea să facă George Bush... 


Nimeni nu poate spune dacă George Bush a fost un președinte mai bun 
decât ar fi putut să fie Michael Dukakis. Cert este însă că el a avut o mai 
bună echipă de specialiști în campanii electorale, o echipă care a ştiut cum 
să influenţeze decisiv opiniile electoratului, speculându-i starea de spirit si 
speculând momentul. 


„Copiii își imită părinţii. Dumneavoastră fumaţi?“ 


Faptul că oamenii sunt mai puţin interesaţi, în momentele decisive, de 
analiza la rece a datelor şi a fenomenelor, preferând să se ghideze după 
simţuri și după ceea ce le dictează instinctul de conservare este demonstrat 
şi de un alt exemplu, care, la prima vedere, ar părea în contradicţie cu 
concluziile trase în urma campaniei electorale descrise mai sus. În ultimele 
două decenii, în Statele Unite s-a desfășurat o campanie vastă împotriva 
fumatului. În același timp, companiile producătoare de ţigări au pus în joc 
uriașe sume de bani pentru publicitate. 


Campania antifumat se axa pe prezentarea a numeroase date și statistici 
referitoare la bolile grave cauzate de fumat și la efectele devastatoare ale 
acestora. În replică, producătorii de ţigări au lansat clipuri si articole 
publicitare, în care ţigările erau asociate cu distracţia, cu aventura, cu 
dragostea, cu tinerețea. Nimic despre date, nimic despre statistici. Și totuşi 
adversarii fumatului au avut succes. În două decenii, numărul fumătorilor 
americani s-a injumatatit. Contradictia cu confruntarea Bush-Dukakis este 
doar aparentă. Deşi campania antifumat utiliza statistici şi date concrete, 
esenţa ei se referea la însăşi supraviețuirea individului. lar pentru foarte 
multi, sănătatea si viata s-au dovedit mai preţioase decât aventura ori 
distractiile. 


În acelaşi timp, nu trebuie neglijat faptul că antifumătorii au folosit, pe 
lângă numeroasele date medicale, şi clipuri de televiziune în care se făcea 
apel la cele mai profunde sentimente umane, precum dragostea și 
preocuparea pentru copii, pentru sănătatea și viitorul lor. Spre exemplu, 
unul dintre aceste clipuri, avansat ca model în mai toate manualele destinate 
agenţilor de publicitate, prezenta un băieţel si o fetiță, în podul unei case. 
Copiii descoperă un cufăr vechi şi scot din el hainele de miri ale părinţilor. 
Fetiţa îmbracă rochia alba, mult prea mare pentru ea, incalta pantofii uriași 
ai mamei şi începe să se machieze cu stângăcie, în fata unei oglinzi vechi. 
Băiatul, la fel, isi pune pe el hainele largi ale tatălui, apoi vine lângă fetiţă si 
se privesc amândoi în oglindă. Clipul nu are nici o explicaţie. Abia în final, 
pe ecran apare un text lapidar: Copiii tind să-și imite părinții. 
Dumneavoastră fumati? Statisticile au demonstrat că prezentarea acestui 


clip a avut efecte sensibil mai mari decat toate celelalte clipuri referitoare la 
urmările negative ale fumatului asupra sănătăţii. 


Acest ultim exemplu ilustrează unul dintre puţinele cazuri în care tehnicile 
de influențare a opiniei publice sunt utilizate în scopuri nobile. Din păcate, 
cel mai adesea, manipularea în masă este exercitată de un grup restrâns, în 
folosul propriu si în detrimentul intereselor celor multi. Însă, indiferent de 
scop, tehnicile rămân aceleași... 


Sinuciderea colectivă din Guyana 


Despre Guyana, opinia publică mondială nu are prea multe cunoştinţe. 
Situat în nordul continentului sud-american, statul are cea mai mare parte a 
suprafeţei acoperită cu mlaștini si păduri tropicale de nepătruns. Putin peste 
şapte sute de mii de oameni trăiesc în localităţile de pe coastă. Numele 
statului a căpătat la un moment dat o oarecare popularitate datorită cărţii 
fostului ocnas-evadat Papillon, în rest viata guyanezilor este învăluită de un 
anonimat deplin. Şi totuși, în noiembrie 1978, Guyana a ajuns brusc în 
atenția întregii lumi. Ziarele, posturile de radio şi televiziune aveau ca 
principal subiect o inexplicabilă tragedie petrecută undeva în jungla 
înconjurată de mlaștini. Pe 18 noiembrie, în acel an, nouă sute unsprezece 
oameni, adepţi ai sectei Templul poporului, s-au sinucis în cadrul unei 
ceremonii bizare. Secta era condusă de pastorul Jim Jones, care a murit 
împreună cu adepţii săi. 


Povestea lui Jim Jones începuse cu peste două decenii în urmă, în Indiana, 
unde el a fondat Templul poporului. Pe atunci, Jones propovăduia toleranța 
interrasială, iar adepţii săi îi ajutau pe sărmani, îi hrăneau, le găseau uneori 
locuri de muncă. Pe măsură ce congregația sa creștea, Jim Jones a început 
să pretindă tot mai mult devotament si supunere adepților săi. In 1965, 
urmat de circa o sută de oameni, s-a mutat în California. Secta a început să 
se dezvolte, au fost înfiinţate nuclee noi, iar Cartierul General s-a stabilit la 
San Francisco. 


Dincolo de imaginea sa publica, de lider spiritual foarte iubit de adepti, 
militând pentru armonia interrasială, „părintele“ Jones a început să-și 
construiască şi în cadrul sectei sale imaginea unui Mesia, venit ca o 
binecuvântare în mijlocul oamenilor. El i-a determinat pe adepţii săi să-l 


venereze si să i se închine în cadrul unor ritualuri tot mai sofisticate. In 
acelaşi timp, se folosea de numărul tot mai mare al membrilor sectei, 
precum si de supunerea lor desăvârşită în fata ordinelor sale, pentru a-și 
spori influenţa politică. 


Templul poporului a căpătat amploare. Pentru a avea puterea absolută 
asupra supușilor săi, Jim Jones le-a cerut o loialitate absolută, a inițiat un 
sistem foarte riguros de disciplinare a ,,ratacitilor“ şi a început să prezică, în 
cuvântările sale, sfârşitul lumii în urma unei iminente catastrofe nucleare. 
Evident, singurii care ar supravieţui holocaustului ar fi cei care credeau 
sincer în el. În multe din predicile sale ataca rasismul si sistemul capitalist, 
însă cele mai virulente atacuri erau îndreptate împotriva inamicilor 
Templului poporului si, mai ales, împotriva acelor adepți care se mai 
îndoiau de caracterul său mesianic. 


Secta a început să-i îngrijoreze tot mai mult pe locuitorii din San Francisco. 
Rudele celor racolati făceau apel la autorităţi, ziarele publicau tot mai multe 
articole defavorabile lui Jones, iar tensiunea a atins punctul culminant o 
dată cu o veritabilă bătălie juridică în urma căreia Jim Jones ameninţa să 
obțină custodia asupra unui băieţel de şase ani, în ciuda opoziţiei rudelor 
acestuia. 


Predicatorul a simţit că zilele sectei sale sunt numărate în California, de 
aceea a hotărât să plece, împreună cu aproape o mie dintre adepţi, în 
Guyana. Acolo, izolaţi în jungla înconjurată de mlaștini, au construit 
aşezarea Jonestown. 


Foarte puţine informaţii au mai ajuns în Statele Unite despre ceea ce se 
petrecea în „comunitatea socialistă creştină“ din Jonestown, după cum o 
denumea însuși pastorul. Cei care doreau să părăsească secta, sau doar se 
îndoiau de Jones, erau supuși unor pedepse severe, mergând de la umilirea 
publică până la bătăi crâncene. 


În noiembrie 1978, Leo Ryan, membru al Congresului Statelor Unite, a 
plecat spre Guyana spre a verifica informaţiile conform cărora, în 
Jonestown, oamenii erau ţinuţi împotriva voinţei lor. Ryan a luat cu el 
câţiva ziariști şi câteva rude îngrijorate ale unora dintre sectanti. Ajunşi la 
Jonestown, au petrecut acolo o seară si începutul zilei următoare, 


ascultandu-i pe membrii comunităţii cum isi laudă viata paradisiaca. Toţi își 
exprimau dorinta ferma de a ramane acolo. Si totusi, doua familii au reusit 
sa-i strecoare lui Ryan mesaje in care il implorau sa-i ia cu el la plecare. 
După încheierea vizitei, în timp ce Ryan, echipa sa și „ereticii“ se pregăteau 
să urce în avion, câţiva pistolari din garda lui Jim Jones au deschis focul si 
au ucis cinci oameni, inclusiv pe Leo Ryan. 


În timp ce dinspre pista de aterizare se auzeau impuscaturile, Jones a adunat 
toată comunitatea, le-a spus oamenilor că inamicii sunt pretutindeni si că 
este timpul să treacă la „sinuciderea revoluţionară“, asa cum o exersaseră, 
teoretic, de nenumărate ori până atunci. Oamenii de încredere ai lui Jones 
şi-au luat armele pentru a supraveghea mai bine ritualul. Un bol mare de 
cristal, conținând suc de fructe în care se turnaseră sedative si cianură, a 
început să circule printre oameni. Adulții au fost sfatuiti să-și ucidă întâi 
copiii, apoi să-şi ia si ei viata. Câţiva au protestat, însă reacţia mulțimii i-a 
redus la tăcere. 


Acel ultim discurs al lui Jim Jones, întrerupt de intervenţiile unora dintre 
adepţi, a fost imprimat pe casete audio și a ajuns apoi la cunoştinţa opiniei 
publice. Este halucinant ce s-a întâmplat acolo, în numai câteva minute... 


Jones: Mi-am dat toată silinta să vă asigur o viata mai bună. Dar în ciuda 
tuturor încercărilor mele, o mână de oameni, cu minciunile lor, ne-au făcut 
viata imposibilă. Dacă nu putem trăi în pace, atunci să murim în pacel... 
(mulţimea aplaudă)... Am fost atât de crunt inselati... În următoarele 
câteva minute unul dintre oamenii din acel avion îl va impusca pe pilot... 
Știu asta... Nu am plănuit-o, dar știu că se va întâmpla... Nu avem 
scăpare... Asa că părerea mea este să fiţi blânzi cu copiii, să fiţi blânzi cu 
bătrânii si să luaţi potiunea asa cum o făceau vechii greci. Să treceţi 
dincolo în liniște, pentru că noi nu ne sinucidem, acesta este un act 
revoluţionar... Nu mai există cale de întoarcere. Doar dușmanii se vor 
întoarce pentru a spune alte si alte minciuni... 


O femeie: Simt că atât timp cât mai există viaţă, există și speranță... 
Jones: Și totuși, cândva fiecare trebuie să moară... 


Mulțimea: Așa este! Asa este! 


Jones: Ce au făcut si ce fac acei oameni, ce ne pregătesc ei înseamnă o 
viață mai rea decât iadul... Pentru mine, moartei nu este un lucru 
înspăimântător... Viaţa este cea blestemată... Nu merită să trăim cum vor 
ei... 


Femeia: Dar mi-e frică să mor... 
Jones: Nu cred. Nu cred că ti-e frică... 


Femeia: Cred că sunt prea puţini cei care ne-au părăsit, pentru ca o mie 
două sute de oameni să-și dea vieţile pentru ei... Mă uit la toţi copiii 
aceștia si cred că ei merită să trăiască... 


Jones: Eu cred că merită mai mult... merită liniștea. Cel mai bun lucru pe 
care îl putem face este să părăsim această lume blestemată... (mulţimea 
aplaudă în delir) 


Un bărbat: S-a terminat, surioară... Am trăit o zi minunată... (aplauze) 


Al doilea bărbat: Dacă ne spui că trebuie să ne dăm vieţile acum, suntem 
pregătiți... (aplauze) 


Peste tipetele copilasilor forţaţi să înghită otrava, vocea lui Jones se aude 
insistând asupra necesităţii sinuciderii, grăbindu-i pe oameni... 


Jones: Vă rog, luaţi doctoria. Este simplu, foarte simplu. Nu veţi avea 
convulsii... Nu vă fie teamă să muriti... Altfel veţi vedea curând oameni 
aterizând aici... Venind să ne tortureze poporul... 


A doua femeie: Nu trebuie să ne îngrijorăm. Fiecare să-și păstreze calmul 
si să încerce să-i linisteascd pe copii... Ei nu plâng de durere, ci numai 
pentru că gustul potiunii este putin amar... 


A treia femeie: Nu este nimic de plâns. E ceva care ar trebui să ne 
înveselească... (aplauze) 


Jones: Vă rog, pentru numele lui Dumnezeu, să trecem mai repede peste 
asta... Este o sinucidere revoluţionară. Nu este o simplă sinucidere menită 
să ne distrugă... (vocile se roagă: "Tată..."; aplauze) 


Al treilea bărbat: Tatăl ne-a adus atât de departe. Eu aleg să merg cu El 
mai departe... 


Jones: Trebuie să murim cu demnitate. Mai repede, mai repede, mai 
repede... Trebuie să ne grăbim... Incetati istericalele. Moartea este de un 
milion de ori mai preferabilă decât să trăim încă o zi din viaţa asta 
blestemată... Dacă ati sti ce vă așteaptă, ati fi fericiţi că treceţi dincolo în 
noaptea asta... 


A patra femeie: A fost o mândrie să merg alături de voi în această 
permanentă luptă revoluţionară... nu îmi mai pot dori altceva decât să-mi 
dau si viata pentru socialism, pentru comunism. Iti mulţumesc, Tata, pentru 
tot... 


Jones: Doamne, primeste-ne vietile... Nu ne sinucidem. Facem un act 
revoluționar de sinucidere, pentru a protesta împotriva unei lumi 
inumane... 


A doua zi, când echipele trimise de autorități au ajuns în Jonestown, au 
descoperit acolo o privelişte terifiantă. Sute de cadavre zăceau în jurul 
podiumului de pe care le vorbise Jim Jones. Sectantii muriseră imbratisati 
sau ținându-se de mână. Doar câţiva se pare că rezistaseră, motiv pentru 
care li s-a turnat otrava cu forța pe gât ori li s-a injectat. Cadavrul lui Jim 
Jones se afla printre cele ale adepților săi. 


Întreaga lume a fost şocată de ceea ce s-a întâmplat în micuța aşezare din 
jungla Guyanei. Nimeni nu putea înţelege cum au ajuns sute de oameni 
simple marionete, cum și-au urmat liderul fără să rationeze, cum au ajuns 
să-i îndeplinească dorinţele şi să se supună într-atât, încât să-și omoare 
copiii şi apoi să se sinucidă. Această carte își propune să dea un posibil 
răspuns la astfel de întrebări. Mai ales că tot ceea ce s-a întâmplat la 
Jonestown nu reprezintă un caz singular. Chiar dacă numărul victimelor nu 
a atins asemenea dimensiuni ca în Guyana, istoria s-a repetat, în linii mari, 
cu secta davidienilor, în 1993. 


Tragedia de la Waco si alte secte ,,inofensive“ 


David Koresh, conducătorul sectei, a refuzat să permită autorităţilor accesul 
în veritabilul fort pe care îl construise, din lemn, în apropiere de localitatea 
Waco, din Texas. Oamenii legii voiau să verifice unele zvonuri conform 
cărora membrii cultului își maltratau copiii. Forțând intrarea în fort, patru 
agenţi federali au fost ucişi în cadrul unui schimb de focuri cu sectantii 
baricadati în interior. A urmat un asediu de cincizeci şi una de zile. Deși unii 
dintre membrii cultului au părăsit fortăreața, Koresh a refuzat să se predea. 
În cele din urmă, poliţiştii au hotărât să dea asaltul decisiv, precedat de 
aruncarea unor grenade cu gaz lacrimogen în incinta fortului. În lupta ce a 
urmat, clădirile au fost cuprinse de flăcări şi mistuite complet în mai puţin 
de treizeci de minute. Cercetările ulterioare au demonstrat că focul fusese 
pus de davidieni, după ce, mai întâi, şi-au ucis copiii, într-un gest disperat 
de a refuza să se predea. Nimeni dintre cei aflaţi înăuntru nu a scăpat din 
incendiu. După ce s-au stins flăcările, au fost descoperite rămășițele a 
şaptezeci şi cinci de persoane. Și din nou au apărut întrebări de genul: 
„Cum a fost posibil să se întâmple așa ceva?“ 


În 1995, de data aceasta în Europa, opinia publică a fost din nou şocată de 
sinuciderea colectivă a unora dintre adepţii sectei Templul soarelui, ale 
căror trupuri au fost găsite într-o vilă izolată din Elveţia. Si exemplele pot 
continua. 


Însă cazurile amintite până acum reprezintă doar urmările duse până la 
extrem ale unor încercări de remodelare totală a gândirii umane, în cadrul 
uno: secte, care, la început, par cu totul inofensive. Numeroase alte 
exemple, fără conotatia tragică a celor de mai sus, dar generând o 
îngrijorare la fel de mare, apar aproape la tot pasul. Adepții cultului Hare 
Krishna au dezvoltat tehnici extrem de subtile de manipulare, nu numai 
pentru a face noi prozeliti, ci și cu scopul de a strânge fonduri pentru sectă, 
pe stradă, de la trecători obișnuiți. Membrii sectei Biserica Unificării, 
conduse de sud-coreeanul Sun Myung Moon, participă periodic, pe 
stadioane, la ceremoniile unor căsătorii în masă. Mii de cupluri sunt unite în 
același timp, fără ca mirii să se fi cunoscut vreodată. Cuplurile sunt 
alcătuite de Moon şi de suita sa. Adepții sectei Copiii Domnului, conduse de 
David Berg, își donează de bună-voie întreaga avere bisericii, în fapt 


conducătorului acesteia. In România, conform relatărilor din presă, tinerii 
adepţi ai unei pseudosecte, conduse de un anume Gregorian Bivolaru, 
participă la orgii sexuale în grup, ajungând chiar să accepte un ritual în care 
îşi beau unul altuia urina, convinși fiind de liderul lor că aceasta reprezintă 
un „izvor de sănătate“. 


Din nou apar întrebări de genul: „Cum este posibil?“ 


Trebuie amintit, ca o ironie a sorții, că atunci când echipele trimise de 
autorități au sosit la locul tragediei din Jonestown au văzut deasupra 
podiumului înconjurat de sute de cadavre, de unde Jones isi tinuse 
discursurile, o pancartă pe care scria cu litere de-o schioapa: „ACEIA 
CARE NU ISI AMINTESC TRECUTUL, SUNT CONDAMNATI SA-L 
REPETE“. 


Tocmai pentru a nu se repeta un astfel de trecut, și nu numai de aceea, o 
asemenea carte este necesară... 


Manipularea „Ben Franklin“ 


Tehnicile de manipulare sunt dintre cele mai diverse, de la foarte simple la 
extrem de sofisticate, de la cele cu efecte imediate până la cele ale căror 
urmări se văd după ani de zile sau chiar după decenii, de la unele utilizate 
pentru influențarea unei anumite persoane, într-o anumită împrejurare, până 
la altele axate pe remodelarea unei întregi societăți. 


Pe lângă exemplele de până acum, cu largă rezonanţă, este interesant de 
amintit şi un caz de manipulare din cele aparent fără prea mare importanţă. 


În 1736, Benjamin Franklin mărturisea că a utilizat învățămintele din 
înţelepciunea populară ca strategie politică. Episodul va fi cunoscut mai 
târziu, după preluarea sa ca exemplu, în manualele de psihologie socială, 
drept: „Manipularea Ben Franklin“. Despre ce este vorba? 


Pe când era membru în forul legislativ al statului Pennsylvania, Franklin era 
tot timpul contrat de un oponent politic, care părea chiar să-l antipatizeze. 
Situaţia devenise enervantă, motiv pentru care Ben Franklin a început să se 
gândească tot mai des la o soluţie prin care să-l reducă la tăcere pe 


respectivul oponent. Si a găsit-o. lată-l povestind singur în ce mod a 
acționat: 


Nu mă încânta ideea să-i câștig favorurile manifestând un respect servil 
faţă de el, așa că am folosit o altă metodă. Auzind că are în biblioteca lui o 
carte foarte rară si valoroasă, i-am scris un biletel în care îmi exprimam 
dorința de a citi cu atenţie respectivul volum si îl rugam să-mi facă 
favoarea de a mi-l împrumuta pentru câteva zile. Mi l-a trimis imediat, iar 
eu i l-am restituit peste vreo săptămână împreună cu un alt biletel in care 
îmi arătam recunoştinţa pentru favoarea pe care mi-o făcuse. Când m-a 
întâlnit din nou la Cameră, s-a apropiat de mine și mi-a vorbit (ceea ce nu 
făcuse niciodată înainte), folosind un ton extrem de civilizat. Apoi, în toate 
ocaziile și-a arătat bunăvoința în a mă servi, asa că am devenit buni 
prieteni, iar prietenia noastră a durat până la moartea lui. Acesta este un 
alt exemplu al adevărului cuprins într-o veche zicală, pe care am invatat-o 
si care spune: „Cel care ţi-a făcut odată o favoare, este mult mai disponibil 
să te ajute din nou decât acela care îţi este obligat. “ 


Scepticii ar putea fi înclinați să creadă că succesul lui Franklin fusese 
determinat, în mare măsură, de farmecul său personal si mai putin de 
strategia aplicată. Pentru a clarifica problema, doi cercetători în psihologie, 
Jon Jecker si David Landy, au imaginat, în 1969, un experiment care să 
determine cât mai obiectiv efectul „Manipulării Ben Franklin“. Ei au propus 
unei grupe de studenţi să participe la un test oarecare, în prezența unui 
experimentator. De pe urma testului fiecare student a câştigat o anumită 
sumă de bani. Ceva mai târziu, experimentatorul a abordat o treime dintre 
studenţi, explicându-le că a finanţat testul din propriul său buzunar și că nu 
mai are nici un fel de fonduri pentru a continua cercetările. La sfârşit i-a 
întrebat: Ca o mare favoare pentru mine, ati fi dispuşi să returnati banii pe 
care i-ati câștigat? Aceeaşi cerere a fost făcută si celei de-a doua treimi 
dintre studenţi (diferite de prima), însă de această dată cel care a formulat-o 
nu a mai fost experimentatorul, ci secretarul Catedrei de psihologie, care le- 
a explicat studenților că banii provin din fondurile universităţii, care au 
ajuns la limita inferioară. Restul de studenţi (a treia treime) nu au primit 
nici o solicitare în ceea ce priveşte banii. În cele din urmă, fiecare student a 
fost rugat să mai completeze un chestionar, care îi cerea, printre altele, să-i 
acorde o notă între 1 și 10 experimentatorului. 


Media notelor acordate de „neutri“ (cei cărora nu li s-a pomenit de 
returnarea fondurilor) a fost 5,8. Media notelor date de cei cărora favoarea 
le-a fost cerută de către secretarul Catedrei a fost de 4,4. Cei care au fost 
rugați de experimentator să returneze banii i-au dat note cu o medie de 7,2, 
convinşi fiind că este un tip simpatic si merită să fie ajutat. 


Experimentul a dovedit că „Manipularea Ben Franklin“ nu depinde de 
farmecul celui care o aplică, ci are un caracter strict obiectiv... 


Oameni şi non-oameni 


Pe 4 noiembrie 1991, în New Yorker apărea o scurtă ştire: În ultimele două 
săptămâni, în tunelurile metroului din New York au fost uciși un cerșetor, 
un lucrător de la întreținere si un câine. Noudzeci de oameni au telefonat la 
Autoritatea de Tranzit pentru a-și exprima îngrijorarea în legătură cu 
soarta câinelui, însă numai trei apeluri au fost în legătură cu lucrătorul. 
Nimeni nu s-a interesat de cerșetor. 


Știrea ilustrează elocvent fenomenul dezumanizării. În termenii psihologiei 
sociale, dezumanizarea înseamnă actul de a percepe victimele ca ființe 
nonumane. Dezumanizarea slăbeşte sentimentul de respingere instinctivă a 
violenței și facilitează escalada actelor de agresiune, sub diversele lor 
forme. 


Încă un exemplu care demonstrează că, din nefericire, fenomenul de 
dezumanizare nu este deloc rar. Conform articolelor apărute în presa 
românească, ce preluau date furnizate de Institutul Medico-Legal din 
Bucureşti, în timpul celor două săptămâni de viscol puternic din noiembrie 
1995, circa o sută cincizeci de oameni şi-au pierdut viata pe străzi, în marea 
lor majoritate cerşetori şi cetățeni fără locuinţe. O tragedie de proporţii, care 
nu a declanşat însă nici o reacţie. Oficialitatile au consemnat faptul ca pe 
ceva obișnuit în astfel de perioade cu vreme rea, politicienii nu i-au dat nici 
cea mai mică importanţă, dar cel mai îngrijorător este faptul că nici măcar 
opinia publică nu a reacționat în vreun fel. Victimele au fost catalogate 
drept ,,cersetori“, „vagabonzi“, „beţivi“ ş.a.m.d., extrem de puţini fiind cei 
care le-au privit ca pe nişte fiinţe umane, ca pe niște semeni, indiferent de 
starea lor materială, de vârstă sau de eventualele vicii, pentru care, într-o 
mare măsură, societatea este responsabilă. O sută cincizeci de oameni au 


murit pe străzi, în câteva zile, fără ca semenii lor să se sinchisească si sa 
ceară măcar construirea unui banal azil de noapte pentru adăpostirea 
vitregitilor de soartă. 


Fenomenul dezumanizării există şi el este îngrijorător de răspândit. Însă 
mult mai îngrijorător este faptul că artizanii manipulării îl pot induce si 
exploata la maximum, prin tehnici specifice, atunci când interesele lor o cer. 
lar efectele sunt înspăimântătoare. Exterminarea celor şase milioane de 
evrei în a doua conflagrație mondială, lansarea bombelor de la Hiroshima si 
Nagasaki, masacrele ce au provocat și continuă să provoace milioane de 
victime în toate războaiele de pe glob, miile de vieţi distruse în atentatele 
teroriste, nenumăratele victime ale regimurilor totalitare si multe alte 
atrocități au fost si sunt posibile si prin aplicarea tehnicilor de dezumanizare 
la adresa inamicului. Naziştii ucideau evrei nu oameni, comuniștii ucideau 
dușmani ai poporului, nu oameni, comandourile teroriste arabe ucideau 
agenți ai imperialismului, nu oameni ş.a.m.d. 


Prima etapă în a determina oamenii obișnuiți să-şi ucidă sau să-și 
prigonească semenii este dezumanizarea potentialelor victime prin tehnici 
specifice de manipulare, pe care se bazează întregul sistem propagandistic 
menit să declanșeze si să susțină conflictele... 


lată numai câteva argumente care fac necesar studiul tehnicilor de 
manipulare a constiintelor. Pentru a putea rezista celor care doresc să 
perverteasca minţile semenilor lor, transformându-i în simple marionete sau 
într-o masă de manevră, pentru a putea rezista chiar şi încercărilor minore 
de a fi forțați să acceptăm sau să facem lucruri care nu ne sunt în fire, 
cunoașterea unor asemenea tehnici este un prim pas... 


Influenta sociala si natura umana 
Atitudinea 


Exista o diferenta fundamentala intre om si restul animalelor superioare. 
Daca un animal este crescut de un ,,parinte adoptiv“ dintr-o alta specie, el 
va păstra în întregime caracteristicile comportamentale ale speciei din care 
provine. Este arhicunoscut exemplul puilor de rata iesiti din ouăle clocite de 
o găină, care, de îndată ce se vor apropia de o baltă, se vor avânta în apă să 
inoate în timp ce găina, pe care o consideră „mama“ lor, va rămâne 
cotcodăcind disperată pe mal. La fel, pisoii crescuţi de O căţea se vor 
comporta ca niște pisici, fără nicio urmă de influență a comportamentului 
canin şi exemplele pot continua la nesfârșit. Cu totul altfel stau lucrurile în 
cazul ființei umane. Rarele dar tulburătoarele cazuri de copii „sălbatici“ 
arată că un copil crescut de la cea mai fragedă vârstă si un timp suficient de 
îndelungat de către. un animal sălbatic se va comporta aidoma „părintelui 
adoptiv“, iar dacă perioada de izolare totală fata de orice altă ființă umană 
se prelungește până la pubertate, el nici nu va mai putea fi fi socializat în 
cazul în care va fi i găsit și adus între oameni. La fel se întâmplă cu copiii 
ce au crescut singuri în sălbăticie sau care au crescut în izolare severă. 
Lipsa oricărui contact cu alte ființe umane în perioada în care se produce 
achiziția limbajului, între un an si jumătate si pubertate, are efecte 
devastatoare asupra copiilor respectivi. Ajunşi la adolescenţă, ei vor 
manifesta doar nevoi primare, specifice oricărui "animal superior, vor putea 
învăţa, eventual, un bagaj foarte limitat de cuvinte; la fel cum si animalele 
bine dresate „înțeleg până la câteva sute de cuvinte, dar nu vor putea 
pricepe reguli elementare de sintaxă, vor fi sever handicapati din punct de 
vedere socio-emotional. Asa cum observa Carl von Linne, vor părea că 
aparţin unei cu totul alte specii decât homo sapiens. 


În cazul omului, transformarea sa dintr-un organism biologic cu înfăţişare 
umană într-o ființă socială, care gândeşte, simte si se comportă aidoma 
semenilor săi, se produce exclusiv ca urmare a procesului de socializare. În 
cadrul acestui proces, prin interacţiunea cu ceilalți membri ai societăţii, prin 
relaţiile sociale ce se cristalizează astfel, copilul internalizeaza întreg 
sistemul de norme si valori specifice societăţii în care trăieşte, asimilează 


bagajul cultural transmis din generatie in generatie, isi formeaza modul de a 
gândi, de a simţi si de a se comporta în acord cu modelele mediului social 
în care se dezvoltă, sau mai concis spus, îşi formează atitudinea. 


Prin noţiunea de atitudine se înțelege evaluarea, pozitivă sau negativă, a 
persoanelor, obiectelor, evenimentelor, credințelor, ideilor (generic numite 
obiecte ale atitudinii). Omul nu este un simplu observator al realităţii, ci 
evaluează permanent diversele aspecte ale acesteia, procesul de evaluare 
fiind esenţial pentru exercițiul gândirii, doar astfel, omul ca (unică) ființă 
raţională, poate rezolva probleme, își poate explica prezentul şi poate 
anticipa viitorul. 


Atitudinea are trei componente: componenta cognitivă (referitoare la 
convingerile individului privind diversele proprietăţi ale obiectului 
atitudinii), componenta afectivă (referitoare la emoţiile și sentimentele 
individului asociate cu obiectul atitudinii) $i componenta 
commportamentală (referitoare la conduita, la acţiunile individului fata de 
obiectul atitudinii). Spre exemplu, atitudinea individului faţă de un nou tip 
de iPhone are o componentă afectivă (îi place cum arată, îl entuziasmează 
chiar), o componentă cognitivă (constată că performanţele acestuia sunt 
mult superioare modelului anterior, perfecte pentru ceea ce isi doreşte) si o 
componentă comportamentală (merge imediat la magazin spre a testa 
obiectul, stă la coadă pentru a-l cumpăra). Alt exemplu: atitudinea 
individului fata de un politician are, de asemenea, o componentă afectivă (il 
dispretuieste, îl urăşte de cum îl vede), una cognitivă (nu este de acord cu 
iniţiativele lui, le consideră populiste, mincinoase, ilogice) și una 
comportamentală (nu îl votează, participă la proteste împotriva lui). 
Rezumând, putem spune că atitudinea este rezultatul/produsul procesului de 
socializare prin care organismul biologic cu infatigare umană este 
transformat într-o ființă socială. 


Influenţa socială si conformismul 


Procesul de socializare poate fi considerat o formă de influență socială. 
Într-o acceptiune mai largă, influenţa socială poate fi definită ca efectul la 
nivel atitudinal produs de interacţiunea unei entităţi sociale (individ, grup 
etc.) cu o altă entitate socială. În viziunea lui Gordon Allport (1985), însuși 
obiectul de studiu al psihologiei sociale este modul în care convingerile, 


afectele sau -comportamentul oamenilor sunt influentate de prezenta 
concreta, imaginata sau implicita a altor fiinte umane. Referitor la influenta 
socială, interesul cercetătorilor se axează în special pe modul în care aceasta 
determină schimbarea de atitudine. În acest sens, se disting două tipuri de 
influență: socială informaţională si normativă. Influenţa informaţională 
„apare atunci când individul, confruntat cu o situație ambiguă, observă 
comportamentul celorlalți (îi utilizează ca sursă de informaţii), ajunge la 
convingerea că modul lor de a reacţiona este cel corect și își modifică 
atitudinea în acord cu atitudinea lor. Influenţa normativă se produce atunci 
când individul isi schimbă atitudinea în acord cu atitudinea celorlalți din 
dorinţa de a le fi pe plac, ceea ce nu înseamnă că este și convins de justetea 
acestei schimbări. 


Cele două tipuri de influență socială sunt explicate de o serie de 
psihosociologi americani prin apelul la două nevoi fundamentale ale 
omului: nevoia respectului de sine (fără de care ar individul ar ajunge la 
detestarea propriei persoane, ceea ce ar conduce la probleme psihice 
majore, în cazuri extreme Chiar la comportament suicidal) și nevoia de a fi 
respectat de către ceilalți (având în vedere că, de fapt, imaginea noastră 
despre noi înşine coincide cu „altul generic“ — cum îl definea George 
Herbert Mead —, alcătuit din suma așteptărilor pe care individul crede că le 
au ceilalți de la el, sau, simplificând, este imaginea noastră văzută ca într-o 
„oglindă“, în ochii celorlalţi). Pe cale de consecinţă, pentru a avea respect 
fata de sine, individul simte nevoia să creadă că judecatile sale sunt corecte, 
de aceea se adaptează la comportamentul celorlalți după ce evaluează 
atitudinea lor și se autoconvinge că aceasta este cea Potrivită în respectiva 
situație, motiv pentru care schimbarea i se pare perfect justificată. La fel, 
pentru a beneficia de respectul celorlalţi este firesc să se bucure de simpatia 
lor, să fie acceptat de către ei, motiv pentru care își modifică atitudinea în 
acord cu atitudinea lor, chiar si atunci când nu crede în justetea schimbării. 


Indiferent de tipul influenței, informational sau normativ, rezultatul este 
același: din dorinţa nativă de a fi plăcut, respectat de către ceilalți și astfel 
de a-şi consolida respectul de sine, individul se conformează atitudinii 
grupului. Conformismul, în sensul de presiune spre conformism, este tot o 
formă de influență socială. În 1951, Solomon Ash a efectuat primul 
experiment dintr-o serie celebră, ale cărei rezultate evidențiază cat de 


puternic este conformismul, indeosebi cel normativ. Ash a invitat mai. multi 
studenţi de la Swathmore College să participe la un așa-zis test privind 
„percepţia vizuală“. A expus în camera unde se desfăşura testul un panou cu 
o linie verticală şi un al doilea panou cu trei linii verticale, de mărimi clar 
diferite. Linia de pe primul panou era vizibil egală ca lungime cu ultima 
dintre cele trei linii de pe al doilea panou. Participanţii la experiment urmau 
să răspundă la o singură întrebare: care dintre cele trei linii este egală cu 
prima? În total au fost 18 testări. La fiecare testare, în sală se aflau şapte. 
studenţi, care fuseseră informaţi în prealabil că scopul experimentului era 
de fapt studiul conformismului și care fuseseră instruiți ce răspunsuri să 
dea. Lor li se alătura un al optulea student, care era de fapt subiectul real al 
experimentului. El nu fusese informat despre scopul adevărat al testului si 
era întotdeauna pus să răspundă ultimul. Şase dintre teste au fost corecte 
(înţelegerea dintre „complici“ și experimentator nu era valabilă) si, evident, 
toții participanţii dădeau răspunsul corect. Celelalte 12 au fost testele 
„critice“, în care „complicii“ dădeau invariabil același răspuns greșit, 
punându-l pe participantul „real“ într-o veritabilă dilemă. In total, au fost 50 
de subiecți „reali“. Trebuie menţionat că, în paralel, au fost efectuate si 
seturi de câte 18 teste de control. La fiecare dintre acestea, subiectul real se 
afla singur în încăpere cu experimentatorul. Rezultantele au fost 
neașteptate. Dacă la testele de control, răspunsurile greșite au fost sub 1%, 
la testele „critice“, 75% dintre participanţi au răspuns cel puţin o dată greşit 
(dar în acord cu „complicii“) şi doar 25% au dat numai răspunsuri corecte. 
În medie, la circa o treime (32%) dintre testele „critice“, participanţii „reali“ 
s-au conformat răspunsurilor evident greşite date de „complici“. In’ 
experimentele ulterioare, Ash a fost interesat de efectul mărimii grupului de 
presiune, motiv pentru care a utilizat un număr variabil de „complici“. A 
constatat că, de la trei „complici în sus, procentul răspunsurilor greșite date 
de subiecții „reali“ nu se mai modifică. Într-o altă variantă a 
experimentului, unul dintre „complici“ era pus să dea raspunsul’corect, în 
timp ce toţi ceilalți dădeau acelaşi răspuns greşit. În acest caz, răspunsurile 
greşite date de subiecții „reali“ doar pentru a se conforma majorității 
grupului scădeau dramatic, “cu 80%, ceea ce confirma faptul că 
răspunsurile greşite erau date doar pentru că subiectul „real“ nu voia să iasă 
negativ în evidenţă (încă o dovadă a influenţei normative). 


Trebuie mentionat faptul ca acest tip de influenta sociala, conformismul, 
depinde fundamental de contextul social-istoric, de tipul de societate in care 
traieste individul, de normele si de modelul de conduita general acceptate 
(impuse) si apreciate. În Statele Unite, abia după mai mult de-un deceniu de 
la experimentele lui Ash, a început „epoca“ centrării întregului sistem de 
norme si valori pe individ, pe drepturile si libertăţile acestuia, ca urmare și a 
puternicelor curente si mișcări de stradă anti-război, „flower power“, ori de 
emancipare rasială. În 1980, Perrin şi Spencer au reluat experimentele lui 
Ash si au constatat că la un singur test „critic“ din 396, un singur participant 
a dat răspunsul greşit pentru a se conforma grupului. 


In general, conformismul informaţional se manifestă în următoarele cazuri: 


— când situaţia este ambiguă si individul încercă să o înţeleagă, să o explice, 
să găsească soluții, utilizându-i pe ceilalți ca surse de informaţii credibile 
(din moment ce au o anumită atitudine, înseamnă ca aceea este cea mai 
potrivită în contextul respectiv); 


— când individul se confruntă cu o criză, este nesigur, speriat, frustrat și 
simte nevoia să acţioneze rapid pentru a se proteja; 


— când cei din jur sunt sau par’a fi oameni cu experienţă, reprezentanţi ai 
autorităţilor, persoane cu notorietate, experi, care ştiu foarte bine cum să se 
comporte şi sunt luaţi ca modele de conduită. 


Conformismul normativ se manifestă, de regulă, fără a fi constientizat. 
Moda, spre exemplu, este o forma de conformism normativ. Majoritatea 
oamenilor se străduiesc să fie „în pas cu moda“ pentru a nu ieşi negativ în 
evidenţă, pentru a fi acceptaţi cu naturalete de către cei din jur, chiar pentru 
a fi admirati, apreciaţi, stimati („haina îl face pe om“, nu-i asa?). Nimeni 
nu-și pune problema să găsească o explicaţie raţională, logic-demonstrativă 
pentru tendinţele la zi în materie de vestimentaţie sau de coafură. În ceea ce 
priveşte condiţiile propice pentru manifestarea conformismului normativ, 
acestea sunt: 


— când grupul de influenţă este de cel puţin trei persoane (după cum rezulta 
şi din experimentele lui Solomon Ash); 


— cand grupul de influenta este format din persoane de care individul este 
legat prin relaţii de prietenie, de dragoste, de respect etc.; 


— cand grupul de influenta este omogen din punct de vedere atitudinal; cand 
toti ceilalti au aceeasi parere fata de un aspect al realitatii, simt la fel, se 
comporta la fel, individul se conformeaza mult mai rapid, instinctiv, 
atitudinii generale, decât dacă ar exista si unele „voci“ divergente; 


— când individul a crescut într-o anumită cultură; de regulă, în societăţile 
tradiţionale, conformismul este mai accentuat, individul este învăţat de la 
cea mai fragedă vârstă să se supună necondiționat regulilor colectivităţi, să 
respecte ierarhia grupului social în care trăieşte, să fie obedient fata de 
autorităţile recunoscute ad-hoc, în timp ce, în societatea postmodernă, în 
care nu se mai împarte bunăstarea, ci se împart riscurile, unde piaţa 
dictează, iar fiecare individ este liber şi chiar dator să-și scrie propria 
biografie, să se „descurce“ în viata prin forte proprii, conformismul nu se 
manifesta chiar atat de puternic. 


Obedienta 


Obedienta este o altă forma de influență socială, ce poate fi definită ca 
supunerea necondiționată fata de ordinele sau — instrucţiunile primite de la 
o entitate socială percepută ca reprezentând autoritatea. 


Psihologul american Stanley Milgram, de la universitatea Yale, a iniţiat în 
1961 o serie de experimente cu rezultate de-a dreptul şocante în ceea ce 
priveşte supunerea individului fata de o figură percepută drept autoritate 
legitimă, experimente publicate în Journal of Abnormal and Social 
Psychology în 1963 si apoi, după efectuarea mai multor variante, în celebra 
sa carte Obedience to Authority; An Experiemntal View, apărută în 1974, și 
într-o serie de alte articole științifice. 1961 era anul în care la lerusalim se 
judeca procesul celebrului criminal de război nazist Adolf Eichmann, cel 
considerat a fi fost „arhitectul Holocaustului“. Milgram urmărise cu atenţie 
declaraţiile inculpatului și era intrigat de faptul că acesta nu se considera 
vinovat, repetând obsedant că nu făcuse decât să respecte ordinele, că iși 
făcuse datoria ca orice funcţionar disciplinat. Psihologul american era 
interesat să vada dacă si în ce măsură oamenii obișnuiți pot fi aduși in 


situatia de a comite acte reprobabile sau chiar monstruoase, ca urmare a 
indeplinirii mecanice a ordinelor date de o ,,autoritate“. 


In cadrul experimentului standard li se propunea voluntarilor sa participe la 
un așa-zis test menit să studieze capacitatea de memorare si influențarea 
acestei capacități prin administrarea unor pedepse în caz de greşeală. 
Voluntarul era introdus într-o încăpere și aşezat la o masă pe care se afla 
pupitrul de comandă al unui aparat de generat şocuri electrice. Printr-un 
geam de sticlă, voluntarul vedea o altă încăpere, în care un tip de 47 de ani, 
ușor supraponderal, cu o înfăţişare agreabilă, şedea pe un scaun, conectat la 
electrozii ce urmau să administreze şocurile. În aceeaşi cameră cu primul 
voluntar, care va fi denumit „profesorul“, se afla un experimentator, care 
începea prin a spune că persoana aflată dincolo de geam se oferise tot de 
bună-voie pentru testare. Experimentatorul, sobru, în halat alb, reprezenta 
„autoritatea“. 


Trebuie menționat că, de fapt „elevul“ era în înțelegere cu autorii 
experimentului pentru a simula expresiv efectele socurilor electrice, pe care, 
în realitate, nu le primea. Mai trebuie precizat că, în afara îndemnurilor 
permanente de a continua, nicio altă presiune nu s-a făcut asupra celui aflat 
în postura „Profesorului“. El putea oricând să se ridice si să plece. În acelaşi 
timp, ordinele date de experimentator erau întotdeauna aceleași, făcute în 
aceeaşi succesiune, pe același ton impersonal, astfel încât condiţiile de 
repetare a testului cu subiecţi diferiți să fie identice. 


Testul consta în citirea unor perechi de cuvinte pe care cei cu electrozii, 
numit „elevul“, trebuia să le memoreze. Apoi „profesorul“ începea sa spună 
câte un cuvânt, iar „elevul sa răspundă cu perechea lui. Pentru fiecare 
greşeală, „profesorul“ trebuia să-i administreze „elevului“ un șoc electric 
începând cu 15 volti si putând ajunge până la 450 de volti, în trepte de cate 
15 volti. Pentru a-l avertiza pe „profesor“ asupra a ceea ce urma să-i facă 
„elevului“, experimentatorul îi aplica, demonstrativ, primului un şoc de 45 


de volfi, destul de dureros. engi: 


Testul începea. Primele răspunsuri ale „elevului“ erau corecte. Apoi, la 
prima greşeală, „profesorul“ îi administra 15 volti, provocându-i.o tresărire 
evidentă. Urma încă o greșeală și un șoc de 30 de volti. Treptat, pe măsură 
ce timpul trecea si socurile creșteau în intensitate, suferința „elevului“ 


devenea tot mai evidentă, iar „profesorul“ începea să. aibă mustrari. de 
conştiinţă. Dar la fiecare ezitare.a acestuia, experimentatorul îl îndeamnă 
sobru: „Vă rog, continuaţi“. Peste 75 de volti, „elevul“ începea să tipe de 
durere, la 150 urla pentru a fi lăsat să plece, acuzând dureri de inimă, la 195 
strigătele deveneau insuportabile. „Profesorul“ era si el într-o evidentă stare 
de tensiune, speriat, profund afectat de suferința celuilalt, însă la fiecare 
ezitare, vocea sobră a experimentatorului îl îndemna: „Experimentul vă cere 
să continuaţi“, după care urma: „Este. absolut esenţial să continuaţi“, apoi: 
„Nu aveţi altă alegere, trebuie sa continuaţi“. După rostirea celor patru fraze 
standard, dacă „profesorul“ insista să se oprească, experimentul era 
întrerupt. Sau era întrerupt după ce se ajungea la administrarea, de trei ori 
consecutiv, a șocurilor maxime de 450 de volfi. S-a ajuns si în asemenea 
situaţii. 


Pentru cazurile în care „profesorul“ ezita, văzând ca până si marcajele de pe 
pupitrul de comandă indică pericolul extrem al voltajului la care se ajunsese 
şi era preocupat să nu-l rănească pe „elev“, experimentatorul avea pregătită 
o altă frază standard: ,,Socurile sunt dureroase, dar nu produc nicio rană. 
Continuati, vă rog“. La fel, în cazul în care „profesorul“ voia să se oprească 
pe motiv că „elevul“ nu mai suportă, fraza standard pe care o rostea 
experimentatorul era: „Indiferent dacă elevului îi place sau nu, trebuie să 
continuaţi până va memora corect perechile de cuvinte. Vă rog, continuaţi.“ 


Întrebarea: „Câţi ar accepta să meargă până ie limita de 450 de volti?“ a fost 
pusă, în cadrul unor chestionare, mai multor grupuri, ce includeau atât 
oameni obişnuiţi, cât şi studenţi sau psihologi. Răspunsul a fost aproape 
unanim: „Circa unu la sută“. Nimeni nu-și putea închipui ca limita bunului- 
simt şi a unui comportament general uman ar putea fi depășită. Însă 
rezultatul experimentului a infirmat dramatic toate aceste previziuni: 62,5 la 
sută dintre voluntarii puși în postura de „profesor“ au administrat socurile 
maxime de 450 de volti, iar 80 la sută au continuat să apese comutatorul si 
după ce „elevul“ a început sa urle de durere si să spună ca poate suferi de la 
o clipă la alta un atac de cord! 


Nenumărate întrebări au fost generate de rezultatele terifiante ale acestui 
experiment, majoritatea legate de cauzele cruzimii inexplicabile de care au 
dat dovadă nişte oameni obișnuiți, aflaţi sub permanenta presiune psihică a 


„autorităţii“ reprezentate de experimentator. Pentru a găsi motivatiile intime 
ale generării unui comportament inuman în cazul oamenilor obişnuiţi, 
Milgram a reluat experimentul în numeroase alte variante. Trei „profesori“ 
au fost introdusi simultan în aceeași încăpere. Doi erau în înțelegere cu 
experimentatorii și, la un moment dat, au refuzat să mai continue testul. În 
astfel de situaţii, numărul celor care au mers cu socurile până la limita 
maximă s-a diminuat de peste şase ori! Ceea ce înseamnă că sentimentul de 
supunere necondiționată fata de autorități scade drastic atunci când 
individul vede că sunt şi alţii care gândesc asemenea lui şi acționează în 
sensul considerat de el a fi corect: 


Într-o altă variantă, experimentatorul iese la un moment dat din încăpere si 
locul său este luat de un alt „voluntar“ care îi repetă „profesorului“ 
obisnuitele ordine de a continua. În asemenea cazuri, numărul celor care au 
mers până la voltajul maxim a scăzut de trei ori. Fapt ce dovedeşte că atunci 
când cel care întruchipează autoritatea nu este prezent, spiritul de supunere 
necondiționată, din nou, scade simţitor. 


O altă variantă s-a desfăşurat cu doi experimentatori si un “Profesor“. În 
momentul în care „elevul“ a început să tipe „de durere“, experimentatorii au 
iniţiat o discuţie în contradictoriu asupra oportunității de a continua testul, 
lăsând decizia la voia celor aflaţi în postura de „profesori“. Nimeni nu a mai 
continuat administrarea socurilor. 


Trebuie remarcat faptul că în niciuna dintre variante decizia „profesorilor de 
a părăsi experimentul nu a fost determinată de reacţiile „elevului, ci de 
comportamentul experimentatorilor ce întruchipau autoritatea. În același 
timp, revenind la ultima variantă a experimentului, trebuie observat că, în 
momentul în care capacitatea autorităţii de a stăpâni o situaţie devine 
discutabilă, „cei de jos“ refuză să se mai supună şi își urmează propria lor 
conştiinţă şi propriile lor interese. 


Una dintre ultimele variante ale experimentelor lui Milgram a fost cea în 
care participanţilor li s-a spus că pot merge pana la limita maximă a 
voltajului pentru că sunt o mulțime de lucruri interesante de studiat la 
fiecare etapă, apoi au fost lăsaţi să actioneze singuri. Numai 2,5 la sută au 
mers până la limita maxima, procent foarte apropiat de cel obţinut în 


chestionarele celor întrebaţi despre posibilele rezultate ale unui asemenea 
test. 


Experimentele lui Milgram au demonstrat că oamenii tind să se supună 
ordinelor date de autorități chiar si când nu cred în justetea acestora. Omul, 
ca animal superior, are înnăscut simţul ierarhiei, simț ce îi este dezvoltat si 
consolidat de-a lungul întregului proces de socializare. lerarhia este 
esențială pentru funcţionarea si chiar pentru supraviețuirea unui grup 
(social), pentru funcţionarea oricărei organizaţii. Individul îşi respectă 
superiorii pentru a pretinde, la rândul său, același respect când va avansa pe 
scara ierarhică. Trebuie remarcat faptul că obedienta depinde și de tipul de 
cultură în care trăieşte omul, de contextul social-istoric. În culturile centrate 
pe individ, pe respectarea libertăţilor cetăţeneşti, unde se pune pret pe 
dezvoltarea conştiinţei civice, pe exerciţiul gândirii critice, obedienta 
„oarba“ este mai putin întâlnită. 


Criteriul intentionalitatii 


Pentru a evita unele ambiguitati în studiul în dnaniai sociale se cuvin două 
precizări. 


În primul rând, procesul respectiv, cum s-a arătat, presupune interacțiunea 
dintre două entităţi sociale: cea care influenţează și cea care este influențată. 
Din perspectiva celei de-a două entităţi, influenţa socială este studiată în 
sensul efectelor procesului: conformism, obedienta, complezenta (cand 
individul se adaptează atitudinii grupului, fără a fi în mod necesar convins 
de justetea schimbării — influență normativa) etc. Din perspectiva primei 
entități, se poate vorbi de influența majorităţii, de presiunea anturajului 
(peer pressure), de leadership (când o persoană poate mobiliza un grup în 
adoptarea unei atitudini și-a unui mod de acţiune convenabile scopurilor pe 
care şi le-a propus) etc. De foarte multe ori însă, conceptele sunt utilizate în 
sens ambivalent: conformismul, spre, exemplu, este privit atât ca efect al 
influenţei majorităţii, cât şi ca presiune spre conformism din partea acesteia. 
Mai trebuie observat că nu se poate vorbi despre o delimitare netă între 
respectivele concepte, ci mai mult de nuanţe, de caracteristici dominante: 
obedienta, de exemplu, poate fi considerată ca un efect al procesului de 
socializare, dar se referă în mod specific la supunerea fata de autoritatea 
considerată legitimă. 


In al doilea rand, s-ar putea face o diferenţiere între formele de influență 
socială utilizând criteriul intentionalitatii. Socializarea, conformismul, 
obedienta se manifestă, în contextul social-istoric, ca forme de influență 
inerente integrării armonioase a individului în societate; intentionalitatea 
poate fi privită, eventual, în sens cultural, ca esență, ca germene al 
întregului set de norme și de valori specifice respectivelor culturi. Pe de altă 
parte, din perspectiva raporturilor de putere și a mecanismelor de control 
social pot fi identificate forme de influenţă socială în care intentionalitatea 
este manifesta: acţiunea entității ce influențează este evident orientată spre 
schimbarea atitudinii entității influențate în vederea atingerii unor scopuri 
bine definite. În această categorie pot fi înscrise persuasiunea, manipularea, 
propaganda si îndoctrinarea (inculcarea, spălarea creierelor). Trebuie 
specificat faptul că nici aici nu se poate vorbi despre o delimitare netă între 
diversele forme de influență socială, ci de caracteristici dominante. 
Conformismul, obedienta, spre exemplu, pot fi considerate ca scopuri finale 
ale politicii de stat în sistemele totalitare, în timp ce propaganda, 
manipularea conștiintelor, spălarea creierelor pot fi privite ca instrumentele 
utilizate în atingerea acestor scopuri. Un alt exemplu: învățământul este o 
componentă definitorie a procesului de socializare, dar el poate fi privit ca 
aparținând categoriei marilor manipulări. Chiar și între formele de influență 
socială unde intentionalitatea este manifestă, graniţele sunt difuze: 
propaganda, spre exemplu, utilizează un complex de -tehnici persuasive si 
manipulative, vizând în ultimă instanţă spălarea creierelor. 


Cele patru forme de influenţă la care intentionalitatea este manifestă și care 
sunt asociate raporturilor de putere si mecanismelor de control social pot fi 
subsumate unei definiții revizuite a influenţei sociale în sensul de: acţiuni 
ale: unei entități sociale vizând schimbarea atitudinii unei alte entități 
sociale pentru atingerea unor scopuri. Cum atitudinea are cele trei 
componente — cognitivă, afectivă şi comportamentală —, nu este necesar 
ca acţiunea de influență să le vizeze pe toate trei simultan, ci poate fi 
orientată către schimbarea uneia dintre componente. Inevitabil, dacă 
acţiunea asupra uneia dintre componente este suficient de puternică, va 
apărea disonanta cognitivă (ce va fi detaliată ulterior în cuprinsul acestei 
cărţi), iar celelalte două componente se vor pune în acord cu schimbarea 
suferită de prima componentă. Spre exemplu, dacă individul este 
determinat să accepte, să internalizeze anumite credinţe (ce îi erau străine 


pana la un anumit moment), modul său de a simţi si comportamentul său se 
vor „acorda“ cu noile credințe (altfel disconfortul interior ar deveni 
insuportabil). 


Persuasiunea şi manipularea 


Persuasiunea (sau convingerea) presupune existenţa unui scop cunoscut de 
ambele entități. Campania publicitară a unei companii. de articole sportive 
urmăreşte să ne convingă să cumpărăm un nou model de trening, iar noi 
ştim că scopul respectivei campanii este să cumpărăm acel nou model de 
trening. 


Acţiunile persuasive, în viziunea lui Petty si Cacioppo (1986), pot urma 
calea directa (central route) sau calea ocolitoare (peripheric route). Calea 
directa presupune elaborarea unui mesaj persuasiv bine structurat, bazat pe 
argumente logic-demonstrative, pe date si fapte concrete, verificabile. 
Persoana supusă persuasiunii directe este determinată să evalueze critic 
mesajul, să judece argumentele, să reacționeze din punct de vedere cognitiv. 
-De regulă, dar nu neapărat, acest tip de persuasiune are şanse mai mari de 
succes atunci când entitățile vizate sunt persoane cu un grad mai înalt de 
educaţie, obişnuite să ia decizii ca urmare a exerciţiului gândiri critice. În 
același timp, este absolut necesar să aibă competența necesară pentru 
înţelegerea şi evaluarea argumentatiei, dar si motivaţia pentru a da atenţie 
mesajului, pentru a-l recepta şi a-l procesa. 


Calea ocolitoare nu se axează pe consistenţa logic-demonstrativa a 
mesajului, ba chiar abate atenţia celor vizati de la argumentele rationale și o 
directioneaza către alte „surse“ de interes și de influență precum 
popularitatea sau autoritatea comunicatorului,. atractivitatea mesajului prin 
utilizarea de asocieri cu puternică încărcătură: emoţională sau prin 
promovarea insistentă a unui slogan: penetrant. Spre exemplu, un nou 
model de trening poate fi prezentat de un sportiv foarte cunoscut, 
popularitatea acestuia şi experienţa lui în materie de articole sportive fiind 
decisive în convingerea oamenilor de a cumpăra respectivul: produs. 
Acelaşi efect se înregistrează când comunicatorul este un personaj care 
cucereşte imediat simpatia publicului. Campaniile publicitare din România 
cu ghinionistul dar simpaticul Dorel“ au impulsionat masiv vânzările de 
coniac „Unirea“; la fel, vânzările de salam săsesc au crescut vertiginos în 


urma difuzarii clipului cu fetita peltica. Acest tip de mesaje, cu puternica 
incarcatura emotionala, au de regula un efect sensibil mai mare decat cele 
axate pe argumente rationale si se adreseaza tuturor categoriilor de cetateni, 
indiferent de nivelul lor de educaţie (emoţiile primează în fata raţiunii). 


Trebuie făcute unele precizări referitoare la cele două căi de acţiune 
persuasiva: 


1. Succesul mesajului persuasiv, indiferent de calea aleasa, depinde 
fundamental de existenta unei minime disponibilitati din partea celor vizati 
de a-i da atenție, de a-l procesa. Daca Publicul este ostil 
comunicatorului/mesajului, persuasiunea nu are șanse de succes — canalul 
de comunicare este închis. 


2. Persuasiunea ce utilizează calea directă este mult mai rezistentă în timp; 
publicul evaluează si procesează din punct de vedere cognitiv mesajul, îl 
internalizeaza astfel încât schimbarea de atitudine vizată se produce în 
deplină cunoştinţă de cauză. Persuasiunea pe cale ocolitoare poate avea un 
succes remarcabil, dar adesea efemer; după schimbarea iniţială de atitudine, 
individul poate procesa cognitiv mesajul şi poate ajunge la concluzia că, de 
fapt, nu reflectă realitatea, sau pur și simplu atenţia îi este atrasă de un alt 
mesaj si îşi pierde interesul, rezultatul fiind același: revenirea la atitudinea 
anterioară producerii efectului persuasiv. 


3. Acţiunea de persuasiune poate eşua dacă este mult prea insistentă și se 
depăşeşte un anumit prag de suportabilitate din partea entității vizate. Acest 
aspect va fi detaliat la discuţia privind propaganda. 


Manipularea se deosebeşte de persuasiune prin existența a două scopuri: 
unul declarat, cunoscut de ambele entităţi sociale, și unul ascuns, cunoscut 
doar de entitatea manipulatoare şi contrar intereselor. entității manipulate — 
acesta este de fapt scopul real al manipulării. Spre exemplu, un grup de 
interese politico-economic propune concesionarea unui perimetru minier 
unei anumite companii private declarând public că astfel se vor crea 
numeroase locuri de muncă, se vor înregistra intrări suplimentare la buget 
din impozite, taxe, redevente etc., nivelul general de bunăstare al zonei va 
creşte si oamenii cred sincer că asa va fi, susțin proiectul, manifesta pentru 
implementarea lui. În realitate, scopul ascuns al respectivului grup este 


punerea in aplicare a unui abil: montaj financiar-legislativ prin care bugetul 
de stat să fie devalizat, mediul distrus, locurile de munca deja existente 
compromise, iar marii beneficiari să fie exclusiv cei din respectivul grup. În 
final, vinovăția va fi transferată către cauze difuze: interese transnationale, 
criză economică, eventual vinovaţi anonimi, astfel încât oamenii să rămână 
cu convingerea că intenţia a fost nobilă, dar dezastrul nu avea cum să fie 
anticipat. 


Pentru a evidenția mai bine diferența dintre persuasiune si manipulare, să 
luam un alt exemplu: dacă cineva se duce la piață să cumpere roşii și este 
convins să cumpere castraveți, înseamnă că a funcţionat persuasiunea; daca 
respectivul este adus în situația de a crede sincer că de fapt el nici nu voia 
să cumpere roșii, ci castraveți (ceea ce si face), atunci avem de-a face cu o 
reușită a acţiunii de manipulare. 


Manipularea, deşi utilizează tehnici de inducere în eroare, nu trebuie 
confundată cu înșelătoria. Dacă mergem să cumpăram un produs A, scump 
dar de bună calitate, si comerciantul ne vinde o contrafacere B, de proastă 
calitate, pretinzând că este produsul A, atunci avem de-a face cu inselatoria. 
Dacă mergem să cumpărăm produsul A și vânzătorul ne face să credem 
sincer că produsul B, deşi contrafăcut, este superior originalului A (pentru 
că piesele sunt japoneze, pentru că fabricantul a optimizat schemele 
originale etc., etc.) și ne determină astfel.să-l cumpărăm cu credinţa intimă 
că am făcut o afacere foarte bună, atunci înseamnă că a funcţionat 
manipularea. 


„Armele influenţei“ 


Profesorul Robert Cialdini (1984), de la universitatea de stat din Arizona, 
şi-a propus să explice mecanismele intime de funcţionare a unor forme de 
influenţă. socială precum persuasiunea sau manipularea. Mai exact, a dorit 
să afle care sunt atributele specifice omului, ca fiinţă prin excelenţă socială, 
ce facilitează succesul acţiunilor persuasive sau manipulatorii. În urma unei 
serii de experimente și studii extensive a identificat șase arme ale 
influenţei. Chiar daca, în esenţă, ele reflectă principiile si formele de 
influență socială deja expuse anterior, trebuie trecute în revistă pentru 
aplicabilitatea lor la situaţiile sociale cu care ne întâlnim, practic, în fiecare 
zi. Cele şase „arme“ sunt: 


1. Reciprocitatea. Simtul reciprocitatii, specific omului, dar si altor animale 
superioare, este util coeziunii grupului, cimentării: relaţiilor interpersonale 
si, în ultimă instanță, din punct de vedere evolutionist, supraviețuirii 
speciei. În general, cand cineva ne face o favoare ne simţim „obligaţi“ să ne 
„revanșăm“, altfel rămânem cu un disconfort psihic. Principiul este bine 
cunoscut și aplicat în domeniul vânzărilor. Când intrăm într-un magazin, 
vânzătorii sunt deja instruiți să observe, să ne întrebe cu extremă 
amabilitate ce anume am dori să cumpărăm, apoi etalează pe tejghea o 
mulțime de produse din gama respectivă, chiar dacă multe sunt departe de 
ceea ce căutăm; important este să ne demonstreze că nu precupetesc niciun 
efort pentru a ne fi pe plac. Dacă protestam fata de eforturile lor în mare 
parte inutile, ne: spun că nu e nicio problemă, de asta sunt plătiţi; dacă vrem 
să punem noi înșine produsele la loc pentru a-i scuti de efort, ne linistesc 
spunând, la fel, să nu ne facem griji că se ocupă ei. În final, după ce s-au 
agitat prezentându-ne tot felul de mărfuri, ne simțim obligaţi ’s4 cumpărăm 
măcar un articol, chiar dacă nu avem nevoie de el. În general, când cineva 
ne face un cadou, ni se pare de bun simţ să procedăm la fel, mai mult, 
suntem atenţi ca valoarea să fie aproximativ aceeași. Dacă darul primit este 
de o valoare prea mare pentru . posibilităţile noastre, încercăm să oferim la 
schimb servicii (eventual, voturi). 


2. Consecventa. Omul, ca fiinţă socială, simte permanent nevoia de a se 
raporta la un set de norme și valori stabile, la situaţii de viaţă bine definite, 
în măsură să-i poată facilita anticiparea viitorului spre a lua astfel cele mai 
bune decizii în privinţa propriei persoane, a familiei sale, a grupului din 
care face parte. Stabilitatea îi dă siguranţă, răspunde nevoii primare de 
securitate personală, dar si nevoii intime de a fi convins ‘ca judecă corect. 
În consecință, tinde să rămână consecvent unei anumite atitudini, 
consecventa dobândind astfel o valoare socială: cei care isi schimbă des 
atitudinea sunt consideraţi „neserioși“, labili, nedemni de încredere. Chiar si 
atunci când anumite evidențe îi contrazic convingerile, judecatile, ideile 
individul tinde să reinterpreteze contextul „în cheie proprie“, sau chiar să 
elimine din calcul respectivele „nepotriviri“ pentru a se autoconvinge că are 
dreptate, că a făcut alegerile corecte. De regulă, atunci când ia o hotărâre, 
rămâne consecvent cu sine însuși, lucru cunoscut, spre exemplu, de 
politicieni. După ce votează anumiţi candidaţi și aceştia nu se ridică la 
nivelul așteptărilor, alegătorii lor sunt dispuși să le găsească nenumărate 


justificări până să accepte (dacă acceptă) că au facut o“ alegere greșită. 
Consecventa crește cu înaintarea în vârstă. ` 


3. Dovada socială. Atunci când individul se confruntă cu o. situație incertă, 
el tinde să se conformeze atitudinii celor din jur, să ia deciziile în 
concordanţă cu deciziile luate de alţii înaintea sa, decizii reflectate în aşa- 
numitele dovezi sociale. Artiştii de stradă cunosc foarte bine acest lucru şi, 
atunci când îşi ocupă locurile cu „vad“, nu uită să pună bani (monede, dar si 
câteva bancnote) în recipientul destinat colectării donațiilor: sunt „dovezile 
sociale“ menite a-i convinge pe cei ce se opresc să-i privească de faptul că 
multi alții înaintea lor au apreciat reprezentațiile în cauză, drept pentru care 
au fost generosi — ceea ce îi determină si pe multi dintre privitorii de 
ocazie să lase ceva maruntis sau chiar bancnote. Agenţiile imobiliare 
publică anunţuri în. revistele de profil alternând imaginile de imobile scoase 
la vânzare cu imagini de imobile deja vândute la preţuri consistente, care în 
mod normal nu ar avea ce căuta în paginile respective, dar ele sunt 
„dovezile sociale“ că agenţia respectivă are o activitate intensă, că are 
clienţi care știu să evalueze trendul imobiliar şi acceptă preţuri chiar mari 
ştiind că au făcut alegeri corecte — fapt ce îi stimulează şi pe potenţialii 
cumpărători să se grăbească în luarea deciziilor, Sitcomurile de televiziune 
sunt inevitabil condimentate cu râsete copioase din off — „dovezi sociale“ 
că un public numeros apreciază umorul respectivului serial. Pe internet, 
hotelurile care beneficiază de un număr cât mai mare de aprecieri pozitive, 
sunt și cele unde se fac cele mai multe rezervări on-line. 


4. Simpatia. Oamenii tind să fie mult mai receptivi, mai amabili, mai 
dispuși la concesii fata de persoanele pe care le simpatizează, fie pentru 
frumuseţea lor fizică, fie pentru că îi percep asemenea lor (au acelasi nume, 
se îmbracă la fel, sau aceleași preocupări, hobby-uri, au urmat acelaşi liceu 
sau sunt din același oraş etc.), fie pentru că primesc complimente, laude, 
aprecieri din partea acestora. Tinerele frumoase sunt o pre-’ zență constantă 
în clipurile publicitare, indiferent de produsul promovat. Negociatorii cu 
experiență fac întotdeauna profilul Psihologic al celor cu care urmează să 
ducă tratativele pentru a găsi punctele comune (pasiuni comune etc.) de la 
care pornesc adesea discuţii preliminare, de „încălzire“, menite să stimuleze 
predispoziția părții adverse către concesii. La fel, complimentele, laudele 
vizează nevoia înnăscută a omului de a se bucura de respectul celorlalți, dar 


si simtul reciprocitatii, drept pentru Care persoana care ne complimenteaza 
pare mult mai simpatică decât celelalte si, pe cale de consecinţă, merită sa 
se bucure de generozitatea noastră. sau de diverse favoruri pe care le 
acordăm în schimbul laudelor primite. 


5. Autoritatea. Simţul ierarhiei, se pare înnăscut la majoritatea speciilor de 
animale superioare, este consolidat, în cazul omului, de la cea mai fragedă 
vârstă, în cursul procesului de socializare. Simţul ierarhiei presupune 
respectul fata de autoritate, chiar obedienta fata de aceasta. Oamenii, mai 
ales în situaţii incerte, urmează ordinele, sfaturile sau exemplul celor pe 
care îi consideră experți, autorităţi legitime. Autoritatea sau aparenţa de 
autoritate se exprimă si prin diverşi markeri („însemne“) cu largă 
recunoaștere publica: de la titluri ştiintifice, academice sau organizaționale 
(profesor, expert, academician, director, șef, CEO etc.) la masini si ţinute 
scumpe, sceptre, efigii etc. In celebrele experimente ale lui Milgram, 
titulatura de ,,profesor“, halatul alb si postura sobra a experimentatorului nu 
lăsau niciun dubiu subiecţilor asupra autorităţii legitime a acestuia. 


6. Raritatea. Raritatea anumitor produse stimulează dorinţa oamenilor de a 
intra în posesia lor. Din punct de vedere economic, raritatea semnifică 
insuficiența unor anumite resurse pentru acoperirea cererilor determinate de 
nevoile subiective, nelimitate, ale oamenilor. Din punct de vedere etologic, 
spre deosebire de toate celelalte specii de animale superioare, caracterizate 
doar de nevoile primare, esenţiale pentru supravieţuire, structura nevoilor 
şi, respectiv, a motivatiilor umane este piramidală, conform teoriei avansate 
de Abraham Maslow. Omul doreşte mereu altceva şi mereu mai mult — 
mult mai mult decât ar avea nevoie pentru un trai decent. Bogăția, atribut al 
oamenilor puternici, influenţi, ajunşi către straturile superioare, ale ierarhiei 
sociale se reflectă, în ultimă instanţă, în acumularea de bunuri rare și 
implicit scumpe: metale rare, diamante şi alte pietre prețioase (pentru că 
sunt rare), mașini scumpe de ediţie limitată etc. Raritatea este echivalentă 
cu valoarea. Pe acest principiu al raritatii se bazează o serie întreagă de 
strategii de marketing: anumite produse sunt scoase în ediţii limitate, tocmai 
pentru a fi mai scumpe. La fel, „ofertele speciale“ speculează atracţia 
oamenilor către raritate: foarte multi cumpără produse de care nici n-ar avea 
nevoie, doar pentru că le-au prins la prețuri „promoţionale“, în. rarele si 
limitatele perioade în care au loc respectivele „oferte“. Ca urmare, în multe 


tari, protecţia consumatorilor a impus posibilitatea returnării în 30 de zile a 
produselor cumpărate. Cu toate acestea, foarte puţine sunt returnate, 
probabil nu doar din cauza comoditatii; funcţionează și principiul 
consecventei: omul se auto-convinge că produsul respectiv îi este totuși util, 
că a făcut o „afacere bună“. 


Scurta clasificare a manipularilor 


Situatiile sociale exercita un control semnificativ asupra comportamentului 
uman. Actiunile si reactiile individului la stimulii dintr-un anumit mediu 
social sunt determinate de forte si constrângeri specifice acelui mediu, într- 
o măsură mult mai mare decât ar fi de aşteptat dacă s-ar avea în vedere doar 
personalitatea intimă a celui în cauză. Chiar și aspecte care par banale, 
nesemnificative, pot determina schimbări majore în comportamentul 
persoanelor aflate într-o anume situație socială. Cuvinte, etichete, lozinci, 
semne, regulamente, legi şi, într-o mare măsură, prezenţa celorlalți sunt 
factori cu o mare putere de influență asupra individului, dirijându-i reacțiile 
şi comportamentul uneori chiar fără ca respectivul să-și dea seama. 


In termenii psihologiei sociale, putem vorbi de manipulare atunci când o 
anume situație socială este creată premeditat pentru a influenţa reacţiile și 
comportamentul manipulatilor în sensul dorit de manipulator. 


Criteriul amplitudinii 


Manipulările pot fi clasificate în funcţie de diverse criterii. Profesorul Philip 
Zimbardo, de la Universitatea Stanford, California, utilizează drept criteriu 
amplitudinea modificărilor efectuate într-o anumită situaţie socială. Astfel 
„manipulările mici“ sunt cele obţinute prin schimbări minore ale situaţiei 
sociale. Trebuie remarcat că, desi în această acceptiune manipulările pot fi 
clasificate ca mici, medii şi mari, consecinţele lor nu respectă o 
corespondenţă strictă cu amplitudinea modificărilor iniţiale. Spre exemplu, 
schimbări mici pot avea consecințe majore şi invers. 


Manipulările mici 


Manipulările mici, obţinute prin modificări minore ale situaţiei sociale, pot 
avea, uneori, efecte surprinzător de ample. De pildă, donațiile pot creşte 
simţitor atunci când cererea este însoţită de un mic serviciu, aparent 
nesemnificativ, de un apel la binecuvântarea cerească sau chiar numai de 
înfățișarea celui care formulează cererea. Membrii sectei Hare Krishna au 
pus la punct un sistem extrem de simplu și de eficient pentru adunarea 
fondurilor. Un membru al sectei, ras în cap si înveşmântat in specifica toga 


alba, se plasează în sala de sosiri a unui aeroport si îi aşteaptă pe călători cu 
o floare în mână. Când aceștia încep să iasă, îşi ocheste imediat o „victimă“ 
şi îi oferă floarea insistând să fie primită fără nici o obligație, doar așa, ca 
semn al bucuriei de a trăi si al iubirii fata de semeni. Dacă darul este 
acceptat, imediat membrul sectei scoate o mică revistă a cultului și o oferă 
şi pe aceasta, dar de astă dată contra unei... mici donaţii. Foarte puţini sunt 
cei care pleacă numai cu floarea, fără a face vreo donaţie. La fel, cei care 
adună fonduri pentru diverse acțiuni de protejare a mediului, de pildă, îi 
roagă pe trecători să semneze într-un registru voluminos, despre care se 
afirmă că va constitui unul din „argumentele“ respectivei organizaţii în 
acţiunile de convingere a autorităților. De asemenea, semnatarului i se oferă 
şi o insignă sau o mică plantă. Abia la sfârşit se formulează cererea pentru o 
donaţie „nesemnificativă“. Din nou, foarte puţini sunt cei care, după ce au 
semnat si au primit insigna, pleacă fără să-și subtieze portmoneul. 


Cerşetorii utilizează și ei nenumărate trucuri pentru a stimula spiritul 
caritabil al trecătorilor. La cerşit sunt trimiși mai ales copiii, dezbrdcati 
iarna, plângând vara, uneori mutilati intenționat pentru a spori mila 
cetățenilor. Sume importante sunt plătite celor care compun versurile și 
muzica unor cântece deosebit de lacrimogene, gen: Fără mamă, fără tată... 
Sărbătorile de iarnă sunt exploatate cu săptămâni de zile înainte sau după, 
prin îngânarea de colinde care să sensibilizeze potenţialul donator etc. Sume 
incredibil de mari sunt adunate de spălătorii de parbrize, care își deghizează 
cersetoria sub aparenţa unor servicii utile celor aflaţi la volan. In Bucuresti, 
pentru mai putin de treizeci de secunde cât durează curatatul unui parbriz, 
se primeşte, în medie, o sumă echivalentă cu câștigul unui muncitor în 
treizeci de minute. Însă foarte puţini dintre cei care dau banii se gândesc la 
acest lucru. 


Piciorul-in-usa 


In 1966, Scott Fraser si Jonathan Freedman au imaginat un experiment care 
a demonstrat obiectivitatea unor asemenea tehnici de manipulare minora. 
Despre ce era vorba? Intr-un cartier obisnuit, casele au fost luate la rand si 
fiecarui proprietar i s-a propus sa permita instalarea, in fata curtii sale, a 
unui panou imens pe care scria Conduceti cu prudentd. Desi s-a facut apel 
la spiritul lor civic, numai șaptesprezece la sută au acceptat să-și umbreasca 


gazonul cu asa ceva. O a doua grupa de experimentatori s-a deplasat intr-o 
altă zonă a cartierului si a colindat casele cerându-le proprietarilor sa 
semneze o petiție în favoarea introducerii unor reguli stricte de circulaţie 
preventivă. Aproape toţi au acceptat să-și depună semnătura pe un act ce nu 
le atrăgea vreo obligaţie. Două săptămâni mai târziu, echipa a vizitat din 
nou proprietarii ce semnaseră petiția, propunându-le instalarea panoului. De 
data aceasta, procentul celor care au acceptat a fost de trei ori mai mare fata 
de primul caz. Deci pentru a determina oamenii să accepte o concesie 
majoră, este convenabil să li se prezinte mai întâi o cerere nesemnificativă, 
dar de aceeași natură, căreia aproape fiecare îi va da curs, pentru ca abia 
după aceea să se vină cu cererea avută în vedere de la bun început. După 
cum arată rezultatele experimentului descris anterior, șansele de reuşită se 
vor tripla utilizând respectiva tehnică, denumită de psihologi: Piciorul-în- 
ușă. Deşi tehnica se bazează pe stimuli sociali minori, efectele ei pot fi 
extrem de puternice, uneori la nivelul unei societăţi întregi. 


Un minim contact social poate determina de asemenea schimbări 
semnificative de comportament. Spre exemplu, pe plajă, un necunoscut se 
adresează vecinului de cearsaf: „Vă rog să vă uitaţi putin la lucrurile mele. 
Lipsesc doar câteva minute.“ În momentul apariţiei unui hot care adună 
respectivele lucruri si fuge, cetăţeanul rugat să le păzească porneşte de cele 
mai multe ori în urmărirea hotului si se agită pentru a determina prinderea 
lui. Lucru care s-ar întâmpla cu o probabilitate mult redusă în cazul în care 
rugămintea nu ar fi fost făcută. Uneori, hoţii utilizează asemenea trucuri 
pentru a-l jefui tocmai pe cel rugat să aibă grijă de lucrurile unui 
necunoscut. 


Crize inventate 


Micile manipulări pot avea și efecte de o extremă gravitate la nivelul 
întregii societăţi. Spre exemplu, în 1992, în România, televiziunea naţională 
a prezentat mai multe zile la rând informaţii oficiale privind o iminentă 
criză de pâine, din cauza lipsei de grâu. S-a indus astfel un sentiment de 
panică la nivelul întregii societăţi. Câteva zile mai târziu, oamenii au 
răsuflat usurati aflând, tot de la televiziune, că guvernul a rezolvat situaţia 
prin acceptarea unor masive importuri de grâu. Abia mult mai târziu, în 
presă au început să apară materiale privind substratul ocult al afacerii. Criza 


fusese artificial creată pentru a justifica masivele importuri, aducătoare de 
comisioane fabuloase pentru cei care le-au derulat beneficiind de 
complicitatea guvernului. În realitate, țăranii din România aveau suficient 
grâu pentru a satisface necesarul la nivel naţional, însă preţul de achiziţie 
care le-a fost oferit era ridicol de mic, tocmai pentru a-i determina să refuze 
comercializarea stocurilor în aşteptarea unui preţ mai bun. Preţul grâului 
importat a fost de trei ori mai mare decât cel propus țăranilor, dar afacerea 
s-a derulat pentru încasarea respectivelor comisioane. Efectele s-au regăsit 
atât în creşterea generală a preţurilor, cat si în deteriorarea situaţiei 
financiare a micilor proprietari agricoli, care nu au avut posibilitatea să-și 
valorifice recoltele pentru a obţine surse de finanţare a lucrărilor din anii 
următori. O strategie similară a fost folosită și pentru generarea unor alte 
crize artificiale precum cea a uleiului, a zahărului, a orezului etc. 
Numeroase fabrici de ulei sau zahăr din România au fost aduse premeditat 
în stare de faliment pentru a permite importurile aducătoare de comisioane 
fabuloase. 


Crizele amintite pot fi prezentate ca rezultate grave ale unor manipulări 
minore, dar pot fi reluate și în subcapitolul marilor manipulări, dacă se 
analizează întreg contextul ce le-a făcut posibile. Spre exemplu, păstrarea 
deliberată a televiziunii naționale ca unic mijloc de informare pentru marea 
majoritate a cetăţenilor, lucru ce a făcut, între altele, posibilă inducerea 
panicii generale prin comunicate privind iminenta criză de pâine, nu mai 
intră în categoria manipulărilor minore, ci a celor de anvergură. 


e. A 


Trantitul-usii-in-fata 


O altă tehnică de manipulare este: Trdntitul-usii-in-fata. Desi total opusă, ca 
esență, cu Piciorul-în-ușă, etectele sunt aceleaşi. Prin această tehnică, 
oamenii sunt determinaţi să accepte o anume concesie, prezentându-li-se în 
prealabil o cerere mult mai mare, de aceeaşi natură, care are toate șansele să 
fie refuzată. Abia după aceea se vine cu cererea avută în vedere de la bun 
început. Aceasta are toate şansele de a fi acceptată, deoarece, prin 
comparaţie cu solicitarea inacceptabilă de dinainte, pare foarte rezonabilă. 


În 1975, psihologul Robert Cialdini şi colegii săi au imaginat un experiment 
menit să analizeze efectul acestei tehnici. Ei i-au întrebat pe elevii unui 


colegiu dacă acceptă să însoțească şi să supravegheze un grup de copii 
handicapati, pentru două ore, într-o vizită la grădina zoologică. Numai 
şaisprezece la sută dintre cei întrebaţi au acceptat. Unui alt grup de elevi i s- 
a prezentat, în prealabil, o propunere mult mai amplă. În mod obișnuit, 
recrutăm voluntari dintre elevi, pentru a lucra fără plată, în calitate de 
consilieri la Centrul de detenţie a minorilor, a spus experimentatorul. Apoi 
a continuat: Serviciul constă în două ore de muncă pe săptămână, timp de 
doi ani. Cine se oferă? După cum era de așteptat, nimeni nu a acceptat un 
angajament pentru o perioadă atât de lungă. În urma refuzului, 
experimentatorul a făcut o a doua propunere, cea referitoare la insotirea 
copiilor handicapati. Circa cincizeci la sută din elevi au acceptat. Deci si în 
cazul tehnicii Trântitul-ușii-în-faţă, ca şi în cazul Piciorului-în-ușă, şansele 
de obținere a unei concesii au crescut de trei ori, în comparaţie cu cazurile 
în care cererea a fost normală. 


Ca o scurtă recapitulare, Piciorul-în-ușa constă în obţinerea prealabilă a 
unei mici concesii, care sa determine sporirea disponibilitatii celui vizat de 
a accepta o concesie mai mare, Trântitul-ușii-în-faţă, la rândul său, constă 
în prezentarea prealabilă a unei cereri aproape imposibil de acceptat, prin 
comparaţie cu care următoarea solicitare să pară mult mai rezonabilă și să 
aibă mult mai multe şanse de a fi acceptată. 


Trebuie precizat încă o dată că asemenea tehnici pot aparține categoriei 
micilor manipulări, dar la fel de bine pot constitui componente ale unui 
sistem de manipulare pe scară largă. Ele pot fi utilizate pentru a influenţa 
deciziile unei singure persoane sau pot să genereze efecte puternice la 
nivelul întregii societăţi, asa cum se va vedea si dintr-un studiu de caz ce 
face subiectul unui capitol aparte al volumului de fata. 


Manipulările medii 


Manipulările medii se referă la modificări importante ale situaţiilor sociale, 
cu efecte care, uneori, depășesc în mod dramatic așteptările, tocmai pentru 
că enorma putere de influenţă a situaţiilor sociale asupra comportamentului 
uman este subevaluată în cele mai multe cazuri. 


Cu două decenii în urmă, Stanley Milgram a iniţiat o serie de experimente 
cu rezultate de-a dreptul şocante în ceea ce priveşte supunerea individului 


fata de o anume autoritate. 


In cadrul experimentului standard, li se propunea voluntarilor sa participe la 
un test menit sa studieze capacitatea de memorare si influentarea acestei 
capacități prin administrarea unor pedepse în caz de greșeală. Voluntarul era 
introdus într-o încăpere și aşezat la o masă pe care se afla pupitrul de 
comandă al unui aparat de generat șocuri electrice. Printr-un geam de sticlă, 
voluntarul vedea o altă încăpere, în care un tip de patruzeci și şapte de ani, 
uşor supraponderal, cu o înfăţişare agreabilă, şedea pe un scaun, conectat la 
electrozii ce urmau să administreze şocurile. În aceeaşi cameră cu primul 
voluntar, care va fi denumit „profesorul“, se afla un experimentator sobru, 
care începea prin a spune că persoana aflată dincolo de geam se oferise tot 
de bună-voie pentru testare. 


Testul consta în citirea unor perechi de cuvinte pe care cel cu electrozii, 
numit „elevul“, trebuia să le memoreze. Apoi „profesorul“ începea să spună 
câte un cuvânt, iar „elevul“ să răspundă cu perechea lui. Pentru fiecare 
greşeală, „profesorul“ trebuia să-i administreze „elevului“ un șoc electric 
începând cu cincisprezece volti si putând ajunge până la patru sute cincizeci 
de volti, în trepte de câte cincisprezece volti. Pentru a-l avertiza pe 
„profesor“ asupra a ceea ce urma să-i facă „elevului“, experimentatorul îi 
aplica, demonstrativ, primului un soc de patruzeci si cinci de volti, destul de 
dureros. 


Testul începe. Primele răspunsuri ale „elevului“ sunt corecte. Apoi, la prima 
greșeală, „profesorul“ îi administrează cincisprezece volti, provocându-i o 
tresărire evidentă. Urmează încă o greșeală si un soc de treizeci de volti. 
Treptat, pe măsură ce timpul trece si socurile cresc în intensitate, suferinţa 
„elevului“ devine tot mai evidentă, iar „profesorul“ începe să aibă mustrări 
de conștiință. Dar la fiecare ezitare a acestuia, experimentatorul îl îndeamnă 
sobru: Vă rog, continuaţi. Peste şaptezeci si cinci de volti, „elevul“ începe 
să tipe de durere, la o sută cincizeci urlă pentru a fi lăsat să plece, acuzând 
dureri de inimă, la o sută nouăzeci și cinci strigătele devin insuportabile. 
„Profesorul“ este şi el înnebunit, speriat, dărâmat. Insă la fiecare ezitare, 
vocea sobră a experimentatorului îl îndeamnă: Experimentul vă cere să 
continuaţi, apoi: Este absolut esențial să continuaţi, după care urmează: Nu 
aveţi altă alegere, trebuie să continuaţi. Dacă, totuși, „profesorul“ încă 


ezită, văzând ca până si marcajele de pe pupitrul de comandă indică 
pericolul extrem al voltajului la care s-a ajuns, experimentatorul adaugă: 
Socurile sunt dureroase, dar im produc nici o rand. Continuati, vă rog. În 
caz că „profesorul“ vrea să se oprească pe motiv că „elevul“ nu mai 
suportă, experimentatorul îi spune: Indiferent dacă celuilalt îi place sau nu, 
trebuie să continuaţi până va memora corect perechile de cuvinte. Vă rog, 
continuaţi. La două sute șaptezeci de volti, „elevul“ începe să agonizeze, iar 
„profesorul“ este îngrozit. Și totuşi, la  îndemnurile sobre ale 
experimentatorului, continuă să mărească voltajul socurilor si să apese pe 
comutator... 


Trebuie menționat ca, de fapt, „elevul“ este în înțelegere cu 
experimentatorii pentru a mima foarte bine efectele socurilor electrice, pe 
care, în realitate, nu le primește. Studiul capacităţii de memorare este doar 
un pretext pentru adevăratul scop al experimentului, acela de a vedea până 
la ce limită a cruzimii pot merge oamenii obişnuiţi sub presiunea unei 
autorităţi, reprezentate de experimentatorul cel sobru. Este necesar să 
adăugăm că, în afara îndemnurilor permanente de a continua, nici o altă 
presiune nu s-a făcut asupra celui aflat în postura „profesorului“. El putea 
oricând să se ridice şi să plece. 


Întrebarea: „Câţi ar accepta să meargă până la limita de patru sute cincizeci 
de volti?“ a fost pusă, în cadrul unor chestionare, mai multor grupuri, ce 
includeau atât oameni obișnuiți, cât si studenţi sau psihologi. Răspunsul a 
fost aproape unanim: „Circa unu la sută“. Nimeni nu-și putea închipui că 
limita bunului-simt si a unui comportament general uman ar putea fi 
depășită. 


Însă rezultatul experimentului a infirmat dramatic toate aceste previziuni: 
62,5 la sută dintre voluntarii puşi în postura de „profesor“ au administrat 
şocurile maxime de patru sute cincizeci de volti, iar 80 la sută au continuat 
să apese comutatorul si după ce „elevul“ a început să urle de durere si să 
spună că poate suferi de la o clipă la alta un atac de cord! 


Nenumărate întrebări au fost generate de rezultatele terifiante ale acestui 
experiment, majoritatea legate de cauzele cruzimii inexplicabile de care au 
dat dovadă nişte oameni obișnuiți, aflaţi sub permanenta presiune psihică a 
„autorităţii“ reprezentate de experimentator. 


Pentru a găsi motivatiile intime ale generării unui comportament inuman în 
cazul oamenilor obișnuiți, Milgram a reluat experimentul în alte variante. 


Trei „profesori“ au fost introdusi simultan în aceeaşi încăpere. Doi erau în 
înţelegere cu experimentatorii și, la un moment dat, au refuzat să mai 
continue testul. În astfel de situații, numărul celor care au mers cu socurile 
până la limita maximă s-a diminuat de peste șase ori! Ceea ce înseamnă că 
sentimentul de supunere necondiționată fata de autorităţi scade drastic 
atunci când individul vede că sunt si alții care gândesc asemenea lui si 
acţionează în sensul considerat de el drept a fi corect. 


Într-o altă variantă, experimentatorul iese la un moment dat din încăpere si 
locul său este luat de un alt „voluntar“ care îi repetă „profesorului“ 
obișnuitele ordine de a continua. În asemenea cazuri, numărul celor care au 
mers până la voltajul maxim a scăzut de trei ori. Fapt ce dovedeşte că atunci 
când cel care întruchipează autoritatea nu este prezent, spiritul de supunere 
necondiționată, din nou, scade simţitor. 


O altă variantă s-a desfăşurat cu doi experimentatori si un „profesor“. In 
momentul în care „elevul“ a început să tipe „de durere“, experimentatorii au 
iniţiat o discuţie în contradictoriu asupra oportunității de a continua testul, 
lăsând decizia la voia celor aflaţi în postura de „profesori“. Nimeni nu a mai 
continuat administrarea șocurilor. 


Trebuie remarcat faptul că, în nici una dintre variante, decizia „profesorilor“ 
de a părăsi experimentul nu a fost determinată de reacţiile „elevului“, ci de 
comportamentul experimentatorilor ce întruchipau autoritatea. În același 
timp, revenind la ultima variantă a experimentului, trebuie observat că, în 
momentul în care capacitatea autorităţii de a stăpâni o situație devine discu- 
tabilă, iar „cei de jos“ refuză să se mai supună şi îşi urmează propria lor 
conştiinţă şi propriile lor interese. 


Ultima variantă a experimentelor lui Milgram a fost cea în care 
participanţilor li s-a spus că pot merge până la limita maximă a voltajului, 
pentru că sunt o mulțime de lucruri interesante de studiat la fiecare etapă, 
apoi au fost lăsaţi să acţioneze singuri. Numai 2,5 la sută au mers până la 
limita maximă, procent foarte apropiat de cel obținut în chestionarele celor 
întrebaţi despre posibilele rezultate ale unui asemenea test. 


Experimentele lui Stanley Milgram reprezintă o forma aproape abstractă de 
studiere a unora dintre tehnicile de manipulare medie. Avand in vedere 
concluziile testelor descrise până acum, se poate face o paralelă revelatoare 
cu cazuri reale, precum cel al revoluției române din decembrie 1989. 


În România acelui an, autoritatea supremă era reprezentată de Nicolae 
Ceaușescu. Cultul personalităţii fusese în asemenea măsură dezvoltat, încât 
distanţa dintre el și restul ierarhiei comuniste era imensă. Comitetul Politic 
Executiv, spre exemplu, crea impresia unei adunări de marionete al căror 
unic rol era de a aplauda şi de a aproba deciziile dictatorului. În acest 
context, trebuie remarcat faptul că debutul revoluţiei s-a produs la 
Timisoara, exact în zilele in care Ceausescu se afla într-o vizită în Iran. 
Lipsa autorităţii supreme din ţară a facut mult mai uşoară ridicarea maselor 
în numele  redobândirii acelei libertăți mult visate. Amploarea 
evenimentelor de la Timişoara, datorită cărora multi alti locuitori ai 
României au văzut că sunt si alţii care gândesc asemenea lor si au curajul de 
a refuza supunerea necondiționată, a uşurat extinderea la nivel national a 
acţiunilor de protest, urmându-se lozinca bine cunoscută Azi în Timișoara, 
mâine-n toată tara. Revenit de urgenţă la Bucuresti, Ceausescu a convocat 
un mare miting popular, ce s-a transformat într-un veritabil butoi cu pulbere 
căruia îi lipsea o singură scânteie. Si aceasta a venit din partea unui mic 
grup, ale cărui acţiuni au determinat explozia mulţimii si fuga precipitata a 
dictatorului. Însă chiar şi fugărit, simpla lui prezenţă era o ameninţare, aşa 
că, după ce a fost capturat, s-a luat măsura eliminării sale fizice, în urma 
unui proces extrem de sumar. O dată cu el a fost impuscata si Elena 
Ceausescu, deoarece, în ultimul timp, dictatura devenise de fapt bicefală si 
trebuia ca ambele capete să dispară, pentru că simpla lor prezenţă putea 
avea efecte greu de controlat pentru noua conducere a ţării. 


Peste o mie de oameni au fost uciși în revoluţia română fără ca autorii să fie 
descoperiţi. Până în 22 decembrie, situaţia s-a caracterizat printr-o anume 
confuzie. Puţini dintre cei descoperiţi că au tras susţin că nu au făcut decât 
să execute nişte ordine, iar cei care au dat respectivele ordine susțin că nu s- 
au referit, de fapt, la eliminarea fizică a manifestantilor. S-a creat astfel o 
fragmentare a acţiunilor de ucidere, încât nimeni să nu aibă întreaga 
responsabilitate a crimelor, de la ordin, până la execuţie. 


Acelaşi lucru s-a întâmplat în nenumărate alte cazuri, la scară mai mare sau 
mai mică. Stanley Milgram aminteşte ca până și lui Eichman i se făcea rău 
atunci când vizita lagărele de exterminare. Dar de fiecare dată el se întorcea 
la masa de lucru și continua să pritocească hârtiile ce conţineau planuri ale 
unor noi acţiuni de ucideri în masă. În același timp, gardianul care arunca 
pastilele de Cyclon-B în camerele de gazare isi justifica acţiunile pe baza 
faptului că nu făcea altceva decât să se supună ordinelor. În acest mod, 
invocându-se si anumite distorsiuni în transmiterea ordinelor sau în 
receptionarea lor, responsabilitatile se restrângeau, iar persoana care ar fi 
trebuit să urmărească actul criminal de la un capăt la altul si să răspundă 
atât pentru îndeplinirea lui, cât şi pentru consecinţe, nu mai exista. 


În regimurile totalitare trebuie anihilată până şi impresia că ar putea exista, 
în structurile superioare, persoane care să poată fi făcute responsabile de 
vreo acțiune cu consecințe negative asupra populaţiei. Serviciile 
specializate în dezinformare au, printre altele, și misiunea de a susține 
zvonul că, deşi s-ar putea să existe unele aspecte negative, cu siguranță 
şeful regimului nu le cunoaște. Deoarece dacă le-ar cunoaște, ar lua imediat 
măsuri, continuă argumentatia zvonului. De fapt, conducătorii regimurilor 
totalitare sunt extrem de bine informaţi, chiar despre situaţii care scapă 
atenţiei cetăţeanului de rând. Astfel se și explică menţinerea lor la putere 
dincolo de orice rațiune. 


Starea de confuzie creată în timpul revoluţiei române, deruta si nevoia de a 
găsi cât mai repede o autoritate care să o înlocuiască pe cea veche, pentru a 
reordona sistemul social si pentru a restrânge haosul, zvonurile despre 
teroriști și despre tragedii iminente, toate la un loc au sporit starea de 
tensiune si au inhibat rațiunea, determinând oameni, altfel obişnuiţi, să isi 
ucidă semenii. Straniu este faptul că, desi autoritatea supremă din România 
a fost înlăturată de la putere pe 22 decembrie, totuşi marea majoritate a 
victimelor s-a înregistrat după această dată. Nu s-a oferit o explicaţie 
oficială coerentă care să motiveze această ciudatenie. Există doar părerea 
neoficială că numărul mare de morţi, de care era făcut responsabil fostul 
dictator, a avut rolul de a legitima rapid, în faţa întregii lumi, noul regim de 
la Bucureşti. 


Revoluţia română reprezintă un material faptic de excepţie pentru 
identificarea nenumăratelor tehnici de manipulare ce au funcţionat perfect, 
începând cu războiul radioelectronic si sfârșind cu rolul decisiv al 
televiziunii în magnetizarea maselor. Singurul lucru care lipsește, după șase 
ani, este identificarea oficială, clară, a celor care au imaginat si pus in 
funcţiune tot acest mecanism. Însă chiar menţinerea unei permanente 
încordări reprezintă o tactică menită să vulnerabilizeze individul și să-l facă 
mult mai ușor de manipulat. 


Dezumanizarea și dezindividualizarea 


Pe lângă tehnicile menite să inducă sentimentul de supunere fata de 
autorități sau, dimpotrivă, să declanșeze revolte puternice, alte exemple de 
manipulări medii pot fi şi cele prin care se urmărește dezumanizarea 
victimelor sau dezindividualizarea atacatorilor, în vederea încurajării 
spiritului agresiv. 


După cum s-a precizat anterior, aceste tehnici pot intra în categoria 
manipulărilor medii, datorită faptului că, deși sunt relativ simple, efectele 
lor depăşesc orice așteptări. 


In principal, tehnicile de dezumanizare a inamicului se utilizează pentru a 
face posibilă exterminarea acestuia fără ezitări și fără remușcări din partea 
executantilor, majoritatea proveniţi dintre oamenii obișnuiți. 


Scopul fundamental al tehnicilor de dezumanizare este curăţarea imaginii 
inamicului de orice trăsătură umană, prezentarea lui drept un monstru 
nedemn şi periculos pentru specia umană, identificarea lui prin porecle sau 
prin orice alte denumiri care nu trebuie să mai păstreze nici o conotaţie 
omenească. La nevoie, însuşi sensul cuvintelor este pervertit pentru a nu 
lăsa vreo fisură prin care viitorii agresori să sesizeze că, de fapt, inamicii le 
sunt semeni întru rațiune. La modul concret, metodele utilizate în 
propaganda de dezumanizare a inamicului constau în impunerea prin mass- 
media a unor caricaturi oribile, a unor sloganuri agresive, a unor materiale 
de presă falsificate, în care inamicii sunt prezentaţi drept niște trogloditi 
violenti şi periculoși. 


Psihologul Elliot Aronsor povesteşte o întâmplare elocventă în ceea ce 
priveşte efectele acestei propagande. Cu mai multi ani în urmă, a angajat un 
zugrav pentru a-și renova casa. Omul era foarte liniştit şi plăcut. Între altele, 
i-a spus ca, după terminarea colegiului, se înrolase în armată si luptase in 
Vietnam. După lăsarea la vatră se apucase de zugrăvit si devenise un 
meserias priceput și onest. Lui Elliot îi făcea o reală plăcere să lucreze cu el 
şi să discute pe diverse teme. La un moment dat, în timpul unei pauze de 
cafea, au abordat problema conflictului din Vietnam și aici părerile lor s-au 
dovedit a fi total contradictorii. Zugravul susținea că războiul era just si 
urma să facă lumea mai sigură pentru democraţia în plină dezvoltare. Elliot 
l-a contrazis, spunându-i că luptele erau murdare, provocând moartea, 
mutilarea și arderea cu napalm a mii de oameni nevinovaţi, îndeosebi copii, 
femei și bătrâni, care nu aveau nici o legătură cu politica sau cu războiul. 
Celălalt l-a privit lung, apoi a surâs cu sinceritate: La naiba, doctore, ăia nu 
sunt oameni, dia sunt vietnamezi! Toate cuvintele au fost spuse pe un ton 
deschis, fără urmă de vehementa. Elliot a rămas perplex. Nu reușeam să 
pricep cum putea să aibă o asemenea concepţie omul acela blând, manierat 
și sincer. Cum putea el să excludă o întreagă naţiune din rasa umană, îşi va 
aminti Elliot mai târziu. Peste câteva zile, cu prilejul altor discuţii, zugravul 
i-a spus că ucisese și el civili în cadrul unor acţiuni în Vietnam. Elliot a 
înţeles că putea să reziste asaltului remușcărilor doar continuând să nu-i 
considere pe vietnamezi ființe umane... 


Dezindividualizarea este o tehnică mult mai simplă, dar cu efecte la fel de 
şocante. În accepţia psihologiei sociale, dezindividualizarea este definită ca 
un sentiment al pierderii în anonimat. Eliberarea de sub constrângerile 
inerente, impuse de un comportament normal si corect în societate, 
eliberare obținută prin această cufundare în anonimat, conduce la o creștere 
a agresivităţii, a manifestărilor deviante. 


Cercetătorul Brian Mullen a publicat în 1986 rezultatul cercetărilor pe care 
le-a făcut asupra a şaizeci de cazuri de linșaj, săvârşite în Statele Unite între 
1899 şi 1946. Cruzimea, s-a constatat, era cu atât mai mare, cu cât creştea 
numărul participanţilor la asasinatul colectiv. 


În 1973, Robert Watson a efectuat un studiu asupra a douăzeci şi patru de 
culturi, în ceea ce priveşte caracteristicile lor etnografice. S-a dovedit că 


razboinicii care isi schimba infatisarea, vopsindu-si chipul sau corpul, ori 
punându-și măști înainte de a pleca la luptă, comit mult mai multe acte de 
sadism, asasinate, mutilări, decât cei care nu se maschează. 


Dezindividualizarea prin ascunderea chipului în spatele unor măşti se 
regăseşte în numeroase cazuri atât din istorie, cât şi din realitatea imediată. 
Membrii organizaţiilor Ku Klux Klan poartă măşti în timpul întrunirilor și 
acţiunilor. Membrii unor secte satanice, de asemenea. Chiar și introducerea 
uniformei are printre scopurile ei crearea unui sentiment de uniformitate, 
care să cufunde individul în anonimat, pentru a-l face mult mai disponibil 
pentru comiterea unor acte inumane, precum uciderea inamicului. 


Pe de altă parte, pierderea sentimentului identităţii are şi rolul de a face 
individul mult mai uşor de manipulat. De aceea unele regimuri totalitare 
pretind supuşilor să se îmbrace la fel. În China sau în Coreea de Nord, 
ținuta obișnuită a cetăţenilor era un soi de „uniformă muncitorească“, 
menită să uniformizeze cât mai mult masa de manevră... 


Experimentele secrete ale CIA 


Un alt exemplu de manipulări medii poate fi găsit în dosarele referitoare la 
experimentele strict secrete de controlare a minţii umane. Programul MK- 
ULTRA, iniţiat la câteva decenii după sfârşitul celui de-al doilea război 
mondial, consta în experimentarea unor tehnologii neconvenţionale, precum 
hipnoza, stimularea electrică a creierului sau administrarea de droguri, 
respectiv LSD, pentru a obţine un control total asupra gândirii și 
comportamentului subiecților. Numeroși savanţi de renume au fost cooptați 
de bună-voie în cadrul acestui program. De multe ori, experienţele 
desfăşurate de ei nu numai că violau etica profesională, dar depășeau orice 
limită a legalităţii si a moralității, provocând infirmitatea sau chiar moartea 
unora dintre cei supuși testelor. Rezultatele nu au corespuns așteptărilor, dar 
ceea ce uimeste este ușurința cu care numeroase somitati ale științei, cu o 
reputaţie de invidiat, au consimţit să se angajeze în asemenea experimente 
şi chiar să provoace moartea unor semeni ai lor... 


Manipularile mari 


Manipularile mari sunt reprezentate de influenta intregii culturi in mijlocul 
careia vietuieste individul. Sistemul de valori, comportamentul, felul de a 
gandi al individului sunt determinate in primul rdnd de normele scrise si 
nescrise ale societatii in care traieste, de subculturile cu care vine in contact. 
Neglijand aceasta permanentă si uriașă influență, individul poate face mult 
mai usor judecati gresite sau poate fi lesne de manipulat. 


In acelaşi timp trebuie observat că, tocmai datorită acţiunii continue a 
manipulărilor mari asupra noastră, prezența lor a devenit ceva obişnuit, 
fiind mult mai dificil de identificat. Pentru foarte mulţi este uşor de 
remarcat o manipulare minoră, de genul „trucurilor“ electorale, spre 
exemplu, decât una majoră, cum ar fi, de pildă, faptul că rolul școlii de a 
transmite elevilor un bagaj de cunoștințe cât mai mare are o importanţă 
secundară în comparaţie cu celelalte scopuri, prin care copilul, adolescentul 
de mai târziu, este antrenat pentru a se integra în respectiva societate. 


Sistemul de învăţământ si modelarea tinerelor generații 


După cum sublinia psihologul elveţian Jean Piaget, înainte de a fi un mijloc 
de comunicare a cunoştinţelor necesare viitorului adult, scoala îl obisnuieste 
pe elev cu spiritul de subordonare faţă de autorități, reprezentate în primul 
rând la nivelul său de educatori, profesori, inspectori, comisii de examinare. 
Mai târziu îi va fi mult mai simplu să se conformeze legilor şi diverselor 
reglementări sociale, să se supună din instinct șefilor de la viitorul său loc 
de muncă si autorităţilor statului. În al doilea rând, elevul este obișnuit cu 
simţul responsabilităţii, prin obligaţia de a-și face temele într-un anumit 
interval de timp, de a prezenta rezultatele studiilor sale la termene bine 
stabilite, în cadrul unor examinări periodice, de a-și ordona timpul și 
metodele de studiu în așa fel încât să depășească succesiv „obstacolele“ 
reprezentate de extemporale, teze, examene, lucrări de absolvire. Astfel, ca 
adult, el se va integra foarte ușor în sistemul social din care face parte, îşi va 
îndeplini în mod firesc obligațiile familiale, profesionale și sociale, se va 
preocupa continuu de rezolvarea unor sarcini şi probleme de care depinde 
succesul în cariera pe care şi-a ales-o, precum si accesul spre un standard 


superior de viata. Cea de-a treia menire a sistemului educational o 
repgrezinta obisnuirea elevului cu necesitatea respectarii unui program 
strict. Faptul că trebuie să fie prezent la scoala, în fiecare zi, la aceeași oră, 
cu avertizarea că orice minut de întârziere îi poate aduce penalizări, că 
lecţiile și pauzele au o durată bine stabilită, întotdeauna aceeași, că întreg 
anul scolar este împărţit în perioade de studiu si vacanțe, toate acestea îl 
obișnuiesc cu acceptarea firească a programului de lucru de mai târziu și cu 
respectarea lui instinctivă. În al patrulea rând, sistemul educaţional 
promovează spiritul de competiție. Notele, premiile de la sfârşitul fiecărui 
an, diverse alte recompense, participarea la olimpiade sub presiunea celor 
din jur îi creează viitorului adult obisnuinta de a se zbate pentru promovarea 
profesională spre trepte salariale superioare, pentru prime si alte diverse 
onoruri, pentru obţinerea unor rezultate care să-i aducă respectul celorlalți si 
să-i sporească respectul de sine. 


În afara acestor caracteristici generale, sistemul de învățământ este în aşa 
fel alcătuit, încât să modeleze comportamentul si gândirea viitorului adult în 
conformitate cu ideologia regimului aflat la putere. În sistemele totalitare, 
uniforma școlară standard este obligatorie, deoarece induce sentimentul de 
dezindividualizare, făcând mult mai uşoară disciplinarea și manipularea 
individului. În sistemele democratice, obligativitatea purtării unor uniforme 
standard nu există, tocmai pentru a permite dezvoltarea personalității 
individuale. Si totuşi, unele instituţii de învățământ, particulare în marea 
majoritate a cazurilor, le impun elevilor și studenţilor purtarea de uniforme 
specifice, tocmai pentru a-i deosebi de elevii si studenţii unor instituții 
similare. Se creează astfel sentimentul apartenenţei la un grup social, care 
se doreşte de elită sentiment ce isi va arăta roadele mai târziu, când foştii 
elevi sau studenţi se vor susține și ajuta între ei, tocmai datorită acestui 
sentiment. Ceea ce nu se poate întâmpla în societăţile în care absolut toți 
foştii elevi au purtat o uniformă standard. 


Rămânând la analiza sistemului de învățământ ca instrument de manipulare 
majoră, trebuie observată şi structura subiectivă a programelor de studiu și 
chiar a manualelor în sine. Regimurile totalitare politizează programa 
şcolară începând cu primele clase, prin introducerea unor obiecte care 
urmăresc inocularea doctrinei respective, de la cea mai fragedă vârstă, în 
mintea viitorului adult. De asemenea, manualele de studiu al limbii 


materne, de filozofie, istorie, geografie ș.a.m.d. sunt strict cenzurate pentru 
a educa elevul în spiritul doctrinei dominante. Deşi mai puţin stridentă, 
manipularea prin construirea unui sistem de învățământ specific există și în 
societăţile democratice. De fapt, fiecare sistem politic si social isi educa 
cetăţenii în spiritul propriului său sistem de valori, al propriilor sale legi și 
regulamente. Nu există tara, oricât de neînsemnată, în care structura 
educațională să nu inducă un comportament de fidelitate fata de naţiune si 
de stat, de respect fata de istoria naţională, prezentată cu o subiectivitate 
evidentă pentru un observator neutru, în așa fel încât să motiveze şi să 
susțină doctrina promovată de regimul aflat la putere. 


Având în vedere rolul sistemului de învăţământ, dar si întreaga complexitate 
a legilor şi regulamentelor specifice unei anumite societăți, comportamentul 
şi gândirea cetățenilor obișnuiți sunt în asa fel modelate, încât să se 
conformeze si să accepte cu naturalete concepţiile si standardele care 
definesc ce este bine si ce este rău, ce este permis si ce interzis, ce este 
moral si ce imoral, ce este valoros si ce este lipsit de importanţă, ce este 
adevărat si ce este fals. 


Culturi diferite, mentalități diferite 


Manipulările majore stau la baza răspândirii diferitelor curente de opinie, 
formează tradiţii şi obiceiuri, conturează mentalități, determină curente „la 
modă“ sau chiar ample manifestări protestatare. 


Readucând în atenţie experimentele lui Milgram, se poate observa că 
reacţiile „profesorilor“ au survenit ca urmare a unor manipulări relativ 
scăzute ca importanţă, dar nu ar fi fost posibile fără existenţa marilor 
manipulări, reprezentate de influența întregului sistem social, conform 
căruia, celor care au jucat rolul „profesorilor“ li s-a inoculat de la o vârstă 
fragedă reflexul supunerii fata de autorităţi, indiferent care ar fi acestea. 


Studiul comparat al culturilor oferă concluzii extrem de interesante. Spre 
exemplu, din punctul de vedere al mentalitatii, locuitorii Europei Centrale si 
de Est sunt mult mai asemănători asiaticilor decât americanilor, deşi, la 
prima vedere, impresia este total opusă. Întreaga mentalitate a americanului 
obişnuit se bazează pe dezvoltarea respectului de sine, a deplinei încrederi 


in fortele proprii. Poate si datorita faptului ca actuala democratie americana 
s-a dezvoltat într-un spaţiu cu totul nou, pe un teritoriu ce a fost cucerit cu 
arma într-o mână şi cu Biblia în cealaltă, într-o ţară descoperită şi luată în 
stăpânire de oameni aspri, obișnuiți să nu aștepte ajutor de la nimeni, pentru 
că un astfel de ajutor era în majoritatea cazurilor inexistent sau iluzoriu, în 
timp ce lupta pentru existenţă se dădea pe viaţă și pe moarte. 


Istoria Statelor Unite, aşa cum este ea prezentată în The World Almanac, cel 
mai răspândit compendiu despre „starea naţiunii“, reactualizat în fiecare an, 
începe la 1492, deci are puţin peste cinci sute de ani în cazul Coastei de Est 
și circa un secol şi jumătate pentru Coasta de Vest. Înainte de a continua, 
trebuie observat că trecutul popoarelor ce au stăpânit acele ţinuturi înainte 
de venirea lui Cristofor Columb nu este luat în calcul, dovadă că până și în 
sistemele cu o democraţie avansată prezentarea istoriei are o tentă 
subiectivă. În cazul Statelor Unite, această omisiune urmăreşte, printre 
altele, accentuarea sentimentului de legitimitate al naţiunii, sentiment care 
acţionează ca un liant social absolut necesar, generează patriotismul si evita 
culpabilizarea cu efecte imprevizibile a cetăţenilor obişnuiţi pentru faptele 
mai putin corecte ale unora dintre înaintași. Revenind la istoria în sine, 
conţinutul ei restrâns, alături de inexistenţa tradiţiilor si, în general, a unui 
context social prestabilit, a făcut posibilă crearea unei societăţi cu totul noi, 
lipsite de „povara“ trecutului, în cadrul căreia s-a dezvoltat o mentalitate 
aparte. Una dintre caracteristicile acestei mentalități, spre exemplu, este 
absenţa sentimentelor naţionaliste, tocmai pentru că lipseşte cauza lor. 


Dar esența mentalitatii americane, spuneam, este dezvoltarea respectului 
fata de sine. De la cea mai fragedă vârstă copiii sunt învăţaţi să găsească 
singuri soluţia oricărei probleme. Când trec prin momente grele, ce par fără 
ieşire, sunt sfatuiti să nu aştepte ajutor de la nimeni, ci să caute puterea de a 
depăşi criza doar în ei înşişi. Pentru a le dezvolta tinerilor acest sentiment 
de încredere în forțele proprii, profesorii respectă cu stricteţe anumite 
reguli. Spre exemplu, oricât de stupide ar fi întrebările sau răspunsurile unui 
elev, niciodată dascălul nu-i va spune „eşti prost“, „nu reusesti să pricepi un 
lucru atât de simplu“ sau „dacă mergi tot aşa, n-o să iasă nimic de capul 
tău“, ci va folosi doar expresii de genul „întrebarea nu e bună“ ori 
„răspunsul e foarte bun“, care nu fac nici o referire la persoana elevului sau 
la capacitatea lui de învăţare. Întotdeauna elevul este cel mai bun, cel mai 


deştept, întâmplându-se ca doar întrebările sau răspunsurile lui să fie, 
uneori, proaste. 


În societățile asiatice sau de sorginte latină, lucrurile stau cu totul altfel. Din 
fragedă pruncie, copiii sunt învăţaţi sa tina seama permanent de tradiţii, de 
părerile familiei sau de ale celor din jur. Când se află în situaţii de criză, ei 
aşteaptă ajutor din afară, din partea părinţilor, a prietenilor, a celor în 
mijlocul cărora trăiesc. 


Specialiștii americani în psihologie socială comparată au efectuat câteva 
experimente relevante, referitoare la diferența de mentalitate dintre 
americani si japonezi. Același chestionar a fost împărţit unui grup de 
studenţi americani si unui grup de studenţi japonezi. Una dintre întrebări 
era: „Câte lucruri bune si câte lucruri rele ati făcut în viață?“ În răspunsurile 
studenţilor americani, numărul faptelor bune era incomparabil mai mare 
decât cel al faptelor rele. În răspunsurile japonezilor, erau relativ egale. Un 
alt element studiat a fost timpul în care s-au completat chestionarele. 
Americanii au răspuns imediat, majoritatea fără să pună întrebări 
suplimentare. Japonezii au avut nevoie de un timp mai îndelungat de 
gândire, iar multi dintre ei au pus întrebări de genul: „În ce sens lucruri 
bune, pentru mine, pentru familie, pentru societate sau pentru toate la un 
loc?“ Nu există un adevăr absolut conform căruia să se afirme că o 
mentalitate este mai bună decât alta Singura evaluare posibilă poate fi 
făcută avându-se în vedere efectele respectivelor mentalități asupra 
dezvoltării sociale, dar si individuale din cadrul unui anumit tip de 
societate. În rest, toate celelalte interpretări nu pot fi decât subiective. Spre 
exemplu, japonezii, din punctul lor de vedere, îi pot acuza pe americani de 
egoism. La rândul lor, americanii îi pot acuza pe japonezi de slăbiciune și 
nehotărâre. Asemenea acuze însă apar ca urmare a aprecierii unui sistem de 
valori prin intermediul standardelor unui sistem de valori diferit. 


Studiul mentalităților este necesar și pentru stabilirea unor contacte 
interumane importante. De pildă, cunoscând obiceiurile, tradiţiile, felul de a 
gândi şi de a se comporta al partenerilor, unii oameni de afaceri pot ghida 
negocierile în așa fel, încât să obțină un profit maxim. Astfel cei care duc 
tratative în ţările arabe ştiu că acolo discuţiile importante se poartă înaintea 
mesei, iar musafirii, pentru a fi politicosi, trebuie să se ridice de la masă si 


să plece înainte de sfârşitul acesteia. La fel, oamenii de afaceri arabi, aflați 
la un dineu oficial în Europa sau în Statele Unite, ştiu că ar fi nepoliticos să 
înceapă tratativele înainte de masă sau să plece imediat după terminarea 
acesteia. 


Dacă în ceea ce priveşte mentalitatile unor mari grupuri culturale este 
imposibilă alcătuirea unui „top“ al valorii absolute, cu totul altfel se 
prezintă situația în cazul comparării celor două mari sisteme sociale — 
totalitar şi democratic. Însuşi faptul că societăţile democratice au 
supravieţuit tuturor convulsiilor şi se dezvoltă în continuare, în timp ce 
sistemele totalitare s-au prăbușit de la sine, după o perioadă mai scurtă sau 
mai lungă, demonstrează superioritatea democraţiei fata de totalitarism. 


Anomia 


Un efect tulburător şi grav al marii manipulări exercitate prin integrarea 
individului într-un anumit sistem este fenomenul de anomie, ce apare în 
cazul seismelor social-politice de anvergură, atunci când întregul sistem de 
valori, de concepții şi standarde sociale se prabuseste brusc. 


Conceptul de anomie (din greceşte: a nomos — fără lege) a fost introdus, în 
1893, de profesorul Emile Durkheim, întemeietorul şcolii franceze de 
sociologie, în lucrarea sa La division du travail social (Diviziunea muncii 
sociale). Anomia desemnează un fenomen social anormal, patologic, 
generat de lipsa de reguli morale și juridice menite să organizeze viaţa 
economică si socială. Lipsa acestor norme se resimte la nivelul omului 
obișnuit prin apariţia şi accentuarea unui sentiment de insecuritate difuză, 
de teamă permanentă, ce duce la acţiuni revendicative în paralel cu 
creşterea agresivitatii. Cu alte cuvinte, o întreagă societate devine bolnavă 
atunci când regulile, tradiţiile şi legile se modifică brusc, dispar sau se 
întârzie înlocuirea lor la timp. Lipsiti de vechiul sistem de valori prin care 
se raportau permanent la situaţiile sociale, oamenii devin vulnerabili, 
dezorientati, nervoși. 


Dezvoltând conceptul, Disertori si Piazza observau că dezordinea 
psihopatologică de la nivelul colectivităţii este provocată de schimbările 
rapide ale normelor sociale pe care individul nu le poate asimila cu aceeași 


viteză. Efectul constă în creşterea numărului de agresiuni, sinucideri, 
alienări şi îmbolnăviri psihice. 


Durkheim a studiat apariţia și efectele fenomenului de anomie în perioada 
Revoluţiei Franceze. Dar observaţiile sale se regăsesc în analiza tuturor 
seismelor sociale. Spre exemplu, în 1994, un sondaj al Centrului de Studii si 
Cercetări pentru Probleme de Tineret din România arăta că optzeci și opt la 
sută dintre tinerii între cincisprezece si douăzeci si nouă de ani sufereau de 
anomie! O veritabilă generaţie de sacrificiu, pe care lipsa de legi si 
regulamente, precum și aplicarea defectuoasă a celor existente în perioada 
imediat următoare revoluţiei din decembrie '89 au făcut-o să-și piardă 
încrederea în viitor şi să se adapteze foarte greu prezentului. 


Intermezzo cu „manipulări planetare“ 


Depășind cadrul analizei sistemelor sociale, se pot face diverse speculații, 
nu lipsite de interes și de importanţă, referitoare la însuși rolul speciei 
umane. Dezvoltarea umanităţii, în ultimele milenii și mai ales în ultimele 
secole, s-a facut pe baza progresului științei si al tehnicii. Există însă păreri 
care susțin că un asemenea curs al dezvoltării reprezintă o „variantă falsă“ a 
evoluţiei, prin care se creează tot mai multe „proteze“ ce limitează 
posibilităţile naturale ale omului. 


Părerile se bazează pe informaţii controversate (insuficient dovedite, dar şi 
imposibil de contestat) privind puterile „supranaturale“ pe care le-ar 
dobândi, spre exemplu, unii asceti, în urma unor lungi perioade de exerciţii. 
Se au în vedere și fenomene inexplicabile, unele deja confirmate, precum 
hipnoza, altele deocamdată doar ipotetice, cum ar fi telepatia, clarviziunea, 
telekinezia, levitatia etc. În acest context, se emite ipoteza că toate ființele 
umane ar fi capabile de asemenea performanţe tulburătoare, dar eventualele 
încercări de a le activa sunt inhibate de stilul de viata la care s-a ajuns. Spre 
a da un exemplu simplificat până la vulgaritate, se poate presupune că 
telepatia nu este stimulată deoarece există telefonul și celelalte mijloace de 
comunicare, levitatia este inhibata de folosirea nenumăratelor mijloace de 
locomotie, eventualele capacităţi telekinetice nu mai sunt necesare din 
cauza dezvoltării a tot felul de mecanisme și aparate artificiale ş.a.m.d. 


Adeptii acestor teorii utilizează si argumentul insuficientei cunoașteri a 
creierului uman, a cărui cercetare în continuare ar putea oferi surprize de 
nebănuit. În acelaşi timp sunt vehiculate exemplele unor enigmatice 
civilizaţii, de mult dispărute, ale căror vestigii sunt imposibil de explicat în 
contextul dezvoltării comunităţii umane așa cum este ea cunoscută astăzi. 
Foarte uşor se pot naşte speculaţii de genul: în trecut, specia umană a urmat 
şi alte variante de evoluţie, diferite de cea actuală, variante în cursul cărora 
a atins performanţe uluitoare, fără a se folosi de știința si tehnica în 
accepțiunea lor actuală. Nu se ştie ce a determinat dispariţia respectivelor 
civilizaţii, aşa cum nu se poate spune cât de aproape de extinctie a fost 
umanitatea în ultimii ani, si încă mai este, în eventualitatea declanşării unui 
cataclism nuclear, a unei epidemii încă necunoscute, sau din cauze ce scapă 
previziunilor fireşti. Nu trebuie să uităm că, nu demult, au fost interzise 
experimente promițătoare ce vizau obținerea unor bacterii care să 
transforme celuloza în hidrocarburi. Deşi astfel s-ar fi rezolvat criza de 
combustibil pentru o lungă perioadă de timp, exista pericolul ca bacteriile 
să scape de sub control, să se multiplice rapid si să transforme pădurile 
Terrei în lacuri nesfarsite de petrol, lucru ce ar fi putut duce chiar la 
dispariţia vieţii de pe Pământ. 


Evident, în final apare si întrebarea: „Ce si, poate, cine a determinat actuala 
variantă de evoluţie a speciei umane?“ Încercarea de a da un răspuns ar 
marca deja trecerea la o categorie superioară de manipulări, cele planetare, 
ce intră, deocamdată, în domeniul ficţiunii pure. 


Oricât de fanteziste ar părea astfel de ipoteze, ele sunt analizate cu toată 
seriozitatea de către colective impresionante de cercetători. Marile puteri, în 
special Uniunea Sovietică si Statele Unite, au creat institute speciale si au 
alocat fonduri substanţiale pentru studierea „fenomenelor neconvenţionale“ 
(ţinând, mai ales, de parapsihologic). Marea majoritate a acestor studii a 
urmărit aplicaţii militare, iar o parte dintre concluzii au fost utilizate în 
imaginarea unor tehnici extrem de sofisticate pentru manipularea virtualilor 
inamici sau a maselor de manevră. 


S-ar putea merge şi mai departe cu ipotezele. Academicianul român Eugen 
Macovschi a imaginat o teorie conform căreia universul înconjurător este 
structurat pe mai multe niveluri. Primul, cel fizic, este reprezentat de 


materia fara viata. Al doilea, biosic, este reprezentat de materia insufletita, 
respectiv de plante si animale. Nivelul noesic apartine fiintelor cu 
inteligenta, respectiv oamenilor. Diferenta, data de inteligenta, dintre un om 
si un câine este la fel de mare si insurmontabilă precum cea dintre un câine 
si o piatra, de pilda. 


De ce ar fi numai trei niveluri într-o asemenea structură? Logica arată că 
este foarte posibil să existe si un al patrulea nivel, cel denumit de 
Macovschi enisic, precum și niveluri supraenisice. Conform acestei teorii, 
entitățile enisice ar putea fi atât de deosebite de oameni, superioare omului, 
cum este omul față de câine. lar capacităţile lor nici măcar nu pot fi 
imaginate de către oameni, așa cum darul inteligenței umane nu poate fi 
înţeles de un câine. Animalele si plantele se folosesc de mediul înconjurător 
pentru a supravieţui. Oamenii se folosesc de animale, utilizân-du-le ca 
hrană, la diverse munci sau ca material pentru experienţe, fără ca 
„dobitoacele“ să-și poată da seama. Oare şi entităţile enisice manipulează 
specia umană fără ca ea să fie conştientă? lată ipoteze tulburătoare, ce intră 
din nou în domeniul ficţiunii pure... 


Revenind la manipulările deja cunoscute si clasificate, în special la cele de 
mare anvergură, analiza lor, adusă la cunoştinţa cât mai multor oameni, nu 
are doar menirea de a avertiza individul asupra presiunilor ce îi determină 
comportamentul si modul de gândire, dar poate oferi si soluţii benefice in 
cazul unor situaţii de criză. 


Este vorba de soluţii reale, care să modifice structurile si sistemele sociale 
în aşa fel, încât să fie favorabile tuturor categoriilor de oameni, nu de acele 
rezolvări false, în interesul grupului aflat la putere, concretizate în 
reeducarea, pedepsirea, încarcerarea, discriminarea, excluderea sau execuţia 
celor care nu se comportă în spiritul normelor impuse. În societăţile 
moderne, cu adevărat democratice, acuzarea victimelor a devenit 
anacronică. Alcoolicii, săracii, somerii nu pot fi făcuţi vinovaţi în întregime 
de situaţia în care se află. În primul rând trebuie identificate cauzele sociale 
ale sărăciei, ale lipsei de locuri de muncă sau ale împrejurărilor ce îi 
determină pe oameni să bea sau să se drogheze. Doar acționând asupra 
cauzelor se poate diminua amploarea unor flageluri precum sărăcia, 
şomajul, alcoolismul sau consumul de droguri... 


e. A 


Studiu de caz: Trantitul-usii-in-fata şi amutirea presei independente 


În toamna lui 1995, o dată cu reluarea discutării noului Cod Penal în 
Parlamentul României, partidul de guvernamant și-a reînceput presiunile 
pentru introducerea în cadrul articolelor 205, 206, 238 şi 239 a unor 
pedepse speciale pentru ziariști în cazul comiterii infracţiunilor de 
calomnie, ofensă adusă autorităţii etc. Cum rezistența reprezentanţilor 
presei independente era foarte puternică, fiind susținută si de majoritatea 
partidelor din opoziţie, formațiunea de guvernământ s-a gândit la o strategie 
de manipulare abil concepută, pentru a-și îndeplini scopul. 


Inainte de a trece la descrierea strategiei propriu-zise si a felului în care ea a 
fost pusă în aplicare, se cuvin totuşi câteva precizări pentru a contura întreg 
contextul respectivelor evenimente. 


1) Din opiniile reprezentanţilor presei, făcute publice atât în paginile 
ziarelor independente (nealiniate), cât şi cu alte numeroase prilejuri, reiesea 
clar că opoziţia fata de respectivele articole ale noului Cod Penal, precum si 
fata de inițierea unei legi a presei, nu era rodul dorinţei de a putea calomnia 
în voie, de a împroșca pe oricine cu noroi, de a pune în circulaţie ştiri voit 
false ori tendentioase, fără nici o teamă de posibile urmări. De fapt, 
asemenea lucruri nici nu erau posibile, chiar cu Codul Penal în vigoare la 
acea dată (de fapt și în momentul în care sunt scrise aceste rânduri), acesta 
conținând deja pedepsele pentru infracțiunile de calomnie, ultraj etc. 


2) Opoziția fata de articolele împricinate sau fata de o lege a presei rezida și 
rezidă încă în România tocmai în îngrijorarea — justificată de nenumărate 
exemple — că aceste legi pot fi aplicate și interpretate într-un singur sens, 
anume de a îngrădi cât mai mult libertatea presei, chiar de a o anihila pentru 
a nu mai deranja Puterea şi pe ai săi clienți. 


3) Presa independentă (nealiniată), ea singură, nu reprezintă un pericol 
pentru Putere. Teama cea mare constă în audiența ei în rândul populaţiei. 
Milioane de oameni citesc zilnic ziarele independente, plătesc pentru a le 
citi, tocmai pentru că le reflectă opiniile, le răspund unor întrebări spinoase, 
le arată modul în care cei aleşi îndeplinesc sau nu așteptările electoratului, 
le deslușesc mecanismele intime ale vieţii sociale, economice și politice din 
România de astăzi. Dacă cititorii ar simţi că tot ceea ce se spune în ziarul pe 


care il cumpara contrazice realitatea, contravine propriilor lor observatii, 
propriilor lor idei sau sentimente, s-ar orienta imediat spre un alt ziar, iar cel 
care le-a înşelat așteptările ar da faliment. Deci forţa ziarelor independente 
stă în primul rând în cititorii pe care îi reprezintă şi cu care, la un moment 
dat, se identifică. De fapt, acest lucru reflectă tocmai rolul pe care trebuie 
să-l aibă presa, acela de a fi un veritabil câine de pază al democraţiei. În 
consecință Puterea nu se teme de presa independentă, ci de milioanele de 
oameni care au acces la această sursă de informatie ce nu poate fi 
controlată. Pentru ca opinia publică să fie manipulată în voie, trebuie să 
aibă acces la o singură sursă de informaţie, aflată total sub controlul Puterii 
(spre exemplu, televiziunea naţională). O sursă de informaţie care să nu 
amintească nimic de corupţie, de incompetenta, de imaginea proastă a 
României în lume, ca urmare a mineriadelor si a prezenţei extremistilor la 
guvernare în anumite momente ș.a.m.d. O sursă care să prezinte numai 
întâlniri oficiale, zâmbete, ședințe de lucru susținute, momente înălțătoare 
din activitatea productivă etc. Aşa cum, spre exemplu, era pe vremea lui 
Ceaușescu. Mai ales că aceiași profesioniști de atunci au continuat să 
lucreze din plin si după revoluţie. Amintiti-va că regimul absurd, pe care o 
întreagă ţară îl ura, nu a putut să cadă până nu a fost preluat controlul 
asupra informaţiilor, respectiv asupra televiziunii nationale. Amintiţi-vă, din 
nou, că mineriadele poate nu ar fi existat fără manipularea exercitată prin 
intermediul televiziunii. Manipularea eficientă a opiniei publice se poate 
realiza numai prin minimalizarea sau anihilarea surselor alternative de 
informaţie, deci a presei independente. 


4) Un motiv principal vehiculat în permanenţă de Putere pentru a impune 
legile împotriva presei este că aceasta publică si stiri false, tendentioase ori 
acuzații insuficient fundamentate. Este adevărat însă în majoritatea 
cazurilor că vina nu aparține ziariştilor, ci lipsei de transparenţă a 
autorităților, a diversilor funcţionari publici, chiar a celor obligaţi, prin 
natura muncii lor, să informeze opinia publică. Într-o democraţie veritabilă, 
este un drept fundamental al contribuabilului să fie informat corect, în mod 
direct sau, mai ales, prin intermediul presei, despre cum îi sunt cheltuiţi 
banii, despre activitatea autorităţilor sau a instituţiilor pe care le finanţează 
din buzunarul său, despre comportamentul si activitatea aleşilor săi. 
Probabil nimeni nu ar fi protestat dacă, în același timp cu o lege a presei, s- 
ar fi adoptat și legea funcţionarului public, legea răspunderii ministeriale, 


legea partidelor ş.a.m.d., măcar pentru a-i da posibilitatea ziaristului acuzat 
de publicarea unor stiri false sau tendentioase să acuze la rândul său 
funcţionarul public ori autorităţile, care au refuzat să-i răspundă la întrebări, 
pentru lipsă de transparenţă sau comportament abuziv ori arogant. 
Respectivele legi însă nici măcar nu au fost luate în discuţie. S-a aprobat în 
schimb Legea secretului de stat şi de serviciu, care îngrădeşte și mai mult 
accesul la informaţii de interes pentru opinia publică, dar incomode pentru 
Putere si ai săi clienţi. 


5) Faptul că modificarea articolelor 205, 206, 238, 239 din Codul Penal nu 
avea nimic de-a face cu dorinţa Puterii de a impune societății românești 
norme fireşti de conduită, de moralitate, ci erau orientate doar împotriva 
presei independente, reiese evident și din exemplul oferit de publicaţiile 
Presedintiei și Guvemului. Ele au apărut din dorinţa respectivelor instituţii 
de a influenţa opinia publică, dar şi ca o modalitate de a sonda în ce măsură 
electoratul mai este sau nu de acord cu politica lor. 


Tirajul infim reflectă neîncrederea populaţiei fata de amintitele instituţii, dar 
nu acesta este subiectul analizei de fata. Important este faptul că în 
amintitele publicaţii câţiva mercenari ai scrisului publică frecvent injurii 
grosolane, gratuite, mult mai grave decât unele excese din presa 
independentă (excese apărute de cele mai multe ori din dorința disperată de 
a atrage atenţia asupra unor situații intolerabile, în condiţiile unei apatii 
totale din partea celor indrituiti să le soluţioneze, conform legilor si 
Constituţiei ţării), în respectivele gazete apar frecvent insulte grosolane la 
adresa unor personalități politice sau culturale de prim rang, indezirabile 
Puterii. Instaurarea moralității atât de dorite — în discursuri — de Putere s- 
ar putea realiza, în aceste cazuri, prin simpla desființare a respectivelor 
gazete. De fapt, într-un stat democratic este nepermisă anomalia ca 
Guvernul să finanţeze din fonduri publice un ziar în care să-i fie atacați 
adversarii politici. 


6) Evident, trebuie remarcat faptul că ofensiva Puterii împotriva presei 
independente a coincis cu declanşarea campaniei pentru alegerile din 1996. 


Având în vedere situaţia existentă, creionată în cele de mai sus, să vedem 
strategia prin care Puterea și-a propus să-și atingă, într-o formă sau alta, 
scopul. După cum s-a văzut în capitolul anterior, o tehnică de manipulare a 


părții adverse, frecvent utilizată în cadrul unor negocieri, este ,,Trantitul- 
usii-in-fata“. Reamintim, pe scurt, în ce constă ea. 


Adversarilor li se pun de la bun început în fata niște condiţii total 
inacceptabile, cu care iniţiatorii nici nu se aşteaptă că partea adversă ar 
putea fi de acord, pentru ca apoi, pe parcursul negocierilor, să se ajungă la 
punctul în care condiţiile dorite, de fapt, de initiatori, să fie acceptate de 
adversari. Mai mult, adversarii rămân cu impresia că au obţinut o victorie 
prin faptul ca, deși defavorabile lor, noile condiţii sunt mult mai blânde fata 
de cele propuse la început de initiatori. 


Dar, pentru adevărații profesioniști ai manipulării, lucrurile nu se opresc 
aici. Pentru ca succesul să fie deplin, prin diverse canale, ce nici măcar nu 
pot fi suspectate de legătură cu iniţiatorii, li se sugerează chiar adversarilor 
textul noilor condiţii, apoi se creează o stare artificială de panică, în sensul 
că termenul final al negocierilor nu mai poate fi amânat și „ceva trebuie pus 
în locul inacceptabilelor condiţii inițiale“. Astfel adversarii ajung ei înşişi să 
facă propunerile dorite de initiatori, convinși fiind ca sunt exclusiv rodul 
gândirii lor. Mai târziu, când tensiunea dispare şi analizele lucide arată 
situația de inferioritate în care s-au pus adversarii — păstrăm această 
denumire generică —, orice protest din partea lor este inutil, replicându-li- 
se că ei au fost cei care au făcut propunerile. 


Să traducem teoria de mai sus în ceea ce s-a întâmplat în toamna lui 1995, 
în relaţia dintre presa independentă şi Putere. Reprezentanţii Puterii au 
„trântit“ de la bun început articolele cu pricina în noul Cod Penal. Au urmat, 
cum era de așteptat, protestele privind neconstitutionalitatea lor, proteste 
venite din partea ziarelor independente, susținute de forte din opoziţie, de 
sindicate, de o mare parte a opiniei publice ş.a.m.d. Imediat, Puterea, prin 
diverse declaraţii mai mult sau mai puţin oficiale, s-a arătat dispusă la 
concesii. În acest timp, prin canale oculte s-a răspândit sugestia că totuși 
„ceva trebuie pus în locul hulitelor articole“. A fost elaborat chiar şi textul 
unui nou articol (doar unul, fata de celelalte patru pe care era menit să le 
înlocuiască, pentru a sugera din start o nouă concesie), articol prin care era 
definit si pasibil de pedeapsă așa-numitul „delict de presă“. Respectiva 
„nadă“ a fost canalizată spre mediul gazetăresc și a început să circule pe 


diverse căi, fiind preluată si transmisă de la unii la alţii, până ce s-a pierdut 
total urma celor care au lansat-o. 


Manevra a dat roade, în sensul că, după puţin timp, câţiva gazetari de la un 
important cotidian național au făcut publică propunerea pentru înlocuirea 
celor patru articole incriminate din noul Cod Penal cu articolul privind 
„delictul de presă“, convinși fiind că ei sunt autorii textului și că astfel oferă 
o soluţie pentru ieşirea din impas. 


În paralel, Puterea a inoculat atent o atmosferă de tensiune, de grabă, 
convocând imediat directorii principalelor cotidiane la o „ultimă“ si 
„decisivă“ întâlnire cu preşedintele partidului de guvernământ, pentru 
„hotărârea finală“. Sub presiunea timpului, gazetarii care au propulsat 
„delictul de presă“ nu au mai avut timpul unei analize lucide care să le 
demonstreze că noul articol nu numai că nu protejează ziariștii, dar creează 
disponibilitatea de a fi incriminate chiar și persoanele dispuse la mărturisiri 
sau declarații incomode. O astfel de analiză arăta clar că introducerea 
„delictului de presă“ în noul Cod Penal ar fi reprezentat o victorie 
importantă a Puterii în ofensiva împotriva presei independente. 


Dar, cum spuneam, întâlnirea dintre reprezentantul de marcă al Puterii şi 
ziarişti nu mai lăsa timp pentru discuţii si analize. Evident, se aştepta ca 
propunerea cu „delictul de presă“ să vină din partea ziarului care l-a 
prezentat în paginile sale. „Delictul...“ ar fi fost imediat introdus în Codul 
Penal pentru a înlocui celelalte patru modificări si oricare proteste ulterioare 
ar fi fost contracarate cu nonşalanţă: Voi l-aţi cerut, noi n-am făcut altceva 
decât să vă acceptăm dorinţa. 


Spuneam că strategia aplicată de profesioniștii Puterii în acest caz avea și 
alte efecte, mult mai greu decelabile, dar de mare importanță. Anticipând 
eforturile presei independente de a se apăra de atacurile Puterii, prin a 
demonstra că cele mai grave calomnii nu apar în paginile ei, ci în revistele 
extremiste, artizanii manipulării încurajau, prin diverse canale oculte, 
popularizarea conflictului existent la acea vreme între liderul Partidului 
Romania Mare si președintele României, sugerându-se că neglijarea lui i-ar 
putea da apă la moară liderului extremist. De asemenea, zilnic, presei i se 
ofereau noi declaraţii belicoase pentru a mediatiza nefiresc de mult acel 
conflict. Rezultatul a fost contrar așteptărilor gazetarilor, dar conform cu 


asteptarile manipulatorilor: atat Ion Iliescu, cat si Vadim Tudor au 
inregistrat cresteri de popularitate, in detrimentul personalitatilor din 
opoziţie. In plus, preşedintele României a reușit performanţa de a beneficia 
de o imagine favorabilă în mai toate cotidianele independente, fiind pus 
permanent în antiteză cu liderul extremist. O nesperată bilă albă în 
perspectiva alegerilor din anul următor. 


Revenind la manevra cu modificările Codului Penal, trebuie amintit că, desi 
a fost construită cu cea mai mare fineţe, ea nu a reuşit. Directorii 
principalelor cotidiane s-au întâlnit, în seara de dinaintea discuţiilor „finale“ 
cu preşedintele partidului de guvernământ, și s-au înţeles să renunţe la ideea 
cu „delictul de presă“ şi să nu cedeze nici unei presiuni din partea Puterii. 
Ceea ce, a doua zi, s-a și întâmplat. 


Ar mai rămâne de spus că imediat după aceea noul Cod Penal a căzut la vot 
în Parlament, fiind trimis spre reformulare... 


Remodelarea gandirii intr-un sistem totalitar 
Istorie, fictiune si reflectii despre egalitarism 


În teorie, doctrinele bazate pe egalitarism au câștigat numeroşi adepți. În 
practică însă, ele s-au dovedit falimentare. Dacă ar fi să luăm doar exemplul 
Revoluţiei Franceze, desfăşurate sub deviza Libertate, Egalitate, 
Fraternitate, vedem că după toată acea euforie inițială a maselor a urmat 
sângeroasa perioadă a terorii. Conducătorilor revoluţiei, după preluarea 
puterii, le-a devenit tot mai clar că nu pot pune în aplicare ideile utopice în 
numele cărora au ridicat mulțimea. Pentru a se menţine la putere nu au avut 
alternativă; au instaurat o domnie a terorii, cu mult mai crâncenă si mai 
absurdă decât constrângerile existente în societate anterior venirii lor la 
conducere. În linii mari scenariul s-a repetat în mai toate societăţile în care 
s-a încercat aplicarea sistemelor bazate pe ideile socialismului utopic. 
Pentru că doctrina socialistă a fost, este şi va rămâne utopică. 


Egalitatea între oameni, lipsa proprietăţii private, lipsa unui sistem 
concurential autentic în economie, societate sau politică anihilează însăși 
esenţa ființei umane, distruge individualitatea, slăbeşte societatea până la 
trecerea în neființă. O superbă povestire science-fiction începea cu o 
constatare dureroasă: Mi-au tăiat aripile. Pe o planetă ipotetică, locuită de 
oameni cu aripi, un adevărat paradis, au venit membrii unei expediţii, tot 
oameni, care au tăiat aripile mai multor indivizi, fortandu-i să se zbată 
continuu, la nesfârşit, pentru a supraviețui. Deşi experimentatorii păreau la 
început niște agenţi ai răului, in timp — când pe planeta respectivă au 
început cataclisme devastatoare, pe care ei le prevăzuseră — adevăratul 
sens al misiunii lor a ieşit la iveală. Oamenii cu aripi, neinvatati cu lupta 
dură pentru existență, au murit unul câte unul, dar specia a supravieţuit prin 
cei cărora li se tăiaseră aripile, pentru ca ei deveniseră mult mai rezistenți, 
mai inventivi, mai creatori. 


Povestirea, într-un fel, duce cu gândul spre destinul tragic al imperiilor 
precolumbiene. Incasii dezvoltaseră un sistem social întrucâtva asemănător 
celor imaginate de adepții socialismului utopic. Întreaga suprafaţă a statului 
era împărțită în trei: o parte aparținea soarelui, produsele obținute de pe 
această „treime sacră“ fiind folosite pentru întreținerea preoților şi pentru 


jertfele rituale, a doua apartinea suveranului, iar a treia poporului. In ceea ce 
priveşte cultivarea pământului, fiecărui bărbat însurat i se repartiza o bucată 
de pământ de o anumită suprafaţă (aproximativ aceeași pentru toți), numită 
tupu. De asemenea, dacă avea copii, pentru fiecare băiat i se mai repartiza 
un tupu, iar pentru fiecare fată, o jumătate de tupu. Recolta era strânsă la 
comun si se împărțea si ea tot în trei parti egale. O treime mergea la 
depozitele de stat, ce aparţineau suveranului, depozite din care erau plătiţi 
militarii, constructorii de drumuri si cetăţi, funcţionarii. Tot din aceste 
depozite era întreținută si Curtea imperială. A doua treime era dusă în 
depozitele „sacre“, de unde erau aprovizionati preoţii. A treia parte era 
împărțită în mod egal tuturor celor care munciseră pământul, în raport cu 
numărul parcelelor pe care le cultivase fiecare. În cazul unor calamitati 
naturale, ce nu permiteau obţinerea unor recolte suficiente pentru toată 
lumea, depozitele de stat erau deschise pentru a se aproviziona din rezervele 
lor și poporul. Același sistem era aplicat și în cazul creșterii turmelor de 
lame. În afara obligaţiilor față de stat, concretizate în munca pe câmp, si 
satisfacerea stagiului militar, cetățenii aveau și obligaţia de a presta un 
anumit număr de zile de muncă în folos obstesc (la construcţii, în mine, la 
sistemele de irigaţii etc). Cei inapti de muncă, văduvele si bătrânii primeau 
de la stat toate cele necesare traiului. De asemenea, oamenii trecuţi de 
şaizeci de ani erau scutiți de muncă, iar cei ce împliniseră cincizeci de ani 
munceau mai puţin. Deși, în urma cuceririlor, multe grupări etnice fuseseră 
strămutate din locurile de baștină si amestecate cu altele, acest sistem de 
viata, în timp, a dus la deosebiri minime între cetăţenii de rând ai 
imperiului. 


Nu existau bani, nu exista proprietate privată, nu existau cerşetori, cetăţenii 
obișnuiți aveau aceeași stare materială, motiv pentru care nu se răspândiseră 
nici „maladii“ precum lăcomia, invidia, egoismul. Se pot scrie studii întregi 
despre comparatia unui asemenea sistem ce funcționa aproape impecabil si 
tipul de societate întrevăzut de adepţii socialismului. Trebuie remarcat că 
societatea incasă înregistra o egalitate aproape perfectă doar la nivelul 
cetățenilor de rând. Deasupra acestora, se afla o întreagă ierarhie de 
funcţionari ai statului, membri ai familiei imperiale, preoţi, care se bucurau 
de privilegii uriașe, dar şi acestea foarte bine definite si îmbinate cu 
obligaţii privind buna funcţionare a statului. Însă nu despre o asemenea 
paralelă dorim să discutăm. Sistemul incaș, indiferent cât de neobișnuit ar 


parea, ajunsese aproape de perfectiune in ceea ce priveste functionarea sa. 
La fel, desi diferentele sunt semnificative, Imperiul Aztec, pe continentul 
nord-american, tindea spre perfecţiune (tot în ceea ce priveşte funcționarea). 
Însă perfecțiunea a condus spre o anumită degenerare, spre o vulnerabilitate 
tot mai accentuată a întregii societăți. Aceasta este una dintre cauzele, poate 
chiar cea fundamentală, pentru care câteva sute de conchistadori au reușit să 
distrugă două civilizaţii uluitoare, să provoace moartea a milioane de 
oameni. 


Uniformitatea, lipsa motivatiilor, nivelarea sistemelor umane generează 
vulnerabilitate. Încă un argument ar putea fi adus în sprijinul acestei 
afirmaţii. Progresele geneticii, ale ingineriei genetice, vor face în curând 
posibilă realizarea „hărţii genetice“ a fiecărui individ. Se va putea cunoaște 
astfel, chiar înainte de naștere, dacă noua ființă umană va suferi de vreo 
boală congenitală sau va fi predispusă unei maladii sau alteia. Ingineria 
genetică va permite nu peste mult timp chiar corectarea unor asemenea 
deficiențe. Mai mult, se va putea ajunge chiar la „modelarea“ fiecărui nou- 
născut conform dorinţei părinţilor, începând cu sexul si terminând cu 
fizionomia, culoarea ochilor sau a părului. Dincolo de optimismul generat 
de asemenea perspective tulburătoare, oamenii de știință au început deja să- 
şi pună întrebări extrem de grave. Principala problemă este aceea a unei 
previzibile si extrem de dăunătoare sărăciri a fondului genetic uman, in 
cazul în care se va permite „modelarea“ nou-ndscutilor. Spre exemplu, daca 
majoritatea părinţilor isi vor dori copii blonzi, cu ochi albaștri, este foarte 
posibil ca în scurt timp să dispară total tipurile umane care nu ar corespunde 
standardelor de frumusețe ale momentului. lar dispariția unor astfel de 
tipuri ar sărăci grav moştenirea genetică a omenirii, făcând-o extraordinar 
de vulnerabilă în cazul apariţiei unor maladii încă necunoscute, dar 
generând si noi „boli“ ale societăţii, ce ar putea duce, în ultimă instanță, la 
dispariţia speciei umane. 


Poate am mers prea departe cu argumentatia. Ideea însă era de a demonstra 
că supraviețuirea speciei umane si dezvoltarea acesteia se pot face numai in 
cadrul unor sisteme, societăţi, ecosisteme care să incite creativitatea, spiritul 
de competiţie, diversificarea activităţilor umane. Practica a dovedit că 
sistemele cele mai favorabile sunt acelea în care libertăţile individuale sunt 
încurajate şi îmbinate cât mai armonios cu libertăţile colective. Socialismul, 


care isi propusese înlăturarea sărăciei, bunăstarea generală, egalitatea între 
toți cetăţenii si alte asemenea obiective mdrete a dat faliment. Democratiile 
occidentale în care societatea a încurajat competiţia și afirmarea valorilor, 
dincolo de tarele sale, tot mai restrânse pe măsura dezvoltării sistemului 
social, au supravieţuit si s-au consolidat. Mai mult, în țările cu democraţie 
avansată, nivelul de trai al cetăţeanului obișnuit este cu mult peste cel 
înregistrat în țările foste comuniste, chiar în trecutele momente de vârf ale 
economiei socialiste. Încă o dovadă că sistemul concurential s-a dovedit cel 
viabil, în comparaţie cu sistemul centralizat, care, după unele succese de 
început, a degenerat spre teroare. 


Omul social 


Spre deosebire de membrii de rând ai partidelor comuniste, dintre care 
multi, la început, au crezut sincer în „superioritatea“ si „binefacerile“ unei 
viitoare societăţi perfecte, teoreticienii comunismului au înţeles, tot de la 
bun început, că ideologia lor va trebui impusă prin forță si, mai mult, va 
trebui menţinută prin forță. De aceea au iniţiat o strategie extrem de bine 
pusă la punct, perfecționată continuu, de manipulare a constiintelor. Ceea ce 
uimeste este cinismul acestor „întemeietori“, aerul lor superior, eforturile 
depuse în a modifica structura psihică a sute de milioane de ființe umane 
pentru a le supune voinţei lor. Ei știau că socialismul si, mai apoi, 
comunismul vor rămâne ideologii utopice și, în loc de a căuta alte soluţii 
pentru a veni în întâmpinarea dorințelor si necesităţilor fireşti ale oamenilor, 
au pus în mișcare un întreg mecanism al manipulării şi terorii pentru a-i 
aduce pe oameni în situația unor marionete care să populeze universul pe 
care şi l-au imaginat ei. 


Analiza metodelor de creare si întreţinere a unui sistem totalitar relevă 
faptul că minciuna era si încă mai este (în unele zone ale globului) doar una 
dintre armele celor aflaţi la putere. E cazul să vorbim de sistemele totalitare 
în general, indiferent ca la conducerea lor s-au aflat comuniştii, naziștii, sau 
diversi alti dictatori, lideri de cult, fundamentalisti etc. etc. Nu are rost să ne 
limităm doar la comuniști, pentru că asemănările între toate aceste sisteme 
totalitare, de origini foarte diferite, uneori chiar opuse ideologic, sunt 
izbitoare. Minciuna, spuneam, era poate arma de bază a celor care au impus 


ideologiile totalitare. Insă procesul de manipulare a constiintelor, de 
castigare a controlului asupra mintilor umane este cu mult mai complex... 


Unicitatea speciei umane, dar si a fiecărui individ în parte, este data de 
armonia în care se împletesc inteligenţa, conştiinţa si afectul. Inteligența ne 
dă capacitatea de a învăţa, de a ne aminti si de a imagina. Datorită 
conştiinţei ne dăm seama de relaţiile noastre cu lumea exterioară, putem 
face distincţia între eul nostru si lume, între universul nostru interior si 
realitățile exterioare. Afectul ne oferă baza pentru a percepe experienţele 
într-o infinitate de nuanţe subtile, dar și complexe, dincolo de simpla 
suferință sau plăcere. 


Imensa capacitate de a învăţa ne permite nu numai să profităm de propria 
noastră experienţă, ci să ne construim viaţa bazându-ne și pe experienţa 
altora, înmagazinată în planuri, memorii, documente, istorii scrise. 
Abilitatea de a imagina alternative, de a propune variante, de a anticipa 
consecinţe ne dă posibilitatea să construim scenarii dintre cele mai 
îndrăzneţe despre viitor, depășind chiar logica lineară. Capacitatea de a iubi, 
de a trăi emoții intense, ne determină să ne implicăm total în viaţa de fiecare 
zi. 


Pentru ca atributele tripletei inteligentd-constiinta-afect să funcționeze 
perfect în sensul dezvoltării individului, trebuie ca el să aibă o viziune 
foarte bine inchegata a temporalitatii, a ceea ce înseamnă trecut, prezent si 
viitor, a importanței acestor noțiuni. Numai astfel fiinta umană isi 
dobândeşte si isi demonstrează superioritatea: devenind total implicată in 
ceea ce a fost, în ceea ce este si în ceea ce va fi. 


Când unei asemenea ființe umane pure îi este adăugat, impus, implementat, 
cum vreți să spuneți, un sistem de norme morale, etice, atunci 
comportamentul sau va fi determinat si de conștiința a ceea ce s-ar putea 
întâmpla în anumite condiții date, comparativ cu ceea ce ar trebui să se 
întâmple, în sensul îndeplinirii sau neîndeplinirii respectivelor norme. 


Memoria da omului sentimentul de continuitate a eului de-a lungul 
timpului, in cadrul societatii, conturandu-i astfel personalitatea. Trecutul 
alimenteaza prezentul cu standarde, criterii de comparatie, experiente, 
tradiţii, reflexe, determinând reacțiile din experiența imediată. Sentimentele 
reprezintă o punte de legătură specială cu ceilalți oameni, de multe ori mult 
mai eficientă și mai rapidă decât rezultatele unor analize reci, bazate pe 
raționamente pure. Iubirea şi sentimentul de încredere pot crea legături mult 
mai puternice și mai stabile decât orice judecată. Imaginaţia oferă omului 
puterea de a depăși greşelile trecutului, de a corecta prezentul si de a 
construi variante mai bune ale viitorului. Ca un corolar al acestui mecanism 
apar noţiunile de bine şi rău, co-rect-incorect, apoi, în cadrul societăţii, 
sistemul de legi. 


Omul este o ființă socială. Pentru a se dezvolta, el are nevoie de ceilalți. În 
cadrul societății se reglează raportul între interesele personale, drepturi, 
privilegii, dar şi obligaţiile ce stau la baza bunului-simt. Oamenii au nevoie 
de oameni pentru a se susține reciproc, pentru a evolua, pentru a rezista 
pericolelor. 


Având în vedere această extrem de schematică prezentare a esenței umane 
sau, mai bine zis, a modului în care este ea percepută de psihologia socială, 
e mult mai lesne de înțeles modul în care acționează cei care doresc să aibă 
controlul total asupra semenilor lor. 


Manipularea constiintelor 


Principalul scop al liderilor unui sistem totalitar nu este de a stăpâni prin 
forță sau de a-şi distruge adversarii, ci de a-și determina supușii să 
gândească sincer așa cum vor ei, conducătorii. Noul sistem social creat de 
dictatori are ca unitate reprezentativă omul nou, cu o gândire total diferită 
de a predecesorilor. Forţa este folosită ca un auxiliar, în cadrul unui întreg 
sistem de recreare a constiintelor, sistem în care manipularea, mai precis 
minciuna, are rolul determinant. 


Minciuna este instrumentul folosit în restructurarea concepțiilor, în 
modificarea experienţelor, în deformarea relaţiilor interpersonale, în 
distorsionarea proceselor imaginative, în recrearea sistemelor de norme 
morale şi etice, în rescrierea istoriei, în dezvoltarea unor noi criterii de 


evaluare, în remodelarea sentimentelor. Minciuna este instrumentul de bază 
prin care se creează omul nou. 


Propovăduitorii regimurilor totalitare, spuneam, aveau si au un total dispreţ 
fata de fiinţa umană, văzând oamenii ca pe o masă amorfă, depersonalizată, 
gata de a fi remodelată pentru a da naștere sirurilor de supuși perfecţi. 
Credinţa propovăduitorilor în posibilitatea de a controla minţile oamenilor, 
de a le stăpâni, era totală. lată ce spuneau trei dintre ei, referitor la acest 
subiect: 


Dati-ne un copil de opt ani si vă garantez că va fi bolșevic toată viata. 
(Lenin, cuvântare în fata comisarilor educaţiei, 1923) 


Individul trebuie să accepte lipsa de importanță a propriei sale persoane, 
să se integreze unei puteri superioare și să fie mândru că este parte din 
forța si gloria acestei puteri superioare. (Hitler, Mein Kampf 1933) 


Fără nici o exagerare trebuie spus că însuși viitorul comunist al patriei 
noastre depinde de dezvoltarea cu succes a muncii ideologico-educative 
(...) Trebuie să facem din fiecare unitate școlară un puternic centru de 
educaţie în spirit socialist si comunist a copiilor și tinerilor. (Ceausescu, 
Programul PCR pentru îmbunătăţirea activităţii ideologice, 1971) 


Opt modalităţii de restructurare a gândirii 


În cartea sa, Reforma gândirii si psihologia totalitarismului, R.J. Lifton 
identifică opt căi de acţiune pentru remodelarea gândirii, în scopul obţinerii 
controlului asupra minţii maselor de oameni. Acestea sunt: Controlul 
comunicaţiilor umane, Manipularea „mistică“, Cerinta de puritate, Cultul 
confesiunii, Stiinta sacră, Remodelarea limbajului, Doctrina mai presus de 
oameni şi Delimitarea socială. În toate aceste direcţii, minciuna joacă un 
rol primordial. Chiar dacă, în realitate, ideologiile totalitare nu au utilizat o 
combinaţie perfectă între cele opt „căi“, chiar dacă unele metode de 
remodelare a gândirii au fost experimentate într-o proporție mai mare decât 
altele si chiar exacerbate, clasificarea lui Lifton rămâne valabilă, pertinentă 
şi utilă în încercările de radiografiere a oricărui sistem totalitar, indiferent că 
este de sorginte comunistă, nazistă, fundamentalist-religioasă ş.a.m.d. 


Controlul comunicatiilor umane 


Controlul comunicaţiilor umane este mijlocul fundamental de acţiune în 
remodelarea gândirii umane. În cartea sa, 1984. cea strict interzisă de 
regimurile comuniste, George Orwell imagina un sistem totalitar ce tindea 
spre perfecţiune. Teza de bază a liderilor acelui regim era: Cine controlează 
prezentul, controlează trecutul. Cine controlează trecutul, controlează 
viitorul. O uriașă armată de oameni lucra pentru modificarea trecutului. 
Permanent, în funcţie de cei care se succedau în posturile de conducere sau 
cădeau în dizgrație, în funcţie de necesitățile momentului, istoria era 
rescrisă. Cărţile, articolele din ziare, documentele erau reformulate și noile 
variante le înlocuiau în arhive pe cele vechi, care erau distruse, pentru a nu 
rămâne nici o urmă despre ceea ce se întâmplase cu adevărat cândva sau 
măcar despre care fusese ultima versiune agreată de conducători. De fapt 
nimeni nu mai ştia exact ce se întâmplase în realitate. Trecutul era adaptat 
pentru a motiva acţiunile din realitatea imediată, dar și pentru a justifica 
acţiunile din viitor. În același timp, o altă armată de oameni lucra la 
recrearea prezentului. Pentru a justifica o acţiune sau alta, permanent erau 
inventati inamici, conflicte, dezastre. Nimeni nu mai ştia exact ce se 
petrecea cu adevărat. Realitatea însăși fusese anihilată si înlocuită cu o 
aparenţă de realitate. 


În cartea sa, Structura minciunii, Piotr Wierzbicki se ocupă de analiza 
amănunțită a minciunilor din sfera informaţiilor. Principiul esenţial de 
informare într-un sistem totalitar, spune Wierzbicki, are forma următoarelor 
directive: Ce trebuie să știe poporul şi Ce trebuie să nu știe poporul. 


Pentru îndeplinirea primei directive se pune în mișcare un întreg sistem de 
propagandă care să inducă în conștiința publică ideea şi mai apoi 
convingerea că ar fi „cea mai bună dintre lumi“. Acţiunea însă are șanse 
foarte limitate de reușită, atât timp cât oamenii au acces si la alte surse de 
informaţie. De aceea, partea cea mai grea este imaginarea mijloacelor prin 
care la urechile poporului să nu ajungă informaţiile ce ar putea afecta 
reușita activităţii de propagandă. 


Metodele prezentate în Structura minciunii au fost experimentate și în 
România aproape o jumătate de secol. Referitor la ceea ce se petrecea în 


tard, presa, televiziunea, radioul erau obligate sa prezinte doar ,,maretele 
realizări“, mai mult, modul de prezentare cuprindea, uneori, exagerări si 
minciuni ce frizau absurdul. Suprafaţa raportată ca recoltată depășea 
suprafaţa arabilă a ţării, inaugurarea unor noi obiective industriale se făcea 
cu multe luni înainte de finalizare doar pentru a fi bifate în planul de 
investiţii, bunurile nu se scumpeau, ci numai „preţurile se reasezau“, în 
Romania nu existau bolnavi de SIDA, handicapati, case de copii orfani 
ș.a.m.d. În același timp, toate informaţiile ce veneau din exterior erau 
cenzurate și deformate pentru a arăta „degradarea societăţii capitaliste aflate 
în putrefacție“, pentru a împiedica „răspândirea concepţiilor retrograde, 
reacționare“. 


lată câteva fragmente din cuvântarea lui Nicolae Ceausescu din 1971, cu 
privire la programul PCR pentru îmbunătăţirea activităţii ideologice. Nici 
un segment din sfera informaţiei sau a culturii în general (care are un efect 
decisiv în crearea mentalitatii individuale, dar şi colective) nu era neglijat. 


...radioteleviziunea trebuie să pună în centrul emisiunilor problemele 
educaţiei socialiste (...), pe această cale să fie biciuite fără crutare 
moravurile retrograde, să fie promovate normele socialiste de convietuire. 
(...) Filmul să devină un puternic mijloc de educaţie socialistă a maselor! 
(...) Pe scena teatrelor noastre, a operei, trebuie să-și facă loc (...) lucrări 
contemporane, cu caracter revoluţionar, militant. (...) Casele de cultură, 
cluburile si căminele culturale trebuie să desfăşoare o activitate cultural- 
artistică multilaterală, să cuprindă milioane de oameni, îndeosebi tineretul, 
contribuind în mod activ la educaţia socialistă a maselor. (...) Ziarele si 
revistele trebuie să deschidă larg paginile lor problemelor educației 
socialiste. (...) Ele trebuie să promoveze cu curaj experienţa înaintată, să 
critice obiceiurile si moravurile înapoiate. (...) Criticii de artă trebuie să 
acţioneze întotdeauna în spiritul principiilor marxist-leniniste. (...) Este 
necesar ca organele si organizaţiile de partid să acţioneze pentru unirea 
tuturor forțelor de care dispune societatea noastră în direcţia realizării 
hotărârilor partidului privind îmbunătăţirea activităţii politico-educative, 
formarea conștiinței socialiste, care să devină o uriașă forţă în înfăptuirea 
programului general de făurire a societăţii socialiste multilateral dezvoltate 
în România. “ 


Indeplinirea tuturor acestor ,,indicatii pretioase“ se realiza printr-un imens 
mecanism al minciunii institutionalizate, radiografiat minuţios în cartea lui 
Piotr Wierzbicki. 


Ca şi în romanul lui Orwell, remodelarea trecutului constituia o metodă de 
bază pentru crearea unui întreg esafodaj de criterii, standarde si obisnuinte 
menite să motiveze acţiunile din realitatea imediată a conducătorilor 
regimurilor totalitare. Deja, în analiza trecutului, propovăduitorii 
totalitarismului încep să opereze distincţii. Nu mai există un singur trecut, 
cel consemnat de istorie, ci mai multe. Dintre acestea doar unul trebuie 
păstrat, amplificat, glorificat. Nicolae Ceaușescu accentua clar această 
distincţie în „indicaţiile“ adresate responsabililor din învățământul politico- 
ideologic: 


Dar în afară de aceste trecuturi — ca să spun asa — de tristă amintire, mai 
există si un alt trecut: este vorba (...) de trecutul glorios al mișcării 
revoluţionare și comuniste, de trecutul anilor construcţiilor socialiste, care 
a ridicat patria noastră la un înalt grad de dezvoltare în toate domeniile 
activităţii economico-sociale. Acest trecut glorios stă la baza dezvoltării 
viitoare a poporului nostru, în centrul politicii educative! 


În scopul remodelării trecutului au fost puse în mişcare colective întregi de 
„cercetători“, „istorici“, „scriitori“. Astfel întreaga istorie a fost rescrisă. 
Venirea comuniștilor la putere, prin forță, impusi de sovietici, a fost 
prezentată ca un rezultat al voinţei întregului popor român, toate 
evenimentele trecutului au fost reinterpretate pentru a folosi doctrinei 
comuniste, până și numele localităţilor sau ale domnitorilor au fost 
modificate, personalitățile istoriei naționale s-au trezit brusc, în fruntea lor, 
ca o apoteoză, cu figura liderului Nicolae Ceaușescu. Biografiile lui Nicolae 
şi Elena Ceauşescu au fost rescrise, rolul lor minor în cadrul mișcării 
comuniste fiind exacerbat la dimensiuni mesianice. Pe baza acestei 
reconstruiri a trecutului s-a ridicat, treptat-treptat, absurdul cult al 
personalității. 


Din păcate, mecanismul minciunii institutionalizate nu a dispărut o dată cu 
revoluția din decembrie ’89. Protestatarii calificați de Ceausescu drept 
„huligani“ aflaţi în solda „agenturilor străine“ au devenit, după revoluţie, 
„golani“ si „animale“, rapoartele optimiste ale Comisiei Nationale de 


Statistica sunt in permanenta contradictie cu nivelul de trai tot mai scazut al 
majorităţii populaţiei. O altă contradicţie flagrantă a fost sesizată între 
concluziile roz ale raportului celor trei ani de guvernare ai cabinetului 
Văcăroiu si concluziile îngrijorătoare ale secțiunii economice din raportul 
SRI, prezentat de directorul respectivei instituţii în Parlament. 


Exemplele pot continua la nesfârșit. Cea mai importantă concluzie însă 
trebuie să rezide nu în cât de extins poate ajunge sistemul manipulării 
constiintelor, ci în metodele de contracarare eficientă a acestuia. Condiţia 
fundamentală a oricărei democraţii este asigurarea de alegeri libere și 
corecte. Dar corectitudinea alegerilor nu înseamnă doar împiedicarea 
fraudelor electorale, ci, în primul rând, crearea condiţiilor ca fiecare 
cetățean să voteze în deplină cunoștință de cauză. lar acest deziderat se 
realizează numai prin înlăturarea controlului asupra informaţiilor. Fiecare 
cetăţean trebuie să aibă acces liber la surse de informaţie alternative, pentru 
a putea fi contracarate influențele subiective ale unuia sau altuia dintre 
mijloacele de informare in masă. Procurându-și informaţiile din cât mai 
multe surse, cetățeanul poate avea o imagine cât mai apropiată de realitate 
şi poate vota în consecinţă. Evident, în completare, trebuie ca si mass-media 
să se bucure de o totală libertate. 


Controlul comunicaţiilor umane se referă nu numai la cenzura informațiilor 
pe care le primeşte individul din exterior, ci şi la comunicarea cu el însuși. 
Permanenta discordanta percepută între presiunea falsitatilor exterioare si 
simțămintele interioare provoacă individului o stare de nesiguranţă, 
perceperea unei profunde ameninţări la adresa autonomiei sale. Pentru a ieşi 
din această stare, inconştient, individul încearcă să se detașeze, să privească 
realitatea ca pe ceva ce nu are o legătură apropiată cu el. Acest lucru însă nu 
il scuteste de a fi profund afectat în capacitatea lui de a mai înţelege ce este 
bun, adevărat și relevant în lumea exterioară, dar și în interiorul său. 
Permanent, mai mult sau mai puţin, el se va simţi victimizat de cei aflaţi la 
controlul societăţii. Acest lucru este foarte bine știut de liderii societăţilor 
totalitare. Ei caută să înceapă procesul de reeducare în primul rând cu tânăra 
generaţie. În Uniunea Sovietică, în China, în Cambodgea, copiii au ajuns 
să-şi trădeze părinţii şi chiar să ceară condamnarea lor la moarte pentru 
„crima de a gândi"... 


Manipularea ,,mistica“ 


Manipularea ,,mistica“, cea de-a doua cale de remodelare a mintii umane, 
consta in crearea unei aure aproape mistice in jurul grupului conducator, al 
actiunilor si conceptiilor lui. Acest lucru, indiferent ca se face prin mijloace 
de un cinism revoltator sau prin propovaduirea unui idealism aproape pur, 
are aceleasi efecte: induce in randul maselor un anume tip de 
comportament, creează reflexe si obisnuinte in sensul dorit de lideri. 
Ideologii totalitarismului renunță aparent la ideea menţinerii la putere, 
susținând că acţiunile lor sunt îndreptate spre un scop mai presus de orice 
altceva. Ei sunt dispuși chiar să recunoască manipularea, justificând-o ca pe 
o necesitate în atingerea maretului scop. În același timp, pe ei înşişi se 
prezintă drept „aleşii“ (de către istorie, Dumnezeu sau alte forte 
supranaturale) mandatati să conducă societatea spre îndeplinirea telului 
respectiv (comunismul, spre exemplu). Propovăduind „noua religie“, 
dictatorii înşişi, precum și apropiații lor, se învăluie în aceeaşi aură 
„mistică“. Caracterul lor mesianic nu poate fi pus la îndoială, orice acţiune, 
oricât de bizară, cinică sau absurdă se desfășoară în virtutea unor raţiuni 
superioare, greu de înţeles sau chiar inaccesibile cetățenilor de rând. Orice 
încercare de a le pune la îndoială autoritatea, buna-credinta sau competența 
nu este decât manifestarea egoismului, a josniciei sau a dușmăniei unor 
indivizi meschini. Indiferent dacă încercările de a introduce în minţile 
oamenilor ideea guvernării în numele unor scopuri nobile reușesc sau nu, 
efectul acestora este în folosul conducătorilor. Pentru cei care cred, 
manipularea apare ca o binecuvântare, datorită aurei de misticism. Ei 
acceptă cu bucurie misterul, găsesc plăcerea chiar şi în suferință, se simt 
utili în îndeplinirea acelor scopuri mai presus de înțelegere. Dar și cei care 
nu cred devin la fel de manevrabili. Simtind că nu pot să scape de sub 
apăsarea unor forte mai puternice decât ei, încearcă să se adapteze. Învață 
să citească printre rânduri, să anticipeze diverse evenimente, să-și 
canalizeze energia în a descifra mersul lucrurilor, pentru a se feri de 
necazuri. Mai mult, îi sfătuiesc si pe alţii cum să se ferească de necazuri, 
cum să supraviețuiască. Pe nesimţite, ajung ei înșiși agenţi ai manipulării. 
Astfel, indiferent dacă individul acceptă cu bucurie manipularea, dacă o 
suportă prin constrângere sau și una, și alta, el merge cu valul, nu i se 
opune. 


Cultul personalitatii isi are principala explicatie in dezvoltarea acestei cai de 
manipulare. Nu numai corectitudinea scopurilor propuse nu mai poate fi 
pusă la îndoială, dar nici măcar autoritatea si competenţa celui ales să le 
îndeplinească nu mai sunt subiect de controverse. Conducătorul devine o 
figură mesianică, o binecuvântare a istoriei, depozitarul adevărurilor 
absolute, singurul capabil să conducă întreaga societate, precum și fiecare 
sector în parte. Pentru a-l venera se creează spectacole grandioase, chipul 
lui este imortalizat în picturi şi sculpturi, i se închină ode și poezii, figura i 
se identifică treptat cu partidul, cu națiunea, cu întreaga tara, biografia îi 
este îmbogățită cu noi elemente care să demonstreze că din fragedă pruncie 
s-a dovedit predestinat să conducă destinele ţării, poporului sau chiar ale 
lumii întregi. Dintre liderii comuniști, Kim Ir Sen a fost cel care a beneficiat 
de reuşita aproape totală a unui asemenea cult. Ceausescu a fost cel care a 
dorit întotdeauna să fie la fel de sincer venerat. 


În crearea si amplificarea aurei de misticism, de mister, de grandoare, 
artizanii sistemelor totalitare au iniţiat veritabile ritualuri, din ce în ce mai 
fastuoase. Cuvântările lui Hitler, spre exemplu, erau acompaniate de 
manifestații grandioase, de procesiuni imense la lumina tortelor, de decoruri 
gigantice. Tendința spre megalomanie devenea dominantă. Treptat, ea 
depășea manifestările grandioase, spectacolele omagiale cu zeci și sute de 
mii de figuranti, cultul personalităţii şi ajungea să se reflecte chiar şi în 
restructurarea arhitectonică a unor întregi orașe, mai ales capitale. La un 
moment dat, grandomania trecea de limitele absurdului. Ceaușescu a 
demolat cartiere întregi, a distrus sute de biserici și de monumente istorice, 
pentru a construi noi cartiere muncitoreşti, dar, mai ales, Centrul Civic al 
Bucureștiului. Ca un gest suprem de megalomanie a ordonat ridicarea așa- 
numitei Case a Poporului, care a devenit a doua clădire ca mărime, din 
lume, după Pentagon. După căderea regimului comunist, nimeni nu poate 
găsi acestui colos o întrebuințare. Nici măcar nu se ştie exact cum ar fi avut 
de gând Ceaușescu să utilizeze nenumăratele și imensele ei încăperi. Poate 
nici nu avea un plan anume, rostul Casei fiind acela de a domina 
Bucureştiul, de a fi un gigantic templu al ideologiei comuniste, al cultului 
ceaușist... 


Cerinta de puritate 


Cererea de puritate se bazează pe delimitarea strictă între bine si rău, între 
pur şi impur. Pentru ideologii totalitarismului, cale de mijloc nu există. Cine 
nu este cu noi, este împotriva noastră — sună sloganul comuniștilor, dar nu 
numai al lor. „Corecte“ și „pure“ sunt, evident, numai ideile, sentimentele și 
acţiunile ce concordă cu ideologia și cu politica totalitară. Orice altceva 
poate fi rapid catalogat drept „rău“ şi „impur“. Urmează apoi acţiunile de 
înlăturare si de anihilare a „impurităților“. În numele idealurilor neîntinate 
se pot desfășura cele mai crunte prigoane sau cele mai crude opresiuni. 
„Omul nou“ nu trebuie să mai aibă nici o legătură cu influenţele nefaste ale 
trecutului. Trebuie să aibă puritatea societăţii comuniste pe care o 
construieşte si în care va trăi, trebuie să rupă definitiv cu mentalităţile si 
practicile din trecut. (N. Ceauşescu) 


Ideologii totalitarismului știu ca o asemenea „puritate“ precum cea 
propovăduită de ei este imposibil de atins în viata reală a celor pe care îi 
conduc. Dar ei pornesc războiul total împotriva „impurităților“ tocmai 
pentru a crea o lume a vinovatiei omniprezente. Standardele impuse 
indivizilor fiind imposibil de atins, fiecare va avea, mai mult sau mai puţin 
instinctiv, un sentiment de vinovăţie sau chiar de rușine. De asemenea el se 
va aştepta ca, mai devreme sau mai târziu, să fie pedepsit pentru „vina“ sa. 
Sentimentul de vinovăţie poate fi exploatat în asa fel, încât să se ajungă la 
acceptarea de către cetăţenii obișnuiți a diverselor epurări, ba mai mult, 
poate deveni un factor în declanșarea competiţiilor publice axate pe 
atingerea unor standarde ale „purității“. Pe de alta parte, indivizii sunt 
determinaţi să se zbată permanent pentru a supravieţui, pentru a se feri de 
pedepse. Această preocupare continuă nu le mai lasă timp pentru a gândi 
liber, pentru a judeca dacă sistemul în care trăiesc este normal sau nu. 
Totodată, atunci când cei recalcitranti intră în contact direct cu instituţiile de 
represiune, sentimentul de vinovăţie combinat cu instinctul primar de 
supraviețuire pot sta la baza unei viitoare colaborări între cei „vinovaţi“ si 
cei care sunt puşi să-i controleze. Sau, dacă această colaborare nu se poate 
lega din cauza unei rezistenţe puternice a „vinovatului“, oricum cel în cauză 
se va comporta mult mai prudent pentru a nu intra din nou în conflict cu 
normele impuse de ideologii totalitarismului. Unii dintre ei ajung chiar să 


accepte sistemul si sa i se adapteze, in acelasi timp, erijarea conducatorilor 
in judecatori supremi ai binelui si raului le da acestora posibilitatea de a 
jongla cu pedepsele, dar mai ales de a-şi exercita capacitatea de a „ierta“. 
Pot atrage astfel, de partea lor, indivizi dintre cei mai recalcitranti, brusc 
recunoscători pentru faptul că nu au fost pedepsiţi așa cum ar fi cerut-o 
„vina“ lor. 


Pentru a trece la aplicarea complexă a cerintei de puritate, regimurile 
totalitare şi-au dezvoltat un sistem foarte complex și extins de poliţie 
politică. Împletind aura de mister, de misticism, a celor pe care îi slujeau, cu 
teroarea dezlantuita în numele purificării societăţii, politiile politice şi-au 
dezvoltat ele însele un întreg sistem de acţiune, în care tortura fizică şi 
psihică, santajul, amenințările teseau un pdienjenis aproape indestructibil. 


Din păcate, chiar după prăbuşirea unui sistem totalitar precum comunismul, 
efectele subtile ale unui asemenea gen de manipulare a constiintelor, 
precum cel declanșat în numele cerintei de puritate, acționează încă mult 
timp. Indivizii care au trăit în asemenea societăți se dezobisnuiesc foarte 
greu să împartă totul, strict, în „bine“ si „rău“, să accepte nuanțele, să-și 
redobândească sensibilitatea interioară menită să-i facă mult mai receptivi 
la complexitatea moralității umane. Mulţi dintre ei rămân pentru totdeauna 
adepţii involuntari ai unor ideologii totalitariste. 


Cultul confesiunii 


Cultul confesiunii apare în strânsă legătură cu propovăduirea cerintei de 
puritate. Într-un anume sens, este o consecință a acesteia. În cazul 
sistemelor totalitare de sorginte religioasă, confesiunea este încurajată pe 
motiv că ea purifică sufletul, face posibilă cunoașterea de sine, înlesneşte 
uniunea spirituală cu divinitatea venerată. Adepții unor astfel de religii 
ajung să simtă o veritabilă uşurare în momentul confesiunii, o eliberare de 
vinovatii, de îndoieli, de ruşine. De asemenea, mărturisirea celor mai 
ascunse gânduri şi sentimente îi leagă sufletește de cei asemenea lor, de 
lideri, îi fac să se piardă în marele curs al Mișcării. 


Cu totul altfel stau lucrurile în sistemele totalitare opresive, precum 
comunismul ori fascismul. Aici confesiunea, mărturisirea vinei, atrage după 


sine iminenta pedepsei. Indivizii fac eforturi pentru a-si ascunde gandurile 
si trăirile. In momentul în care sunt forţaţi să mărturisească, spun totul în 
afara lucrurilor importante. petrece un veritabil fenomen de dedublare a 
personalităţii. Cel care mărturiseşte, „actorul“, încearcă prin orice mijloace 
să-l protejeze pe cel acuzat, „adevăratul eu“. Astfel, în acest caz, cultul 
confesiunii are un efect cu totul opus fata de cazul sistemelor religioase. 
Individul încearcă toate metodele pentru a-și înmormânta în adâncul eului 
său secretele, în loc de a se elibera de ele. Însă toată viata secretele 
personale se vor afla într-o permanentă opoziţie cu presiunea interioară de a 
le destăinui şi de a scăpa de povara lor. Ideologii totalitarismului tocmai 
asta urmăresc: accentuarea acestui conflict interior, ce face tot mai 
vulnerabil individul. Mai mult, ei născocesc permanent noi motive de 
„vină“, care, la rândul lor, să creeze mereu alte secrete, astfel încât individul 
să fie măcinat de un conflict interior perpetuu, legat de veșnice întrebări: 
„Ce secrete trebuie păstrate în continuare si care pot fi mărturisite? Care 
dintre cele mărunte ar trebui spuse pentru a le ascunde pe cele grave?“ 


În cele din urmă, exacerbarea conflictului interior aduce indivizii în situația 
de a nu mai fi în stare să menţină echilibrul între demnitate si umilință. 
Pentru a scăpa de zbuciumul sufletesc, ei încearcă să împrumute psihologia 
celor care îi controlează. Devin ei înșiși, în funcţie de situație, și călăi și 
victime. Umili şi slabi fata de cei care îi controlează, aroganti si puternici 
fata de cei asemenea sau inferiori lor. 


Pornind de la acest cult al confesiunii, combinat cu direcţiile de aplicare a 
cerintei de puritate, poliția politică a sistemelor totalitare a experimentat si 
dezvoltat o uriașă instituţie a santajului. Conflictul interior al individului era 
dublat de un conflict exterior, generator de presiuni cu mult mai puternice și 
mai eficiente. Astfel s-a dezvoltat practica santajului prin dosare. Secretul 
individului devenea cunoscut şi de către cei desemnaţi să-l controleze, dar 
nu ajungea public. Se crea o anume complicitate, dominată de spaimă, prin 
care individul era controlat total. 


În primele zile ale revoluţiei române am avut posibilitatea să văd acele 
dosare de cadre strict secrete, din fişetele biroului organizaţiei de bază PCR 
dintr-un sector al Bucureștiului. Uimirea a fost totală. În cazul primirii în 
partid a unui membru obișnuit, candidatul era trecut printr-un filtru extrem 


de sever. Nu se admiteau „impurități“ la dosar precum rude în străinătate, 
rude preoți, foşti chiaburi, legionari sau membri ai partidelor istorice, nu se 
admiteau antecedentele penale, mai ales cele de natură politică. Studiind 
dosarele celor aflați în funcţiile de conducere ale partidului, dar și în posturi 
de răspundere in diverse sectoare ale economiei sau ale vieţii sociale, am 
descoperit cu o imensă surprindere că marea majoritate a nomenclaturii 
avea, în fişele personale, „pete“, care, în cazul membrilor de partid 
obișnuiți, erau inadmisibile. Aproape fiecare activist superior sau director 
de întreprindere avea o rudă în străinătate, un tată fost chiabur ori un unchi 
legionar; erau cazuri în care ei înșiși fuseseră condamnaţi, în studenție, 
pentru acțiuni împotriva orânduirii socialiste ș.a.m.d. Atunci am înţeles 
amploarea extraordinară a șantajului pus în aplicare de sistemul comunist. 
Sute de mii de oameni aveau dosarele completate cu cele mai intime 
amănunte ale vieţii lor. În funcţiile de conducere au fost promovați cei 
„impuri“, pentru a putea fi permanent controlati si readusi la ordine în caz 
de nesupunere. După ce s-au învăţat cu privilegiile oferite de funcţii, cu un 
anume standard de viaţă, cu liniștea relativă a unui cămin, prea puţini se 
încumetau să încalce regulile sau să nu respecte „indicaţiile“. Dar nu numai 
lor li se întocmeau dosare, ci și altor milioane de oameni, dintre care, la 
orice moment, se puteau ivi contestatari ai sistemului. Motivele de a încerca 
sentimentul de vină erau atât de numeroase, încât nimeni nu mai putea fi 
sigur dacă nu încălcase cândva vreo normă, încălcare ce putea fi anexată în 
dosar. Astfel numai ideea existenței dosarului făcea posibil şantajul, chiar 
dacă individul era curat. 


După revoluţia din decembrie ’89, ,,impuritatile“ de la dosar, care generau 
sentimentele de vină sau rușine, au devenit, în unele cazuri, motive de 
mândrie. Politica şantajului se afla în pericol de anihilare. Însă ideologii 
fostului regim, aflați în aceleași structuri de conducere, au găsit imediat noi 
metode de a perpetua șantajul, una dintre cele mai eficiente metode de 
manipulare a individului. Așa cum ceea ce fusese „rău“ înainte a devenit 
„bun“, acum si reciproca putea fi valabilă. Dosarele au fost păstrate la 
secret, pentru a nu se şti în continuare ce conţin, iar declaraţiile date la 
securitate, voluntar sau forțat, nu contează, au devenit noile elemente de 
șantaj. 


Stiinta ,,sacra“ 


Stiinta sacră se manifesta prin crearea unei aure de sacralitate în jurul 
dogmelor de bază ale ideologiei totalitariste. Această ideologie este 
prezentată drept singura în măsură să asigure „dezvoltarea plenară“ a fiinţei 
umane, în cadrul unei societăţi perfecte, guvernate de o moralitate absolută. 
Sacralitatea se manifestă în primul rând prin interdicţia, mai mult sau mai 
puţin explicită, de a se pune în discuţie fundamentele ideologiei respective. 
Acestea sunt mai presus de orice îndoială, reprezintă adevărul absolut, iar 
contestarea lor ar fi un adevărat sacrilegiu. Mai mult, ele sunt prezentate și 
difuzate în rândul maselor drept rezultate ale celor mai evoluate studii și 
cercetări ştiinţifice în domeniul filozofiei, ştiinţelor sociale, economiei etc. 
Această „pecete“ științifică dă posibilitatea propovăduitorilor de a-i califica 
pe cei care îndrăznesc să critice sistemul nu numai drept imorali și 
reactionari, ci şi depozitari ai unor mentalități retrograde, obscurantiste, in 
totală opoziţie cu progresul științific. 


Trebuie să facem o mică paranteză pentru a accentua diferenţele de esenţă 
între cele două căi, Stiinta sacră şi Manipularea mistică. Stiinta sacră are în 
vedere sacralizarea doctrinei, în timp ce Manipularea mistică îşi propune 
să-i divinizeze pe conducătorii ce acţionează în numele respectivei 
doctrine.Fiecare în parte presupune crearea unui întreg sistem care să 
vegheze la convertirea cetățenilor în adepți fideli. Nimeni nu trebuie să se 
îndoiască nici de „superioritatea“ sistemului, nici de caracterul mesianic al 
celor care îl impun. 


Revenind la Stiinta sacră, acest amestec permanent între misticism si 
adevăruri „ştiinţifice“ mai presus de orice îndoială face să dispară granița 
dintre logică și credință, permițând crearea unui sentiment special al 
încrederii în superioritatea sistemului. Propovăduirea noii ideologii la toate 
nivelurile, începând cu primele clase de şcoală, îi dau o aură de 
omniprezență și omnipotenta. Cei care se îndoiesc devin disidenti demni de 
dispreţ, incapabili să înţeleagă măreţia noii doctrine, caracterul ei absolut. 
Ei sunt supuşi oprobriului public, calificaţi drept disidenti, excluşi din 
societate şi chiar pedepsiţi pentru „erezia“ lor, pentru „crima de a gândi“. În 
interiorul unor asemenea indivizi apare o luptă permanentă între rezistenţa 


mintii lor de a accepta idei in care nu cred si permanentul sentiment de 
teamă în a-și exprima public părerile. Această luptă îi face vulnerabili, cel 
puţin unul dintre obiectivele manipulatorilor îndeplinindu-se astfel. 


Teoreticienii totalitarismului operează cu concepte deja cunoscute, dar le 
pervertesc, le oferă înțelesuri cu totul noi, care să servească doar ideologiei 
lor. Spre exemplu, în viziunea lui Engels, morala capătă brusc caracter de 
clasă, după cum observă Piotr Wierzbicki în Structura minciunii. Binele 
obişnuit nu mai există, ci apar binele adevărat şi binele aparent. Nici 
adevărul obișnuit nu mai există, el fiind înlocuit de adevărul cu adevărat 
obiectiv şi de cel doar aparent obiectiv. La fel nu mai există democraţie în 
general, ci democraţie adevărată si democraţie falsă, drepturile omului se 
impart şi acestea în fictive şi reale ş.a.m.d. 


Redefinirea limbajului, anularea logicii şi deformarea realității permit 
inocularea noilor teorii privind superioritatea totală a noului sistem fata de 
cele anterioare. Noul sistem acordă „adevăratele“ libertăţi individuale si 
colective, el permite crearea „omului nou“, asigură bunăstarea, conduce 
omenirea spre „cele mai înalte culmi de civilizaţie si progres“. Tot ceea ce 
nu corespunde noii ideologii reprezintă manifestări și mentalități 
obscurantiste, înapoiate, despre lume și viaţă, (...) concepţii străine, 
mentalități ale vechii societăţi burghezo-mosieresti, (...) influenţe străine 
concepţiei noastre revoluţionare despre lume și viata. (Nicolae Ceausescu 
— Raport la Congresul al XIII-lea al PCR) Evident, toţi cei care isi pun 
întrebări cu privire la justetea ideologiei comuniste sunt niște inapoiati, 
eventual agenţi ai „agenturilor străine“. Aceştia și alții asemenea lor, nici 
măcar nu merită să li se demonstreze în ce constă superioritatea noii 
orânduiri. În general acest lucru nu se discută, pentru că este de la sine 
înţeles. Discutarea lui, cum spuneam, ar reprezenta un sacrilegiu. 


Chiar si cele mai absurde asertiuni sunt învelite în aceeași aură de 
sacralitate, pentru ca stupizenia lor să fie prezentată drept adevăr elementar, 
pe care societăţile din trecut l-au ignorat din rea-credinta. Spre exemplu, 
atunci când voci tot mai multe si mai rezonante au început să se ridice 
împotriva încălcării drepturilor fundamentale ale omului în România, 
Ceaușescu a modificat radical ierarhia acestor drepturi ale omului, 
trecându-le sub tăcere pe cele ce erau încălcate flagrant și aducând în primă 


poziţie aşa-numitul „drept la viata“ (o noţiune care, într-o tara civilizată, 
intră în firescul lucrurilor, cum ar fi, de pildă, şi „dreptul“ de a respira, 
nemaifiind necesară statutarea lui, din moment ce toată lumea îl respectă în 
mod natural). În numele acestui „drept la viaţă“ al tuturor oamenilor de pe 
planetă au început apoi, în România, uriașe manifestații și procesiuni în 
favoarea păcii mondiale, dar mai ales de venerare a cârmaciului care nu se 
gândea numai la soarta propriului său popor, ci şi la soarta întregii omeniri. 
Treptat, atât „dreptul la viata“, cât si lupta pentru pace au fost trecute pe 
planuri secunde, au fost uitate, iar manifestările și procesiunile s-au 
concentrat în jurul slăvirii „geniului carpatin“, a rolului său mesianic, 
„istoric“, în conducerea României. 


Din păcate, această metodă de remodelare a gândirii, Stiinta sacră, are 
efecte mult mai puternice decât s-ar putea crede la prima vedere. Chiar si 
după înlăturarea de la putere a regimurilor totalitare, foarte mulți oameni 
rămân pentru toată viata prizonierii unora dintre conceptele de bază, „mai 
presus de îndoială“ vehiculate de ideologii totalitarismului. 


Spre exemplu, unii dintre cei care au fost împotriva lui Ceaușescu l-au 
acuzat că, în megalomania lui, a compromis „idealurile comunismului“, 
alții afirmă că ideologia comunistă ar fi perfectă, dar rămâne utopică, 
neputând fi aplicată în viaţa de zi cu zi. Prea puţini însă, raportând la nivelul 
întregii tari, sunt cei care pun în discuţie bazele doctrinei comuniste. Chiar 
şi după ani de zile de la colapsul sistemului. Și asta pentru că timp de 
aproape o jumătate de secol, probleme fundamentale, din punct de vedere 
filozofic, erau total ignorate în numele „adevărului absolut“ propovăduit de 
ideologii comunismului. Este acel egalitarism idilic, reprezentat de 
principiul „de la fiecare după capacităţi, fiecăruia după nevoi“, benefic 
pentru dezvoltarea umanităţii? Sau doar permanenta competiție poate 
genera progresul? lată întrebări pe care Stiinta sacră nu le admitea. Ea 
postula principiul egalităţii perfecte, fără a-l discuta. 


Mai mult, pentru a remodela gândirea oamenilor, conceptele şi rezultatele 
experienței erau amestecate și rearanjate pentru a folosi propagandei 
proprii. Desi nivelul mediu de trai din democratiile occidentale era mult mai 
înalt decât cel din țările socialiste, informaţiile ce veneau din exterior se 
filtrau cu grijă, pentru a fi evidenţiate doar aspectele negative: criminalitate, 


şomaj, greve, prostituție etc. Si reprezentau „adevărata fata a 
imperialismului“. În acelaşi timp, de pildă, nu se spunea nimic despre 
Sistemul de protecţie socială din democratiile occidentale, care asigura 
oricărui somer o viata decentă, la standarde superioare celei duse de 
majoritatea cetăţenilor cu „drept la muncă“ din societăţile socialiste. Ca să 
nu mai vorbim de toate celelalte libertăţi şi drepturi cetăţeneşti despre care 
nu se spunea nici un cuvânt. 


Totodată, dincolo de ridicarea în slăvi a „măreţelor realizări“ din toate 
domeniile „construcției societăţii socialiste multilateral dezvoltate“, erau 
total interzise informaţiile interne referitoare la criminalitate, cersetori, 
handicapati, copii orfani ş.a.m.d. Conform principiului „despre ce nu se 
vorbeşte, nu există“, ideologii comunismului încercau acreditarea ideii că 
asemenea fenomene negative nu se întâlnesc în societatea socialistă, ele 
fiind specifice doar capitalismului. 


Prin asemenea tehnici de manipulare, în care minciuna avea un rol 
primordial, nici nu se mai analizau, comparativ, concepţiile fundamentale în 
virtutea cărora au fost construite cele două sisteme, cel democratic și cel 
totalitar, ci se admitea doar discutarea efectelor. Insă și această discuţie era 
total pervertita, pentru că din interior ajungeau la cunoştinţa maselor numai 
informaţiile pozitive, exagerat poleite, iar din exterior veneau numai 
informaţiile negative, exagerat îngroșate. 


Chiar si după colapsul comunismului, foarte multi oameni au rămas în 
capcana fostei ideologii, limitându-se la discutarea efectelor nocive asupra 
societății pe care le-au avut minciuna, demagogia şi megalomania foștilor 
lideri comunişti, fără a încerca să clarifice dacă însăşi bazele întregii 
doctrine erau adevărate sau false. Iar această lipsă a iniţiativei de clarificare 
provine tocmai din sistemul de promovare a Științei sacre, care avea ca 
principală menire dezobișnuirea oamenilo de a pune și de a-și pune întrebări 
fundamentale. 


Remodelarea limbajului 


Remodelarea limbajului are ca obiect condensarea întregii complexitati a 
problematicii umane într-un număr redus de categorii, strict delimitate, 


curățate de nuanţe, conform principiului „purității“, exprimate prin clisee 
verbale ușor de rostit si de memorat, care vor fi repetate la infinit, până ce 
vor pătrunde în mintea individului drept concepte ale „științei sacre“. 
Efortul interior de analizare a acestor noțiuni va fi într-o eternă contradicţie 
cu presiunile din lumea exterioară, unde este permisă numai folosirea 
cliseelor, fără „greşeli“ de exprimare ce ar atrage după sine diverse pedepse. 
Chiar dacă rezistența interna nu este anihilată, folosirea respectivelor 
„noţiuni“ la nesfârșit, în viaţa de zi cu zi, de către individ, are un efect 
considerabil asupra subconstientului său. Individul ajunge să nu mai 
gândească, ci doar să încerce permanent să se adapteze folosirii unor 
termeni abstracti, care reduc întreaga complexitate a lumii exterioare la 
câteva clișee. 


„Limba de lemn“, pentru că despre ea este vorba, devine mijlocul oficial de 
comunicare. Cum spuneam, termenii folosiți de ea nu lasă loc interpretărilor 
sau nuantelor. Spre exemplu, sintagma „mentalități burgheze“ ajunsese să 
reprezinte tot ce era mai rău, mai retrograd, mai nociv pentru dezvoltarea 
fiinţei umane. Respectiva noţiune fusese total golită de conotaţii precum 
posibilitatea individului de a se exprima liber, adesea critic, la adresa unor 
idei politice sau a unor oameni politici, de a căuta alternative etc. S-a ajuns 
ca numai cuvântul de „mentalitate“, fără nici un alt atribut, să aibă o 
rezonanță negativă. La fel, de pildă, interdicția de a se discuta concepţiile a 
indus o conotaţie negativă cuvântului „a interpreta“. Expresia „nu vreau să 
se interpreteze ce am spus“ nu mai era urmată de explicitarea „în bine“ sau 
„în rau“, pentru că însăşi acţiunea de a interpreta reprezenta un fenomen 
negativ. „Omul nou“ nu interpretează, el crede. Numai cei cu „mentalități 
burgheze“ interpretează și caută nod în papură. 


Exemple de clisee ale „limbii de lemn“ se pot da la nesfârșit. Mai important 
însă şi mai grav este efectul pe care utilizarea acestor clișee îl are asupra 
individului. Limbajul este principalul mijloc de comunicare al omului, 
principala lui legătură cu semenii în cadrul societăţii, principalul mijloc de a 
percepe si interpreta experiența exterioară. Îngustarea limbajului, 
rigidizarea lui, reducerea la câteva noțiuni ce exprimă doar „binele“ şi 
„răul“, fără posibilități de nuantare, sunt percepute de individ ca o 
permanentă ameninţare la adresa intimitatii sale. Din nou se poate produce 
o dedublare a personalităţii, în sensul că, în interior, dilemele iau amploare, 


iar în exterior omul încearcă permanent să-şi adapteze limbajul si chiar 
gândirea noilor reguli. Rezultatul este un profund sentiment de frustrare 
care accentuează vulnerabilitatea individului. 


La fel, evadarea din această „capcană lingvistică“ este extrem de grea. 
Utilizarea forţată a unor termeni, timp de decenii, a dus la un sentiment 
instinctiv de aversiune fata de unele cuvinte, al căror sens a fost pervertit 
evident. Noţiunile de „patrie“ si „patriotism“, de exemplu, au fost in 
asemenea măsură tocite de propaganda comunistă, pentru a fi confundate cu 
„partidul“ si „dragostea pentru cârmaci“, încât la ani de zile după căderea 
sistemului comunist, oamenii încă mai utilizează cu fereală astfel de cuvinte 
Firesti, pentru a nu fi catalogati, printr-o analogie instinctivă, drept 
comuniști. lată că ştergerea efectelor „limbii de lemn“, revenirea la un 
limbaj normal, lipsit de înţelesuri abuziv impuse unor cuvinte, este un 
proces dificil şi îndelungat, care poate dura ani de zile. 


Doctrina mai presus de oameni 


Doctrina mai presus de oameni se află în strânsă interdependenta cu toate 
celelalte tehnici de remodelare a gândirii umane, dar mai ales cu Stiinta 
sacră. Aceasta din urmă are ca obiectiv, după cum spuneam, crearea unei 
aure de sacralitate în jurul ideologiei totalitare. Ideologia nu poate fi pusă la 
îndoială, ea reprezintă adevărul absolut si oferă singura „cale de progres“ a 
ființei umane. Pentru a înlătura orice umbră de îndoială cu privire la aceste 
postulate, este aplicat mecanismul de manipulare, schematic numit 
Doctrina mai presus de oameni, prin care întreaga experiență umană este 
subordonată principiilor doctrinare. 


Astfel, chiar dacă ideologia este perfectă, trebuie totuși să se integreze 
perfect în realitate, să fie motivată perfect de trecut şi să determine în mod 
firesc viitorul. In acest mod, orice îndoială cu privire la forța si 
corectitudinea ei este înlăturată. Însă potriveala între doctrina totalitară si 
realitatea unei comunități umane e foarte greu, dacă nu imposibil de atins. 
Cum doctrina este perfectă, evident realitatea e cea care trebuie modificată 
pentru a veni în concordanţă cu ideologia. Altfel spus, doctrina este „sacră“, 
perfectă, în timp ce oamenii sunt imperfecti, iar colectivitatea umană 


trebuie remodelata pentru a se putea bucura de ,,binefacerile“ promise de 
noua ideologie. 


La nivel de societate, istoria este rescrisa complet, evenimentele din trecut 
sunt reinterpretate total sau, atunci cand acest lucru este imposibil, sunt 
trecute sub tacere si uitate, liderilor sistemului totalitar li se confectioneaza 
biografii mesianice ş.a.m.d. Întreg trecutul e recreat pentru a motiva apariţia 
şi impunerea noii doctrine în respectiva comunitate umană. Apoi urmează 
recrearea prezentului, prin mijloacele deja descrise, pentru a se cupla 
perfect cu „logica“ doctrinei. Drept urmare configurarea viitorului va ţine 
seama de această nouă „realitate“ conformă cu ideologia şi se va integra 
perfect în viziunea propovăduită de liderii sistemului totalitar. 


Am putea concluziona că această tehnică de remodelare a gândirii umane 
are ca obiectiv inocularea ideii că doctrina, dincolo de aura ei sacră, este 
mai adevărată, mai „reală“ decât însăși realitatea. Iar cei care nu înţeleg nu 
pot fi decât indivizi cu „mentalități burgheze“, indivizi neadaptabili, 
devianti, care nu doresc să accepte „noile, realități“. 


Delimitarea socială 


Delimitarea socială constă în împărțirea indivizilor în două categorii 
distincte: de o parte sunt cei al căror drept la existenţă trebuie recunoscut, 
iar de cealaltă cei care nu au nici un drept. Cerinta de puritate nu acceptă 
nuanțele sau indivizii neimplicati. De aceea împărțirea societăţii se face 
conform principiului „cine nu este cu noi, este împotriva noastră“. Cale de 
mijloc nu există. De o parte se află adepţii, de cealaltă „oile rătăcite“. Sau, 
în viziunea totalitarismului comunist, de o parte sunt marea majoritate a 
„tovarășilor“, „oamenii noi“, „constructorii conștienți ai socialismului și 
comunismului“, de cealaltă parte sunt indivizii cu „mentalități ale vechii 
societăți burghezo-mosieresti“,  „lacheii imperialismului“, ba chiar 
„reacţionari“, „huligani“ sau ticăloşi aflaţi în slujba „agenturilor străine“. 


Menirea societății, a partidului consta în curăţarea sa de asemenea 
„impurități“. Efectele acțiunilor de epurare se manifestau atât la nivelul 
celor docili, cât si la nivelul disidentilor. Pentru docili, chiar dacă în adâncul 
lor nu credeau în noua ideologie, permanenta ameninţare că dreptul la 


existență le putea fi luat la cea mai mică abatere constituia o motivaţie 
suficientă pentru a se integra sistemului. Sistemele totalitare au redus 
chintesenta existenței umane de la celebra teză carteziană „cuget, deci 
exist“, la o constatare mult mai pragmatică: „mă supun, deci exist“. 


In ceea ce priveşte „devianţii“, după perioadele de execuţii în masă, 
sistemul s-a perfecționat, oferindu-le acestora posibilitatea de „reeducare“, 
ca altemativă la sentinţa de condamnare la moarte sau la temniţă grea. 


Variatiuni ale acestor opt principale metode de manipulare a constiintelor au 
fost, sunt si vor fi întâlnite în mai toate sistemele totalitare. În același timp, 
ca orice analiză, şi cea care a condus la clasificarea „căilor“ de remodelare a 
gândirii are o anumită doză de arbitrar, depinzând de cel care îşi propune 
radiografierea ideologiilor totalitare și a metodelor de impunere a acestora. 
Evident, există şi alte modalităţi de abordare a subiectului. În Structura 
minciunii, Piotr Wierzbicki a ţinut să-şi completeze explicit analiza 
minciunilor oficiale cu o constatare extrem de importantă: sistemul 
comunist nu putea rezista numai prin dezvoltarea unui imens aparat al 
dezinformării, ci prin completarea acestuia cu un sistem la fel de extins al 
represiunii. 


O constatare recentă din domeniul psihologiei sociale relevă faptul ca 
remodelarea minții umane nu se face prin forță sau prin îndoctrinare 
excesivă. La oricâte torturi fizice sau psihice ar fi supus, oricâte lecţii de 
îndoctrinare ar urma, omul nu ajunge să creadă cu adevărat într-o ideologie 
care îi este străină, ci, cel mult, consimte să i se conformeze, să-și ascundă 
reacţiile firești, să mintă pentru a supraviețui. Pentru a se produce o 
schimbare majoră în gândire, trebuie îndeplinite două condiţii esenţiale. 
Individul trebuie să aibă senzaţia că depinde numai de el dacă acceptă sau 
nu să se comporte si să gândească într-un mod ce contravine credințelor si 
concepțiilor lui anterioare. Apoi, presiunea la care este supus pentru a 
accepta noul comportament sau mod de gândire trebuie să fie permanentă, 
dar suficient de moderată pentru a nu-l determina la o respingere 
instinctivă. Prin acţiunea conjugată a acestor doi factori, individul ajunge 
să-şi modifice radical atitudinea, deoarece i se oferă posibilitatea de a-și 


crea o motivaţie interioară pentru gestul sau, prin acea aparenţă a libertăţii 
de decizie. 


Spre exemplu, după teroarea primilor ani si chiar a primelor decenii 
comuniste, care nu au reușit să schimbe mentalități, ci doar să impună prin 
forţă acceptarea ideologiei comuniste în rândurile celor care îi erau ostili, a 
urmat perioada „destinderii“, în care manipularea constiintelor a trecut la 
acţiuni subtile. 


Persecutiile violente au încetat, lagărele au fost desfiinţate, torturile si 
prigoana au scăzut considerabil în intensitate și, în paralel, a început 
dezvoltarea „politicii“ de şantaj. Dacă individul se conforma ideologiei, 
putea promova în carieră, putea avea acces la unele privilegii, putea duce o 
viaţă liniştită şi chiar cu unele satisfacţii. Chiar și admiterea la doctorat 
trecea mai întâi prin filtrul partidului. Nu se impunea nimic prin forţă — 
dacă individul nu se manifesta public împotriva regimului. Dimpotrivă, 
totul sau aproape totul era la libera alegere a cetățeanului. Putea să se 
conformeze si să aibă unele satisfacţii sau să nu se conformeze si să rămână 
cufundat într-o existență anostă, cenușie. Treptat, chiar dacă nu era întru 
totul de acord cu noua ideologie, individul ajungea la concluzia că este mai 
bine pentru el să i se supună. Urmau apoi avantajele. Și, treptat, noua 
ideologie nu i se mai părea chiar atât de nefirească, ba chiar acceptabilă în 
anumite privințe. Faptul că în România regimul ceauşist a căzut printr-o 
ani de „domnie“ ai lui Ceauşescu. Presiunile asupra cetăţenilor au devenit 
mult prea puternice pentru a le mai da senzaţia unei libertăţi de alegere. 
Foametea, teroarea frigului în fiecare iarnă, întunericul din locuinţe, lipsa 
oricărui gen de divertisment măcar la televiziune, toate la un loc au depășit 
cu mult bariera minimei rezistențe si efectul a fost contrar celui aşteptat. 
Ostilitatea s-a amplificat la nivelul întregii societăţi și sistemul a căzut. Cei 
care nu cred într-o asemenea teorie sunt invitaţi să se gândească bine cât de 
des au auzit, după revoluţie, în rândurile cetățenilor obișnuiți, fraze de 
genul: „Dacă Ceauşescu dădea mâncare la oameni după ce a plătit datoriile, 
mai era și acum la putere...“ 


Doua intrebari necesare 


Inainte să încheiem această scurtă încercare de a radiografia sistemele 
totalitare, se cuvine să răspundem la două întrebări. 


Care este, de fapt, sursa intimă a ideologiilor totalitare? 


O asemenea întrebare implică, poate, cea mai profundă si mai complexă 
problemă legată de esenţa ființei umane. Dincolo de fundamentele oricărei 
ideologii totalitare s-ar putea să fie eterna dorință a omului de a căuta un 
ghid, un suport omnipotent (fie că este vorba de o forță supranaturală, de o 
idee filozofică, de un mare conducător sau de o știință precisă si universal 
valabilă) care să permită solidarizarea definitivă a tuturor oamenilor si sa 
elimine teroarea reprezentată de moarte si de nimicnicie. Această 
permanentă căutare este prezentă, într-o formă sau alta, în mai toate 
mitologiile si religiile, în istoria umanităţii, dar si în viata fiecărui individ în 
parte. 


Rădăcinile tendinței individuale spre totalitarism ar putea fi căutate in 
copilăria fiecăruia. Sentimentul de neajutorare al celor mici şi impresia de 
putere si de autoritate pe care le-o inspiră părinţii se pot manifesta mai 
târziu prin tendința de a căuta un suport puternic, omnipotent, care să 
faciliteze rezolvarea tuturor problemelor. De asemenea, sentimentul de haos 
încercat de unii în copilărie poate induce, la maturitate, un sentiment de 
intoleranta fata de haos. Părinţii prea autoritari îi fac si pe copii, mai târziu, 
să dorească un sistem bine definit, în alb-negru, de valori ş.am.d. Cum 
asemenea stări se regăsesc în copilăria mai tuturor, potenţialul pentru 
dezvoltarea şi acceptarea tendinţelor şi mai apoi a ideologiilor totalitare se 
menține aproape constant. La maturitate, în circumstanțe favorabile, el 
poate fi reactivat într-o formă îmbogăţită prin experienţa personală. În 
societăţile echilibrate, tendinţa spre totalitarism este mult atenuată, pentru 
că şi sentimentul de insecuritate personală este foarte restrâns. Însă în 
perioadele de criză culturală sau de schimbări istorice rapide, sentimentul 
de invulnerabilitate creşte si o dată cu el creşte si tendinţa de a căuta sau de 
a accepta o forță omnipotentă care să aducă salvarea. Revoluţia comunistă 
din Rusia a avut loc în timpul primului război mondial, nazismul a apărut 
imediat dupa aceeaşi primă conflagrație mondială, instaurarea 


comunismului in celelalte tari europene s-a produs imediat dupa cel de-al 
doilea război mondial. Și exemplele pot continua. 


O concluzie a acestei explicaţii aproximative ar putea fi: stabilitatea 
favorizează democraţia, iar instabilitatea — totalitarismul. 


A doua întrebare: Care este, de fapt, rolul acestor studii referitoare la 
sistemele totalitare? 


De data aceasta răspunsul e simplu: Knowledge is power (Știința înseamnă 
putere), după cum spunea filozoful englez Francis Bacon. Ideologiile 
totalitariste, chiar dacă își trag rădăcinile dintr-o permanentă zbatere a 
fiinţei umane de a găsi o forță mai presus de înţelegerea comună, care să-i 
unească si să-i protejeze împotriva spaimelor universale, în practică s-au 
dovedit falimentare. Pentru că ele au fost imaginate tot de oameni sau de 
grupuri de oameni, care au vrut să se identifice cu acele forțe supreme și, 
inevitabil, şi-au depășit condiţia, iar pentru a se menţine la putere au apelat 
la constrângeri si la teroare. Începutul, dezvoltarea si declinul sistemelor 
totalitare au fost însoţite de tragedii soldate cu nenumărate victime 
omenești, dar si cu regretabile involutii ale comunităţilor umane. Pentru ca 
astfel de fenomene sa nu se mai intample, pentru a rezista manipularilor de 
orice fel, dezinformarii si presiunilor subtile, individul trebuie sa fie 
avertizat, să cunoască în amănunt esența si mecanismul intim ale sistemelor 
totalitare. Astfel va deveni mai puternic și mai putin influentabil. Simpla 
opoziţie fata de totalitarism, fără a-i cunoaşte esenţa si căile de acţiune, nu 


artizanii manipulării. 


Cercetătorii în psihologia socială au imaginat numeroase modalități de 
educare a cetăţenilor pentru a rezista manipulării. Toate însă au la bază 
analiza minuțioasă a strategiilor de remodelare a gândirii. Fără aceasta 
analiză, chiar și metodele de educare ar reprezenta tot un anume gen de 
manipulare, chiar dacă scopul lor este nobil. Dar, teoretic, și țelul 
ideologiilor totalitare era nobil... 


De aceea cel mai eficient mijloc de „imunizare“ fata de influenţele 
exterioare este studiul analizelor referitoare la asemenea influențe... 


„Herr Doktor“, eminenta propagandei naziste 
Liderii mesianici ai armatelor de marionete 


In primul capitol al acestei cărţi erau descrise câteva imagini semnificative 
din filmul Triumful voinței, realizat de Leni Riefenstahl, în cadrul acțiunilor 
de propagandă nazistă. Dincolo de faptul că Adolf Hitler era prezentat ca un 
zeu coborând din cer pentru a-şi binecuvânta milioanele de supuși, tehnică 
menită, printre altele, să creeze o aură mistică Fiihrer-ului, secvențele devin 
de-a dreptul înspăimântătoare pentru spectatorul neutru atunci când 
înfăţişează sute de mii de oameni în uniformă, comportându-se precum 
roboții, mărșăluind, cântând si scandând lozinci, părând simple păpuşi, 
manevrate prin fire invizibile de liderii regimului nazist. Cum a fost posibil 
aşa ceva? 


În capitolul precedent am analizat metodele prin care propovăduitorii unei 
ideologii totalitare acţionează pentru a obţine controlul total asupra minţii, a 
comportamentului si a sentimentelor unei mase imense de oameni. Cele opt 
căi, Controlul comunicaţiilor umane, Manipularea „mistică“, Cerinta de 
puritate, Cultul confesiunii, Stiinta sacră, Remodelarea limbajului, 
Doctrina mai presus de oameni şi Delimitarea socială sunt, în diverse 
variante, caracteristice tuturor sistemelor totalitare. Pentru a înțelege și mai 
bine mecanismele de manipulare în masă, se cuvine prezentarea unui studiu 
de caz. Cum pentru exemplificarea pe larg a celor opt metode ar fi necesar 
spațiul unui volum de sine stătător, ne vom limita doar la Controlul 
comunicaţiilor umane. 


Până la apariţia Partidului National Socialist German, au existat în istoria 
omenirii nenumărate alte sisteme totalitare, ce au distrus sute de mii sau 
milioane de vieți în numele unor ideologii, însă niciodată până atunci 
tehnicile de manipulare nu au fost atât de perfecționate si de extinse, pentru 
a controla tot ceea ce înseamnă cuvânt tipărit sau vorbit, imagine artistică 
sau sunet muzical, în scopul controlului total al individului. Sistemele 
comuniste, mai ales cele din perioada lui Stalin, Mao sau Kim Ir Sen, au 
ajuns la „performanţe“ similare după experienţa nazistă şi într-un interval 
de timp sensibil mai lung. 


Totodată, trebuie reamintit faptul că, desi teroarea nazistă a provocat 
milioane de victime umane, totuși alte zeci de milioane de oameni au fost 
determinaţi să creadă sincer în discursurile lui Hitler, să se supună cu 
devotament unor experienţe altminteri umilitoare, să-și dea viata de bună- 
voie pentru cel de-al Treilea Reich. Cum a fost posibilă această isterizare 
fără precedent a maselor si cine a fost artizanul ei, iată două întrebări cărora 
li se va da un posibil răspuns în cele ce urmează. 


Fundamentele ideologiei naziste si principalele metode propagandistice de 
impunere a ei au fost gândite de Adolf Hitler şi prezentate în cartea sa, Mein 
Kampf. Însă Hitler nu se putea ocupa personal, zi de zi, cu dirijarea 
propagandei. El urma să fie cel adulat, figura mesianică în stare să 
mobilizeze întreaga energie a națiunii germane, omul de la tribună, 
conducătorul suprem. Pentru a-și putea îndeplini rolul, avea nevoie de un 
om de încredere, inteligent şi energic, care să preia ideile sale şi să le ducă 
la îndeplinire, aducându-și, la nevoie, propria sa contribuţie. Acest om a fost 
găsit în persoana lui Paul Joseph Goebbels, un bărbat scund, firav, cu ochi 
mari și zâmbet diabolic, căruia îi plăcea ca lumea să i se adreseze cu Herr 
Doktor. 


Micul orator cu ambiţii nemăsurate 


Goebbels s-a născut in 1897, într-o familie de catolici din Rheydt, un mic 
centru al industriei textile din valea Rinului. Tatăl său muncea într-un atelier 
de fitile de lampă si nota într-un carnetel cu coperte albastre fiecare ban pe 
care îl câștiga. Deşi părinţii se ingrijeau ca toți trei băieţii lor să primească o 
educație sănătoasă si să nu ducă lipsă de nimic, totuși permanenta grijă 
pentru bani a tatălui și normele morale rigide ale familiei aflate la periferia 
clasei de mijloc i-au lăsat micului Joseph un gust amar, din care se va 
dezvolta mai târziu cinismul ce îl va caracteriza. 


O altă cauză a spiritului introvertit o reprezenta ura față de propriul său 
corp. Pe lângă faptul că era scund, avea și un șchiopătat evident. Piciorul 
său stâng era cu vreo șapte centimetri mai scurt decât dreptul, ca urmare a 
unei boli din copilărie (probabil poliomielită sau osteomielită). Din cauza 
handicapului a fost respins de la serviciul militar, în timpul primului război 
mondial, lucru care l-a făcut să se urască şi mai mult pe sine, dar să urască 
şi lumea înconjurătoare. Ceva mai târziu, când a plecat la Universitatea din 


Heidelberg, să studieze literatura germană, a inventat o poveste, potrivit 
căreia schiopata din cauza unei răni suferite pe câmpul de luptă. La 
facultate a excelat în studiul latinei și al religiei, însă atitudinea sa arogantă 
l-a făcut să fie ocolit de colegi. Deşi a absolvit Universitatea cu rezultate 
foarte bune si, în 1922, şi-a luat doctoratul, cariera sa de scriitor nu a avut 
şanse de reușită. A scris un roman, câteva piese de teatru, poeme și mai 
multe articole pentru ziare, toate respinse de editori. 


În 1924 şi-a găsit adevărata chemare, atunci când s-a angajat ca redactor la 
o publicaţie aparţinând alianţei de extremă dreaptă, ce includea partidul 
nazist. În foarte scurt timp a ajuns mâna dreaptă a lui Gregor Strasser. De 
profesie farmacist, Strasser era la acea vreme un foarte influent lider al 
naziștilor şi rivalul ideologic al lui Adolf Hitler. Goebbels şi-a slujit cu 
credință noul șef ajungând până la a-l denigra pe Hitler ca având mentalități 
„mic-burgheze“ şi a cere expulzarea acestuia din partid. Cuvântările lui 
Goebbels au început să aibă o tot mai mare audienţă, el însuși fiind plăcut 
surprins de darul oratoric pe care şi-l descoperise. Atunci când vorbea, avea 
senzaţia că este un adevărat predicator, un apostol, un comandant de osti. 
Sufletul muncitorului german este în mâinile mele si îl pot simţi moale 
precum ceara, scria el entuziasmat de fascinația pe care o creau discursurile 
lui asupra mulțimii. 


Abilitatea sa de a manipula auditoriul i-a atras atenţia lui Adolf Hitler, care 
a declanşat o veritabilă campanie pentru a-l atrage de partea lui. Cu timpul, 
Goebbels a înţeles că viitorul îi va aparţine lui Hitler. Mai mult, influenţa de 
care se bucura Fiihrer-ul l-a făcut să îl admire sincer, aşa cum o arată 
însemnările din jurnalul său personal. Nu a mai durat mult până la 
despărţirea de Strasser. 


La douăzeci si noua de ani, Joseph Goebbels a fost numit de Hitler 
conducător al Organizaţiei berlineze a partidului nazist. În același timp, 
Fiihrer-ul a început să-l instruiască temeinic asupra importanţei covârşitoare 
pe care o are propaganda, pregătindu-l pentru viitorul pas pe scara ierarhică. 


Minciuni repetate la nesfârşit 


Adolf Hitler era un geniu al propagandei. El începuse să practice această 
artă încă din 1919, când a fost angajat ca ofiţer responsabil cu educaţia 


politica, in cadrul Regimentului I de puscasi din Bavaria. Intreaga lui 
activitate din acea perioada s-a bazat pe analiza mijloacelor utilizate de 
propagandistii englezi in timpul primului razboi mondial. Acestia folosisera 
un întreg arsenal de articole de presă, caricaturi grotesti, emisiuni 
radiofonice, imagini trucate pentru a-i prezenta pe soldaţii germani ca pe 
niște barbari (huni, cum erau denumiți pentru a se induce instinctiv 
asocierea cu imaginea triburilor de migratori). In plus, nemţii erau acuzați 
permanent de atrocități monstruoase, prezentate cu o asemenea abilitate, 
încât până și soldaţii germani ajunseseră să creadă că, într-adevăr, acestea 
fuseseră comise de unii camarazi de arme de-ai lor. Adolf Hitler a sesizat 
efectul devastator pe care l-a avut propaganda engleză chiar asupra 
moralului soldaţilor și civililor germani. Pe baza acestor observaţii a scris 
cartea sa de căpătâi, Mein Kampf, în care a preluat, printre altele, și una 
dintre ideile fundamentale ale inamicului: Spune o minciună si ea va 
prinde, la care a adăugat că propaganda trebuie să se adreseze maselor si că 
ea trebuie să se concentreze doar asupra câtorva puncte care să fie repetate 
la nesfârșit. 


Sub îndrumarea lui Hitler, Joseph Goebbels a învăţat curând că propaganda 
nu are nimic comun cu adevărul. Trebuind să revigoreze anemica 
organizație nazistă din Berlin, el a imaginat nenumărate căi de acţiune. A 
iniţiat tipărirea de afişe incitante, a publicat articole de genul Micul ABC 
pentru National-Socialisti si a iniţiat un ziar al partidului, numit Der Angriff 
(Atacul), în care vor fi publicate frecvent caricaturi grotesti ale evreilor si 
ale marxistilor. Apoi a provocat nenumărate confruntări între oamenii săi şi 
adversarii lor politici, comuniștii, pentru a cuceri supremaţia politică. 
Trebuie să ieşim din anonimat, le spunea adepților, lăsaţi-i să ne injure, să 
ne calomnieze, să ne bată, important este să se vorbească despre noi. În 
urma ciocnirilor violente cu comuniștii îi punea pe soldaţii săi să își arate în 
public rănile pentru a apărea ca nişte martiri. Atunci când pe ecranele 
berlineze a fost programată premiera filmului american pacifist Nimic nou 
pe Frontul de Vest, a răspândit în sălile de cinema soricei și şerpi inofensivi, 
făcându-i pe oameni să le părăsească în panică. La un moment dat, unul 
dintre soldaţii naziști din trupele de asalt, Horst Wessel, s-a certat pentru o 
prostituată cu un individ şi a fost ucis de acesta. Aflând că ucigașul făcea 
parte din Partidul Comunist, Goebbels a creat imediat un mit, în care 
Wessel era prezentat ca victima inocentă a adversarilor politici ai naziștilor. 


Mai mult, a preluat un cântec scris de Wessel si l-a transformat în imnul 
mișcării naziste. 


În paralel, Goebbels şi-a perfecţionat talentul oratoric. El isi repeta ore în sir 
discursurile in fata unui triptic de oglinzi, atent la fiecare gest, la fiecare 
intonatie a vocii. Hitler era mulțumit de progresele lui si spunea că 
Goebbels a devenit singurul vorbitor pe care îl poate auzi fără să adoarmă. 
În 1930, Fiihrer-ul l-a numit şef al propagandei naziste, pe postul pe care el 
însuși îl ocupase până atunci. Păstrându-și şi funcţia de conducător al 
Organizaţiei berlineze, Goebbels s-a angrenat serios în viitoarea campanie 
electorală. El a folosit toate mijloacele pentru a-i crea lui Hitler o aură 
mistică, de unic salvator al Germaniei din ghearele evreilor si ale 
comuniștilor. Se pare că Goebbels a fost cel care a inventat acea celebră 
lozincă menită să energizeze masele: Ein Volk, ein Reich, ein Fuhrer (Un 
popor, o tard, un conducător). Mesajul va fi preluat, mai târziu, în diverse 
forme, si de alti lideri ai unor sisteme totalitare. Spre exemplu, în România 
ultimilor ani ai regimului comunist, arhicunoscuta siglă PCR a fost tot mai 
mult utilizată, mai ales prin intermediul odelor politice, pentru a induce în 
rândul maselor un gen de fascinatie mitică a nou-apărutei trinitati Poporul- 
Ceaușescu-România sau Partidul-Ceaușescu-România. 


Controlul total asupra culturii 


Pentru meritele sale, pe 13 martie 1933, la şase săptămâni după ce Hitler a 
ajuns cancelar al Germaniei, Joseph Goebbels a fost numit ministru al 
Informaţiei și Propagandei. Prin decret, el devenea responsabil „pentru toată 
influenţa exercitată asupra vieţii intelectuale a naţiunii, pentru toate relațiile 
publice din stat, cultură şi economie și pentru administrarea tuturor 
instituţiilor ce servesc acestor scopuri“. 


Goebbels a organizat urgent ministerul, i-a găsit un sediu somptuos și a 
alcătuit personalul din tineri străluciți, recrutaţi din alte ministere. Pentru că 
multi dintre noii săi subordonați nu aveau suficientă experienţă, le-a adus 
profesori şi a instituit un sistem foarte strict de reguli interne. Între altele, a 
impus ca rapoartele ce i se înaintau să aibă maximum cinci pagini 
dactilografiate și să fie scrise extrem de fluent şi de corect din punct de 
vedere gramatical. 


In sase luni, Ministerul Propagandei, supranumit si Promi, s-a dezvoltat 
rapid si a ajuns să aibă si treizeci si două de filiale regionale. Dar Goebbels 
voia să controleze absolut toată viata culturală a Germaniei, asa că l-a 
convins pe Hitler să înființeze Camera de Cultură a Reich-ului, cu șapte 
departamente: literatură, teatru, muzică, film, arte frumoase, presă scrisă şi 
radio. Oricine „producea, distribuia sau vindea proprietate culturală“ era 
obligat să se înscrie în departamentul potrivit al Camerei de Cultură si să se 
supună regulilor dictate de preşedintele acesteia, Joseph Goebbels. Evreii, 
non-arienii sau cei care nu erau agreati din motive politice nu puteau deveni 
membri ai Camerei și, în consecință, nu aveau voie să desfăşoare nici o 
activitate din sfera culturii. 


În tripla sa calitate de şef al propagandei partidului nazist, de preşedinte al 
Camerei de Cultură şi de ministru al Propagandei, Goebbels deţinea 
mecanismele necesare controlului întregii activităţi culturale a Germaniei. 
Prima ţintă spre care și-a concentrat atenţia a fost presa scrisă. La acea 
vreme, în Germania existau circa patru mii şapte sute de cotidiane si 
săptămânale si peste șapte mii de reviste, mai mult decât în orice altă tara de 
pe glob. Publicaţiile reprezentau o paletă foarte largă de interese politice, 
religioase, sindicale. În 1933, incendierea Reichstag-ului, pe care Hitler a 
pus-o în seama comuniștilor (abia mult mai târziu se va dovedi că a fost o 
înscenare abilă), a oferit motivul pentru interzicerea presei de stânga 
(comuniste si social-democrate). Cu toate acestea, publicaţiile naziste 
reprezentau sub trei la sută din total. 


Spre sfârşitul lui 1933, Goebbels a luat două măsuri de forță. În primul rand 
a unit cele două agenţii naționale de știri existente la acea dată într-una 
singură, pe care a denumit-o Biroul German de Știri și a pus-o în 
subordinea ministerului său. În acest fel a reuşit să dobândească un anume 
control asupra informaţiilor. Al doilea pas l-a constituit promulgarea Legii 
Editorilor, prin care aceştia erau făcuţi răspunzători pentru fiecare cuvânt 
din publicaţiile lor. În același timp li se interzicea să publice vreun material 
ce ar fi putut leza interesele statului. Mai mult, pentru a fi autorizați să-și 
desfăşoare activitatea, era necesar să fie înscriși într-un nomenclator, la 
Ministerul Propagandei. Orice scăpare, cât de măruntă, precum menţionarea 
vreunei diferente între germani si austrieci după anexarea Austriei din 1938, 


atragea dupa sine excluderea editorului respectiv din nomenclator si 
interdictia de a mai profesa. 


Următoarea mutare a fost transformarea conferințelor de presă 
guvernamentale în ore de instruire a ziariştilor despre ce și cum să scrie. De 
două ori pe zi, la prânz şi seara, reprezentanţilor presei li se spuneau ştirile 
zilei, bine selectate, apoi erau puși să semneze pentru primirea unor teancuri 
de foi galbene, secrete, conţinând directive amănunțite privind 
evenimentele despre care era permis să se scrie, precum si lumina în care să 
fie prezentate. După citirea instrucţiunilor, redactorii erau obligaţi să le ardă 
în prezența unui martor. Se ajungea până la a le impune ziariştilor si 
lungimea articolelor, aranjarea acestora în pagină, mărimea titlului ş.a.m.d. 
Treptat, redactorii și editorii au ajuns doar să preia articolele deja scrise de 
propagandiștii lui Goebbels, să le semneze si să le puna in pagină acolo 
unde li se indica. Situaţia presei devenise atât de dramatică, încât până si 
Goebbels recunoștea, în jurnalul său intim: orice om căruia încă i-a mai 
rămas o fărâmă de onoare va fi foarte atent ca nu cumva, în viitor, să 
ajungă ziarist. 


Lună de lună, cenzura devenea tot mai strictă. O directivă din 1935 
interzicea publicarea fotografiilor cu lideri naziști la mese festive, în spatele 
unor rânduri de sticle, pentru a nu crea populaţiei „impresia absurdă“ că 
membrii guvernului s-ar ţine de chefuri. Era interzisă orice referire la 
cerşetori sau la săraci, fără menţionarea actelor de caritate pe care le făcea 
partidul nazist pentru aceştia. În 1938, în preajma invadării Cehoslovaciei, 
ziarelor li s-a impus să amplifice excesiv orice incident creat de cehi la 
graniță. Uneori, Goebbels ajungea și în situaţii dificile, precum cea ivită la 
sfârşitul lui august 1939, când nu se știa dacă Hitler va lua sau nu hotărârea 
de a ataca Polonia. Instrucţiunea Generală nr. 674, adresată editorilor de 
ziare cu câteva ore înaintea luării deciziei, prevedea: În numărul de mâine, 
articolul de fond va trebui să prezinte, cât mai elocvent cu putinţă, 
hotărârea Fiihrer-ului, oricare ar fi ea, ca reprezentând singura soluţie 
corectă pentru Germania. 


In paralel cu indicaţiile pentru ziariști, Goebbels a pus la punct și un 
serviciu foarte extins de supraveghere a presei. Fiecare publicaţie se citea 
cu mare atenţie si orice greşeală sau nesupunere era semnalată imediat. 


Pedepsele variau in functie de gravitatea faptei. Erorile minore se soldau cu 
confiscarea tirajului, dar mentionarea unui nume interzis (de exemplu al 
unei personalităţi socialiste sau al unui autor evreu) atrăgea după sine 
interzicerea dreptului de a mai profesa pentru editorul în cauză. În alte 
cazuri putea fi şi mai rău. Pentru o greșeală de machetare, în urma căreia o 
explicaţie privind un carnaval a apărut sub fotografia unei procesiuni 
solemne a trupelor de asalt naziste, redactorul-sef si editorul unui ziar local 
din Essen au fost trimiși într-un lagăr de concentrare. 


Chiar și publicitatea se cenzura. Goebbels a interzis apariţia anunţurilor prin 
care erau căutate menajere pentru familiile fără copii, pentru că politica 
demografică a naziștilor încuraja nasterile. 


Cu toate aceste acțiuni în forță de subordonare a presei, Goebbels nu a 
devenit omnipotent. Adolf Hitler a avut întotdeauna grijă să nu lase prea 
multă putere vreunuia dintre subordonații săi, pentru a nu ajunge în situaţia 
de a-și vedea ameninţată poziția supremă din ierarhie. Conform principiului 
„dezbină şi stăpâneşte“, el a încurajat rivalitatile dintre subordonații săi 
apropiaţi, dintre autoritățile reprezentate de aceștia. Astfel, în timp ce lui 
Goebbels i-a încredinţat misiunea să înregimenteze presa, un alt cunoscut al 
său a fost ales să aducă în proprietatea partidului tot mai multe publicaţii. 
Este vorba de Max Amann, cu care Fiihrer-ul se împrietenise în timpul 
primului război mondial, când amândoi făceau parte din aceeași unitate. 


Inregimentarea presei 


Amann era si el, ca si Goebbels, un individ scund, firav şi handicapat. Își 
pierduse mâna stângă într-un accident de vânătoare. Hitler l-a numit 
director al editurii oficiale a partidului nazist, Eher Verlag, din Miinchen, 
deși Amann nu avea nici aptitudini literare, nici talent de orator. Chiar şi 
ideologia nazistă îi era indiferentă. Însă avea un foarte ascuţit simţ al 
afacerilor si mult fler în angajarea unor subordonați de valoare. La Eher 
Verlag a fost publicată cartea lui Hitler, Mein Kampf, si tot aici era editat si 
ziarul oficial al partidului, Volkisher Beobachter (Observatorul poporului). 
În foarte scurt timp, Amann a transformat publicaţia dintr-un săptămânal 
plicticos, într-un cotidian plin de succes, cu un tiraj de peste un milion de 
exemplare, în ediţii tipărite la Miinchen, Viena și Berlin. Tirajul imens se 


explica si prin faptul ca, dupa venirea nazistilor la putere, foarte multi 
oameni s-au abonat la ziarul lor pentru a se proteja intr-un fel. 


Hitler l-a numit pe Max Amann responsabil cu întreaga presă a partidului si 
l-a făcut șeful Departamentului de presă din cadrul Camerei de Cultură 
conduse de Goebbels. Puterea lui Amann a început să crească pe măsură ce 
noi publicaţii intrau în proprietatea lui Eher Verlag, mai ales după ce evreii 
au fost forţaţi să-și vândă pe nimic editurile. 


Pentru a prelua tot mai multe publicaţii independente, Amann a dat şi el 
niște ordonanțe, pe 24 aprilie 1935, în calitatea lui de şef al 
Departamentului de presă al Camerei de Cultură, ordonanţe prin care îi 
obliga pe proprietarii de case editoriale să-și dovedească originea ariană 
până la anul 1800, le interzicea să deţină, fiecare, mai mult de un ziar si isi 
aroga dreptul de a suspenda cu de la sine putere unele publicaţii, acolo unde 
considera concurenţa prea puternică. Peste cinci sute de editori s-au văzut 
nevoiţi să abandoneze afacerile sau să-și vândă editurile lui Eher Verlag. 


Până în 1939, numărul ziarelor germane s-a redus aproape la jumătate. lar 
dacă în 1932 partidul avea în proprietate numai 3 la sută din publicaţii, 
acum a ajuns să deţină circa 66 la sută. Si în anii următori, în perioada 
războiului, procentul a fost ridicat la 82,5. Profitul casei editoriale a 
partidului nazist a ajuns să fie comparabil cu cel al celor mai mari corporaţii 
germane, precum I.G. Farben. Max Amann, la rândul său, şi-a tras fara 
scrupule o parte însemnată din câștiguri, datorită faptului că poseda, în 
secret, o treime din acţiunile de la cea mai importantă tipografie cu care 
lucra editura. 


Însă faptul că majoritatea publicaţiilor aparţinea naziștilor, iar cenzura 
funcţiona pentru absolut toate, a făcut ca ziarele să devină extrem de 
plicticoase, lucru ce a dus la scăderea drastică a numărului de cititori. 
Îndemnurile lui Goebbels la adresa jurnaliştilor de a fi mai inventivi s-au 
dovedit zadamice. Fiecare era conștient că orice greșeală îi poate fi fatală. 
Atunci ministrul Propagandei a hotărât să permită câtorva ziare foarte 
respectabile o minimă independenţă editorială. Cel mai important dintre 
acestea era Frankfurter Zeitung, care se bucura si de o solidă reputaţie 
internaţională. Aparenta lui independenţă, continuitatea prezenţei sale, 
evident fără evreii a căror familie îl avea în proprietate din 1856, au dus la 


creşterea prestigiului lui Hitler în străinătate. În acelaşi timp, regimul nazist 
a găsit un mijloc extrem de eficient pentru influențarea opiniei publice din 
afara graniţelor Germaniei. În schimbul libertăţii de a comenta unele 
evenimente culturale și religioase, editorii lui Frankfurter Zeitung au 
acceptat să urmeze direcţiile politicii externe impuse de Hitler si pentru 
faptul că ei credeau în discursurile acestuia referitoare la crearea unei 
Germanii puternice, dar pașnice. Însă când Hitler a ordonat invadarea 
Poloniei, redactorul-şef al ziarului a rămas şocat. Frankfurter Zeitung a mai 
supraviețuit până în 1943, când Hitler a dispus desființarea lui. 


Radioul si uriașa sa putere de influenţă 


După ce a reuşit subordonarea necondiționată a presei, Goebbels s-a 
orientat rapid spre celelalte două noi mijloace de informare în masă: radioul 
si filmul. Dezvoltarea radiodifuziunii si a cinematografiei sonore a coincis 
cu perioada de ascensiune a nazismului. Mai mult, caracterul lor de noutate, 
faptul că încă nu ajunseseră la o diversitate și la tradiţii greu de controlat le 
făceau foarte vulnerabile imixtiunilor unor artizani ai manipulării. La toate 
acestea se adăuga şi faptul că liderii naziști, în special Hitler, le agreau 
pentru că aveau posibilitatea să-și etaleze, prin intermediul lor, talentul 
oratoric. 


În Germania, încă de la începuturile sale, din 1925, sistemul de 
radiodifuziune aparținea statului, așa că misiunea lui Goebbels nu a 
întâmpinat prea multe dificultăţi. În martie 1933, Ministerul Propagandei a 
preluat controlul asupra întregii rețele radiofonice, incluzând releele si 
stațiile locale de emisie. Oamenii lui Goebbels i-au înlocuit masiv pe 
profesioniștii din radiodifuziune, iar pentru a asigura o cât mai mare 
audiență emisiunilor, ministerul a forţat producătorii să scoată pe piaţă cât 
mai multe difuzoare populare, la un pret cât mai scăzut. În şase ani, 
numărul posesorilor de radiouri s-a triplat. Circa șaptezeci la sută din 
populaţie avea în casă cel puţin un aparat de radio, procentul fiind cel mai 
ridicat din lume. 


In 1933, Fihrer-ul a ţinut patruzeci și cinci de cuvântări la radio, desi 
începutul a fost ceva mai dificil. Cu toate că era un orator înnăscut, Adolf 
Hitler se obisnuise să vorbească în „priză“ directă cu mulțimea. Aflat de 


unul singur in fata microfonului, s-a balbait. Dar Goebbels a remediat 
imediat situatia. La urmatoarele emisii a umplut studioul cu oameni. 


Pe langa stimularea productiei de radiouri, Joseph Goebbels a initiat si un 
vast program de auditii in comun, convins fiind ca efectul discursurilor este 
cu atat mai mare, cu cat multimea adunata intr-un loc, sa le asculte, este mai 
mare. Nenumarate difuzoare au fost instalate pe stalpii de telegraf din 
intersecţii, în fabrici, magazine, birouri, berării si în alte locuri publice. În 
timpul programelor importante, se ordona încetarea lucrului, astfel încât 
oamenii să poată auzi emisiunile. Mii de gardieni ai radiourilor publice se 
ocupau de organizarea grupurilor de ascultători, isi notau preferinţele 
oamenilor și raportau conştiincios orice eventuală nemulțumire legată de 
faptul că emisiunile durau prea mult. 


În scurt timp, circa un sfert din cele nouăsprezece ore de emisie zilnică erau 
dedicate cuvântărilor si comentariilor cu conotaţie clar propagandistică. 
Restul programului cuprindea știri (dintre cele furnizate de agenția 
naţională, aflată si ea sub totalul control al lui Goebbels) si muzică. În 
general muzică simfonică, opere de Beethoven şi Wagner, marșuri, dar și 
muzică populară ori valsuri. Goebbels era foarte atent ca ascultătorii să nu 
se plictisească şi să închidă radioul, de aceea urmărea cu grijă programele și 
intervenea ori de câte ori considera că era cazul. 


Subordonarea cinematografiei 


Însă, cu toată preocuparea pentru a subordona presa scrisă şi radioul, 
adevărata obsesie a lui Joseph Goebbels o constituia cinematografia. În 
fiecare din cele trei case ale sale avea câte un aparat de proiecţie si isi făcea 
timp să vadă cel puţin un film pe zi, chiar și atunci când era extrem de 
ocupat. Pelicula lui preferată era Pe aripile vântului, dar a urmărit de mai 
multe ori și Nimic nou pe Frontul de Vest pentru a-i studia modalităţile de 
transmitere a mesajului pacifist, din cauza căruia a fost interzis în Germania 
acelor ani. 


Goebbels a înțeles că filmul, prin calităţile sale vizuale, mergând direct la 
sufletul spectatorilor, poate deveni un mijloc de propagandă extrem de 
inteligent și eficace. Singurul său regret era acela că foarte multi dintre 
actorii și regizorii talentaţi ai Germaniei au plecat spre Hollywood sau spre 


alte capitale ale filmului din cauză că aveau evrei printre strămoși, iar 
persecuțiile antisemite căpătau tot mai multă amploare. Goebbels a încercat 
să-l convingă pe Fritz Lang, autorul celebrului Metropolis, să facă filme 
pentru naziști, chiar dacă originea sa era evreiască. Lang i-a cerut un răgaz 
de gândire de douăzeci și patru de ore și în aceeași noapte a părăsit 
Germania cu trenul de Paris. Un alt actor renumit al timpului, Leo Russ, tot 
evreu, a fugit la Viena, şi-a vopsit părul si barba in blond, si, sub un alt 
nume, s-a specializat în roluri de arieni, spre mândria criticilor de film 
naziști din capitala austriacă. Abia mai târziu și-a declinat adevărata 
identitate și s-a îndreptat spre Hollywood unde a început să lucreze pentru 
Metro Goldwyn Mayer. 


Pentru a împiedica exodul acesta, Goebbels le-a promis realizatorilor de 
filme o libertate mult mai mare decât cea dată editorilor și celor de la radio. 
Dar promisiunea nu a ţinut prea mult. Prin Ministerul Propagandei și prin 
Camera de Cultură, Goebbels le-a impus producătorilor să-i prezinte spre 
aprobare fiecare scenariu, apoi a început chiar el să decidă ce peliculă 
trebuie filmată, ce scene trebuie refăcute sau scoase din film, ce actori să 
interpreteze rolurile. În 1937, patru dintre cele mai cunoscute studiouri de 
film germane au intrat în proprietatea Ministerului Propagandei, iar puterea 
lui Goebbels a crescut si pentru faptul că el putea finanța diverse pelicule 
sau putea excepta încasările de la impozitare pe motiv că filmul are o 
„valoare politică şi estetică specială“. 


Joseph Goebbels viziona fiecare film produs în Germania, de la scurtele 
documentare educative până la peliculele artistice de lungmetraj. În mod 
surprinzător, acestea din urmă nu purtau mesaje propagandistice. Goebbels 
avea interesul ca oamenii să vină în sălile de cinema unde asistau, înainte de 
proiectarea filmului, şi la jurnale de știri sau la documentare ce reprezentau 
propagandă pură. Cum multi dintre spectatori începuseră să întârzie, a 
ordonat ca ușile sălilor să nu se mai deschidă în pauza dintre film și 
documentar. 


Circa o mie cinci sute de caravane cinematografice colindau zonele rurale 
ale Germaniei pentru a proiecta în special filme documentare, jurnale de 
ştiri, pelicule despre tinereţea lui Hitler sau alte teme de propagandă nazistă. 
Neexistand alternativă, oamenii le priveau și pe acestea. 


S-au realizat si doua filme avand ca eroi militari din trupele de asalt, insa 
numărul extrem de redus al spectatorilor care au venit să le vadă l-a facut pe 
Goebbels să concluzioneze că: Locul cămășilor brune este în stradă, nu pe 
ecran. 


Si totuşi, pe măsură ce se apropia războiul, Goebbels a trebuit să introducă 
tot mai multă propagandă în producția cinematografică, mai ales după ce 
Hitler i-a reproșat că temele naziste sunt prea putin reprezentate în filmele 
germane. În 1938, Goebbels a ordonat intrarea în producţie a câtorva 
pelicule virulent antisemite. Deja terenul era pregătit de presa în care 
caricaturile hidoase ale evreilor apăreau aproape zilnic. Săptămânalul Der 
Stürmer (Atacatorul), spre exemplu, ajunsese la un tiraj de șapte sute de mii 
de exemplare, cu toate că propaganda antisemită avea accente atât de 
scabroase, încât îi scârbise până și pe unii lideri nazişti. 


La realizarea peliculei Jidanul Süss, a trebuit ca Goebbels să-i amenințe pe 
producători și pe actori pentru a continua filmările. Pelicula prezenta cazul 
unui bancher evreu care îşi extorca fără scrupule concetatenii, îi tortura și le 
viola femeile, până ce revolta maselor a impus condamnarea lui la moarte. 
Efectul filmului a fost atât de puternic, încât grupuri de tineri, după ce 
ieşeau din sala de proiecţie, se năpusteau asupra evreilor de pe stradă si îi 
băteau cu sălbăticie. 


Strategiile de influenţă ale NK VD (KGB) pentru ţările din 
lagarul sovietic 


Despre tehnicile de manipulare utilizate intens de ideologii de la Kremlin s- 
ar putea scrie volume intregi. Pentru capitolul de fata am ales numai un 
exemplu, anume directivele secrete ale NKVD (KGB), din 1947, pentru 
țările din sfera de influenţă sovietică. 


Documentul, reprodus după revista Literatură și artă, Chişinău, 7 iunie 
1990, citat şi de istoricul Gh. Buzatu în lucrarea sa Războiul mondial al 
spionilor, a fost descoperit în camera de lucru a lui Boleslav Bierut, fostul 
președinte al Poloniei comuniste (1944-1956). Pregătit la Moscova, cu 
caracter strict secret, în birourile înalte ale NKVD (KGB), acest document 
conţine directive exprese pentru toate filialele Comitetului de Stat pentru 
Securitate din statele-satelit ale URSS. În cele patruzeci si cinci de puncte 
ale „Testamentului roşu“ kremlinez sunt cuprinse acele acțiuni ce aveau să 
fie întreprinse de cea mai malefică si întinsă reţea de spionaj din lume, din 
toate timpurile, cu consecințe tragice pentru toate popoarele din sfera 
Puterii sovietice. Deşi documentul era destinat, cum se vede, filialei din 
Varşovia, aflat, nu se putea altfel, în seiful șefului partidului si statului 
polonez, firește, agent și executant impus de KGB, el a fost pus în practică 
în tot lagărul socialist. Și nu numai. Directivele au fost transmise 
destinatarilor pe 2 iunie 1947, cu menţiunea „Strict secret“, sub codul K- 
AA/CC 113. Indicaţie NK/003/47. E posibil ca, dincolo de directivele de 
bază, aceleași pentru toate filialele NKVD (KGB) din fostele ţări 
comuniste, pentru fiecare dintre ele să existe câte o variantă. După 
„nevoile“ Moscovei si după „pericolele“ care existau în fiecare dintre aceste 
tari din orbita URSS. Dar, judecând efectele dezastruoase pe care le-a avut 
ocupaţia sovietică asupra acestor tari, se poate acredita ideea că 
„directivele“ au fost urmărite și aplicate întocmai. Consecințele se văd și 
astăzi. 


Inainte de a trece la comentarea pe scurt a fiecărei instrucţiuni conținute în 
„Testamentul roșu“, se cuvine să observăm că acţiunile de manipulare pe 
scară largă a populaţiei din ţările-satelit ale Uniunii Sovietice se combinau 


perfect cu cele de spionaj si cu cele de terorizare a populației (mergând 
până la pregătirea si inițierea unor masacre halucinante). 


De asemenea trebuie precizat că scurtele comentarii ce însoțesc fiecare 
directivă reprezintă doar fateta cea mai evidentă a adevăratelor intenţii ale 
celor care au imaginat respectiva strategie. O analiză extinsă ar scoate la 
iveală nenumărate alte raţiuni oculte. Lăsăm în seama cititorului tentativa 
de a le descifra. Și acum, documentul... 


Directivele de bază ale KGB pentru ţările din lagărul sovietic Moscova, 
2.6.1947 (Strict secret) K-AA/CC 113. Indicatie NK/003/47 


1. Este interzisă primirea pe teritoriul ambasadelor a autohtonilor racolati 
de noi ca informatori. Întâlnirea cu acești oameni este organizată de 
serviciul special desemnat în acest scop, iar întâlnirile pot avea loc doar în 
locuri publice. Informaţiile sunt preluate de către ambasadă, prin organele 
serviciilor speciale. 


Activitatea de spionaj trebuia să se desfășoare în cel mai deplin secret, de 
obicei respectându-se „principiul dominoului“, conform căruia fiecare 
verigă a serviciului de informaţii trebuia să cunoască numai cât îi era strict 
necesar în activitate. În același timp, contactele de lucru ale fiecărui agent 
se limitau numai la verigile imediat alăturate. Astfel descoperirea unui spion 
făcea mult mai dificilă căderea întregii rețele. Instrucţiunea, pe lângă 
referirile la păstrarea confidentialitatii racolărilor de informatori, relevă 
rolul important jucat de ambasadele Uniunii Sovietice în formarea unor 
puternice reţele de spionaj pe teritoriul statelor unde funcționau. 


2. Se va urmări ca între soldaţii noștri şi populaţia civilă să nu se producă 
legături de nici un fel. Este inadmisibil ca ofiţerii nostri să viziteze 
autohtoni la locuinţele lor; este, de asemenea, inadmisibil ca simplii soldați 
să stabilească relaţii cu femei din rândul localnicelor. Nu se admite 
stabilirea de relaţii între soldaţii nostri si populaţia civilă, respectiv soldaţii 
autohtoni. 


Pentru formarea unei armate eficiente, dezumanizarea inamicului este 
condiţia esenţială. Încetând să-şi mai privească viitoarele victime ca pe nişte 
fiinţe umane asemenea lui, soldatului îi va fi mult mai ușor să îndeplinească 
ordinele de atac, să ucidă. De aceea este interzisă orice legătură afectivă cu 
dușmanul. Astfel de legături între membrii celor două tabere rivale ar face 
imposibil succesul tehnicilor de dezumanizare a viitoarelor victime şi, mai 
mult, ar putea genera fenomene total nedorite (dezertări, nesupuneri la 
ordine etc). În același timp trebuie reamintit că cele mai puternice tehnici de 
manipulare se bazează pe izolarea individului (în cadrul unei cazărmi sau pe 
front, departe de viata normală), urmată de supunerea lui la un nou mod de 
comportament (dirijat prin regulamentele militare). Contactele interumane 
ar putea anihila foarte repede efectele izolării şi ar putea sta la baza unor 
puternice relații emoţionale ce ar zădămici eforturile de obţinere a unei 
supuneri necondiționate din partea soldatului fata de ordinele superiorilor. 


Toate acestea demonstrează fără putință de tăgadă că URSS considera toate 
statele-satelit nişte potenţiali inamici. lar inamicii ar fi trebuit să fie 
ingenuncheati fără milă, chiar cu preţul unor masacre de proporţii (asa cum 
de altfel s-a şi întâmplat). 


Aceasta era adevărata fata a „prieteniei“ pe care marele vecin de la Răsărit 
o nutrea față de ţările socialiste vecine. 


3. Se va accelera lichidarea cetăţenilor care întrețin legături neinitiate de 
noi cu Partidul Comunist Polonez, Partidul Socialist Polonez, cu 
interbrigadistii, cu Organizaţia Tineretului Comunist Polonez, cu Armata 
de Acasă și alte asociaţii. În acest scop trebuie folosite elementele opoziţiei 
militare. 


Oricât de sincere ar fi fost, legăturile cu partidele sau organizaţiile ,,fratesti“ 
nu puteau fi inițiate decât în cadru organizat și supravegheat strict „de la 
Centru“. Cei care îndrăzneau să acționeze din proprie inițiativă urmau să fie 
lichidati fără milă. 


În acest scop se foloseau „elementele opoziţiei militare“, pentru ca vina 
pentru ucideri să fie pusă pe seama inamicului. Grija de a controla total 
orice contacte cu partidele similare din tarile-satelit demonstrează încă o 
dată atitudinea dispretuitoare si dusmanoasa a liderilor comuniști de la 


Moscova fata de cei pe care chiar ei îi impusesera la conducerea ţărilor 
vecine. Oricând se puteau ivi motive pentru a-și executa fidelii, motive 
reale sau imaginare, aşa că relațiile cu aceştia nu puteau să depășească 
cadrul strict aprobat şi controlat. 


4. La acţiunile militare vor lua parte acei soldaţi care au stat pe teritoriul 
țării noastre (se are în vedere Uniunea Sovietică) înainte de a intra în 
Armata Kosciuzsco (Armata Polonă ce lupta de partea Armatei Sovietice pe 
teritoriul URSS). Se va ajunge la distrugerea ei totală. 


În timpul şederii în Uniunea Sovietică, soldaţii erau supuşi unui intens 
proces de spălare a creierului, pentru a li se inocula un sentiment de 
fidelitate necondiționată fata de Moscova. Astfel ei deveneau demni de 
încredere în desfășurarea unor acţiuni militare. Si totuşi efectul îndoctrinării 
putea să dispară în timp, atunci când soldatul se înapoia în mijlocul 
conationalilor săi, când isi relua vechile obiceiuri si revenea la uzul limbii 
materne. Cu cât trecea timpul, controlul asupra lui era mai dificil de 
exercitat. De aceea armata aliaţilor, chiar dacă se dovedise tovarasa fidelă 
de luptă a celei sovietice, trebuia, în cele din urmă, să fie distrusă, pentru a 
înlătura orice surprize viitoare. 


5. Trebuie realizată în mod accelerat unificarea tuturor partidelor într-un 
partid unic, având grijă ca toate rolurile-cheie să revină acelor oameni 
care aparțin serviciilor noastre secrete. 


Controlul total asupra societăţii trebuia exercitat numai de la Centru. 
Sistemele totalitare, printre care si cele de sorginte comunistă, excludeau cu 
desăvârşire pluralismul politic. În cadrul lor nu exista decât o singură 
doctrină „corectă“, anume cea propovăduită de liderii de la Centru. Orice 
deviere de la linie trebuia pedepsită cu cea mai mare severitate. lar pentru 
aceasta, ea trebuia să fie sesizată cu maximum de operativitate de oamenii 
antrenați special pentru astfel de misiuni. 


6. Unificarea tuturor organizaţiilor de tineret. De la conducători de plase în 
sus, în poziţii de conducere se vor repartiza oameni cu care sunt de acord 
serviciile noastre speciale. 


Membrii organizatiilor de tineret reprezentau schimbul de maine al 
partidului unic. De aceea trebuia sa fie verificați cu atenţie, pentru a rămâne 
fideli Moscovei, indiferent în ce situație se va afla tara lor. Tinerii 
constituiau de asemenea materia primă pentru formarea „omului nou“, iar 
cei aleși pentru a face parte din respectivele organizaţii ar fi trebuit să 
reprezinte „crema“ viitoarelor detașamente credincioase pe veci 
Kremlinului. 


7. Se organizează si se urmăreşte ca funcţionarii aleşi deputaţi la congrese 
să nu-și poată păstra mandatul pe întreaga perioadă ce le stă în față. 
Deputaţii nu pot convoca în nici un caz ședințe între întreprinderi. Dacă nu 
există altă soluţie si o asemenea ședință trebuie totuși convocată, se vor 
îndepărta acei oameni care au activitate legată de proiectarea concepţiilor 
și avansarea revendicărilor. Pentru fiecare congres se vor pregăti oameni 
noi si doar cei vizati de serviciile noastre secrete vor fi aleși. 


Nici o personalitate autohtonă nu trebuia să aibă ocazia de a dobândi prea 
multă autoritate. Autoritatea ar fi făcut-o mult mai greu de controlat. 
Obstructionarea permanentă a celor competenţi, înlocuirea lor conform 
principiului „rotirii cadrelor“ făceau imposibilă impunerea lor în faţa 
concetatenilor. Astfel influența lor asupra celor din jur era redusă la 
maximum, iar căile de manipulare de la Centru rămâneau deschise. 


8. Se va acorda o atenție deosebită persoanelor cu capacități 
organizatorice si cu şanse sigure de popularitate. Acești oameni trebuie 
cooptați, iar în cazul în care se opun, nu li se vor oferi posturi ierarhic 
superioare. 


Nici un autohton nu trebuia să capete prea multă popularitate, prea multă 
aderenta la mase. Popularitatea îl făcea greu de controlat. Competentii ori se 
racolau, ori se anihilau. Cu orice pret, cale de mijloc nu exista. 


9. Se va urmări ca funcţionarii de stat (exclusiv organele de securitate și 
din industria minelor) să aibă retribuţii mici. Aceasta se referă îndeosebi la 
sfera sănătăţii, justiţiei, culturii, respectiv la cei care deţin funcţii de 
conducere. 


În permanenţă, trebuia ca toţi cei care puteau genera curente de opinie, care 
puteau juca rolul unor agenţi de influență sau care puteau aduna adepți in 
jurul lor să fie redusi la tăcere. Salariile mici îi obligau la un trai mizer. 
Trebuia să fie umiliti, făcuţi să se preocupe de supraviețuirea zilnică, pentru 
a nu mai avea timp de altceva. Oamenii de cultură, medicii, lucrătorii din 
justiție, ceilalți funcţionari de stat, care prin natura profesiei lor puteau avea 
un ascendent asupra semenilor, să fie minimalizati, supuşi dispretului. 
Justiţia, mai ales, trebuia târâtă în criză, pentru a-i face pe judecători total 
dependenţi fata de Putere. Excepţie făceau lucrătorii din securitate, a căror 
fidelitate trebuia întreţinută prin oferirea unor privilegii, dar şi minerii. 
Aceştia din urmă, din pricina izolării totale in care își petrec majoritatea 
timpului, sunt foarte influentabili, foarte uşor de manipulat. Orice scânteie 
de nemulțumire poate aprinde un veritabil butoi de pulbere, imposibil de 
controlat. De aceea salariile mai mari decât media erau menite să le inducă 
un sentiment de fidelitate fata de Centru, în virtutea căruia puteau fi scoşi în 
orice moment pentru a servi intereselor ascunse ale manipulatorilor, fără ca 
ei să-şi dea seama 


10. In toate organismele de guvernământ, respectiv în majoritatea uzinelor, 
trebuie să avem oameni care conlucrează cu serviciile noastre speciale 
(fără ştirea organelor administrative locale). 


Marile colectivități muncitoreşti reprezentau în permanență un pericol 
potenţial. Aşa cum, în trecut, nemulţumirile lor au putut fi exploatate foarte 
ușor pentru declanșarea revoluțiilor prin care a fost instaurat sistemul 
comunist, şi în continuare ei se puteau revolta oricând împotriva mizeriei 
zilnice. În fond, muncitorii nu aveau de pierdut „decât lanţurile“. Pe baza 
acestei concepţii ei au fost folosiţi în revoluţii, dar tot în virtutea ei se 
puteau răzvrăti oricând împotriva noilor stăpâni. Liderii de la Kremlin 
cunoşteau foarte bine strategia răsturnării unui regim cu ajutorul 
muncitorilor şi se temeau că îi vor cădea victime la rândul lor. Ceea ce, în 
multe cazuri, s-a si întâmplat. Spre exemplu, în România, regimul ceaușist 
s-a prăbușit definitiv în momentul în care marile colective muncitorești s-au 
alăturat revoluţionarilor din stradă. Din aceste motive, trebuia ca muncitorii 
să fie supravegheați permanent, cu atenţie, de oameni special pregătiți. 
infiltrati în rândurile lor. 


11. Se va urmări cu strictete ca presa autohtonă să nu transmită date 
privind calitatea si sortimentul mărfurilor ce ni se transportă. Nu este voie 
ca această activitate să se cheme comerţ. Trebuie neapărat menţionat faptul 
că e vorba de schimburi de mărfuri. 


Marele vecin de la Răsărit nu trebuia perceput ca un partener de afaceri, ci 
ca un prieten. lar cu un prieten nu faci afaceri, deoarece, mai devreme sau 
mai târziu, pot apărea suspiciuni ori nemulțumiri, mai ales din partea celui 
aflat în inferioritate. De aceea trebuia păstrat un secret absolut si asupra 
mărfurilor trimise în URSS. În plus, sintagma „schimburi de mărfuri“ 
inducea impresia unui avantaj reciproc, ce masca jaful practicat de liderii de 
la Moscova în detrimentul statelor-satelit. 


12. Se vor exercita presiuni asupra serviciilor, în sensul neacordării de acte 
de proprietate asupra pământului; actele vor arăta calitatea de lot dat în 
folosință, dar nu de proprietate a detindtorului. 


Sentimentul de proprietate trebuia anihilat prin orice mijloace. Distrugându- 
i suportul material al independenţei personale, individul putea fi făcut să-şi 
piardă complet identitatea si apoi cufundat cu mult mai multă ușurință in 
anonimatul maselor de manevră supuse necondiţionat autorităţilor. 


13. Politica faţă de mica gospodărie ţărănească să urmeze acel curs pentru 
a o face nerentabilă. După aceea trebuie începută colectivizarea. În cazul 
în care ar interveni o rezistență mai mare, trebuie redusă împărţirea 
mijloacelor de producţie, concomitent cu creșterea obligaţiilor de predare a 
cotelor. Dacă nu se ajunge la rezultatul scontat, trebuie aranjat ca 
agricultura să nu poată asigura aprovizionarea întregii ţări, astfel ca 
necesarul să fie acoperit prin import. 


Proprietatea particulară trebuia distrusă, mai ales la ţară. Micul proprietar 
agricol avea un grad mai mare de independenţă datorită faptului că isi putea 
asigura cele necesare traiului, și chiar ceva în plus, în cadrul propriei sale 
gospodării. El nu mai depindea de relaţiile cu cei din jur pentru a 
supraviețui si nici nu era prea preocupat de obţinerea unor înalte poziţii 
sociale sau de alte privilegii. Micul proprietar agricol trăia într-o 
cvasiizolare, fapt care îl făcea foarte greu de manipulat. De aceea trebuia 
înlăturat suportul ce îi dădea siguranţa zilei de mâine si forţa de a rezista, 


indarjit si tacut, tuturor presiunilor. Taranul stia ca puterea lui statea in 
pământ si în mica gospodărie din care îşi asigura traiul zilnic, de aceea era 
imposibil de aplicat o metodă directă pentru a-l deposeda de ceea ce avea 
mai scump. În acest sens, strategii comunismului au apelat la o manevră 
indirectă şi anume la subminarea micii proprietăți private, gradat, prin 
diverse metode, făcând-o nerentabilă. Sărăcit, hărțuit, lipsit de speranţă în 
ceea ce priveşte viitorul, micul proprietar trebuia în cele din urmă să se 
supună colectivizării. lar dacă totuşi rezistenţa continua, trebuia să se 
apeleze la import, pentru a-i da lovitura de graţie. Metoda a fost adoptată în 
mai toate statele socialiste, în primele decenii ale formării acestora, dar si 
mai târziu. Spre exemplu, în România, în 1992 și 1993 s-a apelat la 
importul de grâu, deși micii producători obținuseră producţii dincolo de 
aşteptări. 


14. Trebuie făcut totul ca hotărârile si ordinele — fie acestea cu caracter 
juridic, economic sau organizatoric — să fie nepunctuale. 


În statele-satelit trebuia păstrată permanent o stare de dezorganizare. 
Trebuia ca legile să se bată cap în cap ori să vină prea târziu, ordinele si 
hotărârile să fie ineficiente, ierarhiile să nu aibă stabilitate ş.a.m.d. 
Mentinand haosul, societatea isi păstra slăbiciunile si putea fi foarte uşor de 
controlat. Oamenii nu aveau posibilitatea să-şi solidifice un sistem propriu 
de valori, sentimentul de insecuritate se accentua, iar manipulatorii aveau 
astfel un teren extrem de propice pentru acţiune. 


15. Trebuie făcut totul ca anumite cazuri să fie discutate concomitent de 
mai multe comisii, oficii sau institute, însă nici una dintre ele să nu aibă 
drept de decizie înainte de a se consulta cu celelalte (fac excepţie cazurile 
ce vizează industria minelor). 


O altă strategie menită să inducă haosul, să împiedice formarea unor ierarhii 
funcţionale, să nu ofere posibilitatea vreunei instituţii sau alteia de a 
acumula prea multă autoritate. De fapt, o variantă a vechiului principiu 
„dezbină şi stăpâneşte“. Excepţie face industria minelor, deoarece minerii 
constituiau armata de rezervă a regimului, prin faptul că ei puteau fi 
manipulati cu extremă ușurință. lar pentru ca efectul manipulării să fie cel 
scontat, era necesar ca în rândurile celor din subteran să funcţioneze 
impecabil simţul ierarhiei. La un singur semn al celui pe care îl considerau 


lider (evident, acesta fiind agent KGB), trebuia ca ei sa se mobilizeze si sa 
acţioneze pentru îndeplinirea ordinelor, fără nici un comentariu sau reţinere. 
Izolarea totală de lumea exterioară dădea posibilitatea liderului să-i 
convingă că numai ce spunea el era „corect“ si „bine“ pentru ei. O 
veritabilă armată de roboţi, păstrată în subterane, gata de acţiune la orice 
moment. 


16. Autoconducerea din uzină nu poate exercita nici o influență asupra 
activităţii din uzină. Poate lucra doar la punerea în practică a hotărârilor. 


Trebuia ca principiile socialiste vehiculate tot timpul, precum și cel al 
„autoconducerii muncitoreşti“, sa rămână numai pentru fațada 
propagandistică și, eventual, pentru a arunca vina tuturor nereuşitelor 
asupra colectivelor înseși. Dar realizările trebuie atribuite doar „viziunii 
înțelepte“ a conducătorilor de la Centru. În acest sens, Centrul trebuia să 
coordoneze nemijlocit întreaga activitate, iar „autoconducerea“ uzinală să 
îndeplinească doar rolul simplului executant. Asta şi pentru a evita, iarăşi, 
acumularea de autoritate sau de popularitate de către unii oameni din 
colectivele muncitorești, competenţi, dar neverificati si neinregimentati. 


17. Sindicatele nu au dreptul de a se împotrivi conducerii. Sindicatele 
trebuie să fie ocupate cu alte probleme, spre exemplu cu organizarea 
odihnei în concedii, discutarea cererilor de pensii și împrumuturi, 
programe culturale și distractive, organizarea de excursii, repartizarea 
mărfurilor deficitare, justificarea unor puncte de vedere si decizii ale 
conducerii politice. 


Rolul sindicatelor, ca și al tuturor celorlalte organizaţii civice, obşteşti, de 
tineret etc. trebuie sa fie acela de simpli vasali aflați sub controlul total al 
partidului unic, mai bine zis al Centrului de la Kremlin. Ele trebuie să 
îndeplinească orbeşte ordinele, să promoveze politica partidului unic, să 
capaciteze energiile populaţiei spre diverse alte sectoare, pentru a restrânge 
riscul apariţiei unor nemulțumiri sau răzvrătiri. Deşi purtau denumirea unor 
organisme existente şi în statele democratice, pentru a induce o aparenţă de 
libertate, ele se deosebeau fundamental de acestea. În statele democratice, 
sindicatele şi celelalte organizații neguvernamentale se află total în slujba 
membrilor sau a cetăţenilor lor. În sistemele totalitare, ele se aflau şi se află 
încă si astăzi, în numeroase zone ale globului, numai în slujba partidului 


unic, acţionând, subtil sau chiar fățiș, împotriva intereselor legitime ale 
cetăţenilor. 


18. Trebuie avansați numai acei conducători care execută impecabil 
sarcinile primite si nu le analizează depășind cadrul activităţii lor. 


Conducerea de la Kremlin nu avea nevoie, în statele-satelit, de parteneri, ci 
de executanti. Această politică trebuia aplicată până la nivelul celei mai 
neînsemnate întreprinderi. Criteriul de avansare nu trebuia să fie 
competența, autoritatea, inteligenţa sau popularitatea, ci fidelitatea 
necondiționată fata de Centru. Faptul că fidelitatea era cultivată, in 
majoritatea cazurilor, numai la cei incapabili, pentru că ei erau cei mai 
zeloși executanti, nu deranja, ba chiar era de dorit. Nu contau uriasele 
pierderi suferite de economiile țărilor socialiste prin promovarea 
incompetentilor. Scopul era păstrarea unui control total asupra fiecărui 
segment al vieţii politice, economice, sociale şi culturale. Iar dezastrul era 
chiar de dorit, pentru că bunăstarea ar fi oferit oamenilor răgazul de a gândi. 


19. In legătură cu activitatea localnicilor cu funcţii de partid, de stat sau 
administrative, trebuie create asemenea condiţii, încât să fie compromisi în 
fata angajaţilor, astfel devenind imposibilă întoarcerea lor în anturajul 
inițial. 


Din nou, oricât de fideli ar fi fost Kremlinului, partenerii de ideologie din 
tarile-satelit nu puteau fi lăsaţi să dobândească prea multă putere. Indiferent 
de serviciile aduse Moscovei, trebuia ca înalții funcționari de partid sau de 
stat din ţările „frăţeşti“ să fie compromisi iremediabil, chiar aruncaţi în 
temniță, cel mai adesea în urma unor procese de „demascare“ sau prin 
reconsiderarea trecutului lor conform unor concepții și reguli inventate 
special în acest scop. Istoria perioadei comuniste din mai toate ţările 
Europei Centrale și de Est dovedeşte că principiul a fost aplicat temeinic, 
decenii la rând. De fiecare data când un nou lider venea la conducerea țării, 
cei de dinaintea lui erau blamati, judecaţi, infierati, întemnițați ş.a.m.d. 
Niciodată, în perioada existenţei regimurilor comuniste, cei acuzați nu au 
mai putut să revină la putere. 


20. Cadrelor militare autohtone li se pot încredința poziţii de răspundere în 
locuri unde deja sunt plasați oamenii serviciului special. 


Armata trebuia si ea supravegheată îndeaproape, prin agenţi infiltrati în 
poziţii-cheie. Fiecare personalitate militară autohtonă trebuia să aibă cel 
puţin o „umbră“ din cadrul KGB, care să-i raporteze orice mișcare, să-i afle 
slăbiciunile, în vederea unui eventual șantaj viitor, dar, totodată, să poată 
cunoaște în amănunt si cele mai secrete planuri militare ale armatelor 
„frăţeşti“. Cum infiltrarea spionilor în colective de conducere deja formate 
atrăgea după sine unele riscuri, era mult mai eficientă promovarea cadrelor 
militare autohtone în locuri unde deja se aflau implantati agenți KGB, astfel 
încât autoritatea militarilor din tarile-satelit să crească în același timp cu cea 
a agenților Kremlinului. 


21. In cazul fiecărei acţiuni armate și eu ocazia tragerilor, cantitatea 
muniției va fi controlată permanent și cu seriozitate, indiferent de tipul de 
armă. 


Întotdeauna se putea ivi posibilitatea unei conspirații militare având ca scop 
declanșarea unei revolte împotriva stăpânului de la Răsărit. De aceea, 
alături de supravegherea tuturor persoanelor influente din armată, trebuia 
controlată minuţios munitia existentă, pentru a nu permite formarea unor 
stocuri clandestine, care să fie folosite ulterior. 


22. Trebuie ţinut sub observaţie fiecare institut de cercetare si laborator. 


Progresele științei puteau oferi oricând un atu pentru contracararea 
influenţei rusești sau pentru preluarea supremației într-un anumit domeniu. 
De aceea institutele de cercetări trebuie supravegheate cu atenție pentru a 
contracara astfel de eventualităţi, dar si pentru a prelua, prin activităţi 
specifice spionajului economic, orice descoperire demnă de interes. 


23. Trebuie acordată o mare atenţie inventatorilor, inovatorilor, respectiv 
dezvoltată şi sprijinită activitatea lor, dar fiecare invenţie trebuie 
înregistrată cu consecvență la Centru. Este permisă doar realizarea acelor 
investiţii care au aplicabilitate în industria minelor sau cele care au 
indicaţiile noastre speciale. Nu se pot realiza acele invenţii care ar asigura 
creşterea producţiei de produse finite și, paralel cu aceasta, scăderea 
extractiei si a producţiei de materii prime sau ar împiedica îndeplinirea 
deciziilor. Dacă o invenţie a devenit cunoscută, trebuie organizată vânzarea 


acesteia în străinătate. Documentele cuprinzând date cu privire la valoarea 
si descrierea invenţiei nu se publica. 


Si activitatea inventatorilor si a inovatorilor trebuia supusă celui mai strict 
control. Dacă unele invenţii ar fi dus la accelerarea progresului economic și 
la creşterea gradului de bunăstare a populaţiei, trebuia să fie subminate. 
Populaţia trebuia menţinută la limita subzistentei pentru a deveni total 
dependentă de măsurile luate de liderii sistemului, iar economiile statelor- 
satelit să fie total dependente de relaţiile cu Uniunea Sovietică. Excepţie 
făcea industria minelor, a cărei dezvoltare trebuia să ofere, pe de o parte, 
materia primă necesară în orice moment economiei si, pe de alta, bunăstarea 
minerilor, care puteau fi folosiți oricând drept armată fidelă de rezervă. 
Dacă totuși unele invenţii deveneau cunoscute, aveau să fie exploatate în 
folosul statului, pentru că nici o sursă de venit nu trebuia neglijată. Insă 
invențiile rămâneau secrete, pentru a nu atrage cuiva atenţia asupra acestei 
politici oculte de supraveghere și utilizare a lor. 


24. Punctualitatea transporturilor trebuie perturbată (mai puţin cele 
cuprinse în îndrumările din NG 552-46). 


Cu cât haosul creştea, cu atât ţara respectivă, populaţia ei, era mai uşor de 
stăpânit. În plus, trebuia ca oamenii să fie în permanenţă preocupaţi de 
ceva, nemulțumiți de activitatea vreunui şofer sau a altuia, agasati de 
întârzieri ori de aglomeratie, pentru a-și pierde obisnuinta gândirii lucide, 
pentru a nu observa că întreg sistemul era greșit. În plus, în momente de 
cumpănă, când mizeria traiului cotidian atingea insuportabilul, orice 
reglementare minoră însoțită de înfierarea publică a unor tapi ispăşitori 
putea dezamorsa tensiunea, atrăgând chiar recunoştinţa populaţiei pentru 
scurtul moment de respiro. Apoi tactica era reluată. 


25. In uzine trebuie initiate diferite ședințe si conferinţe profesionale, 
trebuie notate propunerile, observaţiile ce au fost expuse, respectiv autorii 
acestora. 


Preocupările de ordin profesional ale cetăţenilor și îndeosebi ale celor din 
marile centre industriale trebuie să fie cunoscute cu precizie pentru a nu 
face loc surprizelor. Dar nu numai cunoscute, ci și notate, clasificate, 
arhivate, pentru a urmări evoluţia profesională a fiecărui individ în parte, 


modul său de gândire, motivele de satisfacţie sau de nemulțumire, dorințele 
şi potenţialul intelectual ș.a.m.d. Având aceste fişe individuale se putea 
anticipa şi comportamentul fiecăruia în anumite situații. 


26. Trebuie popularizate discuţiile cu muncitorii care se ocupă de probleme 
actuale legate de producţie, respectiv cele care critică trecutul si 
problemele locale. Nu se vor înlătura cauzele fenomenelor în discuţie. 


Preocupările si gândurile clasei „conducătoare“ trebuie canalizate spre 
probleme de muncă ori locale, pentru a evita întrebările grave ce puteau 
apărea în minţile unora. De asemenea, pentru a demonstra că sistemul 
comunist încuraja libertatea de opinie (asa cum susțineau ideologii de la 
Centru), erau încurajate poziţiile critice, dar, bineînţeles, numai la adresa 
trecutului sau a unor probleme minore, ce nu puteau duce la punerea în 
discuţie a întregului sistem. Din aceleași motive era încurajată şi autocritica. 
Dar pentru ca astfel de discuţii diversioniste să poată continua la nesfârșit, 
era esenţială păstrarea cauzelor ce le făceau posibile. 


27. Luările de poziţie ale conducerilor autohtone pot avea coloratură 
națională sau istorică, dar nu pot duce la unitate națională. 


Pentru păstrarea unei aparente de independenţă fata de Moscova, erau 
îngăduite luările de poziţie cu substrat istoric (bineînţeles, era vorba de 
istoria naţiunilor respective rescrisă în cheie comunistă), sau naţionalist (în 
acest caz, pentru a amplifica tensiunile interetnice în spiritul bine 
cunoscutului principiu „dezbină si stăpânește"). Trebuia însă respectată 
limita dincolo de care ar fi putut apărea unele revendicări teritoriale 
întemeiate. Chiar și după colapsul comunismului, în unele tari din sfera de 
influență moscovită directiva a fost aplicată în continuare. Spre exemplu, în 
România, după revoluţia din decembrie 1989, tendinţele naţionaliste au 
răbufnit cu furie, dar nu s-a mers până la depunerea unor eforturi concrete, 
susținute, pentru reunificarea ţării cu teritoriile românești de dincolo de 
Prut. 


28. Trebuie acordată o mare atenţie ca nu cumva să existe rețele de apă 
neracordate la reţeaua principală în cartierele în curs de reconstrucţie sau 
nou construite. Canalizarea veche și fântânile trebuie lichidate sistematic 
pe parcurs. 


Apa este esenţială pentru supraviețuirea omului. În cazul unor revolte foarte 
greu de contracarat, controlul asupra reţelelor de apă oferea posibilitatea 
declanșării unor acţiuni diversionist-teroriste cu efect catastrofal asupra 
insurgenților. Pentru reușita totală a acestor acţiuni era necesar ca toate 
reţelele de apă se fie conectate la un sistem central, iar sursele independente 
să fie distruse. De fapt, metoda era cunoscută și aplicată, în diverse 
variante, de foarte mult timp. Spre exemplu, popoarele din vechime, în fuga 
lor din calea năvălirilor barbare, aveau întotdeauna grijă să otrăvească 
fântânile. De asemenea, existența sistemului unic de alimentare cu apă 
făcea posibilă și aplicarea altor diversiuni, cum ar fi răspândirea zvonurilor 
privind otrăvirea apei potabile, ce amplificau starea de tensiune, de 
nesiguranță, făcându-i vulnerabili pe cei vizati. În timpul revoluţiei din 
România au fost utilizate intens astfel de zvonuri. 


29. Reconstrucţia obiectivelor industriale și construcţia celor noi se vor 
face având în vedere ca materialele reziduale să fie dirijate în depozitele de 
apă ce ar putea folosi drept rezerve de apă potabilă. 


Nu numai fântânile și sistemele independente de alimentare cu apă trebuie 
distruse, ci şi orice altă rezervă potenţială de apă potabilă. In acest sens era 
impusă poluarea lacurilor, a râurilor, a pânzelor freatice etc. 


30. In oraşele reconstruite sau nou-construite nu se admit în locuinţe spaţii 
excedentare, care ar putea folosi la adăpostirea pe o perioadă mai lungă a 
animalelor sau depozitarea rezervelor de alimente. 


Tot în eventualitatea apariţiei unor mișcări de rezistenţă sau a altor situații 
de criză, trebuie să fie reduse la maximum şansele de supravieţuire a celor 
care luptau împotriva sistemului. 


31. Întreprinderile proprietate personală si industriasii vor primi doar 
acele cantităţi de materii prime și utilaje care să împiedice producţia de 
calitate. Preţul acestor mărfuri să fie mai mare decât preţul produselor 
similare ale întreprinderilor de stat. 


In unele state socialiste au mai continuat, un timp, să existe și întreprinderi 
particulare. Dar ele au fost subminate, pentru a da faliment în cel mai scurt 
timp posibil. Asemenea cazuri erau apoi folosite de propaganda comunistă 


ca exemple „vii“ ale superiorității sistemului de producţie socialist fata de 
cel capitalist. 


32. Trebuie facilitată extinderea proprietăţii de stat la cel mai înalt grad în 
toate domeniile. Este admisă criticarea activităţii organelor administrative, 
însă nu se admite nicidecum scăderea numerică a personalului şi nici 
funcţionarea lor normală. 


Controlul statului, respectiv al partidului unic, trebuia impus în absolut 
toate domeniile. Pentru a facilita acest lucru era necesară crearea unui uriaș 
sistem birocratic, în cotloanele căruia să se piardă orice revendicare 
raţională, orice iniţiativă nedorită, orice manifestare de independenţă. 
Sistemul birocratic putea fi criticat, pentru a da nemultumitilor iluzia că își 
pot exprima liber părerile, dar nu trebuia împiedicat să funcţioneze. 


33. Trebuie să se aibă o mare grijă de toate proiectele de fabricaţie din 
industria minieră, respectiv din întreprinderile indicate în mod special. A se 
împiedica aprovizionarea bună a pieţei interne. 


„Pârghiile“ economiei socialiste trebuie păstrate în mâinile celor de la 
Centru. Din nou, o atenţie specială este acordată industriei miniere, precum 
și celorlalte „sectoare prioritare“. În ce priveşte populaţia, aceasta trebuia 
menţinută la limita subzistentei. Obţinerea unui strict necesar pentru viata 
de zi cu zi trebuia să devină preocuparea permanentă a fiecărui individ, 
pentru a nu mai avea timp să gândească. În același timp, se crea 
posibilitatea recompensării celor fideli cu permisiunea de a se aproviziona 
pe filiere preferentiale. 


34. Trebuie acordată o atenţie deosebită bisericilor. Activitatea cultural- 
educativă trebuie astfel dirijată ca să rezulte o antipatie generală împotriva 
acestora. E necesar să fie puse sub observaţie tipografiile bisericești, 
arhivele, conținutul predicilo, al cântecelor, al educaţiei religioase, dar și 
cel al ceremoniilor de înmormântare. 


Biserica putea oferi un refugiu, îl putea conecta pe individ la un alt sistem 
de valori, la o altă viziune asupra existenţei, îi putea da un sprijin pentru a 
rezista celor mai aspre încercări. Biserica trebuia anihilată, pentru ca 
singura „ştiinţă sacră“ să rămână ideologia comunistă. 


35. Din şcolile elementare, de specialitate, dar mai ales din licee si facultăţi 
trebuie să fie înlăturați profesorii care se bucură de popularitate. Locurile 
lor vor fi ocupate de oameni numiţi. Să se analizeze diferențele dintre 
materii, să fie redusă cantitatea de material documentar, iar la licee să se 
oprească predarea limbilor latină si greacă veche, a filozofiei generale, a 
logicii si geneticii. Cu ocazia predării istoriei nu trebuie amintit care dintre 
domnitori a servit sau a vrut să servească binele ţării, ci trebuie arătată 
mişelia regilor şi lupta poporului asuprit. În şcolile de specialitate trebuie 
introdusă specializarea restrânsă. 


Profesorii care se bucură de popularitate sunt foarte greu de controlat. 
Atenţia deosebită ce li se acordă e motivată de faptul că, lucrând cu tinerii, 
le pot forma acestora concepții si atitudini ostile ideologiei comuniste. Mai 
mult, atitudinile deprinse la o vârstă fragedă au şanse considerabile să se 
păstreze toată viata. De aceea se impunea obligatoriu înlocuirea dascălilor 
populari cu politruci convinşi. Materialul documentar folosit în procesul de 
învățământ trebuia să fie redus cât mai mult pentru a le transmite elevilor 
doar rudimente de cultură generală, rudimente permise de cenzura 
regimului. Adevărata învățătură urma să fie cea din manualele de socialism 
ştiinţific, economie politică, precum si din toate celelalte manuale rescrise 
în cheia ideologiei comuniste. Studiul limbilor latină si greacă veche trebuia 
interzis în licee pentru a nu le da posibilitatea elevilor să aibă acces direct la 
operele unor mari gânditori ai lumii. Filozofia generală era interzisă, 
singura filozofie „adevărată“ fiind cea marxist-leninistă; individul nu 
trebuie să aibă vreun termen de comparaţie pentru a ajunge să-și pună 
întrebări periculoase. De asemenea, era interzis studiul logicii, pentru că ea 
i-ar fi putut face pe unii să aibă ideea de a judeca logic ideologia comunistă. 
Genetica, precum şi alte științe de avangardă, ar fi putut deschide noi 
orizonturi cognitive, din perspectiva cărora materialismul dialectic, 
darwinismul, ori socialismul științific ar fi părut desuete şi chiar false. O 
atenţie specială se acorda rescrierii istoriei. În acest context, chiar dacă 
respectiva naţiune ar fi avut înaintași de marcă, trebuia ca ei să fie 
minimalizati, pentru a permite ca inocularea urii fata de sistemul monarhist 
și capitalist să aibă eficiență maxima. In şcolile specializate era 
recomandată specializarea îngustă, menită să-l transforme pe om într-un 
robot foarte priceput în domeniul său de activitate, dar neputincios în rest. 


36. Trebuie să fie iniţiată organizarea unor acţiuni cu caracter artistic sau 
sportiv care să sărbătorească lupta autohtonilor împotriva cotropitorilor 
(exclusiv rușii, îndeosebi nemţii) si care să popularizeze lupta pentru 
socialism. 


Din când în când, populaţia avea nevoie si de o portie de „circ“. Acesta însă 
trebuia să îndoctrineze cetăţenii. Istoria era rescrisă, astfel încât orice 
sărbătoare națională se transforma în prilej de glorificare a „luptei pentru 
socialism“ si, eventual, a „mult iubitilor“ conducători. 


37. Pe plan local este interzisă apariţia unor opere despre acei autohtoni 
care înainte de revoluţie si în perioada celui de-al doilea război mondial au 
trăit la noi. 


Iluzia independenţei fata de Moscova a statelor-satelit trebuia păstrată 
pentru a nu zgândări în mod inutil orgoliul naţional al popoarelor vasale. Și 
se păstra şi secretul asupra trecutului acelor personalităţi autohtone (multe 
dintre ele în funcţii importante, mergând până la cea supremă în stat si 
partid, sau în rezerva de cadre), personalităţi care au fost pregătite din punct 
de vedere ideologic pe teritoriul Uniunii Sovietice, antrenate în spiritul unei 
fidelitati absolute fata de Kremlin. 


38. Dacă se constituie o organizaţie care ar sprijini alianţa cu noi, dar 
totodată ar stărui asupra controlului activității economice a conducerii 
oficiale, imediat se va porni împotriva ei o campanie de acuzare a 
naționalismului și sovinismului. Se va începe cu: profanarea monumentelor 
ce ne aparțin, distrugerea cimitirelor, difuzarea unor manifeste din care să 
rezulte ponegrirea națiunii si a culturii noastre si îndoiala fata de înţelesul 
contractelor încheiate cu noi. În munca de propagandă trebuie implicaţi şi 
localnicii, folosindu-ne de ura care există împotriva acelor organizaţii. 


În statele socialiste puteau apărea diverse organizaţii având la bază 
ideologia comunistă, şi chiar declarativ filoruse. Întotdeauna însă exista 
pericolul ca declaraţiile de fidelitate fata de Moscova să reprezinte doar o 
faţadă în spatele căreia aceste organizații să încerce promovarea 
independenţei naţionale, cel puţin din punct de vedere economic. A le 
interzice de-a dreptul era dificil, pentru că nu se puteau invoca în mod clar 
incompatibilitati ideologice şi nici nu se dorea zgandarirea orgoliului 


national al cetatenilor din tara respectiva. De aceea se recomanda utilizarea 
unei diversiuni constând în acuzarea organizatiei în cauză de nationalism si 
sovinism. În doctrina comunistă, naționalismul era definit drept o „armă 
politică a burgheziei, folosită în scopul atatarii urii nationale, pentru a 
justifica asuprirea naţională, pentru a ascunde tendinţele sale expansioniste, 
pentru a împiedica unitatea de luptă a oamenilor muncii împotriva 
exploatării“. Naționalismul era în totală opoziţie cu „internaţionalismul 
proletar“. La rândul său, sovinismul se definea ca „atitudine politica 
anacronică și retrogradă“. Dar aceste „păcate ideologice“ puse în seama 
organizației vizate ar fi trebuit susținute de fapte reprobabile pe măsură. De 
aceea se trecea la înscenarea unor fapte de o extremă gravitate precum 
profanarea de monumente, răspândirea de manifeste ostile Uniunii 
Sovietice și „prieteniei“ dintre ţara respectivă și marele vecin de la Răsărit 
s.a.m.d. În acelaşi timp, oricând puteau fi găsiţi localnicii care să poată fi 
folosiți drept cozi de topor, în scopul provocării unei aversiuni totale a 
populaţiei fata de organizaţia vizată. Motivele anihilării fiind astfel create, 
lovitura finală devenea extrem de simplă. 


39. Se va avea grijă de construcţia si reconstrucţia şoselelor, a podurilor, a 
drumurilor și reţelelor de legătură, astfel ca în cazul în care este nevoie de 
o intervenţie armată, locul rezistenței sau al concentrării forțelor 
reacționare să fie accesibil din toate părţile. 


Uluitoarea viteză cu care trupele sovietice au intervenit în Cehoslovacia 
anului 1968 reprezintă o confirmare elocventă pentru importanţa acestei 
instrucţiuni. 


40. Atenţie ca reprezentanţii opoziţiei politice să fie închiși. Să se prelucreze 
acei opozanți care se bucură de stima populaţiei. Înainte ca ei să se 
întipărească în conștiința maselor, trebuie lichidati prin așa-numite 
„întâmplări neprevăzute“ sau închiși sub acuzaţie de crimă de drept 
comun. 


Reprezentanţii opoziţiei politice nu puteau rămâne în libertate pentru că 
foarte ușor ar fi putut deveni nuclee de cristalizare a unor noi mișcări de 
rezistență anticomunistă. În acelaşi timp trebuia evitată cu foarte mare grijă 
martirizarea lor, pentru a nu rămâne în conștiința contemporanilor si a 
generațiilor viitoare drept exemple de verticalitate morală. Deoarece 


pastrarea unui secret absolut asupra sortii lor era imposibila, se impunea 
demolarea imaginii pe care o aveau în ochii populaţiei. În acest scop, erau 
acuzați şi condamnaţi pentru delicte de drept comun. În alte cazuri se 
răspândeau zvonuri si chiar „dovezi“ despre colaborarea lor cu diverse forte 
antinationale sau chiar, mai târziu, cu serviciile de securitate. lar atunci 
când se considera că inscenarile ar fi luat prea mult timp, erau lichidati pur 
şi simplu prin „întâmplări neprevăzute“. 


41. Trebuie împiedicată reabilitarea celor condamnaţi în procese politice. 
Iar dacă devine inevitabilă, se admite doar cu condiția ca acest caz să fie 
considerat o greșeală judecătorească: nu va avea loc reluarea procesului, 
respectiv pricinuitorii judecății greşite nu vor fi convocați. 


Sistemul comunist era „perfect“. În „cea mai bună dintre lumi, justiţia nu 
putea greşi, mai ales din punct de vedere ideologic. Dacă totuși se iveau 
cazuri în care reabilitarea unor condamnaţi în procese politice devenea 
inevitabilă, „greşeala“ trebuia atribuită unor oameni, nu sistemului în sine. 
Tot pentru a nu se ajunge la punerea în discuţie a sistemului era interzisă cu 
desăvârşire reluarea procesului. Pricinuitorii erorii judiciare erau și ei 
invaluiti în uitare, pentru a nu atrage prea mult atenția opiniei publice 
asupra dedesubturilor procesului și implicit a sistemului. 


42. Acei conducători numiţi de către partid, care prin activitatea lor au 
produs pierderi sau au trezit nemulțumirea angajaţilor, să nu fie chemați în 
judecată. În cazuri drastice se recheamă din funcţie, fiind numiţi în poziţii 
similare sau superioare. La sfârșit vor fi puși in fiinctii de conducere si 
ținuți în evidenţă ca si cadre de rezervă pentru perioada schimbărilor 
ulterioare. 


Incompetentii promovați în funcţii superioare, care au produs pierderi 
substanţiale sau au creat tensiuni nedorite în rândul subalternilor, nu erau 
învinuiți, nici trimişi în judecată, pentru că asemenea acțiuni ar fi atras 
atenția asupra întregului sistem de promovare a cadrelor și, în ultimă 
instanță, ar fi erodat credibilitatea regimului. Dacă situaţia devenea 
intolerabilă, erau revocati din funcţii și trecuţi în posturi echivalente sau 
chiar superioare ierarhic, pentru a demonstra populaţiei că liderii nu au 
greșit atunci când i-au învestit în respectivele funcţii, ci de vină au fost 
unele situaţii obiective, cărora nimeni nu le-ar fi făcut faţă mai bine în acele 


momente. Chiar dacă motivaţia părea confuză si contradictorie, ea era 
utilizată ca atare si pentru a induce în conștiința publică ideea că existau 
„raţiuni superioare“, de neînțeles pentru omul obişnuit, care au motivat 
schimbarea din funcţie a respectivilor. În continuare incompetentii erau 
mentinuti in posturi-cheie sau ca rezerve pentru procesul de „rotaţie a 
cadrelor“, deoarece erau total dependenţi de directivele de la Centru și, 
astfel, extrem de uşor de controlat. În plus, dosarele penale ce li se puteau 
întocmi în orice moment puteau fi utilizate cu eficiență garantată ca 
instrument de șantaj, dacă respectivii ar fi dat cel mai timid semn de 
nesupunere. Procedeul a continuat să fie folosit si după colapsul 
comunismului, în unele tari est-europene. Spre exemplu, în România din 
timpul regimului Iliescu sunt nenumărate exemple de miniștri sau de înalți 
funcţionari de stat care, după compromiterea definitivă în anumite funcţii, 
au fost „rotiţi“ în altele similare sau au fost numiţi consilieri prezidentiali, 
în loc de a fi deferiti justiţiei, pentru a nu se da o confirmare oficială a 
greşelilor grave comise de conducerea de la București. 


43. Se aduc la cunoștință publicului procesele acelor persoane cu poziţie de 
conducere (în primul rând din cadrul armatei, ministerelor, serviciilor 
importante, cadrelor didactice) care sunt învinuite de atitudine împotriva 
poporului, a socialismului, a industrializării. E o acţiune ce atrage atenţia 
maselor populare. 


Sistemul comunist nu putea fi acuzat vreodată de greşeli. Mai ales din punct 
de vedere ideologic. Pentru a accentua această percepție în ochii opiniei 
publice, trebuia să se dovedească intransigent, îndeosebi cu cei care deviau 
de la linia politică impusă de la Centru, în timp ce se aflau în poziţii de 
conducere. Debarasarea de astfel de opozanți politici periculoși trebuia 
mediatizată la maximum, pentru a demonstra populaţiei că liderii comunişti 
nu fac nici un fel de discriminare si îi pedepsesc drastic pe cei cu atitudini 
„dușmănoase“ la adresa poporului sau a socialismului. Totuşi procesele 
politice de răsunet s-au imputinat cu timpul, pentru că politica santajarii 
„vinovaţilor“ cu „petele“ de la dosar s-a dovedit mult mai eficientă. 


44. Cei care lucrează în diferite funcţii trebuie să fie schimbaţi și înlocuiţi 
cu muncitori cu cea mai slabă pregătire profesională, chiar necalificaţi. 


Cei competenti erau foarte greu de manipulat. De aceea ei nu erau de dorit 
în funcţii de conducere. În posturile-cheie trebuia să fie numiţi doar cei total 
incompetenti, deoarece aceştia, pentru a-și păstra noile privilegii, deveneau 
fideli total conducerii de la Centru și îndeplineau cu stricteţe numai 
directivele venite de sus. 


45. Trebuie ca la facultăţi să ajungă cu prioritate cei care provin din cele 
mai joase categorii sociale, cei care nu sunt interesaţi să se perfecţioneze la 
nivel înalt, ci doar să obțină o diplomă. 


Pentru ideologii totalitarismului, marile personalităţi ale culturii reprezentau 
cea mai mare ameninţare. Asemenea personalități puteau desfiinţa foarte 
uşor, cu argumente clare, rudimentara ideologie comunistă, puteau aduna în 
jurul lor alti oameni de valoare, puteau forma grupuri de rezistență tacită, 
dar extrem de eficientă în privința impactului asupra unei populaţii 
nemultumite, erau greu de contracarat sau de aruncat în puscarii datorită 
renumelui lor international. Din aceste motive trebuia ca ei să fie anihilati în 
timp, prin izolare, prin umilire, prin înlocuirea cu noi „personalităţi“, 
selectate dintre parvenitii cu „origine socială sănătoasă“, interesaţi numai de 
avansarea în ierarhia socială, științifică sau culturală, doar pe baza unei 
diplome si a relaţiilor cu persoane influente din partid. În timp, strategia a 
avut sorți de izbândă, astfel că la prăbuşirea regimurilor comuniste din estul 
şi centrul Europei, mare parte din „elita“ culturală ori ştiinţifică a 
respectivelor state era alcătuită din indivizi mediocri. Din păcate, aceștia s- 
au erijat imediat în reprezentanţi „autentici“ ai intelectualitatii și au invadat 
noua scenă politică, în timp ce adevăratele valori, decimate în timpul 
regimului comunist, au continuat să trăiască si să creeze în izolare si 
cvasianonimat, scârbite de noua mascaradă a democratiilor de operetă. 


In încheierea acestui capitol, cred că ar fi interesant pentru cititor să încerce 
identificarea cât mai multor exemple de aplicare a acestor instrucțiuni în 
România atât înainte de revoluţia din decembrie 1989, cât și după... 


Controlul total asupra individului 
Reforma gandirii din perspectiva psihologica 


Controlul total asupra individului inseamna controlul total asupra modului 
său de gândire, asupra comportamentului său şi asupra sentimentelor sale. 
Sistemele totalitare ce urmăresc supunerea necondiționată a oamenilor se 
concentrează spre crearea acelui tip de cetăţean incapabil să ia decizii de 
unul singur. 


În consecinţă esenţa controlului total asupra individului este reprezentată de 
anihilarea sentimentului de independenţă a acestuia, sentiment ce l-ar putea 
determina să gândească, să-și creeze propriul său sistem de valori și să ia 
decizii de unul singur. Pentru a pune sub control total mintea oamenilor, 
trebuie ca ei să fie cufundati în anonimatul maselor de manevră, să fie 
permanent dependenţi de sistemul de gândire al grupului din care fac parte 
şi să se supună necondiţionat, instinctiv, autorităţilor. 


Pentru a înțelege mai bine ce înseamnă controlul asupra minţii umane și 
cum se obţine, practic, reformarea gândirii indivizilor, este necesară, de la 
bun început, sublinierea diferențelor existente între această reformă a 
gândirii şi spălarea creierului sau manipularea prin hipnoză. 


Spălarea creierulu, metodă căreia îi va fi dedicat un capitol special al 
acestui volum, are efecte remarcabile în ceea ce privește determinarea 
individului de a se supune din reflex ordinelor sau de a-și trăda semenii ori 
propria sa ţară. Tehnica a ieșit în evidenţă în timpul războiului din Coreea. 
Prizonierii americani erau supuși unui tratament intensiv de manipulare a 
gândirii, în urma căruia ajungeau să servească propaganda procoreeană, 
împotriva intereselor Statelor Unite. Si totuși efectele spălării creierului 
depindeau de conjunctura în care se afla prizonierul. Scăpat de sub influenţa 
„educatorilor“ săi, eliberat de spaimă, individul era capabil, în majoritatea 
cazurilor, să revină la vechiul său mod de gândire. 


Hipnotismul, la rândul lui, constă în desprinderea individului din starea de 
conștientă normală, în timpul căreia atenţia îi este concentrată către exterior 
prin intermediul celor cinci simţuri, pentru a-l plasa într-o stare de transă: 


legăturile cu exteriorul îi sunt estompate sau chiar retezate, iar atenţia îi este 
focalizată către interior, către sine. Evident, există mai multe feluri de 
transe, mergând de la cele de simplă reverie, când subiectul are semnale 
slabe de la lumea exterioară, până la cele puternice, când se supune total 
ordinelor hipnotizatorului, ajungând chiar la performanţe incredibile. În 
foarte multe secte, ritualurile specifice sunt menite să inducă adepților o 
stare de transă, în urma căreia predicatorii îi fac să se comporte irațional sau 
să comită acte pe care, în mod normal, le-ar fi respins. 


Comparativ cu spălarea creierului sau cu manipularea prin hipnoză, 
reformarea gândirii este un proces mult mai subtil si mai sofisticat. În 
sistemele totalitare, în special în cele evoluate, abuzul fizic sau psihic este 
foarte puţin sau chiar deloc perceptibil. Artizanii manipulării încearcă să 
creeze o imagine agreabilă a liderului în rândul maselor. În acest fel, 
rezistenţa psihică a individului este mult diminuată si el poate fi influenţat 
mult mai ușor. Fără să vrea, el va coopera astfel cu manipulatorii săi, 
oferindu-le de multe ori informaţii despre sine, informaţii care mai apoi, 
fără ştirea sa, vor fi folosite chiar împotriva lui. Treptat subiectul se va 
integra maselor si va răspunde perfect la ceea ce este „programat“ să 
răspundă. 


Experienţa celui de-al doilea război mondial, în timpul căruia mii de 
oameni obișnuiți au fost determinaţi să participe la exterminarea, în lagărele 
de concentrare, a milioane de alti oameni obișnuiți, a relevat încă o dată, cu 
acuitate, necesitatea studierii mecanismelor de manipulare atât la nivel 
individual, cât și la nivelul unor largi grupuri de oameni. Rezultatele acestor 
studii au arătat că procesul de influențare are trei componente principale: 
modificarea comportamentului, integrarea in grup şi inducerea 
sentimentului de supunere necondiționată faţă de autorități. 


Experimentele desfășurate de cercetătorii în domeniul psihologiei sociale au 
demonstrat că, în majoritatea cazurilor, atunci când individul caută să 
răspundă unei anumite situaţii sociale, el reacționează din reflex, conform 
informaţiei acumulate in  subconstientul sau. Acţionând asupra 
subconstientului, artizanii manipulării obţin aproape întotdeauna reacţiile 
dorite din partea subiecţilor, fără ca aceştia să isi dea seama că sunt 
influenţaţi. 


Pentru a intelege mai bine cele trei componente ale procesului de 
influentare este necesară prezentarea câtorva experimente foarte simple, 
însă deosebit de relevante. 


În studierea tehnicilor de modificare subtilă a comportamentului, fără ca 
subiectul manipulat să-și dea seama, un grup de cercetători i-a instruit pe 
studenții unei clase de psihologie să experimenteze metoda pe propriul lor 
profesor. Astfel, in timp ce profesorul isi tinea cursul mișcându-se spre 
partea stângă a încăperii, trebuia ca studenţii să zâmbească şi să pară mult 
mai atenţi la spusele lui. În momentul în care profesorul se deplasa către 
partea dreaptă a clasei, studenţii păreau plictisiti, iritati, neatenti. După mai 
multe cursuri, profesorul a început să prefere doar partea stângă a încăperii 
pentru a-şi ţine prelegerile, iar câteva zile mai târziu s-a obișnuit să 
vorbească sprijinit lejer de peretele din stânga clasei. 


Dar lucrurile nu s-au oprit aici. Chiar și după ce studenţii au revenit la 
comportamentul absolut normal, profesorul a continuat să-și tina cursurile 
în apropierea peretelui din stânga. Întrebat de cercetători asupra 
comportamentului său, a reacționat oarecum cu iritare, susținând că aşa 
preda el dintotdeauna, că acela era stilul său personal, că nu i se părea deloc 
ciudat să se sprijine de peretele din stânga clasei. În mod clar el nu 
constientiza faptul că fusese influenţat de „jocul“ studenţilor săi. 


Exact ca în experimentul descris mai sus, nenumărate caracteristici 
comportamentale îi sunt induse individului în urma presiunii exercitate 
permanent asupra sa de cei din jur, de tradiţii, obiceiuri, rutine. 


În acest mod se ajunge la cea de-a doua caracteristică, cea a integrării tntnle 
a individului în grupul din care face parte. Un alt experiment faimos, iniţiat 
de doctorul Solomon Asch, a demonstrat că marea majoritate a indivizilor 
ajung să se îndoiască de propriile lor cunoștințe atunci când sunt puși într-o 
situație socială în cadrul căreia componenţii grupului care se bucură de cel 
mai mare respect dau răspunsuri greșite la întrebări simple. O variantă a 
acestui experiment s-a desfășurat într-o școală cu elevi foarte buni, care au 
fost puşi în rând, în fata unui examinator sever. Acesta i-a întrebat care este 
formula apei. Elevii au răspuns relaxaţi, unul după altul: H,O. Examinatorul 


a zâmbit oarecum dispretuitor, apoi a reluat cu severitate întrebarea: Incă o 


dată: care este formula chimică a apei? Pusi sa răspundă pe rând, elevii au 
rămas dezorientati, unii au tăcut încurcaţi, alţii au răspuns ca nu ştiu. 
Nimeni nu a reluat răspunsul corect! 


Un alt exemplu care demonstrează cât de puternică, dar şi subtilă, este 
influenţa regulilor grupului asupra individului îl reprezintă unul dintre 
episoadele îndrăgitului serial de televiziune Camera ascunsă. Organizatorii 
au trimis un grup de câţiva cetăţeni să intre în liftul unei instituţii și să-l 
ocupe in asa fel încât să nu mai fie loc înăuntru decât pentru o singură 
persoană, apoi să stea cu spatele la ușă pe tot timpul deplasării ascensorului. 
După terminarea aranjamentului, camera ascunsă a înregistrat 
comportamentul indivizilor inocenți, care intrau în lift, alături de grupul 
manipulatorilor. 


La început, fiecare „victimă“ era vizibil surprinsă de comportamentul 
neobișnuit al celor dinăuntru, manifesta o stare accentuată de disconfort, se 
agita, încerca să rămână, totuşi, cu fata la ușă, apoi se întorcea într-o parte, 
tot mai mult, iar la destinaţie era aproape întotdeauna cu spatele la usa, la 
fel cu toţi ceilalţi. Într-un singur caz, un tânăr s-a agitat permanent, dar a 
rezistat eroic tentatiei de a se supune regulii de grup. După ce a ieşit din 
ascensor, starea de tensiune îi era atât de mare, încât a simţit nevoia să-și 
aprindă imediat o ţigară. 


În privinţa supunerii față de autorităţi, cele mai elocvente sunt 
experimentele lui Stanley Milgram, ce au fost descrise pe larg în capitolul 
dedicat clasificării manipulărilor. Ca o concluzie importantă a studiilor sale, 
nu trebuie uitat că Milgram scria: Esenţa supunerii constă în faptul că o 
persoană ajunge să se considere pe sine însăși ca fiind un instrument al 
îndeplinirii dorințelor și ordinelor unei alte persoane și, ca urmare, nu se 
mai consideră responsabilă pentru propriile sale acţiuni. 


În capitolul dedicat sistemelor totalitare au fost descrise pe larg cele opt căi 
majore de manipulare a individului si, in ultimă instanță, a maselor, pentru 
obținerea unui control total asupra acestora. Cele opt tehnici urmăresc 
declanșarea si amplificarea procesului de influențare, cu cele trei scopuri 
principale ale acestuia, deja descrise anterior: modificarea 
comportamentului, integrarea individului în grup (cufundarea în anonimat) 
si supunerea necondiționată fata de autorități. 


Efectele acestui proces de influentare se concretizeaza, treptat, In supunerea 
totala a individului, deoarece manipulatorii ajung in cele din urma sa-i 
controleze și comportamentul, şi gândirea, și sentimentele. 


Înainte de analizarea celor trei componente ale recreării complete a 
individului: controlul comportamentului, controlul gândirii şi controlul 
sentimentelor, este necesară introducerea unui nou concept, anume 
disonanta cognitivă. 


Disonanţa cognitivă 


În 1957, Leon Festinger a făcut cunoscute rezultatele unor studii ale sale 
bazate pe conflictul interior ce apare atunci când un raționament, o trăire 
sau un act de comportament vine în contradicţie cu celelalte două. 
Identitatea unui individ este alcătuită din împletirea armonioasă a gândirii, 
sentimentelor și acţiunilor sale. Individul poate suporta numai discrepantele 
minore între cele trei componente ale identităţii lui. Atunci când apare o 
discrepanta majoră, omul are o senzaţie foarte puternică de disconfort, care 
reprezintă disonanta cognitivă. 


Întotdeauna când omului îi este foame, încearcă să mănânce. Întotdeauna 
când îi este sete, încearcă să bea La fel, întotdeauna când resimte 
disconfortul psihic, încearcă să-l reducă sau chiar să-l anihileze. Cum? 
Festinger oferă un exemplu general în concluziile studiului său: Dacă unei 
persoane i se modifică actele comportamentale, atunci gândirea si 
sentimentele sale se vor modifica în sensul minimalizării disonantei. 


Altfel spus, întotdeauna când unui individ îi este indusă schimbarea uneia 
dintre cele trei componente ale identității sale (gândire, comportament, 
sentimente), el și le va modifica instinctiv pe celelalte două, pentru a nu mai 
avea senzația acută de disconfort psihic. 


Să dăm câteva exemple simple pentru a înțelege cât mai exact implacabilul 
mecanism declanşat de disonanta cognitivă. Să presupunem că un individ 
are obiceiul fumatului. În urma citirii avertismentelor privind nocivitatea 
viciului său, privind rata înaltă de cancer pulmonar în rândul fumătorilor, 
între obiceiul (comportamentul) său și rațiune apare un conflict. Pentru a 
elimina acest conflict, individul are două variante: ori renunţă la viciu, ori 


îşi adaptează gândirea acestui comportament, în sensul găsirii unor 
justificări. Optând pentru cea de-a doua variantă, fumătorul înveterat va 
ajunge să-și spună că, de fapt, statisticile privind cancerul nu sunt 
concludente, sau că va fi ferit de pericol dacă va fuma numai ţigări cu filtru, 
ori va găsi exemple justificative de genul: Uite la nea Ilie, are nouăzeci de 
ani, fumează câte un pachet pe zi de la doi’spe ani si n-are nici pe naiba... 
Dacă adaptarea gândirii este insuficientă, fumătorul îşi va adapta și 
sentimentele, ajungând să fie convins că o ţigară îi produce atât de multă 
plăcere, încât merită să-și sacrifice câteva minute din viaţă pentru ea. Pentru 
nefumători asemenea justificări par stupide. Însă pentru fumători ele devin 
convingeri de nezdruncinat. Și tocmai pe crearea unor asemenea convingeri 
se bazează strategia publicitară a marilor companii producătoare de ţigări. 


Pe acelaşi fenomen al disonantei cognitive se bazează și dezumanizarea 
victimelor, în urma căreia oamenii obişnuiţi sunt transformați în ucigași cu 
sânge rece, proces descris într-un capitol anterior. Soldaţii, altminteri 
indivizi normali, sunt antrenați să lupte si să ucidă inamicul. De multe ori se 
ajunge chiar la masacrarea unor fiinţe nevinovate: femei, bătrâni, copii. In 
urma unor asemenea acte de cruzime, soldatul resimte un acut disconfort 
psihic, concretizat prin apariţia remuscarilor. Pentru a scăpa de remușcări, 
pentru a-şi aduce in consonanta acțiunile cu sentimentele și rațiunea, 
soldatul ajunge să creadă sincer în propaganda desfăşurată de conducătorii 
săi. El consideră că duşmanii nu sunt oameni ca și el, ci figuri odioase a 
căror viață nu are nici un fel de valoare. În consecință astfel de 
raționamente îl absolvă de vină, iar sentimentele se conformează și ele 
raţiunii, în sensul că remuscarile fac loc dispretului si urii fata de inamic, ba 
mai mult, satisfactiei că duşmanii au fost eliminați. 


Revenind la exemple mai simple, trebuie menţionat și comportamentul 
cumpărătorului obișnuit. Să presupunem că cineva colindă magazinele 
specializate pentru a-şi găsi o mașină pe placul său. În cele din urmă se 
decide si cumpără un anumit model. După efectuarea plăţii, în 
subconstientul individului apare o contradicţie între actul de cumpărare pe 
care tocmai l-a efectuat și gândul că poate ar fi găsit ceva mai bun ori 
sentimentul că alte modele ar fi totuși mai frumoase. În timp, pentru a 
reduce disonanta, va ajunge să creadă că mașina pe care a cumpărat-o este 
cea mai frumoasă şi cea mai performantă. Chiar dacă un cunoscut ar încerca 


să-i demonstreze că alegerea sa a fost greșită, noul posesor de autoturism 
nu-l va asculta sau va căuta imediat argumente prin care să-i demonstreze 
că modelul cumpărat de el este cel mai bun. Dacă argumentele nu stau în 
picioare, el va pune intervenţia cunoscutului pe seama invidiei. 


Este interesant si modul în care au reuşit să se impună, pe pieţele 
occidentale, alimentele cu conţinut scăzut de grăsimi, fără colesterol etc, 
deşi gustul lor este diferit de cel al alimentelor tradiționale. În acest caz, 
propaganda producătorilor a acționat asupra rațiunii consumatorilor, 
convingându-i că asemenea alimente sunt cele mai sănătoase. 
Comportamentul a urmat rațiunea, în sensul că oamenii au început să 
cumpere numai astfel de produse. Mai rămâneau simtamintele. Pentru cei 
neobisnuiti, gustul noilor alimente părea fad. Treptat însă, gustul s-a 
adaptat, conformându-se raţiunii si comportamentului. După câteva luni, 
consumatorii chiar nu mai suportă gustul bucatelor tradiționale, care li se 
par infernal de grase, spre exemplu. 


În concluzie trebuie subliniat încă o dată faptul că, datorită fenomenului de 
disonanta cognitivă, obţinerea controlului total asupra individului nu este 
neapărat condiţionată de exercitarea presiunilor, cu aceeași intensitate, și 
asupra gândirii individului, și asupra sentimentelor lui, și asupra 
comportamentului său. În funcţie de scopul urmărit, manipulatorii pot 
acţiona, în principal, numai asupra uneia dintre cele trei componente ale 
identităţii individului, celelalte două modificându-se de la sine în funcţie de 
cea deja schimbată. Cu alte cuvinte, artizanii manipulării provoacă în mod 
deliberat disonante cognitive, pentru a face mult mai eficient si mai rapid 
procesul de influentare. 


Având in vedere importanţa fenomenului de disonantd, să analizăm pe rând 
cei trei piloni pe care se bazează controlul total asupra individului: controlul 
comportamentului, controlul gândirii şi controlul emoţiilor. 


Controlul comportamentului 


Controlul comportamentului este determinat de controlul realităţii fizice în 
care trăieşte individul. In această idee, artizanii manipulării au în vedere 
tipul de locuință a individului, felul în care acesta se îmbracă, numărul 


mediu al orelor de somn, alimentaţia, felul muncii pe care o prestează, 
ritualurile si obiceiurile sale si, în general, toate acţiunile lui. 


Primul pas îl constituie instituirea unui program zilnic foarte strict, valabil 
pentru toţi membrii grupului social (cetăţeni obișnuiți din societățile 
guvernate de ideologii totalitare, membri ai unor secte, indivizi aflați în 
captivitate etc). În fiecare zi, un important interval de timp este dedicat 
activităţilor de indoctrinare si îndeplinirii unor ritualuri. În acelaşi timp 
fiecărui individ i se dau sarcini specifice, a căror rezolvare îi ocupă cea mai 
mare parte a timpului. În societăţile totalitare şi în cadrul sectelor 
distructive, omul are întotdeauna ceva de făcut. El nu se poate substitui 
regulilor deoarece ştie că este pasibil de pedeapsă. 


În unele sisteme sociale ca şi în sectele extremiste, indivizii sunt aduşi până 
în faza unei dependențe totale fata de lideri. Ei trebuie să ceară permisiunea 
pentru absolut orice. Trebuie să ceară bani pentru autobuz, pentru haine, 
pentru a putea da un telefon unor rude sau cunoștințe, pentru a se duce la 
doctor ş.a.m.d. Fiecare oră din viata este destinată pentru ceva anume, 
conform indicatiilor liderilor sau cu aprobarea acestora. Pentru a fi exclusă 
orice manifestare de insubordonare, indivizii sunt aduşi în starea de 
dependenţă financiară totală fata de liderul de grup sau fata de sistem. 
Nesupunându-se ordinelor si regulamentelor, ei nu mai au șanse de 
supravieţuire fizică. 


În Albania lui Enver Hogea, spre exemplu, oamenii ajunseseră la o 
dependenţă totală fata de conducătorii regimului. Pentru a avea dreptul să 
primească un aparat de radio, trebuia să se înscrie pe liste la serviciu si să 
dovedească un comportament „exemplar“ în muncă si viata. După ani 
întregi de demonstrare a loialității față de regim puteau primi chiar și 
aprobarea de a-și cumpăra o bicicletă sau, culmea luxului, un televizor. 
Locuitorii obişnuiţi ai blocurilor din Tirana nu aveau încălzire, nici bucătării 
în apartamente. Existau bucătării comune, pe stradă, iar femeile erau 
obligate să meargă acolo pentru a găti. În Albania nu existau autoturisme, 
decât în posesia unor membri ai ambasadelor sau a unor lideri comuniști. În 
rest nimeni nu avea acces la aşa ceva. Singurele mijloace de transport în 
comun erau autobuzele. Nu trebuia ca oamenii să fie lăsaţi să simtă că le 


apartine ceva numai lor, indiferent ca era vorba de un autoturism sau de 
liniştea unui cămin. Ei puteau doar să primească recompense pentru 
comportament loial. Casele de odihna existente la sfarsitul celui de-al doilea 
război mondial pe superbul litoral al Adriaticii au fost închise și lăsate în 
paragină. A merge în concediu la mare era considerat un obicei „mic- 
burghez“, ce trebuia eradicat. În locul acestor perioade de relaxare, 
oamenilor li se oferea ceva mult mai „util“. Datoria de onoare a fiecăruia 
era să-şi apere tara de iminenta invazie a cotropitorilor imperialisti, într-un 
timp record, întreg teritoriul țării a fost împânzit cu cazemate. Cupolele de 
ciment au fost amplasate în sate, la intersecţia drumurilor, în vii, în livezi, în 
lanuri, pe plaja de la malul mării, în munţi, absolut peste tot. Cazematele 
erau astfel orientate pentru a primi atacurile venite din vest, în special din 
Italia. Nu era zi în care fiecare cetăţean al țării să nu vada cazematele si sa 
nu simtă, instinctiv, pericolul. Iar dacă se întâmpla totuși să-i mai rămână si 
ceva timp liber, era preocupat să şi-l ocupe în întregime cu căutarea unei 
îmbucături mai bune sau cu procurarea câtorva lemne cu care să facă focul 
într-o sobă specială, două ore pe săptămână, pentru a-și îmbăia copilul. 


Pe lângă controlul strict exercitat asupra fiecărei ore din viata, o altă metodă 
de determinare a comportamentului este impunerea unor reguli care să-l 
determine pe individ să se integreze grupului, să nu aibă senzaţia unei 
identități proprii, ce l-ar putea duce spre exprimarea unor opinii personale. 
În sistemele totalitare, dar mai ales în sectele distructive, oamenii sunt puşi 
să mănânce împreună, să lucreze împreună, să aibă cât mai multe întâlniri 
în grup şi chiar să doarmă în mari dormitoare comune. Individualismul este 
descurajat prin orice mijloace. Mai mult, individul trebuie înregimentat într- 
o organizaţie anume, oricare ar fi ea, pentru a se supune unor regulamente 
abuzive si a se integra unei ierarhii suplimentare. 


În România lui Ceaușescu, conform experienţei nord-coreene, s-a încercat 
crearea „omului nou“, cu un comportament total nou, prin plasarea lui intr- 
un cadru complet nou. Marile monumente istorice ale ţării au fost lăsate în 
paragină, pentru că trecutul trebuia rescris. Traditiile si obiceiurile 
românești au fost ignorate şi chiar interzise. Un fabulos tezaur spiritual, cel 
al mitologiei naţionale, a fost cenzurat total, deoarece nu avea nici o 
legătură cu noua doctrină comunistă. Nici măcar locuinţele nu au scăpat 
tăvălugului demolator. Nenumărate clădiri din centrele tuturor orașelor ţării 


au fost rase de pe suprafata pamantului pentru a face loc arhitecturii ,,de tip 
nou“, concretizate în aşa-numitele „centre civice“, toate trase parca la 
indigo, pentru a nu individualiza în vreun fel orașul sau regiunea respectivă. 
În fiecare cartier al Bucureştiului a început construirea unor mari complexe 
alimentare, despre care a prins să se insinueze tot mai mult zvonul că urmau 
a fi transformate în uriaşe cantine publice. La ţară, teroarea a fost și mai 
mare. Sute de sate au fost distruse sau rase de pe faţa pământului în intenţia 
de a desființa gospodăria țărănească, asa neajutorată cum era ea, pentru că 
reprezenta o sursă de inducere a simțului de proprietate privată, care, la 
rândul său, îi conferea omului o anume individualitate. În locul caselor au 
fost ridicate blocuri, în încercarea de a le impune țăranilor un nou mod de 
viata, bazat pe traiul în comun, anost, fără posibilitatea vreunei initiative. 
De asemenea, în oraşe oamenii au fost înghesuiți în blocuri-tip, fără 
personalitate, fără nici un detaliu arhitectonic distinctiv, care să le inoculeze 
tocmai acest sentiment de cufundare în anonimat, și implicit 
comportamentul respectiv. Toate oraşele din ţările foste comuniste au 
acelaşi aspect: sufocate de blocuri uriașe, identice, în culori şterse. Omului 
îi era impusă prin orice mijloace pierderea identității. 


Controlul comportamentului se creează din fragedă pruncie, prin 
înregimentarea în tot felul de organizaţii bazate pe o ierarhie bine stabilită, 
cu un statut rigid, cu obligaţia de a purta un anumit gen de uniforme, 
aceleași pentru toţi. În România regimului comunist a fost înființată 
organizaţia națională a ,,Soimilor patriei“, în cadrul căreia comportamentul 
copiilor era controlat încă din faza prescolara. Urmau apoi organizaţia de 
pionieri, UTC-ul, sindicatul, organizaţia de partid șş.a.m.d. Întreaga 
populaţie trebuia cuprinsă în una sau mai multe forme de organizare, cu 
reguli stricte, eventual cu uniforme specifice, care să creeze sentimentul 
supunerii față de autorităţi, orice reprezentare ar fi avut acestea. Inducerea 
supunerii determina implicit $i un anume model de comportament. Omul nu 
trebuia să aibă timp de reflecţie pentru a ajunge la vreo opinie proprie sau la 
manifestări personale. Permanent, individul era ocupat să participe la 
acţiunile organizaţiei, să se zbată pentru obţinerea unor mici recompense, în 
majoritatea cazurilor „titluri de merit“ ce nu aveau nici o componentă 
materială, să se comporte „exemplar“ pentru a accede la trepte superioare 
ale erarhiei grupului. Într-un asemenea mediu, guvernat de reguli 
nenumărate, orice act comportamental putea fi interpretat într-un anume fel, 


atrăgând după sine recompense sau pedepse. Individul era menţinut 
permanent într-o balanță asupra căreia își concentra întreaga atenție. 
Actionand în sensul dorit de autorităţi, el era recompensat, lăudat si, uneori, 
promovat; acţionând în sens nedorit, el era expus oprobriului public, 
criticat, retrogradat, supus unor munci umilitoare. 


Viaţa în cadrul unui asemenea sistem, fără alternativă, fără derogări de la 
reguli (în cazul majorităţii cetățenilor obișnuiți), îl aduce pe individ în 
situația de a crede sincer că recompensele pe care le obţine în cazul 
comportamentului „corect“ sunt absolut firești. De asemenea el crede sincer 
că atunci când este pedepsit pentru acte „incorecte“, chiar merită pedeapsa. 
Astfel impunerea unui anume gen de comportament atrage după sine, în 
timp, modificarea gândirii individului şi chiar a sentimentelor acestuia. 


Obţinerea controlului total asupra individului prin determinarea modului 
său de comportament impune crearea unui întreg sistem de ritualuri și 
obisnuinte menite să asigure coeziunea grupului, să cufunde individul in 
anonimat și să-l facă să se supună din reflex autorităţilor şi regulilor statuate 
de acestea. Se ajunge astfel la crearea unei maniere de a vorbi, de a se 
îmbrăca, de a se tunde, chiar și la o anumită expresie facială. „Limbajul de 
lemn“ atât de ironizat după colapsul comunismului reprezenta totuși, la 
vremea lui, o poartă spre promovarea socială. Cei care ajungeau să-l 
stăpânească erau conștienți că puteau accede mult mai uşor spre vârful 
ierarhiei. Mulţi ajungeau chiar să creadă sincer că un asemenea limbaj este 
„diplomatic“ și superior celui utilizat de „vulg“. Tunsoarea „decentă“ era un 
alt element care îi făcea pe oameni să nu se deosebească unii de alţii. În 
sistemele totalitare asiatice, majoritatea populaţiei purta un soi de uniforme 
tot timpul zilei. Dependenţa totală față de regim din punct de vedere 
financiar îi obliga pe cetăţenii obișnuiți să se așeze la coadă pentru a primi 
periodic îmbrăcăminte și încălțăminte. Chiar si să fi vrut, oamenii nu aveau 
posibilitatea să-și procure haine mai „altfel“. Cu timpul, obisnuinta i-a făcut 
să creadă sincer că acel gen de îmbrăcăminte este cel mai potrivit, cel mai 
decent, cel mai practic. Oamenii îmbrăcaţi deosebit le provocau un 
instinctiv sentiment de respingere. 


In cadrul sectelor, adepţii sunt supuşi unor nenumărate ritualuri ce le 
creează un anume gen de comportament, care, la fel, atrage după sine 


reformarea gandirii si a sentimentelor. Un fost membru al sectei lui Moon 
îşi amintește ca până si obiceiuri orientale minore precum descaltatul la 
intrarea într-un centru de meditaţie, îngenuncherea si plecăciunile în fata 
celor mai în vârstă îl făceau să se simtă deosebit de restul lumii, să aibă un 
sentiment de relaxare și mulţumire de sine. 


Indivizii care totuși mai rezistă integrării totale sunt acuzaţi de egoism, de 
mentalități învechite si, înainte de a fi pedepsiţi, li se oferă „șansa“ 
reabilitării. Pentru a se reabilita, sau chiar pentru a nu se pune în asemenea 
situaţii, indivizii caută să se integreze perfect grupului, ajungând până la a- 
şi controla cele mai mici gesturi sau chiar tonul vocii în dorinţa de a nu ieși 
cu ceva în evidență. Supunerea totală fata de conducător, orice reprezentare 
ar avea acesta, devine cel mai important lucru pe care îl au de învăţat. 


Conducătorii ştiu că nu pot comanda gândurile ascunse ale indivizilor. Insă 
ei știu foarte bine cum să le comande comportamentul, pentru ca gândirea și 
emoțiile să se conformeze de la sine acestuia. 


Controlul gândirii 


Controlul gândirii presupune îndoctrinarea indivizilor atât de profund, încât 
ei să accepte necondiţionat ideologia grupului, să adopte în mod firesc noul 
limbaj şi să îşi formeze reflexul de a respinge instinctiv orice „gând 
perturbator“. Pentru a deveni un „bun“ membru al respectivului grup social, 
individul ajunge să îsj manipuleze singur propria sa gândire. 


În sistemele totalitare, oamenii sunt aduşi în situaţia de a crede că ideologia 
propagată de conducători reprezintă „adevărul absolut“, singura interpretare 
corectă a realității. Doctrina și întregul pdienjenis de legi și regulamente ale 
sistemelor totalitare nu se axează doar pe filtrarea informaţiilor culese de 
individ din exterior, ci mai ales au în vedere crearea unui sistem de gândire 
prin care individul însuşi să selecteze si să interpreteze informaţiile in 
sensul dorit de lideri. 


Îndoctrinarea, pentru a fi cât mai eficientă, trebuie să se bazeze pe 
simplicitate. Individului i se anulează posibilitatea de a judeca 
înprorunzime, de a interpreta situaţiile sociale, în special prin împărțirea 
tuturor fenomenelor în „bune“ si „rele“. Nuantele sunt excluse. În acest 


sens, lozinca: Cine nu este cu noi, este împotriva noastră separă dintr-o data 
societatea, lumea exterioară, în „buni“ şi „răi“, în oameni care gândesc 
„corect“ si inamici cu „mentalități învechite“. Delimitarea dintre cele două 
categorii este strictă şi nu acceptă nici o derogare, nici o interpretare. Pentru 
a da măsura lucrurilor „corecte“, tot ce este „bun“ şi permis se regăseşte în 
imaginea conducătorului. Tot ce este „rău“ provine din afară. 


Mai mult, toate sistemele totalitare susțin că doctrina lor este riguros 
fundamentată din punct de vedere științific. Este, de fapt, singura 
„valabilă“, singura „adevărată“. Din acest motiv, indivizilor le este 
inoculată ideea de a nu se mai gândi la asemenea lucruri, „deja verificate“, 
pentru că ideologii sistemului au avut grijă să gândească pentru ei și să le 
asigure integrarea în „cea mai bună dintre lumi“. 


Conducătorii unui sistem totalitar creează întotdeauna un limbaj propriu 
grupului, alcătuit din cuvinte si expresii specifice, pentru că limbajul pune 
la dispoziţia gândirii simbolurile cu care aceasta operează. Controlând 
limbajul, se poate controla gândirea. Majoritatea situaţiilor ce ar necesita 
analize complexe pentru a fi înțelese în esență de oamenii obișnuiți sunt 
condensate, etichetate şi reduse la simple clișee verbale, ce atrag după ele 
formarea unor clisee de gândire. 


Spre exemplu, în secta lui Moon, atunci când un membru are dificultăţi în a 
se înţelege cu un altul, situat fie deasupra, fie dedesubtul său în ierarhia 
grupului, conflictul este calificat drept „problema Cain-Abel“. Această 
etichetare induce imediat în mintea adepților si modul de rezolvare a 
conflictului: Cain trebuie să i se supună lui Abel și să-l urmeze, nu să-l 
ucidă, aşa cum s-a întâmplat în episodul descris de Vechiul 'Testament. Cu 
alte cuvinte, cel situat pe o treaptă ierarhică superioară are întotdeauna 
dreptate. În acest mod conflictul este dezamorsat pe loc. Încercarea vreunui 
adept de a gândi altfel este calificată imediat drept supunere fata de dorința 
Diavolului de a-l pune pe Cain-cel-rău mai presus de Abel-cel-bun. Acest 
clișeu verbal si de gândire îi împiedică pe adepţi să judece actele si 
eventualele greșeli ale conducătorilor. Pentru că liderul acţionează 
întotdeauna corect și, chiar dacă deciziile lui par uneori bizare, el ştie foarte 
bine ce face. 


Cliseele verbale si, mai apoi, cele de gandire au rolul de a-i separa net pe 
membrii grupului de restul lumii. Acest lucru este vizibil mai ales in cadrul 
unor secte, al caror sistem de indoctrinare este foarte eficient si pentru 
faptul că liderii lor acţionează asupra unor grupuri de oameni relativ 
restrânse, izolate de ansamblul societăţii. Prin practicarea unui limbaj 
propriu, sectantii, se simt superiori, aleşi, posesori ai adevărului absolut. În 
același timp, cliseele verbale servesc pentru derutarea nou-ve-nitilor. 
Aceştia au impresia că sectantii au ajuns la o înţelegere superioară a 
fenomenelor vieţii, că pentru a deveni asemenea lor trebuie parcurse 
nenumărate trepte initiatice, care să deschidă noi porţi ale cunoaşterii, că 
vor fi necesari ani întregi de eforturi pentru a accede la „adevărul absolut”. 
În realitate, insusindu-si limbajul sectei, participând la ritualurile initiatice, 
novicii vor învăţa cum să nu gândească. Ei vor învăța că adevărata 
cunoaștere înseamnă credinţa totală în ideologia sectei. 


O altă componentă importantă a controlului gândirii este formarea 
reflexelor mentale ale individului de a respinge orice gând ce ar putea 
contraveni ideologiei. Judecarea instinctivă a diverselor situaţii sociale este 
anihilată, prin crearea unei noi identități spirituale a individului, deosebite 
total de cea veche. Procesul inducerii unor astfel de reflexe mentale are mai 
multe etape. În prima fază se aplică negarea totală a ideilor „incorecte“, 
coroborată cu cenzurarea drastică a informaţiilor venite din exterior: Ce 
spun ei nu este adevărat. Este o minciună inventată de dușmanii noştri. 
Treptat, individul ajunge în situația de a-și forma el însuşi un nou mod de 
gândire. Atunci când are unele dubii, din instinct va fi învăţat să gândească: 
Așa ceva s-a întâmplat din motive bine întemeiate. Apoi nu va mai gândi, ci 
va veni imediat cu justificarea: Așa ceva s-a întâmplat pentru că trebuia să 
se întâmple. 


Crearea reflexelor mentale are ca scop aducerea indivizilor în situaţia de a 
respinge din start orice idee ce vine în contradicţie cu doctrina sistemului, 
price critică la adresa conducătorilor sau a grupului. Astfel de indivizi vor fi 
incapabili să rationeze cu detaşare, să evalueze si să interpreteze obiectiv 
situaţiile sociale. Rigiditatea gândirii lor îi va împiedica să se angreneze 
chiar în cel mai banal schimb de opinii. Ei vor fi sincer convinşi că sunt 
posesorii adevărului absolut. Dar ceea ce este mai grav, vor fi la fel de 


sincer convinsi ca toti cei ce nu au idei asemenea lor le sunt dusmani de 
moarte și trebuie eliminați. 


Tot în ideea inducerii reflexelor mentale este încurajat un anume gen de 
critică şi autocritica în cazul multor indivizi, desi atrofiat până aproape de 
dispariţie, instinctul de judecare detașată a unor situaţii sociale nu poate fi 
eliminat definitiv. De aceea el trebuie pervertit treptat, oferindu-i-se şansa 
de a fi utilizat, spre exemplu, în afirmarea unor păreri critice. Critica și 
autocritica au şi menirea de a crea o imagine de „obiectivitate“ a sistemului, 
întrucât cetăţenilor le este permis să-şi expună, chiar public, părerile. Însă 
punctul vital al acestor manifestări constă în faptul că niciodată nu este 
permisă criticarea ideologiei, ci a fenomenelor, a situaţiilor si a persoanelor 
care i se opun. Întotdeauna doctrina, sistemul, conducătorul sunt mai presus 
de orice îndoială. În consecință numai ceea ce i se opune este demn de 
critică. La fel, autocritica nu va include niciodată părerea de rău a 
individului că a crezut necondiţionat în ideologia grupului, ci nemulţumirea 
că nu a crezut destul pentru a fi un „bun“ cetăţean sau un „bun“ adept al 
sectei respective. 


În cadrul unor secte se practică intens ritualuri speciale de alungare a 
gândurilor „rele“. Adepții sunt învăţaţi să identifice ei înşişi aceste gânduri 
şi să le anihileze pentru a se putea ridica pe o „treaptă superioară a 
cunoașterii“. 


În funcţie de sectă, respectivele ritualuri pot consta în: rugăciuni, mătănii, 
meditații, cântece specifice, repetarea cu voce tare sau în gând a unor clişee 
cu valoare de simbol, intrarea în transă ş.a.m.d. Treptat, ritualurile devin 
obisnuinta. Individul este „programat“ să le activeze la primul semn de 
îndoială, teamă sau nesiguranță. Automatismul ajunge la perfecţiune, iar 
sectantul începe să se roage brusc sau intră subit în transă fără ca măcar să 
realizeze că tocmai a avut un gând „rău“. 


Asemenea automatisme mentale de înlăturare a oricărui gând „incorect“, a 
oricărei îndoieli sau incertitudini reprezintă cea mai directă cale de a rupe 
individul de realitate. Pentru el doctrina grupului va fi perfectă, 
conducătorii vor fi perfecţi, iar toate lucrurile rele ce i se vor întâmpla vor fi 
numai din vina lui. Dacă în cadrul sectelor astfel de automatisme se pot crea 
în câteva săptămâni sau luni, în cadrul sistemelor sociale mai mari este 


nevoie de ani sau chiar de decenii. Cu cat trece mai mult timp, apar noi 
generatii, care, chiar daca nu ar fi indoctrinate in mod evident, ar ajunge sa 
servească ideologia regimului prin simplul fapt că trăiesc în acel sistem, că 
întreg comportamentul lor, modul de gândire, sistemul de valori, 
standardele culturale etc. se formează sub influența totală a ideologiei 
respective. Din acest motiv, seismele sociale mari, provocate de prăbuşirea 
unui întreg sistem doctrinar, induc la nivelul întregii populaţii starea de 
anomie, despre care am discutat într-un capitol anterior. Pentru reducerea 
perioadei de anomie cât mai mult posibil este necesară restructurarea din 
temelii a întregului sistem de valori, de legi și regulamente. Perpetuarea 
unei stări de falsă tranziţie, în care vechile structuri și mentalități continuă 
să funcționeze, chiar si sub forme poleite, în paralel cu noile mecanisme 
politice, economice si sociale, nu face decât să permanentizeze haosul si 
confuzia. Sistemele totalitare au putut fi instaurate rapid tocmai prin 
eliminarea completă, într-un interval de timp foarte scurt, a vechilor 
structuri. Instaurarea unui regim democratic, bazat pe încurajarea 
individului de a-și manifesta propria sa identitate, nu se poate realiza prin 
forţă. Aici intervine rolul personalităţilor în istorie. 


Atunci când personalităţile, aflate la conducere în asemenea situaţii de 
criză, sunt incapabile să imprime un curs ascendent redefinirii societăţii, 
artizanii manipulării pot induce foarte uşor sentimentul culpabilizării 
generale. Având în vedere că fostul regim ideologic totalitar a inoculat în 
mentalitatea cetăţenilor de rând ideea că doctrina si acțiunile conducătorilor 
sunt întotdeauna corecte, iar fenomenele negative sunt puse exclusiv pe 
seama oamenilor obișnuiți, cu concepţii „incorecte“, aceştia vor putea fi 
învinuiți mult mai ușor de toate relele, pe motiv că „mentalitatea lor este 
învechită“, că nu vor să înțeleagă măreţia programelor propuse de lideri si 
justetea acestora, ca se lasă influenţaţi de dușmanii naţiunii sau de diversi 
„huligani“ ori „golani“, că toată lumea este coruptă, că oamenii nu-și merită 
liderii. 


Conducătorii totalitari nu vor accepta niciodată ideea că fenomenele 
negative s-ar putea întâmpla din cauza incompetentei lor, doctrinei pe care o 
servesc, sau sistemului pe care îl susțin. Chiar în faţa celor mai clare 
evidențe ale eşecului totalitarismului, ei vor susține în continuare 


ideologiile de inspiratie totalitara sub diverse pretexte precum: Se poate 
democraţie si cu un despot luminat... ş.a.m.d. 


Revenind la mecanismele de control al gândirii, trebuie subliniat si în acest 
caz faptul că, acţionând asupra gândirii, exploatând fenomenul de disonanta 
cognitivă se poate obţine și controlul asupra comportamentului sau al 
sentimentelor. 


Controlul sentimentelor 


Controlul sentimentelor constă în manipularea emoțiilor individului și în 
restrângerea cât mai mult posibilă a spectrului său sentimental. Vinovăţia și 
frica sunt două instrumente absolut necesare pentru a ţine oamenii sub 
control. Manipularea sentimentului de vinovăţie dă cele mai bune rezultate 
pentru integrarea individului în societate, pentru cufundarea lui în anonimat, 
dar si pentru inducerea supunerii necondiționate fata de autorități. 


Vinovatia poate fi de multe feluri. Astfel vina istorică este cea prin care se 
creează culpabilizarea generală. Pentru ororile nazismului a fost blamat 
întregul popor german. Pentru aruncarea bombelor de la Hiroshima și 
Nagasaki, fiecare american s-a simţit vinovat. Pentru a nu se începe 
procesele criminalilor comuniști s-a insinuat ideea că toți membrii de partid 
ar fi vinovaţi de crimele comise în lagărele si pușcăriile comuniste. Vina 
istorică poate fi indusă atât de cuceritorii din afară, care urmăresc să obţină 
supunerea necondiționată a „vinovaţilor“ în numele păcatelor comise de 
reprezentanţii acestora, cât si de propriii conducători, care doresc să-şi 
justifice unele acte grave și să le prezinte distorsionat în ochii opiniei 
publice interne sau internationale. Vina istorică se bazează pe inducerea 
unui sentiment de complicitate între autorități şi cetăţenii obişnuiţi, chiar 
dacă deciziile le iau numai unii, ceilalți reprezentând doar masa de 
manevră. Complicitatea și vina istorică prind mult mai repede în regimurile 
totalitare, acolo unde opoziţia a fost eliminată, iar liderii acţionează si 
vorbesc în numele întregii națiuni. 


Vina incapacității de afirmare a propriei identități, exprimată prin 
sentimentul de insatisfactie al individului că nu trăieşte la nivelul valorii 
sale, poate fi de asemenea exploatată pentru amplificarea stării de 
nemulțumire până la stadiul de revoltă ori, în sens opus, până la acceptarea 


unei supuneri totale fata de autorităţi, supunere in schimbul căreia 
individului îi este facilitat accesul spre treptele superioare ale ierarhiei 
sociale, spre un loc pe care acesta consideră că îl merită. 


Vina pentru acţiuni comise în trecut este intens utilizată de artizanii 
manipulării pentru santajarea individului. În acest sens sunt alcătuite dosare 
voluminoase, care pot fi scoase la iveală ori de câte ori persoana în cauză dă 
semne de nesupunere. Puterea extraordinară a acestui tip de vinovăţie 
determină si crearea unor noi genuri de „păcate“, tocmai pentru a face 
dosarele cât mai voluminoase. lar dacă individul a avut o viaţă exemplară, 
se pot găsi oricând părinţi, fraţi, prieteni sau simple cunoștințe ale acestuia 
pentru greşelile cărora să fie făcut și el răspunzător. Mărturisirea păcatelor 
nu aduce niciodată iertarea lor. Cu atât mai puţin uitarea. În sistemele 
totalitare sau în sectele distructive, este generalizată aplicarea practicii 
întâlnite la societățile democratice doar în cadrul proceselor penale: Tot ce 
spui poate fi folosit împotriva ta. 


Vina socială constă în culpabilizarea generală a indivizilor pentru tarele 
existente în societate. Prin inducerea acestei vinovatii, individul este 
determinat să-și minimalizeze propriile sale probleme și incertitudini, să nu 
mai dea atenţie îndoielilor la adresa celor care îl conduc. Cum te poți lega 
de unele greșeli minore ale guvernului, când atâţia oameni mor de foame 
pe străzi si din vina ta?, sună doar una dintre întrebările retorice prin care se 
propagă vina socială. În cadrul unor secte se ajunge la blamarea adepților 
pentru toate tarele societăţii, chiar şi pentru cele ipotetice, precum iminenta 
declanșare a unui război nuclear. Ei sunt făcuţi răspunzători pentru toate 
păcatele omenirii. Bineînţeles, ca să-şi spele „greșelile“, trebuie să creadă 
nestrămutat în liderul lor spiritual, care, mai devreme sau mai târziu, le va 
aduce iertarea. 


Frica este celălalt sentiment utilizat pe scară largă pentru manipularea 
indivizilor, în special în sensul menţinerii coeziunii grupului social din care 
fac parte. Sentimentul de frică este indus și amplificat în două direcţii 
principale, fiecare având la bază o ameninţare specifică. Astfel, în primul 
rând, indivizii sunt avertizați permanent asupra pericolului reprezentat de 
forţele ostile din exterior, care acţionează continuu pentru a dezmembra si a 
distruge grupul. Aceste forte pot fi autorităţile statului în cazul unor secte 


A 


extremiste, „forţele imperialiste, reacționare“ în cazul sistemelor socialiste, 
slujitorii Diavolului în cazul unor grupări religioase, grupările comuniste în 
cazul unor societăţi cu doctrină de dreapta, etniile rivale în cazul în care se 
urmăreşte exacerbarea unor conflicte interetnice, grupările teroriste 
duşmane unei națiuni, religii sau unui sistem social s.a.m.d. 


Manipularea indivizilor prin inducerea și amplificarea amenințărilor venite 
din exterior poate ajunge până la subtilitati extrem de perfide. În cazurile în 
care „duşmanul“ nu există, el este inventat. Individul trebuie menţinut 
permanent într-o stare de frică pentru a nu avea timp să gândească. În 
acelaşi timp, existenţa „dușmanului“ poate motiva, în sistemele totalitare, 
acţiuni în forță, sângeroase, care au ca scop final accentuarea stării de teamă 
şi nesiguranţă în rândurile întregii populaţii. Propaganda nazistă s-a bazat 
într-o mare măsură pe invinovatirea evreilor de toate relele societății. 
Milioane de oameni au fost uciși în numele acestei idei, dar, în același timp, 
a fost dezvoltat un imens sistem de represiune menit să distrugă orice 
opozant al regimului, indiferent dacă avea sau nu vreo legătură cu etnia 
evreilor. La rândul său, propaganda comunistă se baza pe exacerbarea 
sentimentelor de teamă fata de „acţiunile dușmănoase ale cercurilor 
imperialiste, reacționare“. Oricine nu era de acord cu doctrina comunistă 
putea fi oricând invinovatit de legături cu „agenturile străine“. 


Având în vedere cele spuse mai sus, iese în evidenţă cea de-a doua cale de 
utilizare a terorii în scopul controlării totale a individului. Acestuia îi este 
indusă, permanent, teama de a nu fi descoperit si pedepsit de autorităţi, 
indiferent dacă vina lui este reală (în sensul încălcării unor reguli arbitrar 
impuse de regimul la putere) sau pur şi simplu inventată. Această perfidă 
combinaţie între dezvoltarea unui sentiment de vină individuală şi frica de a 
nu fi descoperit este cu atât mai eficientă cu cât regulile sunt mai 
numeroase, mai oculte și, astfel, foarte uşor de încălcat. Într-un sistem 
totalitar dezvoltat este practic imposibil ca individul să respecte absolut 
toate regulile și legile, mai ales că aproape în fiecare zi sunt inventate altele 
noi, iar popularizarea lor este ţinută în frâu, „din raţiuni superioare“, astfel 
încât cetățeanul să afle de ele abia după ce le-a încălcat şi a devenit, în acest 
fel, pasibil de pedeapsă. Mai mult, de fiecare dată când apar reglementări 
noi, efectul lor este retroactiv, pentru a nu da nici o şansă individului, oricât 
de supus și de atent ar fi el. 


De multe ori, pentru a controla eficient emotiile indivizilor, se utilizeaza 
redefinirea sentimentelor. In acest mod, ceea ce era motiv de tristete trebuie 
să devină prilej de bucurie, ceea ce reprezenta o rușine trebuie să devină o 
mândrie s.a.m.d. Fericirea, spre exemplu, este un sentiment spre care aspiră 
orice ființă umană. În unele secte, de pildă, liderii spun că omul poate fi 
fericit numai atunci când se simte cât mai aproape de Dumnezeu. Dar cum 
Dumnezeu este, în viziunea respectivilor lideri, mai tot timpul nefericit și 
nemulțumit, ar fi un adevărat sacrilegiu ca adepţii sectei să-și manifeste, 
vreodată, în mod deschis, bucuria. În consecinţă, starea de fericire se atinge 
printr-o permanentă nefericire si suferință. De multe ori, sectantii ajung în 
extaz numai după ce se supun unor suplicii infricosatoare (flagelări, posturi 
negre, automutilări, crucificări etc). Cu cât durerea este mai atroce, cu atât 
ei se simt mai aproape de divinitate, deci mai fericiți. 


Redefinirea sentimentelor este o tehnică de bază în absolut toate sistemele 
totalitare. Copiii sunt crescuţi si educați după standarde noi, conform cărora 
trădarea părinţilor pentru „mentalități învechite“ devine un merit. Mai mult, 
în sistemele comuniste de mână forte, au fost numeroase cazuri în care fiii 
şi-au acuzat părinţii în cadrul unor procese publice și au cerut condamnarea 
lor la moarte. Tinerii au fost prezentaţi ca veritabili eroi, au fost copleșiți de 
onoruri si li s-a facilitat ascensiunea socială, pentru ca exemplul lor să fie 
urmat de cat mai multi. Treptat s-a creat o nouă mentalitate, în care 
delatiunea a fost ridicată la rangul de virtute, de „îndatorire patriotică“ 
fundamentală a oricărui cetăţean. Mai trist este faptul că astfel de metode 
sunt continuate chiar şi după colapsul sistemelor totalitare. În România, 
spre exemplu, la șase ani după revoluţia din decembrie 1989, forul legislativ 
a adoptat noua lege a secretului de stat, în care delatiunea se menţine ca o 
expresie a „fidelității fata de tara“. Pentru a-și demonstra această fidelitate, 
fiecare cetățean este obligat să-și supravegheze și să-și suspecteze 
permanent semenii, să devină un colaborator asiduu al serviciilor de 
informaţii. Astfel noua lege a secretului de stat nu numai că menţine 
redefinirea sentimentelor iniţiată de fostul regim, dar are și un al doilea scop 
extrem de important, acela de a crea o neîntreruptă stare de suspiciune în 
rândurile cetățenilor. Astfel este facilitată dezbinarea, oamenii pot fi 
asmutiti mult mai ușor unii asupra altora, iar controlul asupra lor este 
extrem de eficient, conform principiului de guvernare: Divide et impera!, 


enuntat de Machiavelli. De fapt, principiul este preluat de la romani: Divide 
ut regnes! (Dezbină ca să domnesti!). 


Fericirea, in majoritatea cazurilor de redefinire a sentimentelor, este redusa 
la bucuria individului de a se integra grupului, de a-si urma si adula 
conducătorul, de a îndeplini constiincios toate sarcinile ce îi sunt atribuite. 
În Coreea de Nord, copiii, dar si foarte multi oameni maturi atingeau chiar o 
veritabilă stare de extaz la vederea „Conducătorului“ Kim Ir Sen. De 
asemenea, în multe secte, fericirea adepților este concretizată într-o munca 
epuizantă în folosul grupului, în cedarea tuturor bunurilor către comunitate, 
în respectarea fiecărui îndemn adresat de către lider. Chiar și atunci când 
acesta face apel la sacrificiul suprem, asa cum a fost cazul în Guyana, când 
Jim Jones a determinat sinuciderea în grup a peste nouă sute de oameni. 


Alte două sentimente utilizate intens de artizanii manipulării sunt loialitatea 
şi devotamentul. Un uriaş sistem de propagandă este pus în mișcare 
pentrua-l determina pe individ să-și canalizeze sentimentele negative numai 
către cei din afara grupului. Nu este admisă nici o critică la adresa doctrinei 
sau a liderilor, ci doar la adresa celor care au concepţii potrivnice 
sistemului. De asemenea, autocritica este încurajată doar în sensul blamării 
oricărei tendințe de nesupunere față de normele ideologiei respective sau 
fata de îndemnurile conducătorilor. Pentru încurajarea sentimentului de 
cufundare în anonimat, ce atrage dupa sine obedienta necondiționată fata de 
autorităţi, indivizii sunt învăţaţi să nu se mai preocupe de ei înșiși, de 
nevoile şi aspiraţiile lor fireşti, ci numai de ceea ce este „bun“ si „corect“ 
pentru întregul grup. În acest sens, sistemul comunist urmărea continuu 
inducerea în conștiința cetăţeanului a principiului: De la fiecare după 
capacităţi, fiecăruia după nevoi. Individul trebuia să se gândească 
permanent la faptul că sunt destui cei cu un standard de viata mai scăzut 
decât el (apare aici şi sentimentul de vină socială), de aceea nu trebuia să se 
plângă, ci să depună eforturi tot mai mari pentru „binele colectiv“. Nu conta 
că acest principiu era aplicat numai oamenilor de rând, în timp ce 
suprastructura se bucura de privilegii nemăsurate. Despre acele privilegii 
era interzis să se vorbească. „Codul eticii si echităţii socialiste“ anula 
ierarhia firească a valorilor şi îi acuza imediat de „egoism“ pe cei care 
doreau să-și pună în evidență propriile lor capacități. Manifestarea unui 


spirit egalitarist perfect (in cazul cetatenilor de rdnd) era dovada suprema a 
loialitatii fata de doctrina comunistă. 


O importanta deosebita pentru controlul total asupra structurii emotionale a 
individului o are manipularea relatiilor interpersonale ale acestuia. Liderii 
urmăresc direcționarea indivizilor spre un anume gen de prietenii, le 
inoculează necesitatea evitării celor cu concepţii „incorecte“, îi angrenează 
în activităţi entuziaste de grup, axate în special pe îndeplinirea îndemnurilor 
venite de la conducători. Munca patriotică, colectarea sticlelor goale, 
organizarea de brigăzi artistice, dincolo de scopul lor pur economic sau 
cultural, creează prietenii și simpatii având la bază tocmai îndeplinirea unei 
„sarcini“ transmise „de la Centru“. Chiar si micile abateri de la linia impusă 
„de sus“ sunt tolerate, pentru a da individului sentimentul de libertate, 
pentru a-l determina să se angreneze sincer în respectivele activităţi. 


Uneori, sentimentele pe care trebuie să le manifeste permanent un „bun“ 
membru al grupului social sunt impuse prin directive clare. Acestea au un 
rol bine determinat, mai ales atunci când îi vizează pe cei mai tineri membri 
ai societăţii, al căror sistem de valori este în plină formare. Astfel Statutul 
şoimilor patriei, elaborat în timpul regimului Ceaușescu, impunea încă din 
primele paragrafe: Șoimii patriei trebuie să fie întotdeauna veseli. Oricât ar 
părea de absurdă, la prima vedere, o asemenea „sarcină“, trebuie luat în 
considerare întregul sistem de educație din vremea respectivă, sistem prin 
care primii răspunzători de încălcarea statutului puteau fi educatorii. 
Trebuia ca ei să-i menţină veseli pe micii ,,soimi“, dar, în același timp, să-i 
înveţe să respecte întocmai legile si reglementările regimului. În consecinţă, 
singura soluţie era aceea de a-i forma pe copii în aşa fel încât să fie veseli și 
fericiți numai atunci când gândeau și se comportau „corect“. 


Controlul relaţiilor interpersonale mai are o componentă deosebit de 
importantă, anume controlul relatiilor sexuale. Liderii sistemelor totalitare 
impun reguli foarte stricte în ceea ce priveşte alegerea partenerului de viata 
şi numărul urmașilor pe care îi poate avea un cuplu. O atenţie deosebită este 
acordată tinerei generaţii, deoarece aceasta este mult mai uşor de 
îndoctrinat. În timpul regimului nazist, alegerea unui sot sau a unei soții 
aparținând etniei evreilor echivala cu trimiterea într-un lagăr de concentrare 
și exterminare. În paralel, liderii naziști au imaginat si au pus în aplicare un 


program halucinant de obtinere a unor noi generatii de ,,arieni“, care sa 
reprezinte viitorul naţiunii germane. Trupe speciale SS răpeau din teritoriile 
ocupate copii care corespundeau „standardelor“ şi îi internau în cămine 
speciale unde erau crescuţi doar în scopul procreării. Pe de altă parte, multe 
tinere germane erau selectate, într-o atmosferă de extaz ideologic, pentru 
misiunea „supremă“ de a oferi copii Reich-ului. Fetele se împreunau. În 
cadru organizat şi supravegheat, cu soldați germani, de asemenea selectaţi 
riguros, pe care nu îi cunoșteau şi nici nu îi mai întâlneau vreodată. După 
naştere, pruncii erau preluaţi imediat în cămine speciale si crescuţi in 
spiritul doctrinei naziste. Ei nu își mai vedeau niciodată părinţii, iar aceştia 
din urmă erau mândri că își serviseră patria şi Fiihrer-ul. 


În România regimului comunist, căsătoriile erau controlate prin mijloace 
mai subtile. În foarte multe cazuri, părinţii se opuneau căsătoriei copilului 
cu cineva provenind dintr-o familie „cu probleme“. Ei știau că noul cuplu 
va avea de suferit din cauza „petelor“ de la dosarele viitoarelor rude 
apropiate si de aceea preferau să evite asemenea situaţii. Erau îndeobște 
dorite căsătoriile cu odrasle ale suprastructurii comuniste, avându-se în 
vedere privilegiile de care se va bucura, automat, tânăra familie. Apărea 
astfel o polarizare invizibilă a societăţii în familii „bune“ si familii „cu 
probleme“. 


În ceea ce priveşte „politica demografică“ a Partidului Comunist Român, 
situația a căpătat accente dramatice, mai ales în timpul regimului 
Ceaușescu. În dorinţa lui de a crea „omul nou“, Ceaușescu, la fel ca și 
Hitler și ca toţi ceilalți lideri ai sistemelor totalitare, a știut că masa de 
manevră cea mai docilă va fi constituită de tânăra generaţie, crescută si 
educată „în spiritul valorilor comunismului“, ce urma să ia locul celor cu 
„mentalități învechite“. În acest sens, un prim pas a fost făcut prin 
interzicerea avorturilor, lucru ce a dus la nașterea unor generaţii întregi de 
„ceauşei“. Apoi, pentru a elimina total avorturile ilegale, a fost iniţiat un 
sistem draconic de legi si regulamente, ce a dus la moartea a mii de femei. 
Doctorilor le-a fost interzis, sub ameninţarea cu ani grei de puşcărie, 
acordarea oricărui ajutor pacientelor aflate în stare gravă, ca urmare a unor 
intervenţii empirice, până ce acestea nu-l denuntau pe autorul intervenţiei. 
Chiar si atunci când femeile se aflau in comă, sistemul conditiona acordarea 
primului ajutor de existenţa unui denunt. Mii de familii au rămas indoliate, 


sute de medici au ajuns in puscarii, alte mii de tinere au fost trimise la 
inchisoare, deoarece, chiar daca facuserd marturisiri complete, fapta era 
pedepsită exemplar, în semn de avertisment pentru cei care ar mai fi 
îndrăznit să încalce respectivele legi. În acelaşi timp, pentru încurajarea 
nașterilor, ideologii comunismului au inventat titlul onorific de „mamă 
eroină“, acordat femeilor cu mulţi copii. 


Însă condiţiile tot mai mizere de viață din ultimii ani ai regimului 
Ceauşescu au făcut ca apariția unui copil să devină o adevărată problemă în 
foarte multe familii. De aceea avorturile clandestine au continuat. Pentru a 
le contracara si mai eficient, autoritățile au impus fiecărei femei din 
România obligativitatea de a se supune periodic unui control ginecologic 
umilitor, ce urmărea depistarea si înregistrarea unor eventuale sarcini încă 
din primele luni. În acest mod, viaţa intimă a întregii populaţii a intrat sub o 
supraveghere foarte strictă. După revoluţia din decembrie ’89 s-a decretat 
imediat libertatea avorturilor, însă responsabilii pentru acea politică soldată 
cu mii de victime nu au fost niciodată trasi la răspundere. 


Controlul vieţii sexuale este practicat și în foarte multe secte. În unele dintre 
ele, adepților le este impus un regim de abstinenta. Pentru a putea rezista, ei 
trebuie să-și găsească o preocupare permanentă, aceasta fiind, cel mai 
adesea, desfăşurarea unor munci extenuante în folosul grupului (de fapt, în 
foarte multe cazuri, cel care profită de roadele muncii adepților este 
exclusiv conducătorul sectei). In alte grupuri, sectantii sunt îndemnați spre 
o viata sexuală frenetică, spre adevărate orgii și chiar perversiuni, precum 
cele practicate în unele grupuri satanice. În ambele cazuri, adepţii devin tot 
mai dependenţi de stilul de viata al grupului, iar controlul asupra stării lor 
emoționale ajunge o armă redutabilă în mâinile conducătorului sectei. 


Dar cea mai puternică tehnică utilizată în obţinerea unui control total asupra 
sentimentelor individului este inocularea spaimei față de părăsirea 
grupului. Individul este obișnuit cu o totală dependenţă fata de comunitatea 
din care face parte. El trebuie să se simtă în siguranță numai în cadrul 
grupului. Permanent i se spune că, în cazul părăsirii comunităţii, va rămâne 
fără apărare, se va îmbolnăvi, va fi persecutat de cei din afară, va fi chiar 
ucis sau se va sinucide. În cadrul unor secte, adepţii ajung să aibă veritabile 
reacții de panică numai la gândul plecării: transpiră, bătăile inimii se 


accelerează, subconstientul le transmite o dorinţă intensă de a respinge 
respectiva idee. În societăţile totalitare, aparatul de propagandă se preocupă 
intens de difuzarea unei imagini cât mai sumbre a lumii exterioare. Prin 
mediile oficiale de comunicare în masă ori prin intermediul zvonurilor, 
lumea exterioară este înfățișată ca un spaţiu haotic, populat numai de 
teroriști, drogati, şomeri, criminali, indivizi fără scrupule, care abia aşteaptă 
să-i îngenuncheze si să-i exploateze pe nou-veniti. O captură importantă 
pentru propaganda totalitară sunt cei reveniti in tara, după esecurile 
înregistrate în exterior. Aceştia sunt mediatizati intens, puşi să-și prezinte 
nerealizările ca fiind obiective, generate exclusiv de acţiunile forţelor oculte 
din exterior, apoi sunt reincadrati în societate, chiar cu unele privilegii 
efemere, ca exemplu de mărinimie a sistemului fata de „fiii rătăcitori“. 


Însă oricum s-ar acţiona pentru obţinerea controlului asupra emoțiilor unui 
individ, trebuie reţinut faptul că, o dată dobândit acest control, 
comportamentul şi gândirea individului se vor conforma noii structuri 
emoționale. 


În concluzie, modificându-se una dintre componentele identităţii 
individuale (fie gândire, fie comportament, fie structură afectivă), ca urmare 
a fenomenului de disonanta cognitivă, celelalte două se vor adapta 
corespunzător. 


În cele mai multe cazuri însă, artizanii manipulării acţionează în paralel 
asupra tuturor celor trei componente, astfel încât fiecare modificare a uneia 
dintre ele să vină imediat în întâmpinarea modificărilor celorlalte două. 
Astfel eficiența în obţinerea unui control total asupra individului este 
maximă... 


Spalarea creierului 
Modelul in trei trepte 


In capitolul precedent am prezentat cele trei mari directii de actiune pentru 
obținerea unui control total asupra individului: remodelarea 
comportamentului, restructurarea gândirii şi redefinirea structurii 
emoționale. Pentru fiecare direcție în parte am dat nenumărate exemple de 
modificări impuse individului. Strategia impunerii acestor modificări, 
pentru a fi eficientă, pentru ca schimbările să fie durabile, are ca numitor 
comun succesiunea a trei etape: dezghetarea, schimbarea si reinghetarea. 


Dezghetarea are ca scop distrugerea totală a vechiului element de identitate 
a individului (act de comportament, mod de gândire, sentiment). 
Schimbarea este reprezentată de inocularea noului element de identitate. 
Reînghetarea constă în fixarea noii personalități a individului, pentru ca ea 
să reziste în timp. 


Acest model în trei trepte a fost studiat, în linii generale, de Kurt Lewin, în 
anii patruzeci, apoi a fost descris si sistematizat, două decenii mai târziu, de 
Edgar Schein si de R.J. Lifton. Ultimii doi și-au bazat studiile pe analiza 
programelor de spălare a creierului, utilizate în China maoistă, la sfârşitul 
anilor cincizeci. Modelul în trei trepte nu este însă aplicabil numai unor 
tehnici de felul celor utilizate de comuniştii chinezi pentru a-i „converti“ pe 
prizonierii lor americani. El este aplicabil în toate împrejurările în care 
individul este supus unor constrângeri fizice, sociale sau psihice, pentru a i 
se crea o nouă identitate. 


Dacă nu se iau în considerare credința, valorile, atitudinile, sentimentele sau 
actele de comportament ce urmează a fi modificate, modelul în sine 
(devenit astfel neutru din punct de vedere moral) poate explica toate 
procesele de influențare si de schimbare a personalității individului, atât 
cele cu finalitate morală negativă, cat si cele ce urmăresc scopuri pozitive, 
din perspectiva moralității, precum reeducarea în penitenciare sau 
psihoterapia. 


Dezghetarea, schimbarea si reinghetarea sunt specifice si proceselor de 
indoctrinare din sistemele totalitare, si metodelor de convertire la diverse 
religii si secte religioase, si sistemelor de reeducare din puscarii, si 
proceselor de recuperare mentală din spitalele de boli nervoase, si 
antrenamentelor din armată, iar exemplele pot continua. Modelul în trei 
trepte este universal valabil si, de fapt, singurul cu adevărat eficient. 


Dezghetarea 


Dezghetarea este cea mai importantă etapă a procesului, de eficienţa ei 
depinzând reușita aplicării întregului model. Pentru a pregăti un individ în 
vederea unei schimbări radicale, identitatea acestuia trebuie distrusă. El 
trebuie să fie complet dezorientat. Sistemul său propriu de valori, 
standardele conform cărora se raporta la lumea exterioară și se înțelegea pe 
sine însuși sunt anihilate pentru a pregăti terenul schimbării ce va urma. 


Dezghetarea poate fi aplicată pe diverse cai. Prima ar fi detașarea 
individului din mediul său social si anihilarea deprinderilor sale zilnice. 
Lipsa contactelor interumane obișnuite îl va priva de posibilitatea unor 
confirmări exterioare ale manifestărilor sale, sporindu-i deruta. În închisori, 
în spitalele de boli nervoase, în asezamintele monahale, în taberele de 
instruire ş.a.m.d., sistemul de regulamente interne, obligativitatea purtării 
unor veşminte specifice, aceleași pentru toți, programul zilnic foarte riguros 
stabilit creează un cadru cu totul nou, complet diferit de cel cu care era 
familiarizat individul. În acelaşi timp, vechile deprinderi sunt uitate şi se 
formează noi obisnuinte ce vor intra curând in reflex. O situaţie 
asemănătoare, deşi mai puţin evidentă, se întâlneşte și în instituţiile de 
învățământ, mai ales acolo unde funcţionează internatele. Nevoit să 
locuiască la cămin sau în campusurile universitare, tânărul se adaptează 
treptat unui nou mediu social, contactul cu cei de acasă devine dificil, 
programul de studiu si regulamentele interne îi creează noi obisnuinte. În 
acest mod, procesul de educaţie începe pe un „teren defrișat“, eliberat, în 
mare parte, de influența experienţei anterioare. La fel se petrece si în 
armată. Regulamentul strict, încazar-marea, uniformele, lipsa contactelor cu 
cei de acasă îl dezorientează complet pe recrut și îl fac mult mai ușor de 
instruit, mult mai obedient fata de ordinele superiorilor. Un studiu din 1954, 
efectuat în mai multe unităţi militare din Statele Unite, revela faptul că 


rezultatele militarilor erau cu atat mai bune, cu cat unitatea lor se afla mai 
departe de casa, iar contactele cu cei apropiati erau mai putine. 


In sistemele totalitare, după preluarea puterii, întregul sistem de legi este 
modificat într-un timp foarte scurt, se impun rapid noi deprinderi si noi 
forme de comportament, mergând până la purtarea unor haine specifice, 
utilizarea unor alte formule de adresare ori respectarea unui nou program 
zilnic, astfel că, pe fondul stării generale de anomie, propovăduitorii noii 
doctrine au o aderenta sporită în rândurile marii mase a cetăţenilor. 


O variantă mai dură a acestei prime căi de dezghetare este mortificarea 
eului. Ea se întâlnește în special în unele secte religioase sau în lagăre. 
Individului i se iau definitiv toate bunurile personale, este privat, de multe 
ori, chiar si de unele semne distinctive ale persoanei sale prin obligativitatea 
tunsului la piele și a rasului, primeşte un număr în locul numelui, este supus 
unor munci sau ritualuri extenuante si deseori umilitoare, personalitatea îi e 
complet anulată. Devine un „nimeni“ cufundat în anonimatul celor multi. 
Vechea sa identitate este complet distrusă. 


În unele culte satanice, novicele, pentru a fi rupt complet de vechea 
personalitate, este supus unor ritualuri ce implică desacralizarea şi 
profanarea unor simboluri unanim acceptate în lumea exterioară (i se 
impune să scuipe crucea, să jure că isi va omorî părinţii sau prietenii dacă i 
se va cere, să facă diverse jertfe animale etc). 


O altă metodă foarte utilizată pentru distrugerea identității O individului 
este privarea acestuia de somn. În completare se poate veni şi cu o nouă 
dietă precum şi cu noi ore de masă, ce sporesc dezorientarea persoanei. În 
unele grupuri se folosește regimul alimentar sărac în proteine și bogat în 
glucide. De asemenea, subalimentarea continuă a individului are efecte 
sensibile în subminarea stabilităţii sale psihice. În lagărele de concentrare 
naziste, metoda era generalizată. În România regimului Ceauşescu, întreaga 
populaţie a ţării, cu excepţia nomenclaturii, suferea de foame. Asa-numitul 
„program de alimentaţie rațională“ avea ca scop atât erodarea rezistenţei 
psihice a individului, cât şi ocuparea timpului liber al acestuia cu o 
permanentă alergătură după alimente, pentru a nu avea când să mai 
gândească. Trebuie remarcat si faptul ca, după căderea regimului comunist, 
iniţiatorul respectivului „program“ a ajuns ministru al sănătăţii. 


Dezghetarea este realizată cu maximum de eficienţă în izolare, atunci cand 
indivizii nu au posibilitatea întreţinerii unor legături cu exteriorul. Sistemele 
totalitare interzic cetăţenilor lor călătoriile în străinătate. În sectele 
extremiste, adepţii sunt aduşi într-o stare de dependență totală fata de 
așezământul grupului. 


Hipnoza este o altă metodă, foarte puternică, pentru desfăşurarea procesului 
de dezghetare. Extrem de eficiente sunt tehnicile hipnotice bazate pe 
utilizarea deliberată a confuziei pentru inducerea stării de transă. Confuzia 
rezultă atunci când individul este supus unui flux de informații 
contradictorii, comunicate în același timp. Spre exemplu, hipnotizatorul 
spune pe un ton autoritar: Cu cât vei încerca mai mult să înţelegi ceea ce 
spun, cu atât te vei dovedi mai incapabil să pricepi vreodată. Intelegi? 
Deşi, la o analiză mai atentă, fraza pare a avea sens, efectul ei imediat 
asupra subiectului este crearea unui sentiment de disconfort psihic. 


Însă chiar şi în absenţa hipnozei, atunci când individul este menţinut mult 
timp într-un loc izolat și supus permanent unor astfel de fluxuri 
informaţionale confuze, el va ajunge să-şi suprime din reflex gândirea 
logică și să se comporte asemenea celor aflați împreună cu el în izolare. 
Controlul informaţiei își dovedeşte astfel întreaga putere de manipulare a 
constiintelor. Individul nu mai are încredere în sine, ci se adaptează din 
instinct comportamentului de grup. 


În majoritatea sectelor, starea de transă este atinsă prin meditații 
îndelungate, şedinţe de confesiune, rugăciuni, cântece în grup s.a.m.d. În 
societăţile totalitare, acestea sunt înlocuite cu ședințele comune de 
învățământ politic, sindicat ori partid, cu scrierea unor nenumărate 
autobiografii, cu participarea la spectacole grandioase de venerare a 
liderilor, cu audierea și interpretarea cântecelor patriotice etc. Chiar dacă nu 
cu aceeași intensitate ca în cazul sectelor, starea de disconfort psihic totuși 
apare şi, pentru eliminarea ei, individul se conformează din reflex normelor 
impuse de autorități. Mai mult, o eventuală încălcare a normelor îi activează 
profunde sentimente de vinovăţie, ruşine si teamă de a nu fi pedepsit. 
Asemănările reflexelor de comportament ajung până la identificare. Spre 
exemplu, a te ridica în picioare şi a părăsi biserica în timpul unei predici 


este la fel de inacceptabil ca a te ridica si a parasi sala in timpul unei sedinte 
de invatamant politic. 


Metoda sovietica si metoda chineza 


Revenind la metoda propriu-zisă de spălare a creierului, aceasta este 
considerată unanim drept forma extremă de îndoctrinare politică și singura 
cu adevărat eficientă. Desi au urmat căi diferite, atât ruşii, cât si chinezii au 
desavarsit-o. Americanii, prin câteva programe ultrasecrete ale CIA, au 
experimentat alt gen de metode, în care au utilizat hipnoza, drogurile, 
socurile electrice, administrarea de diferite substanțe chimice s.a.m.d. Au 
fost depăşite orice limite ale eticii medicale și profesionale, au fost 
sacrificate vieţi omeneşti, însă rezultatele nu au confirmat așteptările. 
Comuniștii ruşi si cei chinezi și-au păstrat „supremaţia“ în domeniu, desi nu 
au folosit tehnici „exotice“ precum americanii, iar violenţa fizică a fost 
aproape inexistentă. 


Metoda rusească de spălare a creierului începea prin izolarea prizonierului 
într-o celulă austeră. Gărzile care îl supravegheau permanent, prin rotaţie, îl 
supuneau încontinuu la tot felul de umilinte și înjosiri, pentru a-i crea 
senzaţia unei ruperi totale de lumea exterioară. Îi spuneau când să stea în 
picioare si când sa se așeze, îi indicau în ce poziţie să doarmă si îl trezeau 
când făcea o mișcare cât de mica, îi interziceau orice stimul exterior (cărți, 
ştiri, conversații). 


După patru-cinci săptămâni, prizonierul claca. Plângea, mormăia, avea 
halucinaţii, se ruga de unul singur. Din acel moment începea interogatoriul. 
În fiecare noapte gardienii îl duceau într-o cameră specială unde îl aştepta 
anchetatorul. Acesta nu îl acuza de nimic, ci se arăta convins că prizonierul 
ştie foarte bine de ce se află acolo. La rândul său, prizonierul se străduia să- 
şi demonstreze nevinovăția fără a sti de ce era acuzat. Ore în sir, nopţi în sir, 
cei doi treceau în revistă întreaga viata a prizonierului, în cele mai mici 
amănunte. Apoi o luau de la capăt. Anchetatorul depista orice 
neconcordanta si o amplifica, prezentând-o ca pe o dovadă indubitabilă de 
vinovăţie. De câte ori prizonierul încerca să se justifice, anchetatorul 
izbucnea în râs, determinându-l să caute un alt răspuns, cât mai plauzibil. 


După săptămânile de izolare si de nesiguranţă, prizonierul încerca 
sentimente de usurare si de recunoștință atunci când se întâlnea cu 
anchetatorul, acesta fiind singura ființă cu care putea comunica. Mai mult, 
ajungea să se învinovăţească singur, pentru a face ancheta să avanseze, 
pentru a nu mai trăi în tensiunea aceea psihică insuportabilă. Treptat avea 
impresia că munceşte cot la cot cu anchetatorul pentru rezolvarea cât mai 
rapidă a cazului său. 


Pe măsură ce treceau săptămânile, prizonierul isi lăsa tot mai mult sufletul 
în mâinile anchetatorului, iar acesta, ori de câte ori obținea o nouă mărturie, 
slăbea presiunea. Îi oferea prizonierului o ţigară, stătea cu el la taclale, îi 
spunea ca este un simplu om care trebuie să-și facă meseria. Dacă 
prizonierul întârzia să facă noi mărturisiri, strângea din nou şurubul, 
arătându-se nemulţumit că i-a fost înșelată încrederea, că nu s-a colaborat 
aşa cum ar fi trebuit. 


Pe măsură ce acuzaţiile la adresa lui începeau să se contureze, prizonierul 
îşi dădea seama că singura cale de a scăpa de acel calvar era mărturisirea 
completă. Altfel infernul ar fi continuat la nesfârşit. În nouăzeci şi nouă la 
sută din cazuri, ajuns în această fază, prizonierul semna tot ce i se punea în 
fata. 


În Uniunea Sovietică de pe timpul lui Stalin, mărturisirea completă marca 
sfârşitul interogatoriului. După obţinerea ei, prizonierul era împușcat sau 
trimis într-un lagăr de muncă. Din acest motiv, termenul de „spălare a 
creierului“ este impropriu folosit în cazul procedurilor folosite de ruși 
asupra prizonierilor. Izolarea și interogatoriile constituiau, de fapt, doar 
prima etapă a metodei, cea de dezghetare. 


Spre deosebire de ruși, chinezii au aplicat întreaga succesiune a etapelor, 
propunându-şi, încă de la început, sarcina ambițioasă a reeducării 
prizonierilor. Pentru ei, obținerea mărturisirilor complete reprezenta abia 
începutul. Pentru a trece la faza a doua, cea de schimbare, mutau prizonierul 
într-o celulă mai largă, alături de alti deţinuţi. Aici avea loc îndoctrinarea. 
Din zori si până în noapte, prizonierul îi studia, împreună cu ceilalți, pe 
Marx si pe Mao, asculta prelegeri de învățământ politic si se autoevalua în 
cadrul sedintelor de autocritica. Supraveghetorii nu apreciau individual 
progresele, ci numai la nivelul intregului grup. Orice ameliorare, cat de 


cm 


mica, a conditiilor de detentie, depindea numai de ,,progresele“ inregistrate 
de absolut toti membrii grupului. Din acest motiv, fiecare prizonier era 
foarte atent la comportamentul celorlalți, atacându-i violent pe cei care se 
dovedeau mai rezistenți la îndoctrinare. În cele din urmă, „rezistenţii“, 
nemaisuportând presiunile exercitate de colegi asupra lor, se conformau 
comportamentului de grup. Imediat ei simțeau cum ceilalți îi privesc cu 
simpatie şi chiar cu recunoştinţă. Se crea astfel reflexul de supunere 
necondiționată fata de procesul îndoctrinării. Supunerea îl făcea pe 
prizonier să supraviețuiască în detenţie, să se bucure de consideratia 
colegilor săi, să se cufunde în anonimat pentru a-și reduce zbuciumul 
interior. Noul comportament atrăgea după sine, din cauza fenomenului de 
disonanta cognitivă, remodelarea simtd-mintelor si, în cele din urmă, a 
gândirii. În timp, prizonierul ajungea să creadă că numai credinţa în noua 
doctrină îi putea aduce stima celor din jur. El avea „revelaţia“ că ideologia 
comunistă reprezintă „adevărul absolut“, că doar lui trebuia să-și dedice 
viaţa. 


Având în vedere acest proces de „spălare a creierului“, utilizat de chinezi 
asupra prizonierilor de război occidentali, se poate înțelege mult mai ușor 
cea de-a doua etapă a modelului de creare a unei noi identități și anume 
schimbarea... 


Schimbarea 


Schimbarea constă în a impune individului un nou mod de a se comporta, 
de a simţi si de a gândi. Astfel se umple vidul creat de ștergerea vechii sale 
identități şi i se creează noua identitate. În acest sens, aşa cum am văzut 
ceva mai înainte, procesul de îndoctrinare constă atât în tehnici evidente, 
convenţionale (ore de învățământ politic, lecturi, ritualuri specifice), cât şi 
în metode subtile, neconvenţionale (includerea într-un grup si supunerea la 
presiunile exercitate de acesta, crearea reflexelor de gândire ş.a.m.d.). Multe 
dintre tehnicile folosite în perioada anterioară, cea a dezghetdrii, sunt 
utilizate, în continuare, si în această a doua etapă. 


Metoda chineză a demonstrat că cea mai puternică sursă de influenţă, în 
cadrul unui grup izolat, este reprezentată de dorinţa noilor prizonieri de a 
deveni asemenea veteranilor. Veteranii sunt percepuți ca modele de 


comportament si fel de a gandi, ca exemple de adaptare si supravietuire, ca 
indivizi care au scăpat de povara acuzatiilor si se află spre finalul unui 
extenuant proces de reformare a personalității. Novicele, disperat, confuz, 
aflat la limita rezistenţei tinde să urmeze din instinct experienţa veteranilor 
pentru a supravieţui. 


Trebuie remarcat faptul că remodelarea novicilor prin această metodă se 
face numai când aceştia sunt convinși de sinceritatea veteranilor. Daca 
există un dubiu cât de mic că veteranii s-ar afla în slujba autorităţilor, că 
sunt informatori sau agenţi ai Puterii, tehnica nu mai dă rezultate. Novicii se 
izolează în ei înşişi, refuză contactele cu ceilalți membri ai grupului, resping 
orice cooperare. Din acest motiv, metoda chineză nu presupune, în mod 
special, contacte cu vreun prizonier anume, nu se bazează pe infiltrarea de 
informatori sau agenţi de influență suplimentari. Grupul este tratat în 
ansamblul său, iar constrângerile sau recompensele se aplică tuturor. Orice 
contact cu vreun veteran ar trezi suspiciune si ar compromite procesul de 
îndoctrinare. Este suficient ca veteranii să-și joace rolul lor de indivizi aflaţi 
la graniţa dintre viata în penitenciar si libertate. Novicii au încredere in ei 
pentru că îi simt asemenea lor. În același timp tind să le urmeze 
comportamentul pentru că veteranii reprezintă un model de supravieţuire. 


Același lucru se constată, de pildă, în practica judiciară. Membrii bandelor 
criminale rezistă de obicei cu înverşunare interogatoriilor extenuante și 
presiunilor de tot felul venite din partea anchetatorilor. Însă atunci când un 
membru marcant al bandei este determinat să coopereze cu anchetatorii, 
exemplul său, în marea majoritate a cazurilor, îi determină şi pe ceilalți 
delincventi să facă mărturisiri complete. 


Aceeași metodă este utilizată si în anumite penitenciare, în vederea 
reeducării deţinuţilor. Eforturile autorităţilor se concentrează asupra celui 
care este privit ca lider de către ceilalți puscariasi. Atunci când acesta este 
determinat să coopereze, influenţa lui asupra grupului poate fi determinantă 
în procesul de reeducare. Metoda implică totuși riscuri serioase. Dacă 
legătura liderului de grup cu autorităţile este descoperită mult prea devreme 
de către ceilalți deţinuţi, acesta poate să cada în dizgratia grupului, să fie 


catalogat drept ,,gusa“, „ciripitor“ ş.a.m.d. Astfel întreaga strategie dă greş, 


iar susceptibilitatea deţinuţilor creşte, făcându-i mult mai greu de reeducat 
prin repetarea acestei tehnici sau chiar prin aplicarea altora. 


În spitalele de boli nervoase este cunoscut faptul că, pentru recuperarea 
pacienţilor, cea mai mare influență asupra acestora o au gardienii, 
infirmierele sau ceilalți pacienţi. Medicii psihiatri obţin, de obicei, mai 
puţine succese decât personalul auxiliar, tocmai pentru că rezistenţa internă 
a pacienţilor se amplifică instinctiv în prezența unui cadru medical cu 
autoritate. În unele spitale, psihiatrii, pentru a obţine rezultate pozitive, se 
menţin în umbră, coordonează comportamentul infirmierelor si al 
gardienilor, supraveghează discret adunările „libere“ ale bolnavilor. 


O metodă deosebit de eficientă, dar, într-un fel, si riscantă, este cea a 
„fratelui mai mare“. Foarte multe companii au renunţat la metoda tutelării 
noilor angajaţi de către persoane aflate spre vârful ierarhiei. Nou-venitii 
sunt încredințaţi celor aflaţi pe aceeași treaptă cu ei, dar vechi în meserie, 
sau celor de pe treapta imediat superioară. Aceştia au mult mai multă 
influență, astfel se creează si relaţii interpersonale mult mai stabile, care, în 
final, îi fac pe nou-veniti să devină loiali firmei. Riscul constă în faptul că 
unii dintre „frații mai mari“ pot avea propriile lor frustrări, pe care le 
inoculează novicilor, determinându-i să devină reticenti sau chiar ostili fata 
de cei din fruntea ierarhiei. În alte cazuri, „fraţii mai mari“ pot manifesta o 
loialitate ostentativă fata de companie, efectul fiind crearea aceluiași 
sentiment de reticenta. 


În sectele extremiste, schimbarea are loc în cadrul unor ritualuri extenuante, 
monotone, repetate la nesfârşit, în grup. Uneori predicile pe care sunt 
nevoiţi să le asculte noii adepţi sunt sofisticate, aproape neinteligibile, însă 
mesajul general este întotdeauna același: lumea exterioară este rea, de aceea 
unica speranță o reprezintă apartenenţa la sectă si respectarea întocmai a 
învățăturilor liderului. „Iluminarea spirituală este imposibilă pentru cei din 
exterior, deoarece ei nu cunosc «adevărul».“ Iar „adevărul“ poate fi înţeles 
numai printr-o supunere oarbă fata de îndemnurile conducătorului. „Vechile 
concepte“ trebuie abandonate pentru a elimina „răul“, gândirea raţională 
este potrivnică progresului spiritual, în consecință numai credința fără 
limite poate salva sufletul si trupul. Recrutilor li se inoculează un nou 
comportament, un nou mod de gândire, noi simtaminte în mod gradat. Ei 


sunt considerati asemenea unor nou-nascuti din punct de vedere spiritual. In 
momentul în care se observă o prea mare rezistență din partea vreunuia, 
procesul este încetinit şi, cel mai adesea, respectivul este încredinţat unui 
sectant experimentat care să-i continue îndoctrinarea. Întotdeauna, puterea 
de influență a partenerilor de grup are mai mari șanse de reuşită decât 
presiunea din partea celor situați în fruntea ierarhiei. 


De multe ori, şedinţele de îndoctrinare pot deveni obsedante, confuze, dar 
tocmai asta se doreşte. Noul adept este adus într-un gen de transă hipnotică, 
în care gândirea logică este anihilată, mărind astfel șansele de reușită ale 
procesului creării unei noi identități. În plus, dacă novicii adorm în timpul 
unor ritualuri obositoare, sentimentul de vinovăţie pe care îl încearcă 
instinctiv poate fi exploatat la maximum, pentru a-i face sa se straduiasca si 
mai mult în atingerea „iluminării spirituale“ pe calea indicată de liderul 
sectei. 


O altă tehnică de schimbare este „experienţa spirituală“. Cele mai bine 
păstrate secrete ale recrutului sunt colectate treptat, eventual prin 
intermediul noilor săi prieteni din cadrul sectei, şi transmise liderului pentru 
a fi folosite mai târziu, în revelarea unei așa-zise „experienţe spirituale“. 
Spre exemplu, noul adept a avut o prietenă care s-a sinucis. Informaţia este 
pasată conducătorului, care, la momentul potrivit, în cadrul unor ritualuri 
specifice, o face cunoscută. Recrutul, știind că nu divulgase nimănui 
secretul sau fiind convins că cel căruia i-l impartasise nu îi putea trăda 
încrederea, ajunge la concluzia că liderul i-a citit gândurile sau a comunicat 
cu divinitatea. În consecinţă el ajunge să-și ceară iertare pentru insuficienta 
preocupare de a deveni un „bun“ membru al sectei, iar încrederea lui în 
lider devine de nezdruncinat. În același timp, prin astfel de trucuri, 
conducătorul sectei capătă o aură cvasidivină. Și cum lipsa de credință în 
divinitate este cel mai mare păcat al unui sectant, dar şi originea tuturor 
relelor din lume, noua identitate a adepților va fi lipsită total de atributul 
gândirii logice. În consecință, dependenţa adepților de sectă si de liderul 
acesteia va fi totală. 


Din nou, studiile de psihologie socială axate pe analiza tehnicilor de 
manipulare din cadrul sectelor arată că totuşi cea mai puternică presiune de 
influențare a noilor membri vine din partea semenilor lor deja indoctrinati. 


Aceştia din urmă sunt absolut convinși că ştiu exact ce le lipseşte nou- 
venitilor si îi „prelucrează“ în consecinţă. Veteranii au senzaţia că ei sunt 
singurii vinovaţi în caz că recrutul nu e destul de maleabil, de aceea își 


măresc eforturile și presiunea până când obţin rezultatul dorit. 


Pentru accelerarea procesului de creare a unei noi identități, membrii 
grupului sunt împărţiţi în subgrupuri, astfel încât recrutii să se afle 
permanent în preajma si sub influența unor veterani de care să se lege si 
sufleteşte. 


Dar schimbarea nu implică doar inocularea unui sentiment de supunere 
necondiționată fata de liderul sectei sau inocularea unor precepte religioase 
cu totul noi. Pentru a fi de durată, se urmărește crearea unei veritabile 
„mitologii“ a grupului. Adepții ajung, treptat, să-și mărturisească între ei 
„vechile păcate“, să răspândească poveştile de succes ale sectei sau 
istorisirile cu aură mistică avându-l în centru pe lider, să perceapă noua 
viata din cadrul grupului ca fiind singura posibilă pentru ei. Se naşte astfel 
un simţ al comunităţii, iar dependenţa sectantilor de grup este definitivă. 
Amenintati cu părăsirea sectei sau cu dezintegrarea acesteia, ei vor alege 
sinuciderea, așa cum s-a întâmplat în Guyana. 


Trebuie adăugată şi observaţia că, pentru reuşita schimbării, o importanță 
aparte o are mediul (fizic, dacă putem să-i spunem aşa) în care se află 
recrutul. După cum s-a văzut, izolarea este absolut necesară. Cele mai 
eficiente procese de schimbare au loc în închisori, spitale, internate, cazărmi 
etc. Liderii sectelor extremiste isi duc întotdeauna adepţii în locuri izolate, 
departe de lumea înconjurătoare, unde orice contact cu exteriorul este 
anihilat. Aşezarea sectei este ridicată din temelii, într-un loc virgin, la fel 
cum noua identitate a adeptului este reconstruită total, pe spaţiul liber 
obținut prin distrugerea vechii personalități. 


Având în vedere tehnicile de schimbare a identităţii în sectele religioase sau 
în diferite instituţii, se pot face și alte numeroase paralele cu manipularea 
din sistemele sociale totalitare. Ideologia comunistă, spre exemplu, urmărea 
formarea „omului nou“. Procesul de schimbare includea izolarea între 
granițele ţării, distrugerea a tot ceea ce amintea de trecut, reinventarea 
istoriei, exacerbarea cultului personalităţii, deposedarea cetățeanului de tot 
ceea ce i-ar fi oferit un anume grad de intimitate şi cufundarea lui în 


anonimatul unei mase de manevră uniforme, includerea lui în tot felul de 
grupuri de îndoctrinare încă de la cea mai fragedă vârstă ş.a.m.d. 


Eșecul sistemelor totalitare, mai ales al celor de sorginte comunistă, s-a 
datorat, într-o anume măsură, şi numărului foarte mare de indivizi a căror 
mentalitate trebuia schimbată. Procesul are șanse de reușită cu atât mai 
mari, cu cât grupul este mai restrâns. Și totuși nu aceasta este cauza 
principală a eșecului, ci supralicitarea. Într-un capitol anterior spuneam că 
una dintre cele mai recente concluzii ale cercetătorilor în psihologie socială 
este aceea că presiunea manipulatorului asupra individului nu trebuie să 
depășească un anume prag. Depasirea pragului echivalează cu declanşarea 
unui intens sentiment de frustrare. Acesta va fi păstrat în interiorul 
individului, va fi ascuns de frica de represalii, însă, mai devreme sau mai 
târziu, va izbucni cu efecte incontrolabile. 


Pentru reuşita totală a manipulării, individul trebuie să rămână cu iluzia că 
el a ales schimbarea, nu că i-ar fi fost impusă. Nu trebuie să uităm cât de 
preocupat era Goebbels ca programele lui de propagandă să nu depășească 
limita peste care populaţia ar fi fost plictisită şi ar fi închis butonul 
radioului. Spre deosebire de el, activiștii lui Ceausescu au exagerat enorm 
manifestările de venerare a „cârmaciului“, iar efectul a fost exact invers 
celui preconizat. 


Se cuvine aici o digresiune cu privire la diferența fundamentală dintre 
socialismul de sorginte moscovită si socialismul democratic. Pentru cei care 
au trăit (şi au suferit) într-un sistem socialist totalitar, pare de-a dreptul 
bizară aderenţa pe care o au ideile socialiste în democratiile veritabile, si 
chiar în rândurile unei mari parti a intelectualitatii occidentale. Această 
percepţie are la bază confuzia intenționată pe care propaganda comunistă a 
creat-o printr-un vast sistem de dezinformare și manipulare a opiniei 
publice interne si internationale. S-a încercat inocularea ideii că socialismul 
este același, indiferent de căile prin care este promovat. Mai mult, chiar și 
astăzi, când sistemele totalitare s-au prăbușit, nostalgicii comuniști, în 
intenţia de a convinge cetăţenii că doctrina în numele căreia au militat era 
„corectă“, iau Suedia ca exemplu de ţară în care principiile socialiste (în 
special în ceea ce priveşte redistribuirea venitului) au avut câștig de cauză. 
Or, tocmai aici se află deosebirea esenţială. 


In democratiile autentice, cetăţeanul este liber să opteze pentru socialism, la 
fel ca pentru orice alta ideologie. De asemenea, el este liber sd renunte la 
respectiva doctrină atunci când nu mai este convins de eficienţa ei. In 
sistemele socialiste totalitare, cetăţeanul este forțat să se supună preceptelor 
ideologice impuse „de la Centru“, fără a avea nici o altă variantă. Mai mult, 
nesupunerea echivalează cu pedepse adesea insuportabile. Standardul înalt 
de viaţă atins în Suedia se datorează tocmai sistemului democratic de acolo. 
Dezastrul din ţările est-europene a fost provocat tocmai de sistemul 
totalitar. Aderenta pe care o au principiile socialiste în democratiile 
autentice se datorează faptului că adepţii lor cred sincer în ele. Prăbuşirea 
„lagărului socialist“ a fost posibilă pentru că oamenii nu au mai crezut în 
ideologia socialistă, poate şi pentru că au fost forțați s-o facă decenii în sir. 


Trebuie remarcat faptul că succesele regimurilor socialiste s-au înregistrat 
în prima perioadă a acestora, atunci când oamenii încă trăiau cu iluzia că 
socialismul este opţiunea lor firească. În acea vreme, era absolut real 
entuziasmul celor care, spre exemplu, în România, au construit, prin muncă 
voluntară, liniile ferate Bumbesti-Livezeni, Salva-Vişeu sau alte numeroase 
obiective. Pentru că acei oameni, atunci, credeau sincer în „zorii unei ere 
noi“. Dar pe măsură ce regimul a devenit tot mai apăsător, iar nivelul de trai 
tot mai scăzut, ei au încetat să mai creadă. Astfel, câteva decenii mai târziu, 
regimurile socialiste s-au prăbușit din interior, tocmai pentru că marea 
majoritate a populaţiei simţea nevoia unei altemative. 


Si totuşi, poate că o anume confuzie persistă. Sunt tot mai multi cei care 
susțin că principiile socialiste contează la urma urmei, nu căile prin care au 
fost promovate acestea, iar dacă s-au înregistrat eşecuri, a fost din cauza 
unor conducători incapabili, nu a sistemului în sine. Argumentatia poate 
părea logică, dar ea eludează complexitatea fenomenului. 


Sistemul socialist de sorginte moscovită punea doctrina pe primul plan. 
Omul trebuia să se supună acesteia fără crâcnire. Situația în ţările 
occidentale este total diferită, pentru că, acolo, ideologia socialistă este doar 
o parte a unui sistem democratic, în care omul se află pe primul plan, iar 
sistemul trebuie să se adapteze pentru a pune în valoare personalitatea si 
calităţile fiecărui cetăţean, indiferent de opţiunea lui politică. 


În ţările est-europene, nivelul de trai tot mai scăzut era motivat de 
oficialități prin necesitatea existenței unor „generaţii de sacrificiu“ care să 
facă posibil acel „viitor luminos“, tot mai Îndepărtat. Oamenii nu trăiau în 
prezent, ci doar sufereau, singura lor speranţă fiind ca urmașii se vor 
bucura, poate, de viață. În democratiile veritabile, oamenii trăiesc in 
prezent, se bucură de viaţă si se îngrijesc în mod normal de generaţiile 
viitoare. 


În esență, deosebirea dintre socialismul de sorginte moscovită şi cel 
democratic este deosebirea dintre totalitarism şi democrație. Principiile 
socialiste ajunseseră, în Est, doar învelișul doctrinar menit să instituie un 
regim autoritar, în care nu era admisă nesupunerea, mai ales față de 
conducător. De aceea si metodele de instaurare si de menţinere a unui astfel 
de sistem erau foarte asemănătoare cu cele utilizate în alte regimuri 
totalitare (de exemplu, în cel nazist). Ideologia, principiile ,,inaltatoare“ în 
numele cărora guvernau liderii comunişti ajunseseră simple idei abstracte, 
menite să justifice represiunea. Ceea ce îi interesa pe conducători era doar 
menținerea unei puteri absolute asupra oamenilor, în numele căreia să-și 
aroge privilegii nemasurate. Ei erau primii care încălcau principiile pe care 
le propovăduiau. De aceea sistemele socialiste totalitare ajunseseră să nu 
mai aibă nimic comun cu socialismul autentic. Ele erau pur si simplu 
sisteme totalitare, perfect asemănătoare celor pornite de la o doctrină de 
dreapta, spre exemplu. Întotdeauna, extremele se ating. Acesta este și 
motivul pentru care curentul socialist din societățile democratice, 
concretizat şi în Internaționala socialistă, refuză să se asocieze cu partide 
socialiste de sorginte moscovită sau asemănătoare lor. Pentru că astfel de 
partide nu urmăresc promovarea doctrinei socialiste (asa cum declară), ci 
sunt doar instrumentele prin care se încearcă promovarea unui sistem 
totalitar. 


Socialismul a fost, este si va rămâne o ideologie cu o mare putere de 
fascinatie asupra oamenilor. Însă promovarea principiilor sale este posibilă 
numai în cadrul unui sistem democratic. Doar într-un asemenea sistem, în 
care oamenii sunt liberi să aleagă, aderenţa sinceră la doctrina socialistă are 
șanse de reușită. În plus, orice abatere de la principii este imediat 
sanctionata de celelalte partide, iar pericolul alunecării spre totalitarism (si 


spre toate consecintele nefaste ale acestuia) este cu atat mai mic, cu cat 
sistemul democratic este mai puternic. 


In fond, in democratiile avansate spre care se tinde, mai ales in cele 
participative, confruntarile ideologice pierd foarte mult din intensitate. 
Cetăţeanul nu mai este interesat de doctrina în sine, ci de ceea ce îi oferă 
promotorii ei în sensul bunăstării personale imediate. Încrâncenările, 
zvârcolirile, confruntările violente au loc doar acolo unde sistemul 
democratic este abia în formare. Variantele hibride, precum „democraţia cu 
un despot luminat“, au avut uneori efecte benefice doar în democratiile 
fragile, pe o perioadă limitată. Prelungirea unei astfel de perioade duce 
inevitabil la alunecarea spre totalitarism, în momentul in care „despoţii“ 
încep să prindă gustul puterii nelimitate. 


Reinghetarea 


Reinghetarea este cea de-a treia si ultima etapa a procesului de creare a unei 
noi identitati. Dupa ce i-a fost distrusa vechea personalitate si a fost supus 
indoctrinarii, individului i se cimenteaza noua identitate, pentru a nu exista 
posibilitatea să revină la vechile obiceiuri, sentimente sau mod de gândire, o 
dată ieșit de sub presiunea manipulatorilor săi. O mare parte dintre tehnicile 
descrise la primele două etape sunt folosite în continuare. 


Neglijarea reinghetdrii poate duce la eșecul întregului proces. Statisticile 
arată că, în ciuda programelor de reeducare din unele penitenciare, foarte 
multi deţinuţi, o dată eliberaţi, recidiveaza. Din prima zi de libertate, ei se 
întorc la vechii prieteni, în mediul social cu care sunt obișnuiți si îşi reiau 
îndeletnicirile ilegale. Un lucru asemănător se întâmplă cu foştii pacienţi ai 
spitalelor de boli nervoase, o dată reveniti la situaţia familială sau socială ce 
le-a produs căderea psihică. Si în cazul acestora, lipsa unui suport social 
ulterior zadarniceste programele de resocializare cărora le-au fost supuși în 
perioada internării. 


În domeniul educaţiei, se ştie deja că „repetiţia este mama învăţăturii“. Însă 
principiul nu se aplică numai acumulării de cunoștințe. Sistemul 
educational, după cum am spus deja, are și menirea de a crea elevului 
anumite deprinderi, un sistem de gândire specific, o scară de valori prin 


prisma căreia acesta va evalua ceea ce îi oferă societatea, noii prieteni si 
colegi de muncă etc. Integrarea proaspătului absolvent într-un mediu total 
diferit de cel cu care fusese obișnuit în timpul studiilor poate anihila efectul 
perioadei de educaţie, cu consecinţe adesea negative. 


De asemenea membrii unor secte religioase, atunci când le părăsesc, revin 
treptat la vechile deprinderi, sub presiunea noului mediu social. 


Pentru ca procesul de creare a noii identități să nu se termine cu un eșec, 
perioada de reinghetare este riguros urmărită. Individului i se impune, în 
primul rând, să-şi blameze trecutul, să-și facă autocritica, să se confeseze 
îndrumătorilor sau parte-nerilor săi. El trebuie să se simtă permanent 
vinovat de faptele, gândurile şi sentimentele pe care le-a încercat înaintea 
schimbării. În lagărele de reeducare sau în cultele extremiste, individul este 
obligat să-și neglijeze aptitudinile specifice, să-și renege familia si foştii 
prieteni sau colegi, să-şi reprime dorinţele fireşti sau interesele personale si 
să se preocupe doar de ceea ce i se spune că este „permis“, „corect“ ori 
„înălţător“. De cele mai multe ori, ca si în etapele precedente, novicele este 
dat spre tutelare unui veteran. Astfel, se ating doua obiective. Novicele va 
avea permanent un model de comportament la care sa se raporteze si spre 
care să tindă, iar veteranul isi va găsi confirmarea credinţei sale în respectul 
pe care i-l va arăta invatacelul. 


Noua pereche sau, după caz, noul grup va forma în acest fel o „familie 
adevărată“. Celelalte legături de sânge vor fi privite doar ca o demodată 
familie „biologică“, neavând nimic comun cu spiritul. Jim Jones, liderul 
sectei Templul poporului, ai cărei membri au comis acea halucinantă 
sinucidere colectivă în Guyana, le-a impus adepților săi să i se adreseze cu 


xec 


formula de „tată“. Comuniștii ruşi îl denumeau pe Stalin „tutucul“. 


Pentru a impulsiona cimentarea noii identități, individului i se dă, uneori, un 
nou nume, i se impun un nou stil de îmbrăcăminte, o nouă tunsoare, noi 
formule de adresare, un nou limbaj, toate acestea specifice grupului și 
neavând nici o legătură cu perioada anterioară din viaţa lui. În sistemele 
totalitare, am discutat deja, se ajunge până la impunerea unui nou tip de 
locuinţă, a unui nou sistem educaţional, a unui nou regim alimentar ș.a.m.d. 


În scopul ruperii tuturor legăturilor tradiţionale ale individului, acesta este 
forţat să locuiască într-un mediu cu totul nou și cât mai lipsit de intimitate. 
Liderii marilor sisteme totalitare au iniţiat deportările în masă. Întregi 
grupuri etnice au fost determinate, prin forță în marea majoritate a cazurilor, 
să-și părăsească teritoriile natale și să se stabilească la sute și mii de 
kilometri distanţă, în locurile de baştină ale altor popoare. Conflictele 
sângeroase interetnice, înregistrate mai ales în ultimii ani în numeroase 
zone ale globului (în fosta Uniune Sovietică, în fosta Iugoslavie etc.) sunt 
urmarea nefastă a unor astfel de acţiuni, desfășurate cu decenii în urmă. 
Mutarea într-un mediu total nou face mult mai facilă subordonarea 
indivizilor fata de autorităţi. Lipsiti de suportul social si moral cu care erau 
obișnuiți, oamenii se vor supune noilor conducători, ca urmare a unui 
elementar instinct de conservare. 


O altă metodă eficientă de reinghetare este transformarea adeptului în 
propovăduitor. Repetând mereu aceleași idei, în eforturile de a cuceri noi 
adepţi, individul va ajunge să creadă nestrămutat în ele, chiar și după ieşirea 
de sub influenţa directă a manipulatorilor. În acest fel, victima va deveni la 
rândul său manipulator, iar sistemul distructiv se va perpetua la nesfârșit. 


Sindromul Vietnam și nomenklaturistii nostalgiei 


Atunci când acest model în trei trepte, universal valabil, este aplicat în mod 
riguros, el poate avea efecte tragice asupra individului, dacă acesta ajunge 
în situaţii sociale cu totul noi, incompatibile cu identitatea ce i-a fost impusă 
de artizanii manipulării. 


In cazul adepților lui Jim Jones, aceștia au ales sinuciderea colectivă atunci 
când au fost ameninţaţi cu reîntoarcerea la viata din afara sectei. 


O situaţie dramatică se întâlnește si în cazul unor veterani de război. 
„Sindromul Vietnam“, spre exemplu, a fost cauzat tocmai de hiatusul dintre 
perioada „cazonă“ a individului, perioadă în care acestuia i s-a inoculat o 
nouă identitate, cea de războinic în apărarea unei cauze juste, și mediul 
social în care el a revenit. Aflat din nou în mijlocul celor apropiaţi, 
veteranul nu a mai beneficiat de suportul social avut în cadrul armatei. 
Dimpotrivă, el a văzut că majoritatea celor din jur califică faptele sale de 
vitejie drept crime murdare, că întregul război era considerat inutil si 


dăunător pentru naţiune. În lipsa unor programe riguroase de readaptare la 
noile realități sociale, efectele fenomenului de disonanta cognitivă au fost 
devastatoare pentru majoritatea foştilor combatanți. Unii nu au mai putut 
suporta si s-au sinucis, iar multi alţii au rămas să trăiască la periferia 
societăţii, cel mai adesea în izolare sau căutând compania foştilor camarazi 
de arme pentru a da frâu liber nostalgiei după vremurile de război. 


O situaţie asemănătoare s-a înregistrat după căderea regimurilor totalitare. 
Unii dintre acei lideri naziști care au crezut sincer în Hitler s-au sinucis 
imediat după moartea acestuia. Goebbels, de comun acord cu soţia sa, şi-a 
otrăvit cei șase copii, a asistat la sinuciderea consoartei, apoi și-a pus şi el 
capăt zilelor. 


În ţările foste comuniste, cele mai mari probleme de readaptare le au foştii 
activişti si propagandisti de partid. În perioada ce a urmat executării lui 
Ceausescu, unii dintre colaboratorii lui fideli s-au sinucis, iar alții au ajuns 
în stări de depresie accentuată. Mulţi însă, chiar foarte mulţi, au intrat în 
scena politică și continuă promovarea aceleiași ideologii, sub o formă sau 
alta, sub sigla unui partid sau a altuia. Pentru ei, renunţarea la vechea 
doctrină, pe care au propovăduit-o decenii în şir, ar echivala cu sinuciderea 
morală sau chiar fizică. Fenomenul disonantei cognitive este atât de 
puternic în cazul lor, încât nu mai pot fi recuperati pentru societate, mai ales 
în lipsa oricărui program de reeducare și reintegrare socială. Din păcate, 
după prăbușirea regimului ceaușist, ei au ajuns să conducă România, în 
numele unor principii democratice fata de care li s-a inoculat, decenii la 
rând, o repulsie instinctivă. 


Imediat după revoluţie, un analist politic provenit din vechea nomenclatură 
lansa ideea că românilor le vor fi necesare cel puţin două decenii pentru a-si 
schimba mentalitatea. Experienţa primilor şase ani de după revoluţie a 
dovedit că tocmai cetăţenii de rând au fost primii care au acceptat noul 
sistem democratic şi regulile economiei de piață. Cei de la tard, unde 
tradiţiile şi legăturile interumane au fost mai puţin alterate, s-au adaptat 
rapid, de îndată ce le-a fost redat dreptul de proprietate. Ceva mai greu a 
reacţionat clasa muncitoare, alcătuită în mare parte din oameni care şi-au 
rupt legăturile sociale şi s-au mutat în diferite centre industriale pentru a 
începe un mod nou de viaţă, conform cu „standardele socialiste“. Însă şi 


această categorie, dupa ce a experimentat pe propria sa piele 
„originalitatea“ tranzitiei româneşti, s-a adaptat, mai mult datorită 
instinctului de supravieţuire, noii identități de cetăţeni trăitori într-un sistem 
democratic. Ceea ce înseamnă ca marea manipulare inițiată de 
propovăduitorii totalitarismului a luat sfârșit. S-a intrat astfel în perioada 
manipulărilor medii, prin care cei care deţin puterea încearcă să se menţină 
la conducere prin orice mijloace. 


Rămâne de văzut cât va dura şi această etapă... 


Manipularea neurolingvistica 
Interpretarea limbajului verbal si nonverbal 


In 1979, programul neurolingvistic începea să suscite interesul publicului. 
Iniţiatorii lui, psihologul Richard Bandler și lingvistul John Grinder, 
susțineau că pot pătrunde în mintea oricărei persoane și îi pot influenţa 
modul de gândire si de acţiune numai cu ajutorul câtorva metode originale 
de interpretare a limbajului și a gesturilor. 


La început, afirmaţiile celor doi cercetători au fost privite cu suspiciune, 
însă, după câteva demonstraţii, tulburătoarele perspective oferite de 
programul neurolingvistic au provocat deopotrivă entuziasm și spaimă. 
Datorită simplităţii lor, metodele descoperite de Grinder şi Bandler sunt la 
îndemâna oricui, după un minim exerciţiu, dar, în același timp, puse în 
slujba unor minţi malefice, ele pot deveni instrumente foarte periculoase de 
manipulare și control social. 


La începutul anilor şaptezeci, John Grinder avea deja o reputaţie solidă în 
domeniul lingvisticii si activa ca profesor la Universitatea California din 
Santa Cruz. La rândul sau, Richard Bandler era o somitate în domeniul 
psihiatriei. Cei doi au inceput in Santa Cruz o cercetare din care, mai tarziu, 
s-a dezvoltat programul neurolingvistic. Studiile se axau pe analizarea 
comportamentului unor foarte buni medici psihiatri, cu intentia de a 
descoperi ce anume îi făcea pe aceştia sa aibă succes în vindecarea 
bolnavilor. Mai precis, cum reușeau să comunice cu pacienţii, să și-i 
apropie şi să-i influenţeze în sensul reintegrării în societate. 


Grinder si Bandler au asistat la sute de ședințe de psihoterapie si au analizat 
în amănunt alte sute de înregistrări video. Treptat, din observarea 
amănunţită a nenumăratelor întâlniri doctor-pacient, au început să identifice 
şi să sistematizeze principalele „structuri neurolingvistice“ (cum le-au 
denumit ei) ale procesului de comunicare interumană. În urma cercetărilor 
au ajuns la concluzia că o mare parte din tulburările psihice, de la traumele 
din copilărie până la fobiile adulților, isi pot avea cauzele în deficienţe de 
limbaj si în lacune de comunicare. 


Dar curiozitatea celor doi nu s-a limitat numai la studiul limbajului. In 
dorinţa de a descoperi noi căi de înţelegere a minţii omului, Grinder si cu 
Bandler au plecat în Arizona, la Phoenix, pentru a studia metodele 
celebrului psihiatru Milton Erickson. Acesta își petrecuse mai mult de o 
jumătate de secol pentru a dezvolta un stil propriu de hipnoză, numit 
„inducţie indirectă“, prin care aducea subiecţii în stare de transă făcând apel 
la amintirile şi experienţele acestora, ori punându-i să-și concentreze atenţia 
pe diferite imagini mentale. 


După analiza unor nenumărate ore de hipnotism, cei doi au reuşit să 
descifreze secretele lui Erickson: modul de a vorbi, strategiile de variaţie a 
tonului vocii, adaptarea la ritmul de respiraţie al subiecţilor ș.am.d. Apoi au 
făcut legătura între cercetările lor iniţiale și noile studii, pentru a cuprinde 
întreaga complexitate a procesului de comunicare interumană, atât verbală, 
cât şi non-verbală. 


Astfel au descoperit că un practician foarte bine antrenat poate influenţa 
decisiv comportamentul, emoţiile si gândirea interlocutorilor săi printr-o 
serie întreagă de metode, cum ar fi: copierea gesticii celuilalt, reglarea 
respirației, modificarea subtilă a limbajului, a mimicii ori a intonatiei, 
utilizarea unor „ancore“ pentru a focaliza atenţia celuilalt în sensul dorit 
ş.a.m.d. 


»Vizuali“, „auditivi“ şi „senzitivi“ 


Punând cap la cap toate rezultatele muncii lor, Grinder și Bandler au pus la 
punct o teorie conform căreia fiecare individ ia contact cu lumea exterioară 
prin trei modalităţi primare de percepţie: vizuală, auditivă şi senzitivă. Însă 
în cazul fiecărui om, numai una dintre aceste modalităţi de percepţie este 
predominantă. 


Persoanele „vizuale“ isi amintesc cu plăcere de peisajele frumoase admirate 
cândva, în călătorii, de casa copilăriei, de infatisarile picturale ale bunicilor 
etc. 


Persoanele „auditive“ sunt atente la fiece zgomot. Unele sunete le pot 
destepta amintiri dragi sau, dimpotrivă, dureroase. Oamenii la care aceasta 
modalitate de percepţie este predominantă își amintesc ușor de cântecele 


auzite cu multi ani in urma, de vocea calda a mamei, de zgomotele casei 
S.a.m.d. 


Persoanele „senzitive“ percep lumea ca pe un paienjenis de emoţii, gusturi, 
mirosuri, atingeri. Ele ştiu să aprecieze confortul unui fotoliu sau căldura 
focului din soba, isi amintesc cum mirosea casa a cozonac în zilele de 
Crăciun ale copilăriei și reacționează imediat la parfumul sau la atingerea 
persoanei iubite. 


Pentru a afla din ce categorie face parte un eventual interlocutor, nu este 
nevoie ca el să fie supus unui interogatoriu, ci doar să fie observat cu foarte 
mare atenţie. 


„Vizualii“ se exprimă, de obicei, în termeni ce implică simţul vederii: "Vezi 
care-i diferenta?...“, „Altă dată să te uiţi mai bine când faci lucrul dsta...“, 
„E posibil să fie asa, mai vedem... “, „Uite la ce m-am gândit...“ 


„Auditivii“ folosesc, de regulă, expresii specifice modului lor de percepţie: 
„Ascultă la ce m-am gândit...“, „Ai mai auzit ceva de el?...“, „Explică-i 
tare si răspicat despre ce este vorba...“, „Îmi pocnesc tâmplele de 
oboseală...“ 


„Senzitivii“, la rândul lor, utilizează mai des termeni implicând emoţii si 
senzații tactile, olfactive ori gustative: „Ai prins ideea?...“, „Mă simt bine 
cu ei...“, „E otipă acrd...“, „Nu-mi miroase a bine...“ 


Bandler si Grinder au mers mai departe si au susținut că fiecare tip de 
persoană este caracterizat, pe lângă limbaj, de mișcările ochilor și de ritmul 
respirației. În cursul contactelor interumane, „vizualii“ obișnuiesc sa 
privească în sus și să respire abia perceptibil. „Auditivii“ pot fi recunoscuţi 
după mișcările ochilor într-o parte si în alta si după respirația normală. 
„Senzitivii“ aruncă dese priviri în dreapta-jos şi respiră adânc. 


Având în vedere aceste informaţii, practicianul poate afla căreia dintre cele 
trei categorii îi aparţine interlocutorul său. Știind acest lucru, el se poate 
adapta insesizabil modului în care celălalt vorbeşte, respira si priveşte. 
Astfel se creează o legătură subtilă între practician și interlocutor, legătură 
datorită căreia practicianul dobândește încrederea celuilalt și apoi, treptat, îi 


poate influenta gandirea, comportamentul si chiar deciziile. Psihologii care 
au experimentat aceste metode in tratarea bolnavilor psihic au observat ca 
ele le faciliteaza enorm comunicarea cu pacientul si grabesc considerabil 
rezultatele pozitive ale terapiei. 


Dupa ce au pus noile lor metode la dispozitia medicilor psihiatri, Grinder si 
Bandler le-au adaptat si pentru uzul avocaţilor, oamenilor de afaceri, 
agenţilor de publicitate, politicienilor, militarilor s.a.m.d. În fiecare caz, 
strategiile de „comunicare eficientă“ se bazează pe variante ale tehnicilor de 
hipnoză subtilă, dezvoltate și utilizate de Erickson. 


lată, spre exemplu, foarte pe scurt, cum ar decurge dialogul între agentul de 
vânzări al unei companii de tehnică de calcul, iniţiat în tehnicile de 
influențare neurolingvistica, si un potential client angrosist, pe care îl 
vizitează pentru a-i oferi produsele firmei ce-o reprezintă: 


Agentul de vânzări (AV): Bună dimineața, domnule Petrescu. Sunt George 
Alexandru, agent de vânzări la Delta Electronics. 


Clientul potenţial (CP): Da, îmi amintesc că am vorbit cu dumneavoastră la 
telefon. (După ce îi strânge mâna, se așează înapoi în fotoliu, se reazemă de 
spătar si îşi pune piciorul stâng peste cel drept). 


AV: (se așează și el în fotoliul din faţa biroului; imită insesizabil tonalitatea 
vocii si felul de a sta ale celuilalt) Am înțeles că vânzările de computere 
ZKM vă merg foarte bine... 


CP: (zâmbeşte satisfăcut) Da, cererea este încă mare. Suntem mulţumiţi de 
ele. 


AV: (testează stabilirea contactului subtil, modificându-și treptat poziţia; 
celălalt îl imită fără să-și dea seama, deci contactul a fost stabilit) Ce anume 
v-a determinat să cumpăraţi produsele concurenţilor noștri? 


CP: (privirile îi rămân spre dreapta-jos, dezvăluindu-i modul de percepție 
„senzitiv") Păi, am simţit (expresie senzitivă) că era cea mai bună afacere 
la vremea respectivă si de aceea am semnat contractul cu ei. (agentul de 
vânzări „ancorează“ subtil fraza privind semnarea contractului, rostită de 


celalalt, cu o ridicare a sprancenelor si cu un anume gest al mainii) Mi-am 
imaginat ce frumos vor arăta {expresii vizuale) ZKM-urile în noile noastre 
broșuri publicitare si m-am gândit că după asocierea asta se va auzi de noi 
{expresie auditivă). M-a prins asa de mult ideea asta (expresie senzitiva}, 
că ardeam de nerăbdare (expresie senzitivă) să mă întorc și să-i pun pe 
oamenii mei la treabă (din nou, AV „ancorează“ fraza celuilalt, privind 
decizia luată în trecut, cu o ridicare din sprâncene si cu același gest al 
mâinii). Cam asta s-a întâmplat atunci si simt (expresie senzitivă) că nu m- 
am înșelat. 


AV: (deschide servieta și începe prezentarea ofertei sale): Tastatura noilor 
noastre modele este mult mai confortabilă. O simplă atingere a tastelor este 
suficientă pentru a le activa, de aceea perioada de garanţie oferită de noi 
este de trei ori mai mare decât a concurenţei. În calculator, modulele sunt 
ușoare și simplu de înlocuit. Sunt sigur că simtiti diferența între 
caracteristicile calculatoarelor noastre si cele pe care le comercializati. La 
fel, sunt sigur că si cumpărătorii vor simţi imediat avantajele oferite de 
firma noastră... (în timp ce vorbeşte, agentul imită tonalitatea si gesturile 
cu care angrosistul și-a descris strategia cu câteva momente mai înainte; de 
asemenea el aruncă „ancora“, pentru a-l determina pe celălalt să semneze 
contractul, ridicând sprâncenele și gesticulând din mână)... 


Într-una dintre cărţile lor, adresată de această dată avocaţilor sau celor care 
au contact cu justiția, Grinder și Bandler descriu unele tehnici de 
manipulare a judecătorilor în instanţă. Spre exemplu, „ancorele“ acoperite 
şi comunicarea non-verbală pot fi deosebit de eficiente în asemenea cazuri. 
lată un exemplu de manipulare: 


Un practicant al sistemelor de influențare neurolingvistică își însoţeşte 
prietenul la tribunal, unde acesta urmează a fi judecat. La un moment dat, în 
timpul desfășurării procesului, judecătorul este amuzat de o replică a unui 
martor şi izbucnește în râs. Imediat practicianul aruncă „ancora“: tuseste 
într-un anume fel, isi drege vocea sau strănută discret, astfel încât să nu 
distragă atenția, dar să fie totuși auzit de judecător. Apoi el urmărește 
fiecare moment de relaxare al judecătorului si repetă sunetul, pentru a întări 
legătura stabilită prin respectiva „ancoră“. De asemenea, participa si la alte 
procese, aruncând „ancora“ de fiecare dată când judecătorul zâmbeşte, dar 


în asa fel încât să nu iasă în evidenţă. Apoi, în timpul judecării prietenului 
său, aruncă „ancora“ cât mai des posibil, dar fără a distrage atenţia. 
Legătura subtilă creată în acest mod între „ancoră“ şi comportamentul 
judecătorului îl va face pe acesta să se relaxeze atunci când se va adresa 
inculpatului și chiar sa aibă o atitudine favorabilă fata de acesta. Grinder si 
Bandlersustin că, aplicată de practicanți experimentați, metoda are șanse de 
reușită în majoritatea cazurilor. 


Frenezia NLP si acuzaţiile de imoralitate 


Între 1975 şi 1980, cei doi autori au condus numeroase cursuri de instruire 
în arta influentarii pe căi neurolingvistice. În Statele Unite, Canada si 
Europa audiența lor a început să fie tot mai mare. Medici, avocaţi, oameni 
de afaceri, vânzători au trecut cu miile pe la cursurile lor. În ciuda 
succesului, după câţiva ani, Grinder și Bandler au hotărât să se despartă. 
Bandler s-a orientat spre continuarea studiilor în domeniul terapiei 
psihologice, în timp ce Grinder a ales calea afacerilor. 


În primăvara anului 1982, chiar si în armata Statelor Unite, într-o unitate 
din Pennsylvania, a fost inițiat un curs de învăţare a metodelor 
neurolingvistice, însă episodul nu s-a mai repetat poate și din cauza 
protestelor tot mai energice venite din partea celor care considerau 
respectivele metode imorale. 


Bandler si Grinder au instruit peste cincizeci si cinci de mii de oameni şi au 
scris mai mult de o duzină de cărţi despre tehnicile descoperite de ei, dar nu 
au publicat niciodată vreun studiu ştiinţific avându-le ca subiect. Asta si 
pentru că lumea științifică a privit cu suspiciune cercetările celor doi. Mai 
mult, contestatarii lor afirmă că rezultatele pozitive sunt mult exagerate. 


Si totuși, comunicarea neurolingvistică ar putea fi cea mai tulburătoare 
descoperire din domeniul psihologiei din ultimele trei decenii. Însă Grinder 
şi Bandler au omis s-o fundamenteze riguros, din punct de vedere științific, 
fiind mult prea preocupaţi de avantajele comercializării aplicaţiilor ei. În 
același timp se amplifică discuţiile referitoare la consecinţele sociale ale 
metodelor si la responsabilitatea autorilor în acest sens. Este foarte 
important ca astfel de instrumente de manipulare subtilă să nu ajungă arme 
de temut în mâinile vreunei elite atotputernice... 


Mesajele subliminale si alte manipulari subtile 


Desi nu are legătură cu metodele de comunicare neurolingvistica, vom face, 
în cele ce urmează, o scurtă trecere în revistă a unui alt tip de manipulare 
subtilă, anume a celei axate pe mesajele subliminale. 


Cu aproape patru decenii în urmă, James Vicary, patronul unei firme 
comerciale din New Jersey, l-a convins pe proprietarul unui cinematograf să 
încerce o nouă metodă pentru impulsionarea vânzărilor de Coca-Cola si de 
floricele de porumb, consumate în mod curent de spectatorii din sală. În 
timpul proiecției, pe ecran apăreau flash-uri inobservabile în mod conştient, 
dar reținute de subconstientul spectatorilor, cu două tipuri de mesaje: Beti 
Coca-Cola si: Mâncaţi floricele de porumb. În urma experimentului, Vicary 
a declarat că vânzările la băuturile nealcoolice au crescut cu optsprezece 
procente, iar cele la floricele de porumb, cu cincizeci si opt de procente. 
Afirmațiile lui au declanşat un adevărat scandal. Unele ziare i-au prezentat 
iniţiativa ca pe descoperirea secolului, altele l-au acuzat de manipulare 
marsava a spectatorilor, iar Comisia Federală a Comunicaţiilor a interzis 
difuzarea unor astfel de mesaje subliminale la radio sau la televiziune. 


Și totuși, experimentele ulterioare nu au confirmat eficienţa acestui gen de 
manipulare. A fost cercetat şi efectul mesajelor subliminale auditive, dar tot 
fără rezultate semnificative. Însă cu toate contestările lumii ştiinţifice, 
numai vânzarea casetelor audio cu efecte de „slăbire“, de ,,cdstigare a 
respectului de sine“, de „renunțare la fumat“, de „îmbunătăţire a memoriei“ 
sau chiar de „perfecţionare a îndemânării la jocul de golf a înregistrat 
câștiguri de peste cincizeci de milioane de dolari numai în 1990. 


În privinţa efectului pe care îl au mesajele subliminale auditive, psihologul 
Anthony Greenwald a efectuat, în 1991, un experiment simplu, dar 
edificator. El a convocat două grupuri de subiecţi. Cei din primul grup 
doreau să-și îmbunătățească memoria, în timp ce componenţii celui de-al 
doilea erau interesaţi în ridicarea nivelului de respect fata de propria lor 
persoană. Ambele grupuri au fost puse să asculte casete cu mesaje 
subliminale. În secret însă, Greenwald a schimbat benzile între ele. La 
sfârşitul experimentului, fiecare subiect a fost rugat să aprecieze efectul pe 
care l-au avut şedinţele de ascultare asupra propriilor lor aşteptări. Absolut 
toți au declarat că simt progrese semnificative. Evident, deşi experimentul a 


dovedit fara umbra de indoiala ca efectul mesajelor subliminale este minim 
sau chiar nul, progresele semnalate de subiecti s-au datorat, atunci cand 
intr-adevar au existat si nu au fost o simpla iluzie, autosugestiei. 


Si totusi, conform rezultatelor unui alt tip de studii, mesajele subliminale 
pot avea efect. Dar si în acest caz, efectul este departe de așteptări si de 
miraculoasele progrese promise de reclamele destinate să vândă casetele 
audio si video de gen. 


In 1982, John Bargh si Paulo Pietromonaco au invitat două grupuri de 
subiecţi să vizioneze un filmuleţ de desene animate „neutru“, în care 
Donald Ratoiul era rugat să doneze sânge la Crucea Rosie iar acesta refuza. 
În filmuletul proiectat primului grup au fost inserate flash-uri, 
imperceptibile în mod conștient, ce reprezentau cuvinte neutre precum apă 
sau oameni. În filmuletul destinat celui de-al doilea grup, mesajele 
subliminale erau reprezentate de cuvinte cu încărcătură ostilă, precum 
insultă sau răutate. La sfârşitul vizionărilor, fiecare subiect a fost invitat să 
aprecieze comportamentul ratoiului. Cei care au recepționat mesaje 
subliminale „neutre“ s-au arătat indiferenți. Cei cărora le-au fost proiectate 
flash-urile „ostile“ au spus despre Donald Ratoiul că este un egoist, un 
bădăran indiferent la suferința semenilor lor. Cei doi cercetători au ajuns 
astfel la concluzia că mesajele subliminale pot induce o anumită atitudine în 
comportamentul subiecților. 


În 1988, Steven Neuberg a făcut un experiment asemănător celui descris 
anterior. El a lucrat tot cu două grupuri de subiecţi. Din primul grup făceau 
parte subiecţi ce arătaseră o anume înclinaţie spre cooperare cu semenii lor, 
în timp ce al doilea grup era alcătuit din indivizi obişnuiţi cu spiritul de 
competiție. Primilor le-au fost proiectate mesaje subliminale ce accentuau 
spiritul de cooperare, iar ceilalți au fost supuși influenţei unor mesaje 
subliminale ce accentuau comportamentul competitiv, mergând până la 
agresivitate. Apoi subiecţii au fost puşi să joace câteva jocuri ce 
presupuneau atât cooperarea, cât şi competiţia în câștigarea cât mai multor 
puncte. Rezultatele au demonstrat că atât în cazul celor cooperanti, cât si în 
cel al competitivilor, înclinațiile lor firești au fost accentuate sensibil de 
vizionarea filmelor cu mesaje subliminale. Neuberg a inversat apoi filmele, 
iar rezultatele au fost aproape nule. Concluzia studiilor sale a fost că 


mesajele subliminale pot avea unele rezultate semnificative doar atunci 
când ele îndeamnă subiectul la un comportament către care acesta are deja o 
înclinaţie firească. 


Dar concluzia generală a tuturor experimentelor din acest domeniu este 
aceea că efectul mesajelor subliminale nu corespunde nici pe departe 
aşteptărilor si nu justifică adevărata psihoză manifestată în vânzări de 
milioane de dolari la casetele audio sau video. Psihoza este întreținută în 
mod artificial de producătorii respectivelor mărfuri şi de comercianți. 


Efecte mult mai semnificative în sensul manipulării consumatorului îl au 
reclamele evidente, precum afişele sau clipurile publicitare de la televiziune 
ori radio. De foarte multe ori, clienţii, sub efectul unor astfel de reclame în 
avalanșă, cumpără lucruri de care, o dată ajunși acasă, isi dau seama ca nu 
aveau nevoie. În Statele Unite ale Americii, nemulțumirea cumpărătorilor 
puși în asemenea situaţii a ajuns, la un moment dat, explozivă. Ei au dat in 
judecată guvernul pentru faptul că permite cascadele de reclame care îi fac 
să cumpere produse ce nu le sunt necesare. Pentru a-i împăca și pe 
producători și pe consumatori, a fost dată imediat o lege conform căreia 
fiecare cumpărător poate returna orice obiect achiziționat (evident cu 
excepția produselor perisabile și a altor categorii foarte bine delimitate) în 
termen de treizeci de zile si va primi înapoi întreaga contravaloare. Legea 
nu a reprezentat o lovitură prea mare la adresa producătorilor, deoarece 
efectul reclamelor este atât de puternic, încât procentul celor care returnează 
lucrurile este nesemnificativ pentru totalul vânzărilor. 


Tot în cadrul acestui capitol destinat manipulărilor subtile se cuvine să 
amintim şi un alt gen de experimente cu rezultate interesante. Unui grup de 
subiecţi i s-a dat să citească o lungă listă de cuvinte alese la întâmplare. 
Unele apăreau o singură dată, iar altele se repetau cu o frecvență mai mare 
sau mai mică. În final, subiecţii erau rugaţi să aprecieze favorabil sau 
defavorabil cuvintele. Apreciate favorabil au fost cele ce apăreau cel mai 
des în listă. Cercetătorii au explicat că subiecţilor le-au devenit, în mod 
inconștient, familiare cuvintele pe care le-au întâlnit mai des. Metoda este 
deja utilizată în strategiile agenţiilor de publicitate. Cu cât numele unei 
companii apare mai des, chiar dacă nu în mod evident, potenţialul 


consumator devine tot mai familiar cu marca respectivei firme si are o 
atitudine favorabila fata de produsul propus. 


Sa exemplificăm metoda cu câteva scene dintr-un film sponsorizat de o 
firmă producătoare de Cola rece: un cuplu discută la o masă pe care se află 
o sticlă de Cola; o femeie așteaptă înfrigurată, într-o staţie de autobuz, pe 
care se poate zări, între alte afișe, si unul cu Cola între cuburi de gheață; un 
puști asistă la cearta părinţilor săi sorbind dintr-un pahar pe care este o 
inscripţie cu Cola rece ş.a.m.d. Chiar dacă aceste apariţii ale mărcii Cola 
trec neobservate, în mod conștient, de către spectator, totuși el devine 
familiar cu sigla companiei și, la prima ocazie, va cumpăra instinctiv o 
sticlă cu respectiva băutură. Apropo, nu vi s-a făcut poftă de o sticlă de Cola 
rece?... 


Evident, respectiva tehnică poate fi utilizată şi în campaniile electorale. Cu 
cât figura unui anume candidat apare mai des la televizor, indiferent de 
ocazie, cu atât ea devine mai familiară alegătorului. Strategia îi are în 
vedere mai ales pe potenţialii alegători încă nehotărâţi, al căror procent, 
uneori, este atât de mare, încât o asemenea manipulare poate răsturna 
spectaculos rezultatele preconizate ale scrutinului. Din acest motiv, în 
statele cu democraţie avansată, domeniul audiovizualului este supus unor 
legi stricte în timpul campaniilor electorale, legi menite să limiteze la 
maximum utilizarea unor astfel de tehnici de manipulare subtilă a 
electoratului... 


Presa românească între cenzură si incultura 


E] 


Un nou principiu evolutiv 


Comunicarea, în cazul speciei umane, reprezintă un nou și unic principiu 
evolutiv. Dacă la toate celelalte specii de animale evoluţia este determinată 
de cei doi mari „arhitecţi, mutatia și selecţia, iar informaţia caracteristică 
fiecărei specii în parte precum si experiența generațiilor anterioare sunt 
înmagazinate în genom şi transmise generaţiilor viitoare pe cale 
preponderent genetică, în cazul omului, evoluția biologică a fost înlocuită 
de evoluţia culturală. Caracteristicile comportamentale ale omului precum 
şi experienţa cognitivă si afectivă a generațiilor ante-, rioare sunt 
înmagazinate preponderent în creier și transmise generaţiilor viitoare pe 
cale culturală, prin diversele forme de influență socială. Comunicarea, 
adusă la un nivel nemaiîntâlnit în lumea animală, are rolul crucial în acest 
proces de transfer cultural, principalul ei suport fiind limbajul. „Inventarea 
limbii i-a permis omului să transmită informaţii semenului şi să-l 
instruiască, fără a trebui să-i arate ce trebuie să facă“, iar „apariţia scrierii a 
făcut posibilă acumularea de experienţă si în cărţi, iar de curând în aparatele 
electronice“, subliniază fondatorul etologiei umane, profesorul lrenâus Eibl- 
Fibesfeldt (2009). Mai mult, dacă în cazul tuturor celorlalte animale 
mutatiile importante intervin foarte rar, iar procesul evolutiv al unei specii 
cunoaște modificări semnificative într-o perioadă foarte lungă de timp, în 
cazul omului informaţiile caracteristice speciei sunt modificate si 
actualizate permanent, cu o viteză uluitoare, mai ales în această epocă a 
postmodernismului caracterizat de un progres extraordinar al cunoașterii și 
de globalizarea societăţii informaţionale. 


Sumarizând, comunicarea, ca nou și unic principiu evolutiv, caracteristic 
doar speciei umane, are rolul fundamental în procesul de socializare ce 
transforma organismul biologic cu înfăţişare umană într-o ființă socială, 
într-un exemplar reprezentativ pentru specia homo sapiens. Pe cale de 
consecință, de conţinutul și de calitatea fluxului informational absorbit de 
fiecare individ în parte, de la cea mai fragedă vârstă, din partea 
nenumăratelor surse prezente în societatea în mijlocul căreia trăiește, 
depinde întreaga sa dezvoltare din punct de vedere comportamental, 


intelectual si emotional. In acelasi timp, controlul informational este cel mai 
important instrument de modelare culturala — sau de transformare radicala 
din punct de vedere atitudinal — a unei fiinte umane sau a unor largi 
grupuri sociale, chiar a unor intregi popoare. 


Comunicarea in totalitarism si In democratie 


Liderii unui sistem totalitar, deținători ai puterii absolute, cunosc acest rol 
esenţial al comunicării in (re)modelarea constiintelor, drept pentru care 
instituie de la bun inceput un control informational total, limitând accesul 
cetățenilor la o singură sursă de informatie, cea „oficială“. Este primul si cel 
mai important pas pentru transformarea propriilor popoare în armate 
depersonalizate de „oameni noi“, total obedienti și sincer încrezători în 
idealurile spre care sunt ,,calauziti“. 


În democraţia liberală, bazată nu pe autoritatea absolută a unor lideri 
discretionari, ci pe autoritatea legal-rational-birocratica a instituţiilor 
impersonale ale statului, libertatea de conștiință reprezintă o valoare 
fundamentală, funciar dependentă de libertatea presei, adică de accesul 
neîngrădit la. o presă liberă și independentă. Accesul la mai multe surse de 
informatie îi permite individului să înţeleagă realitatea prin fi Itrul gândirii 
critice și astfel să-și construiască propria biografie, dar să aleagă si cele mai 
bune soluţii pentru viitorul comunităţii în care trăieşte. 


După colapsul sistemului totalitar, tările din spaţiul central și est european 
s-au orientat catre sistemul democratic, iar presa, dintr-un puternic vector de 
diseminare a ideologiei comuniste, din. principal instrument de indoctrinare 
a maselor, s-a confruntat cu extrema provocare de a deveni „cainele de pază 
al democraţiei“. Tranzitia de la totalitarism la democratie s-a dovedit, însă, 
mult mai dificilă decât părea în euforia anului 1989, mai ales în ţările ce au 
cunoscut un regim comunist sever. 


În România, ultima redută neostalinistă a Europei, singura fara în care 
comunismul s-a prăbuşit într-o baie de sânge, cele peste două decenii 
postrevolutionare par să consemneze eșecul tranziţiei. Dincolo de aparenţa 
democratică, dincolo de succesul integrării în marea familie a democratiilor 
europene, România ocupă ultimul loc sau se clasează între ultimele ţări la 
principalii indicatori privind calitatea vieţii, iar decalajul fata de celelalte 


{ari ale Uniunii Europene se adânceşte. .Grava criză economică, politică si 
morală în care se zbate este reflectarea consolidării unei veritabile culturi a 
fraudei, corupției si imposturii, având drept rezultat o cronicizare a sărăciei, 
o erodare fara precedent a moralei, o escaladare a conflictelor 
ireconciliabile pe scena politică şi o stare de demoralizare a populaţiei fără 
egal în ultimele două decenii. Presa nu a putut, nu a reușit să facă notă 
discordantă în acest context sumbru, de care este, inevitabil, funciar 
dependentă. Condiţia ei actuală este marcată și de perpetuarea unor practici 
totalitare în forme tot mai perverse, practici exersate și perfecţionate de-a 
lungul celor patru decenii de regim comunist. 


Presa sub zodia cenzurii 


În România anului 1949, Direcţia Presei si Tipariturilor din fostul Minister 
al Artelor si Informaţiilor devenea Direcţia Generală a Presei si Tipăriturilor 
(DGPT), organism ce funcţiona pe lângă Consiliul de Miniștri al Republicii 
Populare Române. Este momentul de institutionalizare a cenzurii 
comuniste, DGPT fiind în fapt un organism supraministerial menit să 
exercite controlul absolut asupra oricăror surse de informaţii existente pe 
teritoriul României si sa anihileze orice sursă de informaţii externe ce 
contravenea ideologiei: partidului comunist. DGPT controla intregul flux. 
informaţional, începând de la elaborarea informaţiilor, a comunicatelor 
oficiale si până la diseminarea lor în rândurile populaţiei: DGPT redacta 
Buletinului Oficial al Republicii Populare Romane; autoriza apariţia 
oricăror tipărituri, ziare, reviste, programe, afise, tiparirea cartilor de tot 
felul în capitala şi în provincie; autoriza difuzarea cărţilor, filmelor, precum 
şi importul și exportul de ziare, cărți sau obiecte de arta; reglementa 
condiţiile de funcţionare a librăriilor, anticariatelor de cărţi, bibliotecilor 
publice, depozitelor de ziare; redacta pentru presă comunicatele oficiale ale 
Consiliului de Miniștri; coordona activitatea serviciilor de presă ale 
ministerelor, departamentelor și instituţiilor publice. 


Presa a fost transformată rapid în principalul instrument de spălare a 
creierelor, de restructurare şi modelare a constiintelor, de educare a tinerelor 
generaţii în spiritul ideologiei comuniste si, spre sfârșitul anilor '70, de 
construire a unui halucinant cult al personalității după model nord-coreean. 
În anii premergători Revoluţiei, televiziunea română, singurul program 


televizat „ce putea fi recepționat legal pe teritoriul ţării, ajunsese la două ore 
de emisie zilnică, în întregime dedicate acestui aberant cult al personalităţii, 
iar ziarele urmau cu stricteţe linia directoare trasată de „Scânteia“, organul 
de presă al CC al PCR. 


Situaţia dramatică în care ajunsese populaţia României ca urmare a 
ineficientei tot mai accentuate a sistemului economic colectivist, agravate 
catastrofal de hotărârea dictatorului de a plăti datoriile externe cu prețul 
unor privatiuni greu de imaginat suportate de populaţie (rationalizarea 
alimentelor de bază, rationalizarea consumului de energie termică şi 
electrică etc.), pe fondul unei exacerbări a cultului personalităţii, și, pe de 
altă parte, imposibilitatea de a impermeabiliza total tara la sursele de 
informaţii externe au creat o stare de frustrare crescândă în rândurile 
populaţiei, ce a explodat în decembrie 1989 printr-o revoluţie sângeroasă, 
soldată cu prăbuşirea sistemului totalitar. Efectele celor patru decenii de 
propagandă comunistă, însă, n-au putut fi anulate peste noapte. Presa 
comunistă a fost determinată, initial prin cenzură, apoi prin autocenzura, să 
evite orice analiză critică la adresa sistemului economic colectivist sau la 
adresa deciziilor partidului si, mai ales, ale dictatorului, impresia generală 
indusă fiind aceea de stabilitate, de respectare a legilor si a „moralei“ 
comuniste, de construcție a „societăţii socialiste multilateral dezvoltate“. 
Cenzura elimina orice referiri la starea criminalităţii (cu excepția unor 
scurte consemnări ale succeselor miliției) sau la starea de sănătate a 
populaţiei (abia după Revoluţie s-a aflat că în România erau mii de copii 
bolnavi de SIDA, sau că aici funcţiona ultimul stabiliment de îngrijire a 
leprosilor din Europa). Nu apărea nicio informatie în spaţiul public despre 
dramele țăranilor forțați să-și părăsească gospodăriile ca urmare a dorinţei 
dictatorului de modificare a geografiei rurale a României prin 
„Sistematizarea“ satelor, despre calvarul orășenilor expropriati forţat în 
vederea: unor megalomanice proiecte edilitare, despre umilinţa îndurată de 
femeile duse programat, ca vitele, la controlul ginecologic, mii fiind lăsate 
să moară premeditat pentru că avorturile fuseseră interzise. din dorinţa 
dictatorului de a spori accelerat rata nașterilor desi condiţiile de trai se 
prăbuşiseră catastrofal, despre soarta foştilor deținuți politici, 
supraviețuitori ai lagărelor de muncă forțată sau ai închisorilor comuniste 
— despre existența celor mai marcanți dintre aceştia tinerele generații au 
aflat abia după Revoluție. 


Pe de alta parte, era glorificată cu asupra de măsură personalitatea 
„conducătorului suprem“, a cărui „agendă de lucru“ devenise îndrumar 
obligatoriu pentru presă. El era singurul depozitar al cunoștințelor, 
priceperii şi tenacitatii necesare conducerii întregului popor către idealul 
luminos“ al comunismului, drept pentru care oamenii nu mai aveau nevoie 
(si, de fapt, nici voie) să gândească, ci erau manati. să urmeze cu fidelitate 
„indicaţiile preţioase“ ale „geniului carpatin“. Unul dintre efectele acestei 
politici sistematice de reprimare a gândirii critice a fost inocularea, în 
rândurile unor largi categorii ale populaţiei, a unei dependențe totale fata de 
„tătucul“ atotstiutor şi atotputernic, care gândea în locul lor și le purta de 
grijă în schimbul obedientei lor necondiționate, intrate în reflex. Un reflex 
persistent şi la două decenii după revoluţie, reflectat în lipsa de iniţiativă. 
civică, în imposibilitatea cristalizării unei conştiinţe civice autentice, care să 
reprezinte o contrapondere serioasă la iresponsabilitatea clasei politice. 


Revoluţia televizuală 


Prăbușirea sistemului comunist din România, soldată cu peste o mie de 
morţi, continuă să ridice numeroase semne de întrebare. Varianta oficială 
iniţială, cea a unei revoluţii anticeausiste, este contrazisă de susținătorii 
teoriei unei lovituri de stat, derulate pe fondul unei uriaşe „diversiuni 
calificate“, cum era definită ea de procurorul militar Dan Voinea, însărcinat 
cu soluţionarea dosarelor privind evenimentele din decembrie 1989. Până la 
aflarea adevărului în mod oficial, cert este faptul că televiziunea română a 
jucat un rol fundamental, alături de radiodifuziunea română, în evoluţia 
evenimentelor. Ocuparea lor de către forțele revoluţionare a constituit cheia 
reușitei. Prin intermediul televiziunii şi radioului publice — singurele surse 
de informaţii în timp real la acea vreme pe teritoriul României — a fost 
lansată o avalanșă de diversiuni menite a înspăimânta si a mobiliza 
populaţia în lupta împotriva asa-zisilor „teroriști care trag din toate 
poziţiile“, fideli dictatorului, teroriști care niciodată n-au putut fi 
identificaţi, concluziile procurorilor militari fiind că aceştia nici nu au 
existat. 


Confuzia provocată prin intermediul celor două principale surse mediatice a 
provocat marea majoritate a evenimentelor sângeroase, înregistrate mai ales 
după ce cuplul dictatorial a fost capturat. Intre explicaţiile logice, 


neconfirmate. oficial, au fost acelea ca astfel s-a dorit legitimarea noii puteri 
cu aparență democratică, născute din „focul revoluţiei“, dar si că simultan s- 
a urmărit eliminarea unor lucrători ai fostei Securitati, implicați în 
urmărirea agenților GRU si KGB ce acționau pe teritoriul României. 


Importanţa controlului şi monopolului asupra celei mai puternice surse de 
informaţii, televiziunea română, şi-a dovedit eficiența si în timpul 
mineriadelor din 1990, îndeosebi în timpul celei din iunie, când 
evenimentele au fost prezentate unilateral, din punctul de vedere al puterii, 
lansându-se o altă serie de diversiuni menite a justifica venirea minerilor în 
Bucureşti. Oficial se afirma că aceştia au venit singuri, din „spirit civic“, în. 
realitate, însă, au fost aduși pentru a dispersa manifestantii din. Piaţa 
Universităţii şi a destructura partidele istorice, abia reinfiintate. Desi pe 
plan intern obiectivele diversiunii au fost în mare parte atinse, pe plan 
extern imaginea României a suferit o prăbușire catastrofală, cu urmări dure: 
întreruperea finantarilor din partea organismelor internaţionale, răcirea 
relaţiilor externe etc. 


Un deceniu de romantism mediatic 


În primii ani postrevolutionari, marcați de nenumărate convulsii politice si 
sociale, s-a constatat totuşi o veritabilă explozie a presei independente. Au 
apărut sute de ziare, posturi de radio, apoi televiziuni private, care, în 
funcţie de simpatii si de convingerile celor care le conduceau ori le 
patronau, s-au orientat fie spre susținerea noii puteri de inspirație 
gorbaciovistă, ce. dorea o „democraţie originală“ şi o economie bazată pe 
cristalizarea „capitalismului autohton“, fie: spre susținerea unor reforme 
radicale, menite a grăbi tranziția spre o democraţie reală, sau chiar a 
reinstaura monarhia. Din 1992, pe drumul deschis de „Evenimentul zilei“, 
s-a dezvoltat și presa tabloida, . inexistentă în timpul regimului comunist. 


Anii '90 au fost caracterizați de un veritabil romantism mediatic. Pasiunile 
şi polemicile explodau pe fondul nou cuceritei libertăţi a presei, titlurile. si 
tirajele creșteau exponential, populaţia, privată timp de. patru decenii de 
accesul la o presă independentă, consuma cu. aviditate orice nouă apariţie, 
greșelile, exagerările sau vehicularea de informaţii neverificate se 
inmulteau, dar majoritatea fără premeditare, ci doar ca urmare a aceleiași 
euforii a plonjării uluitoare în această libertate mediatică fără limite. Multi 


tineri ziaristi au beneficiat de avalansa de burse si vizite de documentare in 
statele occidentale, state ce înțelegeau foarte bine, din proprie experienţă, 
necesitatea şi importanţa cristalizării unei prese independente într-o ţară 
care se străduia din răsputeri să-și găsească drumul spre democraţie. 


Cu toate sincopele şi rătăcirile ei, în acest deceniu de romantism mediatic, 
presa românească a reușit, în mare măsură, să se desprindă de practicile si. 
tarele inoculate de fostul regim totalitar şi să-şi ia în serios menirea de 
„câine de pază al democraţiei“. A fost poate segmentul cel mai radical si 
rapid restructurat din întregul peisaj societal românesc. În același timp, însă, 
nu putea funcționa independent de realitatile vremii... 


Revenirea dură la pragmatismul „democraţiei originale“ 


In cele peste două decenii postrevolutionare, România nu a reuşit, din 
nefericire, să finalizeze cu succes tranziţia de la totalitarism la democraţie. 
În locul unui sistem democratic, bazat pe funcţionarea legal-rational- 
birocratica a instituţiilor statului, având ca temelie statul de drept si 
economia de piaţă liberală, în România s-a cristalizat o veritabilă cultura 
bazată pe fraudă, corupţie și impostură, cu efecte devastatoare asupra 
calității vieţii în cazul majorităţii românilor. Pentru vastele structuri de tipul 
crimei organizate, ce dirijau acest proces si beneficiau de pe urma lui prin 
devalizarea ţării, presa independentă a devenit principalul inamic si, pe cale 
de consecinţă, principala ţintă. Un proces complex de contracarare si de 
anihilare a vocilor mediatice independente a început să se contureze. O 
serie de proaspăt și rapid imbogatiti ai revoluţiei, „miliardari de carton“ sau 
„tepari strategici“ cum erau denumiți în presa vremii, şi-au creat propriile 
companii de presă, cu trei principale obiective: 


1. pentru a le utiliza ca veritabile „scuturi“ mediatice împotriva autorităților 
statului abilitate să le controleze activitatea din punct de vedere legal și 
fiscal; 


2. pentru a crea o puternică presiune mediatică în vederea obţinerii de 
contracte economice avantajoase pe seama banilor sau averii publice, 
contracte ce le aduceau câștiguri incomparabil mai mari decât banii investiţi 
în operarea respectivelor companii de presă; 


3. pentru a lansa puternice campanii mediatice de sustinere“ a politicienilor 
şi a inaltilor oficiali ce îi protejau si de a-i contracara pe adversarii acestora. 


În același timp, a început o puternică ofensivă de achiziţionare a oricăror 
instituţii de presă ce reușiseră să-și păstreze independenţa, dar care rezistau 
tot mai greu, din punct de vedere economic, într-un mediu concurential 
profund viciat de fondurile uriaşe pompate de oligarhi în propriile trusturi 
de presă. 


O mare parte din companiile independente de presă au fost cumpărate sau 
au dat faliment, iar altele s-au reorientat spre zona bulevardieră şi a 
divertismentului. Același mediu concurential viciat a determinat si mari 
trusturi de presă străine să se retragă din România, motivul invocat fiind 
distorsionarea informaţiilor pe considerente politice, deoarece „Oligarhii isi 
cumpara ziare și reviste, nu atat pentru a face bani, ci pentru a obţine pe 
această cale influență politică“, după cum spunea Bodo Hombach, 
președintele grupului german de presă WAZ. 


Autorităţile au contribuit și ele în mare măsură la ofensiva împotriva presei 
independente, fie prin încercări de restrictionare a accesului la informaţiile 
de interes public, fie prin direcționarea părtinitoare a publicităţii din fonduri 
publice, fie chiar prin ameninţări, presiuni și jigniri la adresa jurnalistilor, 
ajungându-se la aberatia halucinantă de a introduce presa ca vulnerabilitate 
la siguranţa naţională, în Strategia Naţională de Apărare a Ţării. Drept 
urmare, România-a scăzut constant în clasamentul mondial al libertăţii 
presei alcătuit de organizaţia Reporteres sans Frontieres, La aceasta 
contribuie si faptul ca televiziunea publică a fost supusa unui puternic 
control politic și forțată să prezinte stiri favorabile puterii sau. chiar să se 
preteze la execuţii mediatice ale adversarilor politici ai puterii. Deşi a fost 
amendată în repetate rânduri de Consiliul Naţional al Audiovizualului 
pentru publicitate politică sau pentru lipsa de echilibru în prezentarea 
punctelor de vedere ale puterii şi ale opoziţiei, TVR a rămas subordonată 
politic puterii, în ciuda pierderii de credibilitate, reflectate în căderea 
catastrofală în topul audienţelor, unde a fost depășită chiar şi de unele 
televiziuni de nişă. 


Peisajul mediatic românesc, la peste două decenii de la revoluţie, este tot 
mai trist. Zeci de ziare locale au fost închise, mii de jurnalişti au fost 


disponibilizati, cotidianele centrale de calitate şi-au diminuat drastic 
tirajele, multe optand pentru versiunea on-line in detrimentul celei tiparite, 
posturile de radio s-au orientat masiv catre muzica, divertisment sau 
dialoguri cu ascultdtorii pe teme importante dar fara concluzii, iar 
televiziunile alcatuiesc un peisaj de extrema eterogenitate, marcat de 
convulsii si dominat de lupta acerba pentru audienta. O lupta in care 
profesionalismul și rigoarea gazetărească pierd tot mai mult teren. 


Infotainment, diversiuni și deprofesionalizare 


Raportul FreeEx pe 2011 arată o imagine dezolanta a presei românești: 
„Marii patroni de presă au fost în centrul dezbaterilor publice: Sorin Ovidiu 
Vințu a fost reținut pentru favorizarea unui infractor, Dan Diaconescu 
pentru șantaj, Dan Voiculescu a fost dovedit colaborator al Securităţii etc. 
Presa aflată în proprietatea acestora a relatat dezechilibrat, partizan si, pe 
alocuri, isteric despre aceste evenimente.(...) Conţinutul editorial relevant 
şi verificabil este pe cale de dispariţie, sufocat de jurnalismul de haită, 
isteric, manipulator, opinia partizana si infotaiment. (...) Televiziunile au 
transformat moartea unor persoane cunoscute în spectacole macabre, 
rezultat al degradării profesionale a presei. (...) A fost inventat un nou gen 
jurnalistic: telenovela politică în direct, non-stop. În fiecare zi, în platourile 
televiziunilor sunt invitați reprezentanţi ai partidelor şi „analisti“ dintre cei 
mai neobisnuiti. De mai multe ori pe zi, în emisiuni maraton, aceştia dezbat 
„subiectele zilei“ si ajung să se certe pe orice temă, acuzându-se unul pe 
altul de politizare si manipulare, ca într-o telenovelă fără sfârșit. 
Protagoniștii trăiesc într-o continuă conspirație nedovedită, iar jurnaliştii nu 
depun eforturi să clarifice lucrurile. 


Faptul că instituţiile de presă au ajuns în proprietatea unor oameni de 
afaceri şi/sau politicieni, care le utilizează pentru a-și spori influenţa pe 
scena politică şi economică, a avut efecte puternice asupra libertăţii de 
conștiință si de exprimare a jurnaliştilor. Multi s-au blazat, trecând la 
practicarea gazetăriei de minimă rezistenţă, atenţi să nu deranjeze interesele 
patronatului, cei cu anumite convingeri si simpatii politice s-au orientat 
către trusturile de presă adecvate, unde practică un jurnalism militant, 
agresiv, adesea dincolo de limitele decentei și ale deontologiei profesionale, 
iar o alta parte s-a dedicat mercenariatului, punându-și întreaga energie si 


agresivitate in slujba celui care plateste mai mult sau promite mai mult. Cei 
care si-au pastrat profesionalismul si independenta, fie au fost marginalizati 
sau chiar determinaţi să-și abandoneze profesia, fie, în cazurile fericite, au 
avut şansa de a-și continua activitatea în tot mai puţinele oaze de jurnalism 
autentic. 


În ceea ce priveşte peisajul mediatic şi îndeosebi cel cu impactul cel mai 
mare — al televiziunilor — goana dupa audienta a dus la o tabloidizare 
cvasigenerala, ce nu face decât să amplifice confuzia în care se zbate 
populaţia României. „Infotainmentul“ speculează la maximum moartea si 
sexul, ajungându-se ca un episod violent să fie tocat fără întrerupere, zile în 
şir, chiar dacă nu se oferă niciun plus de informaţie telespectatorului, 
amestecă problemele importante, însă tratate superficial, cu subiecte absolut 
derizorii, dar prezentate. în extenso doar pentru că răscolesc mizeria umană, 
ridică la rangul de vedete tot soiul de paraziți sociali în timp ce valorilor 
autentice li se acordă atenţie doar dacă mor violent, inventează subiecte de 
presă din orice fleac, din orice zvon, din orice vorbă a unor escroci, 
impostori sau mahalagii care doresc să apară și ei, cumva, „pe sticlă“ iar cel 
mai facil mod este declanșarea unui scandal. 


În ceea ce priveşte prezentarea ştirilor, nu se mai respectă nici măcar 
cerințele elementare ale profesiei. Zilnic și la orice oră sunt: prezentate 
„breaking news“, eventual precedate de generice funebre sau lacrimogene 
— multe fiind de fapt ştiri absolut banale —, unde relatarea reporterului 
este adesea total abulică. Din şirul de vorbe debitate pe „repede înainte“ si 
cu un ton isteric greu înţelegi — dacă înţelegi — ce s-a întâmplat de fapt, 
cine pe cine a omorât, sau unde s-a petrecut evenimentul. Culmea, ştirea 
brută este urmată aproape invariabil de „amănuntele“ oferite de 
„corespondentul nostru la fata locului“, care corespondent nu oferă absolut 
niciun amănunt în plus, ci doar repetă ştirea inițială. Se ajunge frecvent la 
situația grotescă în care singura întrebare adresată de reporterul frenetic 
victimei însângerate și pe jumătate în comă să fie: „cum vă simtiti?“ (sic!). 
Cat priveşte grija pentru respectarea regulilor gramaticale sau pentru 
redarea exactă a titulaturii unei instituţii ori a unei funcţii publice, acestea 
nu mai reprezintă de mult o prioritate a gazetarului actual. 


Dincolo de accentuata deprofesionalizare a breslei gazetdresti, mult mai 
grav este faptul că media românească, în goana sa după audienţă cu orice 
pref și fără discernamant, devine — cu voie sau fără voie — instrumentul 
diseminării unor halucinante diversiuni și manipulări. Deşi sistemul totalitar 
s-a prăbuşit, practicile sale au continuat sub forme tot mai perverse. 
Funcționarea sistemului totalitar se baza pe derularea unui război continuu 
împotriva unor inamici reali sau inventati, consideraţi responsabili pentru 
toate neajunsurile cu care se confrunta respectivul regim. Respectivii 
inamici erau dezumanizati, iar atacurile impotriva lor erau de natura 
visceral-emotionala, pentru că logica si raţiunea n-ar fi avut câștig de cauză. 
Inventarea de vinovaţi pentru proasta guvernare a devenit regulă în perioada 
postrevolutionara. „Greaua moştenire“ a vechii guvernări, „olgarhii“, 
„mogulii“, „baronii companiilor de stat“ sunt noii inamici ai statului, 
vinovaţi pentru că economia se prabuseste iar statul de drept nu 
funcţionează, nu guvernanţii sau alesii poporului ce și-au asumat 
guvernarea. Mai mult, pentru toate măsurile cu efect devastator asupra 
nivelului de trai al marii majorităţi a populaţiei sunt responsabile instituţiile 
europene, FMI, criza mondială, nu corupţia, evaziunea fiscală sau 
clientelismul politic. Din păcate, presa preia și vehiculează copios aceste 
diversiuni, care, deşi sunt demontate de unii analiști, prind în rândurile unor 
largi categorii de populaţie, neobişnuite să facă apel la gândirea critică. 


O altă practică preluată de la vechiul regim totalitar este perpetuarea 
şantajului. Santajul cu „dosarele de cadre“ s-a transformat în santajul cu 
dosarele de „colaborator al Securităţii“, apoi, când controversele pe tema 
colaborării cu fosta poliţie politică s-au demonetizat, a apărut santajul cu 
„dosarele DNA“. Presa este alimentată cu un flux interminabil de 
stenograme înregistrate mai mult sau mai puţin legal și participă cu frenezie 
la diseminarea a tot felul de diversiuni în rândurile populaţiei, facilitând 
jocurile oculte ale papusarilor din umbră. 


Degradarea presei româneşti, presiunile suportate de ziariști din partea unor 
patronate ce utilizează trusturile de media pentru a-și spori influenţa pe 
scena politică si publică, atacurile la adresa libertăţii presei din partea 
autorităţilor, jignirile sau chiar agresiunile la care sunt supuşi ziariștii din 
partea unor reprezentanți ai autorităţilor vor continua și se vor accentua 
dacă în România va persista si se va consolida cultura bazată pe fraudă, 


coruptie si impostura, in detrimentul consolidarii sistemului democratic. 
Presa nu poate functiona in afara sistemului societal, putreziciunea acestuia 
afectand-o si infectand-o in mod inevitabil. Cu atat mai mult sunt demne de 
admirat eforturile unor ziariști de a-și păstra verticalitatea, de a încerca să-şi 
facă meseria cu profesionalism într-o societate în care profesionalismul are 
tot mai puţină căutare, iar morala a fost pervertită. 


Cum este manipulata mass-media in conflictele internationale 
Globalizarea dezinformarii 


Cea mai eficientă tehnică de manipulare pe scară largă este reprezentată de 
controlul informaţiei. Rescrierea istoriei, cenzurarea ştirilor, dezinformările, 
falsificarea realităţii ș.a.m.d. sunt doar câteva dintre procedeele avute in 
vedere de cei care se ocupă cu controlul informaţiei. 


Principalul suport prin care se pun în practică asemenea strategii de 
influență este mass-media. Dacă în sistemele totalitare mijloacele de 
informare erau controlate strict de la Centru, în democratiile aflate la 
început şi mai ales în cele deja rodate, manipularea mass-media implică 
elaborarea unor strategii extrem de complicate și subtile, dar cu o forță 
extraordinară de influențare a opiniei publice, deoarece omul de rând s-a 
obișnuit să creadă sincer în impartialitatea ziariştilor. 


Pentru a vedea la ce grad de sofisticare au ajuns artizanii manipulării în 
domeniul mass-media, redăm mai jos dezvăluirile lui Yohanan Ramati, 
directorul unui institut de studii strategice celebru în întreaga lume: 
Jerusalem Institute for Western Deffence. Ramati, un cercetător sobru, care 
se ocupă de studiul fenomenelor geopolitice şi geostrategice contemporane, 
a acceptat să ofere publicaţiei new-yorkeze Mainstream, în aprilie 1994, 
câteva informaţii zguduitoare despre felul cum se construieşte, la nivelul 
mentalităților colective, imaginea unor întregi popoare sau etnii, cu 
consecinţe politice si istorice incalculabile. Dezvăluirile lui Y. Ramati au 
apărut apoi si în ziarul România liberă, în traducerea si prelucrarea lui 
Vladimir Alexe. 


După părerea lui Y. Ramati, mediatizarea internațională a războiului civil 
din Iugoslavia a înfățișat enormele pierderi si suferinţe înregistrate de toate 
părțile implicate în conflict, dar, continuă el, cu diferențieri semnificative. 
Astfel suferințele musulmanilor erau prezentate, de regulă, cu cele mai 
multe detalii, în timp ce suferințele croaților erau abia menţionate, iar cele 
ale sârbilor nici măcar nu erau amintite. 


Tehnologia de „injectare a urii“ 


În mass-media occidentală, în cea din țările islamice, ca şi în Israel — 
observă Ramati — apărea o puternică tendință de „injectare a urii“ prin 
manipularea propagandistică a mass-media. De regulă, în presa scrisă sau la 
televiziune apăreau femei, copii ori bătrâni din Sarajevo — dar numai din 
cartierele musulmane — răniţi, sângerând abundent, pe fundalul sonor al 
răpăitului de mitraliere și al bubuiturilor de tun. Niciodată însă nu erau 
prezentați copii, femei sau bătrâni, în exact aceeași situație, din partea sârbă 
a Bosniei. Nici rănile femeilor, nici ale copiilor croaţi nu-și găseau, de 
regulă, spaţiu, dacă acestea erau rezultatul bombardamentelor sau tirurilor 
musulmane. 


Această selectivitate, spunea Ramati, „era de departe prea evidentă pentru a 
fi rodul întâmplării“. Faptele erau manipulate și, când nu conveneau, erau 
pur și simplu ignorate. Fiind vorba așadar de o acţiune concertată, 
următoarea întrebare care s-a pus a fost: „Cine susținea financiar si dirija 
din umbră toată acea manipulare internațională a mass-media şi a opiniei 
publice, astfel ca în SUA, Marea Britanie sau Franţa să se creeze un curent 
favorabil constituirii unui al doilea stat musulman în Balcani?“ 


Ramati oferă în acest sens exemplul companiei „Ruder & Finn Global 
Political Affairs“. Obiectul companiei este mai neobişnuit, cel puţin pentru 
marele public: manipularea imaginii unor conflicte internationale, a 
imaginii unor popoare și etnii, prin intermediul mass-media, în funcţie de 
interesele clientului. Adică ale guvernului sau ale celui care plăteşte 
compania pentru asta! Mai pe scurt, „Ruder & Finn...“ se ocupă cu 
„intoxicarea“ opiniei publice mondiale la cerere. 


Pentru a-şi argumenta afirmaţiile, Ramati a citat un interviu absolut 
senzațional prin cinismul (sau, dacă vreţi, pragmatismul) său, acordat de 
însuşi James Harff, directorul lui „Ruder & Finn...“ lui Jacques Merlino, la 
Paris, în octombrie 1993... 


Harff: Timp de optsprezece luni, noi am lucrat pentru Croatia si Bosnia- 
Herţegovina, ca si pentru opoziţia din provincia Kosovo. În această 
perioadă am avut multe succese, creînd clienţilor o formidabilă imagine 
internaţională. Intentionam, de altfel, să obținem toate avantajele si să 
dezvoltăm înţelegeri comerciale cu aceste tari. Viteza este esenţială pentru 
ca faptele, favorabile clienților nostri, să fie sădite în conştiinţa opiniei 
publice. Contează doar prima afirmaţie. Retractările ulterioare nu au nici 
un efect. 


Merlino: Cât de des recurgeti la intervenţii pe lângă oficialități? 


Harff: Cantitatea nu e importantă. Trebuie doar să intervii la momentul 
oportun si pe lângă cea mai potrivită persoană. Din iunie până în 
septembrie (1993, n.n.) noi am organizat treizeci de întâlniri cu agenţiile de 
presă importante, ca și întâlniri între oficialităţile bosniace cu Al Gore, 
Lawrence Eagleburger, precum si cu zece senatori influenţi, printre care 
George Mitchell si Robert Dole. De asemenea, am expediat în exclusivitate 
treisprezece stiri de ultimă oră, treizeci si șapte de faxuri cu informaţii de 
ultim moment, am trimis șaptesprezece scrisori oficiale si opt rapoarte. Am 
mai dat douăzeci de telefoane personalului de conducere de la Casa Albă și 
alte vreo sută la ziariști, editori, comentatori de politică externă și altor 
persoane influente din mass-media internaţională. 


Merlino: De care dintre realizările Dvs. sunteţi cel mai mândru? 


Harff: Faptul de a fi atras de partea noastră opinia publică evreiască. 
Aceasta era o chestiune vitală, fiindcă dosarul afacerii era periculos, privit 
din acest unghi. Pentru că preşedintele Tudjman (al Croaţiei), de pildă, a 
fost dur la adresa evreilor în cartea sa „Tara făgăduinței si realitatea 
istorică“. Cine citea această carte l-ar fi putut, cu mare ușurință, acuza de 
antisemitism. Nici în Bosnia lucrurile nu stăteau mai bine. Președintele 
Izetbegovici susținea, cu ardoare, crearea acolo a unui stat fundamentalist 
islamic, în cartea sa intitulată „Declaraţia islamică“. Dincolo de asta, 
trecutul Croaţiei și al Bosniei este puternic marcat de un autentic şi crud 
antisemitism. Zeci de mii de evrei au fost exterminați în lagărele croate. Asa 
că era foarte normal ca organizaţiile evreieşti si intelectualii să fie ostili 
croaților și bosniacilor. Misiunea noastră era să schimbăm această 
atitudine. Și am reușit de minune. La începutul lui iulie 1992, publicaţia 


new-yorkeză „Newsday“ a lansat afacerea cu lagărele (sârbe) de 
concentrare. Am sărit imediat să exploatăm momentul. Asa că am contactat 
pe loc trei dintre cele mai mari organizaţii evreiești din America — Liga 
B’nai B’rith contra defăimării, Comitetul evreiesc american si Congresul 
american-evreiesc. In august, le-am sugerat acestor organizaţii influente să 
publice un avertisment în „New York Times“ și să organizeze demonstrații 
în fața ONU. A fost o lovitură de proporţii. Când organizaţiile evreiești au 
trecut de partea bosniacilor musulmani am putut, cu mare uşurinţă, să-i 
identificăm pe sârbi cu naziștii în mintea oamenilor. Nimeni nu înţelege 
nimic din ceea ce se întâmplă in Iugoslavia. Marea majoritate a 
americanilor se întreabă, probabil, în care parte a Africii se află Bosnia. 
Dar noi, dintr-o singură mișcare, am fost în stare să le prezentăm o poveste 
simplă, cu „băieţi buni“ şi cu „băieţi răi“, care pe urmă a funcţionat 
aproape de la sine. Imediat s-a observat o schimbare clară în limbajul 
presei, care a început să exploateze concepte cu o înaltă încărcătură 
emoţională, de genul „purificare etnică“, „lagăre de concentrare“, 
concepte ce evocau oamenilor imaginile Germaniei naziste si ale camerelor 
de gazare de la Auschwitz. Schimbarea în acest registru emoţional a fost 
atât de puternică, încât nimeni nu a mai îndrăznit după aceea să meargă 
contra curentului. 


Merlino: Dar când fdceati toate acestea, nu aveati nici o dovadă că ceea ce 
spuneati era adevărat. Aveati doar un singur articol, din ,, Newsday“! 


Harff: Treaba noastră nu e să verificăm informaţiile. N-avem echipament 
pentru asta. Sarcina noastră este doar să accelerăm răspândirea 
informaţiilor favorabile nouă. Noi nu confirmam deloc existenţa lagărelor 
morții în Bosnia, noi doar făceam cunoscut ce afirma ,, Newsday“. 


Merlino: Sunteţi conștient că v-aţi asumat o responsabilitate imensă? 


Harff: Suntem profesioniști. Trebuia să facem ceva si am făcut. Nu suntem 
plătiţi să fim morali. 


Marile interese din spatele poveştilor cu „băieţi buni“ şi „băieţi răi“ 


După citarea interviului, Y. Ramati a adăugat că mai rămânea de clarificat o 
chestiune, doar aparent minoră: cine a angajat și plătit compania „Ruder & 


Finn...“? Era putin probabil ca guvernul croat sau bosniac sa fi dispus de 
fondurile necesare. Sa fi fost la mijloc banii unor state arabe? Sa fi fost 
banii companiilor petroliere americane care operează în tari arabe? Sau ai 
băncilor internaţionale? își poate permite oricine să angajeze pe „Ruder & 
Fin...“? 


Unui israelian, interesat de chestiune atunci cand Partidul Likud era la 
putere în Israel, i s-a răspuns de către o altă asemenea companie că ea ar 
putea întreprinde ceva pentru guvernul israelian doar dacă acesta ar fi 
dispus la iniţierea unor schimbări politice. Campania bine orchestrată de 
„demonizare“ a sârbilor, era de părere Y. Ramati, ar trebui să-i avertizeze 
atât pe evrei, cât si pe toţi cei care vor ca ţările lor să continue să existe. 
Pentru israelieni, ca si pentru creştinii maroniți din Liban ori pentru albii 
sau zulusii din Africa de Sud, această manipulare poate deveni o chestiune 
de viata si moarte. Cine promovează islamismul radical în Europa poate 
promova radicalismul și islamismul oriunde in lume. Sanctiunile exclusive 
contra sârbilor sunt o ruşine pentru umanitate, susține Y. Ramati, pentru ca 
sârbii ortodocși au fost majoritari în Bosnia, înainte de a fi decimati de 
ustasii croaţi (politiile fasciste croate în ultimul război mondial) si de 
musulmanii bosniaci care l-au susținut, cum se ştie, pe Hitler. Si încă mai 
acopereau peste jumătate din teritoriul Bosniei înainte de începerea luptelor. 
Musulmanii, ajunşi după război mai numeroși (48 la sută contra 35 la sută), 
ocupau un teritoriu mai restrâns, grupaţi mai ales în așezările urbane. 


A lupta, susține Ramati, ca să scapi de impunerea cu forța a 
fundamentalismului islamic de către despoti tip Izetbegovici, într-o tara care 
ţi-a aparţinut si apoi ţi-a fost răpită de o mână de străini, este o reacţie foarte 
naturală la orice popor care isi păstrează instinctul national de supravieţuire. 
lar a continua lupta, în ciuda sancţiunilor impuse de o „comunitate 
internaţională“ cinică, dominată doar de interesele ei financiare, nu si de 
obiectivitate, constituie un semn al onoarei. Nici o sancțiune, observa 
Ramati, nu a fost impusă, de pildă, Rusiei când a intervenit pentru a-l 
răsturna pe președintele liber ales al Gruziei (Gamsahurdia) și a-l înlocui cu 
niște marionete, după un război sângeros. Nici Siriei nu i s-a reproșat nimic 
după intervenţia din Liban, menită să distrugă structurile creştine şi să le 
înlocuiască, treptat, cu cele fundamentalist-islamice. Nici Egiptul nu a fost 
supus sancţiunilor economice atunci când a invadat și anexat o parte din 


Sudan (1993), fapt necunoscut de opinia publica internationala deoarece 
mass-media a ignorat atât invazia, cât si refuzul ONU de a o dezbate. 


În 1993, sute de mii de oameni au fost ucişi în diverse zone din Asia, 
Africa, America Latină sau spaţiul fostei URSS fără să se dea vreo 
„sancţiune“ internaţională. În schimb, constată Y. Ramati, „comunitatea 
internațională“ devine brusc foarte dură atunci când anumite interese legate 
de exploatarea petrolului sunt în joc, ca de pildă în Irak, în 1990. 
Embargoul, observa Ramati, nu făcea decât să prelungească războiul. 
Pentru ca privând populaţia Serbiei de hrană, medicamente si benzină îl 
lipsea total și pe Izetbegovici de vreun interes real pentru a pune capăt 
luptelor, deoarece el spera ca sârbii să fie siliți să-i accepte condiţiile. Se 
poate observa astfel că „Ruder & Finn...“ nu reprezintă decât un element 
— este adevărat, esențial — al unui întreg lant 


Prin manipularea opiniei publice internaţionale, imaginea unor conflicte și 
popoare întregi devine în acest mod dependentă de interese legate de petrol 
şi financiare. „Ruder & Finn...“ nu face decât să-și ofere serviciile. Ea, ca 
şi celelalte companii cu același profil, comercializează imaginea 
internaţională a unor state. E un comerț nou si foarte costisitor. lar deviza 
lor, după cum s-a văzut, este: We are not paid to be moral! (Nu suntem 
plătiţi să fim morali!)... 


„Dovezi solide“ pentru justificarea unui război 


Un alt episod de manipulare grosieră a opiniei publice internaţionale, de 
data aceasta de la tribuna celei mai înalte organizaţii internationale, ONU, și 
de către o personalitate cu indiscutabilă notorietate publică, a fost cel menit 
a justifica declanșarea războiului împotriva Irakului. 


În data de 5 februarie 2003, secretarul de stat al SUA Colin Powell a 
prezentat în cadrul Consiliului de Securitate al ONU materiale audio si 
video, respectiv fotografii din satelit si stenograme ale unor interceptări de 
convorbiri telefonice între oficiali si militari irakieni, materiale pe care le-a 
calificat drept „dovezi solide“ privind faptul că Saddam Hussein si regimul 
său nu fac niciun efort în direcţia dezarmarii așa cum a cerut comunitatea 
internaţională, ba mai mult, îşi ascund eforturile de a produce tot mai multe 
arme de distrugere în masă. În baza acelor dovezi, Statele Unite şi aliaţii săi 


au declansat razboiul din Irak. Ulterior s-a dovedit ca regimul Hussein nu 
avea arme de distrugere in masă, iar stenogramele respective nu erau 
nicidecum dovezi solide, ci fuseseră interpretate, de asa manieră încât să 
creeze impresia existenţei unor arme de distrugere în masă. Războiul din 
Irak i-a costat pe contribuabilii americani peste 770 de miliarde de dolari si 
a generat imense scandaluri de corupţie. 


Rezistenta la manipulare 
Implicare sau izolare? 


Dupa cum am vazut in capitolele precedente, toate strategiile si tehnicile de 
manipulare sunt axate pe obtinerea controlului asupra comportamentului, 
gândirii sau sentimentelor subiecţilor, într-o anumită situaţie socială si pe 
parcursul unei anumite perioade de timp, în vederea câștigării unor avantaje 
substanţiale pentru artizanii manipulării si în detrimentul celor controlati. 
Schimbările urmărite a fi produse în una dintre cele trei componente ale 
identităţii subiecţilor pot fi focalizate precis sau pot fi parti ale unui proces 
deosebit de complex. Ele pot avea efecte imediate sau pot rămâne în fază 
latentă pentru a determina ulterior mutații radicale de mentalitate, pot fi 
induse în mod vizibil ori pe căi subtile, se pot solda cu rezultate durabile în 
timp sau pot înregistra schimbări doar pentru o anumită perioadă avută în 
vedere de manipulatori. 


Deşi unele metode de manipulare se bazează pe tehnici „exotice“ precum 
hipnoza, administrarea de droguri sau de şocuri electrice, intervenţiile 
chirurgicale pe creier, cele mai multe strategii de obținere a unui control 
total asupra individului au în vedere tehnici „laice“, în majoritatea cazurilor 
extrem de eficiente. Ele se bazează pe exploatarea necesităţilor 
fundamentale ale omului (nevoia de hrană, de adăpost, de informare, de 
integrare într-un anumit grup social ş.a.m.d.), în sensul cufundării 
individului în anonimat, pentru a-l face mult mai docil si mult mai dispus sa 
se supună regulilor impuse de autorităţi, indiferent de forma sub care sunt 
percepute acestea. 


Unii agenţi de manipulare fac parte dintr-un sistem institutionalizat, 
guvernat de reguli stricte, precum armata, cultele religioase, suprastructurile 
guvernamentale și administrative, instituţiile de învățământ, structurile de 
promovare a activităţilor comerciale etc, în timp ce alţii acţionează în mod 
empiric, conform unor reguli nescrise sau bazându-se pe propria lor 
experiență de influențare a indivizilor si chiar a maselor (profeti, cersetori, 
escroci ş.a.m.d.). 


Tehnicile de manipulare se întâlnesc permanent, chiar si în cele mai banale 
momente ale vieţii. Mai mult ca sigur, fiecare dintre dumneavoastră a 
utilizat cel putin o dată în viata tehnica ,,trantitului-usii-in-fata“, fără să ştie 
că se numeşte astfel și că a fost studiată de colective întregi de psihologi. Iar 
efectul a fost acelaşi cu cel obţinut de specialiști. Spre exemplu, în cadrul 
celei mai obișnuite târguieli de la piață sau de la talcioc, atunci când ati 
dorit să cumpăraţi un produs, vânzătorul v-a „trântit“ de la bun început un 
pret evident mai mare decât valoarea reală a produsului si, bineînţeles, decât 
ati fost dumneavoastră dispus să plătiți. La rându-vă, i-ati „trântit“ un pret 
vizibil mai mic decât valoarea estimată. Jocul cererii și ofertei a continuat 
până la acordul asupra unui preţ mediu care v-a satisfăcut atât pe 
dumneavoastră, cât și pe vânzător. 


Copiii, si ei, aplică de multe ori, instinctiv, metoda „piciorului-în-ușă“, 
cerând părinţilor să le ia un lucru minor, apoi altceva si iar altceva... Si nu 
doar copiii procedează asa. Probabil de multe ori ati avut senzaţia că i-ati 
dat cuiva „un deget“, pentru ca apoi respectivul să vrea „toată mâna“. În 
astfel de situaţii si nu numai, ati încercat senzaţii de nemulțumire, de 
disconfort psihic, ceea ce reprezintă tocmai manifestările specifice 
disonantei cognitive. Invatand să recunoasteti astfel de stări, ştiind cum să 
ajungeţi la cauzele lor intime, veţi putea să rezistati manipulărilor de orice 
fel. Sau majorităţii lor. Tocmai acesta este scopul capitolului de fata. 


Cum spuneam, presiunea diferitelor tipuri de manipulări poate fi sesizată în 
cele mai obișnuite secvențe ale vieţii. Importanţa acordată relaţiilor 
interumane, supunerea fata de regulile de grup, emoția produsă de 
recompense sociale minore precum un zâmbet, un compliment sau un gest 
prietenesc reprezintă tocmai efectele manipulărilor. Nu ne propunem 
neapărat să calificăm manipulările drept „bune“ sau „rele“, ci dorim să 
oferim procedee de recunoaștere a lor, lăsând apoi la latitudinea fiecăruia 
aprecierile precum și opţiunea în ceea ce privește supunerea sau 
nesupunerea fata de ele. Aceasta pentru că succesul influențelor sociale 
nedorite se bazează tocmai pe neputinta individului de a le percepe în mod 
conştient şi a li se opune în consecinţă. Spre exemplu, regulile de protocol 
reprezintă factori de inhibitie extraordinar de puternici pentru 
comportamentul firesc al omului obişnuit. Uneori, disonanta cognitivă 
apărută în urma plasării individului într-un mediu cu totul nou, guvernat de 


reguli rigide, este atat de puternica, incat da nastere la manifestari imposibil 
de controlat, precum accelerarea batailor inimii, transpiratia, tremurul vocii 
etc. Pentru a rezista, individul încearcă disperat să se supună noilor reguli, 
fără a se mai gândi măcar dacă sunt neapărat necesare sau, mai mult, dacă 
nu cumva ele sunt anume făcute pentru a-i reduce la tăcere pe cei care 
gândesc diferit sau vor să pună întrebări. 


Cu cât individul se preocupă mai mult de a nu fi luat drept incult, plictisitor, 
prost sau lipsit de orice talent, cu atât el este mai ușor de manipulat de către 
cei care intenționat îi induc astfel de preocupări pentru a-l distrage de la 
gândurile şi întrebările lui fireşti. În majoritatea cazurilor, reflexul de 
supunere față de regulile impuse de cei din jur este inoculat încă din 
copilărie. Un „copil cuminte“ vorbeşte numai când este întrebat, stă la locul 
lui, nu îi deranjează pe cei mari, e ascultător. De mic, individul se 
obișnuiește cu supunerea fata de o autoritate, reprezentată în primul rând de 
părinţi, apoi de ceilalți adulți din familie sau de fraţii mai mari, de profesori 
ş.a.m.d. El învaţă că este mult mai uşor să te supui, pentru a nu fi trimis „la 
colt“ (o formă de izolare în fata a doi pereţi goi), ori chiar pedepsit mai 
aspru. Din nou, nu calificăm un astfel de sistem educaţional drept „bun“ sau 
„rău“, însă câteva sfaturi generale pot rezulta de aici. Niciodată să nu-i 
spuneţi copilului: „eşti prost“, „eşti un neisprăvit“, „n-o să iasă nimic din 
tine“. Foarte puţini se ambitioneaza pentru a demonstra contrarul. Cei mai 
mulți însă rămân cu un sentiment de inferioritate care îi poate urmări toată 
viata, făcându-i victime sigure ale manipulatorilor care aşteaptă să 
exploateze tocmai astfel de slăbiciuni. Lăsaţi copilul să pună chiar și cele 
mai ciudate întrebări si răspundeţi-i întotdeauna fără a-l jigni. Dacă 
întrebarea este chiar prosteasca, spuneţi-i simplu: „e o întrebare proastă“, 
dar niciodată „eşti prost“. Nu-l învăţaţi să identifice întrebarea greșită cu 
propria lui persoană. Nu-i impuneti reguli fără a i le explica. Învăţaţi-l să 
gândească singur. Aveţi încredere în el, respectaţi-l chiar daca ati optat 
pentru rolul de părinte autoritar. Învăţaţi-l că respectul față de ceilalți 
înseamnă, în primul rând, respectul fata de sine însuşi. În același timp nu-l 
rasfatati necondiţionat, pentru că, mai târziu, va deveni extrem de vulnerabil 
la influenţele anturajului, care, uneori, pot avea efecte negative foarte greu 
sau chiar imposibil de controlat. 


Revenind la influenta situatiilor sociale obisnuite, de multe ori ea poate fi 
mai puternică decât influenţa exercitată în mod direct de către cei mai 
versati manipulatori. De aceea artizanii marilor manipulări imaginează 
strategii tocmai pentru crearea unor astfel de situații sociale, în care 
individul este supus presiunilor grupului din care face parte. El realizează 
din reflex că este mult mai uşor să te supui regulilor grupului decât să le 
încalci şi se adaptează situației respective imitând comportamentul celor din 
jur, fără a mai încerca să analizeze cu detașare respectivele reguli. 


Se ajunge astfel la problema fundamentală: „Care este cea mai bună cale 
pentru a rezista manipularilor?“ La prima vedere, soluţia ideală ar fi 
izolarea totală de societate. In acest fel individul se poate detasa complet de 
influenţele exterioare. Metoda a fost aplicată de unii sihaștri, care s-au 
retras departe de civilizaţie, au refuzat orice contact cu semenii si şi-au 
dezvoltat propria lor filozofie de viaţă, după ani întregi de suferință. Metoda 
însă nu poate fi generalizată pentru că omul este, în primul rând, o ființă 
socială. Ar exista și o variantă mai rezonabilă a izolării: individul continuă 
să trăiască în societate, dar se poate detasa emotional de anumite aspecte ale 
vieţii. Detaşarea însă atrage după sine pierderea suportului social 
reprezentat de familie, de persoanele iubite, prieteni, colegi, care, 
întâmpinați tot timpul cu răceală, vor ajunge să evite contactul direct cu 
individul. Treptat, sentimentul de singurătate se va amplifica, putând duce 
chiar la apariţia unor manifestări paranoide. 


Analiza „la rece“ 


Ne aflăm astfel în fata unui veritabil paradox. Detasarea de societate, pentru 
a evita orice contact prin intermediul căruia am putea fi manipulati, este 
absurdă. În acelaşi timp, implicarea totală, sinceră, plină de pasiune în viaţa 
socială ne poate face extrem de vulnerabili la influenţele exercitate de 
artizanii manipulării. 


Și totuși, omul este o ființă socială. Marile sale împliniri se pot atinge 
numai în cadrul societăţii. Fiecare dintre noi doreşte să experimenteze cele 
mai profunde sentimente, să aibă prieteni de nădejde, să poată acţiona așa 
cum îi dictează inima, să-și trăiască viaţa din plin. Acest lucru poate fi 
realizat şi fără a cădea victimă manipulărilor prezente în fiecare moment al 
existenței noastre, utilizându-se o a treia cale, prin care paradoxul de care 


vorbeam mai sus poate fi evitat. In acest sens, nu mai este vorba de a alege 
între detasare si implicare, ci de a alterna cele două stări, astfel încât 
perioadele de trăire la cote înalte să fie urmate de scurte intervale de 
detaşare. Din când în când este bine să încercăm o detaşare totală de 
problemele zilnice si sa ne analizăm „la rece“ acțiunile, sentimentele, 
alternativele alese într-o situație sau alta, pentru a găsi cele mai bune soluţii 
pentru viitor. Oscilarea permanentă între acești doi poli (detașarea și impli- 
carea) este singura modalitate de a evita, pe cât posibil, manipulările 
zilnice. 


Evident, se pune problema când să ne analizăm viaţa „la rece“ şi când să 
trăim din plin. Pentru că nu trebuie să ajungem obsedati de pericolul 
manipulărilor. Acestea au existat, există si vor exista, cât timp va fiinţa 
societatea umană. Ceea ce ne interesează este ca ele să nu ne transforme în 
sclavii unor indivizi lipsiţi de scrupule, să nu ne lipsească de bucuriile 
simple ale vieţii, să nu ne transforme în niște „legume“. 


Unii îşi aleg timpul detașării seara, înainte de culcare. Un fost profesor 
universitar al subsemnatului spunea, cu toată seriozitatea, că în perioada 
studenţiei sale obișnuia să-și pună căciula pe masă, în fata patului, si să-i 
vorbească înainte de a adormi. O considera ca pe un alter ego al său, și în 
cadrul acelui ,,dialog"-monolog recapitula tot ceea ce făcuse în timpul zilei, 
şi bune şi rele, pentru a analiza consecinţele și a alege cea mai bună soluţie 
pentru a doua zi. Este un exemplu. Uneori însă problemele sunt complexe si 
„analiza de seară“ poate conduce spre insomnii cu efect stresant. 


Nu poate fi dată o reţetă generală, însă există diverse modalități pentru a ne 
da seama imediat când se impune momentul de detaşare. Profesorul Philip 
Zimbardo si colega sa Susan Andersen, de la Universitatea Stanford, 
California, au desfăşurat numeroase studii, în urma cărora au cristalizat 
principalele metode prin care putem identifica momentele în care suntem 
supuși manipulărilor. De asemenea, ei arată cum ne putem detașa în astfel 
de momente si, mai ales, care sunt principalele strategii de a rezista 
influențelor. 


In continuare vom trece în revistă cele mai importante asemenea strategii, 
împreună cu câteva exemple pentru fiecare. 


Identificarea discontinuitatilor 


De obicei, marile minciuni sunt ascunse sub un invelis de aparenta 
normalitate. Si totuşi ,,camuflajul“ nu poate fi niciodată perfect. 
Întotdeauna, mai devreme sau mai târziu, apare ceva „în neregulă“, ceva ce 
„nu se potriveşte“. De fiecare dată, astfel de momente trebuie să reprezinte 
pentru noi semnale de alarmă. 


Jim Jones, liderul sectei Templul poporului, cel care a determinat 
sinuciderea colectivă a peste nouă sute de oameni, le promitea adepților săi 
o viata idilică în jungla Guyanei: climat blând, mâncare din abundență, 
muncă ușoară, sănătate si viata veşnică. Realitatea a fost exact pe dos: 
climat ucigător, munca extenuantă, hrană insuficientă, țânțari, boli, decese. 
Unii dintre sectantii care nu fuseseră încă subjugati total voinţei lui Jones 
şi-au dat seama încă din momentul sosirii în Guyana că promisiunile 
pastorului sunt vorbe în vânt. Si totuși marea majoritate a adepților nega 
evidenţele și credea nestrămutat în cuvintele lui Jones care le spunea că, 
oricum, viata lor putea fi considerată un rai în comparaţie cu „infernul“ ce 
pusese stăpânire pe lume. Cei care au reușit să se salvaze înaintea tragediei 
finale au fost tocmai cei care şi-au dat seama că „ceva nu se potriveşte“, că 
există o discrepanta evidentă între promisiunile pastorului și realitatea 
înconjurătoare. La rândul său, Richard Clark, cel care a condus prin junglă 
un grup de evadați din Jonestown, chiar în dimineaţa de dinaintea tragediei, 
spunea: „Încă de când am coborât din avion am simţit că nu era în regulă 
ceva.“ 


Regimurile comuniste au colapsat atunci când tot mai multi oameni au 
început să simtă discrepantele uriașe dintre promisiunile inaltatoare ale 
ideologilor si înrăutățirea continuă a traiului de zi cu zi. 


O escrocherie de proporţii, descrisă într-un cotidian românesc la începutul 
lui 1996, a eșuat din cauza unui amănunt minor ce a atras atenţia uneia 
dintre potentialele victime. Astfel conducerea unei regii autonome din 
Bucureşti a intrat în contact cu un grup de oameni de afaceri români și 
italieni, care urmăreau încheierea unor contracte fabuloase cu respectiva 
regie. Ei susțineau că vor contribui cu sute de milioane de dolari, ceea ce, 
evident, reprezenta o sansa unică pentru viitorii lor parteneri. La un moment 
dat, unul dintre negociatorii regiei autonome a observat că un membru 


important al celuilalt grup nu are carti de vizita. Scapare minora, dar de 
neacceptat pentru un om de afaceri serios. Convins ca ,,nu se potriveste 
ceva“, negociatorul a dispus verificarea partenerilor, care s-au dovedit a fi 
nişte escroci. 


Exemplele sunt nenumărate, dar esența problemei rămâne una singură. 
Atunci când simțim că „nu se potriveşte ceva“, că „nu e în regulă ceva“, că 
„nu merge ceva“, este momentul sa ne detasam si să analizăm lucrurile 
lucid, cu obiectivitate şi calm, pentru a vedea care este sursa reală a 
respectivei discontinuități. Trebuie să-i judecăm şi să-i evaluăm pe cei cu 
care intrăm în contact nu numai după ceea ce spun, ci şi după ceea ce fac. 
lar când distanţa de la vorbă la faptă este considerabilă, înseamnă că „nu 
merge ceva“. Foarte multi escroci isi datorează succesele unei abilități 
înnăscute de a-și învălui interlocutorii în vorbe frumoase si în promisiuni ce 
nu au nici o legătură cu realitatea. 


În general, când simțim că în adâncul sufletului nostru persistă o 
nemulțumire (semn al disonantei cognitive), înseamnă că este momentul 
unei analize „la rece“ a situației în care ne aflăm, pentru a lua cât de repede 
posibil o decizie în privinţa viitorului. Neglijarea acestor nemulțumiri 
interne, ignorarea lor conform principiului „lasă că trece“ ne pot duce 
uneori în situaţii ce par fără scăpare. În fond, libertatea de opţiune, în 
adevăratul sens al cuvântului, impune mai întâi analiza obiectivă a situaţiei, 
pentru ca abia după aceea să fie căutată soluţia optimă. 


Alternând trăirile intense cu momentele de detaşare destinate analizelor, ne 
putem dezvolta un anume scepticism și un simţ critic în măsură să ne ofere 
posibilitatea de a depista la timp influențele nedorite cărora le suntem 
supuşi. 


Observarea normalitatii aparente 


Cele mai eficiente tehnici de manipulare se bazează pe crearea unei 
aparente de normalitate. Pentru a avea succes, agenţii de influenţă trebuie sa 
acţioneze în asa fel încât să nu atragă atenţia celor din jur. Raportandu-ne la 
subcapitolul precedent, ei sunt foarte atenţi să nu le dea ocazia celorlalți de 
a observa că „nu se potrivește ceva“. Cersetorii, chiar si când venitul lor 
lunar îl depășeşte de câteva ori pe cel mediu pe economie, se îmbracă 


întotdeauna în zdrente, umblă murdari, îşi pun in evidenţă rănile (de multe 
ori intenționat) pentru a stârni mila trecătorilor. Marii escroci se îmbracă 
întotdeauna elegant, folosesc un limbaj elevat, se comportă aidoma 
oamenilor de afaceri veritabili. De multe ori, potentialele victime nici nu 
mai verifică identitatea celor cu care stau de vorbă de teamă să nu-i 
„ofenseze“. Întotdeauna cei care îşi asumă o altă identitate încearcă să se 
comporte, să vorbească, să se îmbrace precum cei pe care îi imită, pentru ca 
potentialelor victime să le fie indus sentimentul de normalitate menit să 
adoarmă vigilenta. 


Comportamentul civilizat, respectul și sentimentele de prietenie fata de cei 
din jur nu sunt echivalente cu a le acorda, necondiţionat, o încredere 
absolută. Întotdeauna, un minim simţ critic este bine venit. Chiar si cei mai 
apropiaţi nouă tind, uneori, să ne exploateze slăbiciunile pentru a-și 
satisface un interes, sau cum spun bătrânii, încearcă „să ne apuce un deget, 
pentru a ne lua toată mâna“. 


La nivel macrosocial, toate regimurile, indiferent de ce orientare ar fi 
acestea, încearcă să inducă oamenilor obișnuiți sentimentul de normalitate, 
în măsură să justifice acţiunile guvernamentale si să confere un spor de 
autoritate suprastructurii. Acest lucru se realizează, în principal, prin 
controlul informaţiilor, în anii cincizeci, guvernul Statelor Unite a refuzat să 
avertizeze cetăţenii din Nevada asupra pericolului căderilor radioactive 
produse în urma testelor nucleare. Oamenii au crezut în starea de 
formalitate“ si nu și-au părăsit aşezările, pentru ca abia mult mai târziu să 
fie dezvăluită incidenţa crescută a cazurilor de cancer din Nevada. 


În cazul accidentului nuclear de la Cemobâl, autorităţile au refuzat să ofere 
informaţii opiniei publice, iar când dezastrul nu a mai putut fi ascuns, au 
încercat să-l minimalizeze cât de mult posibil. Echipele de intervenţie nu au 
fost avertizate asupra pericolului real la care se expun, locuitorii din 
împrejurimi au fost liniștiți cu comunicate false, iar după zece ani s-a 
dovedit că mii de oameni au murit nevinovaţi, în chinuri groaznice, tocmai 
din dorinţa guvernului de a păstra aparenţa de „normalitate“, pentru a nu-şi 
şifona „imaginea“. 


In România postrevolutionara, si nu numai, cuvântul de ordine în toate 
ministerele este păstrarea secretului asupra tuturor neimplinirilor si 


esecurilor, pentru a da impresia populaţiei că tranziţia decurge „normal“. De 
câte ori ziarele independente publică documente compromițătoare la adresa 
suprastructurii, prima măsură este demararea unei anchete pentru a se 
depista scurgerea de informații. Din păcate, în majoritatea cazurilor, aceasta 
rămâne și singura măsură luată de guvernanti. De multe ori, încrâncenarea 
autorităţilor de a păstra aparenţa de normalitate ajunge să frizeze absurdul. 
Astfel, după revoluţia din decembrie 1989, România a fost zguduită de 
demisiile răsunătoare ale unor importanţi funcţionari de stat (şeful Gărzii 
Financiare, șeful Inspectoratului General de Poliţie, șeful Serviciului de 
Contrainformatii al Armatei etc), care au încercat, prin gesturile lor, să arate 
că „nu merge ceva în tara“, respectiv că fenomenul corupţiei a cuprins cele 
mai înalte straturi ale suprastructurii. Reacţia Puterii, în toate aceste cazuri, 
a fost debarasarea de aceşti funcționari incomozi, care au stricat impresia de 
„normalitate“. Sondajele de opinie arată că efectul a fost exact contrar celui 
urmărit de autorităţi. Omul obișnuit resimte tot mai acut pericolul corupției, 
al coagulării structurilor crimei organizate în sferele înalte ale Puterii, în 
ciuda mesajelor liniştitoare venite „de sus“, conform cărora, „totul este 
normal“. 


Revenind la presa independentă, în orice stat civilizat, ea este considerată 
„câinele de pază al democraţiei“, în sensul că menirea ei este aceea de a 
sancţiona prompt orice discontinuitate, orice fapt „ce pare în neregulă“. Din 
acest motiv, presa se află într-o permanentă opoziţie cu tendinţa autorităţilor 
de a păstra aparența de normalitate. lar acuzele venite din partea 
autorităţilor, conform cărora ziarele independente sunt vinovate de imaginea 
proastă a suprastructurii în ochii cetățenilor, pentru că nu reflectă în paginile 
lor şi faptele pozitive (câte ar fi acestea), nu reprezintă decât tot o tehnică de 
manipulare (cea a „țintelor false"), prin care se încearcă transferarea 
esecurilor autorităţilor în sarcina presei, în realitate, responsabilitatea pentru 
imaginea proprie revine în întregime autorităţilor, în timp ce menirea 
ziarelor independente, după cum spuneam, este aceea de a observa 
discontinuitatile, pentru a-i oferi cititorului posibilitatea să analizeze 
obiectiv situaţiile si să se poată hotărî în perfectă cunoștință de cauză cu ce 
formaţiune politică va vota atunci când va veni vremea alegerilor. 


Un alt exemplu de aplicare a acestei tehnici privind „aparenţa de 


normalitate“ în România postdecembristă este dat de interviurile acordate 


presei de către cei incriminati în raportul „Apartamentul“ (raport efectuat de 
o comisie parlamentară specială, având ca obiect repartizarea ilegală de 
locuinţe unor înalți demnitari). Cei intervievaţi au răspuns cu nonsalanta că 
ei au obținut locuinţele în mod „normal“, ca urmare a unor cereri făcute, „ca 
tot omul“, forurilor în drept să acorde respectivele spaţii locative. În acest 
caz, aparenţa de normalitate a fost contrazisă flagrant de criza de locuinţe 
existentă în România acelei perioade. Cei incriminati au utilizat respectiva 
tactică tocmai pentru a ascunde traficul de influență și ilegalitatile prin care 
şi-au obținut locuinţele si, din păcate, ca în multe alte cazuri flagrante, nu s- 
a luat nici o măsură în privința lor. Spunem din păcate, pentru că 
perpetuarea unei asemenea stări are repercusiuni mult mai grave decât ar 
părea la prima vedere. Treptat, în conştiinţa publică se insinuează ideea că 
adevărata stare de „normalitate“ în România este cea în care structurile 
crimei organizate se află la putere, în care orice ilegalitate este permisă dacă 
ai „spatele asigurat“. Oamenii ajung la concluzia că este mult mai simplu și 
mai profitabil să iti cauţi protectori pentru a încălca legea, decât s-o 
respecţi. Se creează astfel un nou sistem de valori, o nouă mentalitate, ce nu 
au nimic comun cu cele existente în țările cu democraţie autentică. Iar 
trecerea spre o normalitate reală va fi mult mai grea şi mai chinuitoare. 
Dacă va mai fi vreodată... 


Revenind la modalităţile propriu-zise de detectare a normalitatii aparente in 
viaţa de zi cu zi şi la strategiile de evitare a influenței manipulatorilor în 
astfel de cazuri, trebuie remarcată dificultatea si caracterul complex al 
acestora. Artizanii manipulării depun eforturi considerabile pentru a evita 
apariţia oricărei discontinuități. Și totuşi posibilități de apărare există. 
Respectarea unor reguli de protocol foarte rigide nu impune neapărat 
supunerea necondiționată fata de acestea. Respectarea oricăror legi, norme 
şi regulamente, scrise sau nescrise, nu înseamnă abandonarea judecării lor 
cu un ochi critic, mai ales în cazurile în care ele afectează, chiar și într-o 
mică măsură, drepturi fundamentale precum cele la liberă exprimare, 
asociere sau informare. Testarea unor asemenea reguli se poate face printr-o 
minoră încălcare a lor pentru a observa consecinţele. Dacă reacţia este 
disproporționat de mare și de violentă, înseamnă că „nu e în regulă ceva“ și 
trebuie să reevaluăm situaţia, eventual prin adunarea unor informaţii 
suplimentare referitoare la cei cu care am intrat în contact sau la respectiva 
situaţie socială. 


In general, o anumită relaxare dublată de un spirit nonconformist sunt 
necesare în asemenea situaţii pentru păstrarea capacităţii de analiză lucidă, 
în măsură să sesizeze aparenţa de normalitate. 


Sesizarea falsei similarități 


Marii artizani ai manipulării nu se mulțumesc doar cu controlul total al 
victimelor. Ei devin cei mai buni prieteni ai acestora, le captează afecțiunea 
si respectul, putând astfel sa le influențeze mult mai eficient. 


Cu trei decenii în urmă, în Statele Unite, un anume George Whitmore Jr. a 
recunoscut asasinarea a doi activişti socialişti, după ce fusese supus unor 
interogatorii îndelungate. El nu numai că a scris o mărturisire de şaizeci si 
una de pagini, dar a dorit sa-si exprime în mod public admirația fata de 
anchetator, pe care ajunsese să-l respecte mai mult decât pe propriul lui 
părinte. Pentru anchetator, aceste sentimente de admirație reprezentau 
dovada supremă a abilității sale de a intra „pe lungimea de undă“ a 
acuzatului, de a-i capta încrederea si de a-l determina, în cele din urmă, sa 
facă mărturisiri complete. Evenimentele ulterioare au demonstrat fără dubiu 
că Whitmore fusese adus în situația de a recunoaşte un dublu asasinat pe 
care, de fapt, nu el îl comisese! 


Pentru a fi eficienți, manipulatorii încearcă, în primul rând, „să se bage sub 
pielea“ victimei. Ei imită felul de a se comporta al celuilalt, îi împărtăşesc 
idealurile si temerile, îi captează încrederea si prietenia. Apoi, atenția se 
mută imperceptibil dar continuu spre zona ce il interesează pe manipulator. 
Victima se mişcă mai greu, însă încrederea pe care deja o are în noul prieten 
o face să nu sesizeze deplasarea, mai ales când partenerul stie exact când sa 
folosească un gest prietenesc sau un zâmbet de încurajare. În final, victima 
suferă o transformare completa, de care nici măcar nu-și dă seama. Variante 
ale unor asemenea procedee se întâlnesc, spre exemplu, în relația dintre 
anchetator si deținut sau între deținut si colegii sai de celulă, veterani, în 
cadrul procedeelor de spălare a creierului despre care am vorbit într-un 
capitol anterior. 


Dar falsa similaritate apare si în situații dintre cele mai simple, când 
manipulatorul acționează uneori din instinct, fără un plan dinainte stabilit. 
In subcapitolul precedent vorbeam despre legarea unor prietenii. Fiecăruia 


dintre noi i se pare „normal“ ca noul amic să aibă aceleași idealuri, aceleași 
obiceiuri, acelaşi mod de a se îmbrăca sau de a vorbi. Într-un anume fel ne 
recunoaștem în el, primim o confirmare a faptului că ceea ce facem, gândim 
sau simțim noi este corect, de vreme ce si alții se manifestă la fel. Treptat, 
încrederea pe care o avem în noi înșine se transferă asupra noului prieten, 
iar spiritul critic se diminuează tot mai mult. Devenim astfel victime ușoare 
ale celor care folosesc această tehnică a falsei similarități. 


Pentru a ne feri de astfel de situaţii este necesar să analizăm cu atenţie 
comportamentul noului partener de relaţie, să vedem dacă supralicitează 
într-un anume context şi de ce, să facem diferenţa între ceea ce vorbeşte sau 
promite şi ceea ce face cu adevărat, să-i cerem, din când în când, câte o 
dovadă cât de mică, dar concretă, de prietenie. 


Este adevărat că exacerbarea unui asemenea comportament critic fata de 
orice nouă cunoștință ar putea să ne împiedice să trăim din plin. Permanenta 
neîncredere în ceilalți, bănuielile, teama de a nu fi inselati nu pot rămâne 
nesesizate prea mult timp de către cei din jur și ar putea sa ne izoleze. 
Probabil, în marea majoritate a cazurilor, este mai bine să-i privim pe 
oameni cu încredere, chiar cu riscul de a fi dezamagiti mai târziu. Pentru ca 
toate astea tin, în ultimă instanță, de farmecul vieţii. De fapt, secretul 
supravieţuirii decente nu constă în a ne comporta ca si cum am trăi într-o 
lume de dușmani, ci de a învăţa din greşelile noastre şi ale celorlalți 
Acceptând că am greșit în anumite situaţii, chiar și numai pentru faptul că 
ne-am lasat amagiti, ne va fi mult mai ușor, după aceea, să ne ferim. 


Identificarea competenţei aparente 


Dincolo de credibilitatea reală a unei persoane, pe cei din jur îi 
impresionează competenţa, încrederea și siguranţa de sine pe care aceasta o 
manifesta. Oamenii puternici fascinează nu numai prin ceea ce spun, ci si 
prin tonalitatea vocii, prin gesturi, prin postură. Cineva care se uită direct în 
ochii interlocutorului, stă foarte aproape de acesta și vorbeşte răspicat, 
reuşeşte foarte uşor să se impună. 


Pe de altă parte, cei ușor influentabili manifestă o permanentă stare de 
incertitudine, atât prin ceea ce spun, cât, mai ales, prin ceea ce nu spun. 
Ezitări minore precum pauzele în vorbire sau bâlbâielile pot fi uşor de 


manipulat pentru că ele exprimă, în acel moment, o judecată confuză, deci o 
vulnerabilitate sporită a celui în cauză. Multe dintre manualele destinate 
vânzătorilor din ţările occidentale le oferă acestora sfaturi privind 
exploatarea celor mai neînsemnate gesturi și ezitări ale potenţialilor 
cumpărători. 


Foarte multi manipulatori îşi creează cu atenţie o imagine de indivizi 
puternici, competenţi, siguri pe ei înșişi, destinată să-i intimideze pe cei cu 
care vin în contact. Liderii sectelor extremiste își construiesc o aură de 
mister indescifrabil în jurul lor, folosesc un limbaj specific, „accesibil doar 
initiatilor“ (chiar dacă nu semnifică nimic concret), tocmai pentru a-i putea 
subjuga mult mai ușor pe novici. Conducătorii sistemelor totalitare, de 
asemenea, îşi bazează ideologia pe „fundamente ştiinţifice“, se comportă ca 
veritabile figuri mesianice, mai presus de orice bănuială, se erijează în 
deținători ai adevărului absolut, dincolo de „înţelegerea“ maselor de 
manevră. Până şi cele mai nesemnificative gesturi sunt supuse necesităţii de 
a-şi crea o imagine de competență absolută. Astfel orice activist este 
obișnuit din start să se adreseze celor din afara ierarhiei, indiferent de vârsta 
sau competenţa reală a acestora, cu „tu“, „măi“ sau chiar să folosească 
expresii triviale pentru a-și demonstra „superioritatea“. 


Puteţi să încercaţi și singuri un experiment. Atunci când un funcţionar vă 
vorbeşte tăios, la per tu, rdspundeti-i în același fel. De multe ori îl veţi 
vedea cum isi indulceste tonul vocii si trece la pronumele de politeţe. 


Cum se poate rezista unor situaţii în care cei cu care venim în contact 
exercită o putere de fascinatie greu de evitat? Primul pas este acela de a 
analiza răspunsurile „programate“ pe care aceştia le aşteaptă de la noi şi de 
a refuza rostirea lor în caz că nu sunt justificate. Niciodată nu trebuie să 
acceptaţi un lucru ce vi se pare „ciudat“ doar din cauza presiunii și a 
insistențelor celuilalt. În marea majoritate a cazurilor, o amânare este bine 
venită pentru judecarea la rece a situaţiei. În același timp, refuzul de a 
accepta necondiţionat premisele impuse de cineva, cu aparență de 
credibilitate sau competență, vă poate stimula încrederea în propria 
dumneavoastră persoană, echilibrul și gândirea lucidă. 


Daca vă considerați o persoană uşor influentabila, gdanditi-va că totuși 
fiecare ființă umană, cu calităţile și defectele ei, este unică în felul său. 


Poate ca tocmai cei care vi se par puternici au la randul lor slabiciuni 
ascunse, mult mai grave decat simpla dumneavoastra timiditate, de care ei 
încearcă sa profite. Reacti-vati-va în memorie un episod din viata 
dumneavoastră in care v-aţi simţit puternic(ă), în care v-aţi bucurat de 
respectul si admiraţia celor din jur. Pastrati această imagine numai pentru 
dumneavoastră, ca pe un secret intim, si ganditi-va la ea ori de câte ori veţi 
încerca un sentiment de slăbiciune. Va fi dovada de necontestat că puteţi fi o 
persoană puternică, la fel cu cei care vă fascinează într-un moment sau altul 
al vieţii, sau chiar mai presus de ei. Nu vă mai gândiţi la amintirile 
neplăcute, eliminaţi incertitudinile și analizele interioare descurajante. 
Concentrati-va atenţia asupra a ceea ce aveţi de făcut în mod concret, în loc 
să vă pierdeţi timpul cu tot felul de îndoieli față de propria dumneavoastră 
persoană. Asemenea dialoguri interne vă pot face extrem de vulnerabil(ă) în 
fata manipulatorilor care știu extrem de bine cum să le observe si să le 
exploateze. 


Actionand, analizând, negociind, refuzând să colaborati sub presiune, veţi fi 
mult mai greu de influențat. 


Sesizarea confuziei cognitive 


De multe ori, la nivel macrosocial, dar nu numai, indivizii sunt integrați 
unei „lumi mai bune“ prin exploatarea erorilor din vechiul mod de viaţă, 
dar, mai ales, prin controlul informaţiilor. Artizanii manipulării apelează la 
analogii false, la distorsiuni semantice, la etichetări retorice, ajungând până 
la rescrierea istoriei sau la „reinventarea“ unor științe fundamentale, pentru 
a motiva noul sistem social. În acest mod, individul e împiedicat să 
perceapă realitatea așa cum este, limitându-se la a trăi într-o lume iluzorie, 
în care simbolurile înlocuiesc concretul. 


În coagularea societăţilor bazate pe ideologia comunistă, un rol 
fundamental l-a avut reconsiderarea istoriei, pe principiul orwellian, 
conform căruia „cel care controlează prezentul controlează trecutul, iar cel 
care controlează trecutul controlează și viitorul“. În capitolul dedicat 
sistemelor totalitare am văzut, pe larg, cum s-a acţionat pentru crearea 
„omului nou“, pentru impunerea unei noi mentalități, pentru redefinirea 
culturii s.a.m.d. Însă utilizarea confuziei cognitive se aplică si în cazuri de 
manipulări medii sau mici, pentru a câştiga controlul asupra individului. 


In general, ori de câte ori sesizati că o explicaţie este neclară, că unele 
generalitati sunt extrem de vagi, că mesajele transmise de diverși vorbitori 
sunt retorice, confuze ori neconforme cu realitatea, înseamnă că „nu merge 
ceva“. În majoritatea cazurilor, pentru a escamota realitatea sau pentru a-și 
ascunde obiectivele reale, diverşi indivizi încearcă să apeleze la noi 
construcții semantice, la etichetări neobișnuite sau la teorii cu aparenţă de 
fundamentare ştiinţifică. Spre exemplu, pentru că tranziţia în România 
postrevoluţionară a înregistrat nenumărate poticneli, ea a fost calificată 
drept „originală“, această etichetă fiind considerată suficientă pentru a 
motiva eșecurile „inevitabile“, dar și pentru a induce ideea că, deși 
„originală“, tranziţia există și avansează triumfal. Nici unul dintre 
utilizatorii acestei etichete nu a explicat vreodată, în mod concret, ce 
înţelege prin termenul de „original“. Dacă analizăm programele partidelor 
de pe scena politică românească vom vedea că multe, chiar si dintre cele cu 
aderenta semnificativă la electorat, nu au o doctrină clară, aceasta fiind 
înlocuită cu generalitati extrem de vagi si de confuze. Si exemplele pot 
continua la nesfârșit. 


Pentru a scăpa de tentativele de influențare prin inducerea unor astfel de 
confuzii cognitive, cea mai eficientă cale este aceea de a pune mereu 
întrebări. Atunci când ceva vi se pare neclar, întrebaţi până va lamuriti. 
Foarte mulți agenţi de influență încearcă evitarea unor răspunsuri concrete 
prin crearea unui sentiment de jenă în interiorul celui care este nelămurit. 
Fie indirect, printr-o privire severă sau ironică, fie direct, prin fraze, uneori 
chiar brutale, de genul: Esti prea prost să înţelegi! Cum poți să pui 
asemenea întrebări? Te credeam mai deștept! Esti prea nervos ca să judeci 
cu luciditate! ş.a.m.d. În astfel de cazuri, cel mai indicat este să aplicaţi 
„metoda Ion Roată“, întrebând la modul foarte nevinovat: Domnule, 
explicaţia dumneavoastră este excelentă, dar prea elevată pentru mine. Ati 
putea să repetati concret, în câteva cuvinte, ce ati vrut să spuneţi ? Evident, 
în funcţie de situație şi de interlocutor, puteţi folosi un ton serios sau 
mucalit, puteți reformula întrebarea, puteţi găsi alte variante. Esenţial este 
să întrebaţi. 


Sesizarea confuziei emotionale 


Cel mai puternic instrument de manipulare a individului este apelul la 
sentimentele sale. Artizanii manipularii elaboreaza strategii, uneori extrem 
de complexe, pentru a trece de bariera ratiunii catre emotiile individului, 
pentru a-i exploata cele mai ascunse dorințe sau temeri, mergând până la 
activarea instinctului fundamental de conservare. Ei urmăresc cu atenţie ce 
anume așteaptă subiecţii într-o anume situație socială, care sunt sursele de 
teamă sau de inducere a unui sentiment de vinovăţie, ce interese sau dorințe 
intime se manifestă, mai mult sau mai puţin vizibil, la un anumit moment 
dat. Cunoscând toate acestea, este foarte uşor apoi pentru manipulatori să 
vină în întâmpinarea necesităților emoţionale ale indivizilor, să le 
cucerească încrederea și să-i subjuge, fără ca ei să-și dea seama. Sau daca 
realizează că au fost manipulati, de cele mai multe ori este prea târziu 
pentru a mai face ceva. 


Diane Louie, o supraviețuitoare a tragediei din jungla Guyanei (a făcut 
parte din grupul de fugari, condus prin junglă de Clark, în dimineața de 
dinaintea masacrului), povestea o amintire dureroasă din viaţa ei. Într-o zi s- 
a îmbolnăvit din cauza unui virus intestinal şi a fost dusă la infirmeria din 
Jonestown. Ceva mai târziu, Jim Jones a venit la patul ei si a întrebat-o: 
Cum te mai simţi? Ea s-a cufundat în pături, evitând să-l privească în ochi. 
Ai vrea să mănânci ceva anume?, a continuat Jones. Diane şi-a amintit 
atunci de locuința ei mizerabilă, de gândacii din mâncare, de munca 
istovitoare, de toate promisiunile cu care Jones i-a înșelat pe ea și pe ceilalți 
şi a răspuns: Nu. Totul e în regulă. Mă simt mai bine. Mult mai târziu avea 
sa declare: Am știut atunci că, dacă acceptam vreo favoare, i-as fi aparţinut 
pentru totdeauna. De aceea n-am vrut să-i datorez nimic. Cum spuneam, 
Diane Louie a fost unul dintre foarte puţinii supraviețuitori ai tragediei 
finale. 


În sistemele totalitare, o strategie extrem de complexă este pusă în mişcare 
pentru exploatarea sentimentului de vinovăţie. Sunt imaginate noi păcate, se 
întocmesc dosare, individul este permanent ameninţat cu ceea ce ar putea să 
i se întâmple dacă nu respectă normele impuse de regim. Dar strategia este 
aplicată, în continuare, şi după colapsul respectivelor sisteme. În România 
postrevolutionara, santajul a devenit o veritabilă politica de stat. Primul val 


a fost reprezentat de amenințările cu publicarea dosarelor întocmite de 
securitate. Cum, între timp, opinia publică și-a pierdut interesul fata de 
trecutul mai mult sau mai puţin tulbure al diferitor personalităţi, s-a trecut la 
cel de-al doilea val, reprezentat de amenințarea cu dosarele penale. În mod 
voit, pe de o parte s-a perpetuat haosul legislativ, iar pe de alta aparatul de 
justiție a fost făcut ineficient prin aruncarea lui într-o criză fără precedent. 
În acest mod, declanșarea urmăririi penale, în marea majoritate a cazurilor 
în care sunt implicate personalități importante, a rămas în întregime la 
latitudinea celor aflaţi la putere. În consecință, ori de câte ori interesele 
Puterii o cer, dosarele penale ale unor opozanți sunt trimise justiţiei. In 
același timp, când aceleași interese o cer, procesele sunt stinse și afacerile 
musamalizate până la noi ordine. 


Dar manipulările bazate pe confuzia emoţională nu se limitează numai la 
exploatarea sentimentelor de vină sau de teamă. Extrem de subtilă este 
exploatarea dorințelor intime ale indivizilor. O locuință confortabilă, o 
deplasare în străinătate, o funcţie importantă s.am.d., oferite la momentul 
oportun, pot crea sentimente de recunoştinţă extrem de puternice, prin care 
chiar şi cei mai aprigi dușmani pot fi reduși la tăcere. De asemenea, 
diversele cadouri, atragerea în anumite afaceri, în care mirajul banilor poate 
întuneca rațiunea, pot deveni mai târziu instrumente extrem de eficiente 
pentru santajul sentimental si chiar pentru cel cu conotaţie penală. 


Necesitatile sexuale ale indivizilor si cele mai ascunse dorinţe ale acestora 
în domeniu pot fi și ele exploatate pentru a genera posibilități de șantaj 
ulterioare. Scandalul de la „Sexi Club“, din Bucureşti, este elocvent în acest 
sens. Deşi, în nenumărate interviuri, oficialitățile au vorbit despre zeci de 
casete pe care fuseseră înregistrate, cu camere ascunse, delirurile sexuale 
ale unor importante personalităţi ale vieţii publice românești, respectivele 
înregistrări nu au constituit niciodată obiectul vreunei anchete serioase, ele 
fiind destinate exclusiv santajului la nivel înalt. 


Coborând la nivelul străzii, trebuie remarcat că până și cel mai banal 
cerşetor se bazează, în activitatea lui, pe inducerea unui sentiment de vină 
(alături de milă) în sufletele trecătorilor, pentru faptul că ei sunt bine 
îmbrăcaţi, în general bine hraniti, în timp ce el suferă de foame sau de frig. 
La fel, nenumărați escroci se dau drept gunoieri, controlori, polițiști, 


angajati ai unor asociatii de caritate etc, exploatand sentimentele pe care 
oamenii le au fata de respectivele institutii sau organizatii. 


Pentru a sesiza încercările de manipulare ce se fac asupra noastră pe baza 
confuziei emoţionale, ar trebui să ne inducem câteva momente de detaşare, 
de analiză lucidă, ori de câte ori simţim că abuzează cineva de sentimentele 
noastre, când avem un disconfort psihic, sau când sesizăm că „ceva nu este 
în ordine“. Încercând să găsim cauzele acestor activări emoționale, am 
putea, în multe cazuri, să vedem dacă sentimentele avute în acel moment 
sunt provocate cu un scop anume sau au o motivaţie ce nu tine neapărat de 
manipulare. 


Si totuşi, este foarte greu să actiondm astfel în toate împrejurările, deoarece 
ar trebui să apelăm la momentele de detaşare cel puţin de câteva ori pe zi. O 
asemenea metodă se impune doar atunci când într-adevăr simţim că 
presiunea emoțională a atins cote îngrijorătoare. În rest, cel mai indicat ar fi 
să ne luăm câteva măsuri elementare de precauţie. 


Nu vă dezvaluiti niciodată, mai ales în prezența străinilor sau a unor 
cunoștințe întâmplătoare, dorinţele intime, punctele vulnerabile, temerile 
sau incertitudinile. Vorbiti cât mai putin despre trecutul dumneavoastră, nu 
vă lăsaţi antrenați în confesiuni ce nu își au rostul, evitati să vă deschideţi 
sufletul în faţa oricui. Chiar și cel mai bun prieten se poate folosi, cândva, 
de secretele pe care i le-aţi destăinuit numai lui. 


Evitaţi tentatiile de orice fel. În general, darurile nu cad din cer. Gândiţi-vă, 
înainte de a accepta generozitatea cuiva, la ce v-ar putea duce un firesc 
sentiment de recunoștință. În Eneida lui Vergiliu, marele preot al Troiei, 
Laocoon, încercând să-i convingă pe concetăţenii săi să nu introducă in 
cetate calul de lemn lăsat de ahei pe țărm, în care se afla Odiseu împreună 
cu soldaţii săi, s-a adresat mulţimii cu o frază devenită celebră: Timeo 
danaos el dona ferentes (Mă tem de danai chiar si când aduc daruri). După 
cum se ştie, din nefericire, temerea bătrânului preot s-a dovedit întemeiată. 
Nu ar fi rău să vă amintiţi acest episod ori de câte ori cineva la care nu vă 
aşteptaţi vă oferă daruri. 


Jocul de-a „alegerea“ 


În ţările cu sistem concurential veritabil, cei mai versati vânzători nu se 
mulțumesc doar a-l determina pe client să cumpere unul dintre produsele 
oferite de ei, ci continuă discuţia pentru a-l convinge că „a făcut cea mai 
bună alegere“. În acest fel se creează o legătură subtilă între ei și 
cumpărător, care îl va determina pe acesta să le devină client permanent. 
Mai mult, îndată ce simt că omul este decis să facă o cumpărătură în 
magazinul lor, îi prezintă mai multe sortimente, cu preţuri din ce în ce mai 
ridicate şi de calitate superioară, accentuând pe faptul că „alegerea îi 
aparține“. Evident, au grijă să-i inducă sentimentul că posibilitatea de 
alegere se referă la ce anume să cumpere, nu la dacă să cumpere ceva ori 
nu. În caz că respectivul cumpărător înclină să ia un produs ieftin, îi 
prezintă în continuare calităţile suplimentare ale mărfurilor de același gen, 
dar mai scumpe, sugerându-i că depinde numai de el dacă vrea să ia un 
lucru prost la un pret mic sau acceptă sa dea câţiva bani în plus pentru a 
avea o marfă într-adevăr de calitate. 


Tehnica respectivă nu se aplică doar în domeniul comercial. O variantă a ei 
este reprezentată de strategia „fructului oprit“. Liderii unor secte extremiste, 
precum și conducătorii unor organizaţii cu iz ocult imaginează tot felul de 
ritualuri initiatice, care să presupună cât mai multe eforturi din partea 
novicelui pentru a le parcurge. În acest mod, satisfacția finală a noului 
adept, precum si fidelitatea sa fata de sectă sau organizaţie vor fi 
incomparabil mai mari decât în cazul unei acceptări formale. Psihologii 
Jack şi Sharon Brehm au publicat în 1981 rezultatul unor studii prin care se 
constată că, cu cât sunt mai severe restricţiile impuse individului, cu atât 
dorința acestuia de a le înfrunta este mai mare. Tentaţia „fructului oprit“ îi 
dă individului sentimentul că nu are decât o opţiune, celelalte fiind 
nedemne de atenţie. Tehnica a fost aplicată si de multe partide extremiste, 
care, mai ales atunci când au fost scoase în afara legii, au reușit să adune un 
număr record de adepţi, în special prin exagerarea persecuțiilor la care au 
fost supuse sau chiar prin inventarea unor pogromuri ori atentate la adresa 
membrilor lor. 


Pentru a rezista acestui joc de-a „alegerea“, este necesar să luăm în 
considerare, întotdeauna, si variante despre care nu ni se vorbeşte. Spre 


exemplu, imaginati-va că sunteți într-un bombardier si vi se adresează 
întrebarea: Câte bombe ar trebui să aruncăm? Una, două, sau zece? Nu 
este necesar să spuneţi câte. Puteţi foarte bine alege un răspuns neindus de 
întrebare: Nici una. De asemenea trebuie să analizăm de fiecare dată, cu 
atenţie, situaţii în care suntem ademeniti cu „fructul oprit“. De multe ori, de 
exemplu, preţurile unor produse sunt artificial ridicate doar pentru că 
acestea se vând într-un magazin din care cumpără snobii sau, mai bine zis, 
„lumea bună“. Există însă nenumărate alte magazine, unde se pot găsi 
aceleași mărfuri, de aceeaşi calitate, la preţuri sensibil mai mici, doar ca 
despre ele nu se vorbeşte. 


În general, atunci când cineva ne impune să actionam într-un anume fel, 
putem să-i testăm intenţiile, măcar cu o opoziţie formală, pentru a-i vedea 
reacţiile. Atunci când ni se oferă posibilitatea de a alege între mai multe 
variante este indicat să ne gândim dacă nu există și o alta nementionata de 
interlocutor, însă, poate, mult mai favorabilă nouă. În anumite situații, 
interlocutorul poate insista vehement asupra unei variante numai ca să ne 
trezească suspiciunea şi să ne determine să alegem o a doua posibilitate, 
favorabilă pentru el. Testati-l, acceptându-i varianta! Daca are un plan 
ascuns, va fi luat prin surprindere si se va da de gol. 


In orice caz, ganditi-va că aproape întotdeauna există o soluţie ce nu a fost 
luată în calcul. Poate fi chiar cea de care aveţi nevoie. 


Gândirea de grup 


Succesul manipulărilor pe scară largă depinde, în primul rând, de modul în 
care individul a fost cufundat în anonimatul masei de manevră. Liderii 
sistemelor totalitare, precum și conducătorii unor secte extremiste depun 
eforturi considerabile spre a inocula în minţile celor pe care îi manevrează 
sentimentul fidelității necondiționate fata de respectivul grup social. 
Repetând la nesfârșit preceptele teoriei bazate pe împărţirea oamenilor în 
„buni“ şi „răi“, ei îi fac pe adepţi să creadă sincer că fac parte din grupul 
social „bun“, „corect“, în timp ce restul lumii este alcătuit din „răi“ si 
„ticăloşi“. Orice idee ce nu corespunde respectivei ideologii este calificată 


drept eretică sau drept o expresie a trădării. 


Manipularea se realizeaza in special prin controlul informatiilor, dar si prin 
izolarea grupului, pentru a evita orice contacte ale membrilor sai cu lumea 
exterioară. În capitolul dedicat sistemelor totalitare am văzut, pe larg, în ce 
mod se face controlul informaţiilor, pentru a permite accesul oamenilor 
obişnuiţi numai la ştirile ce susțin politica regimului. De asemenea, am 
văzut cum se redefânesc istoria, morala, filozofia, limba, cum se modifică 
sistemul educational, cum se dă o nouă înfăţişare oraşelor, satelor s.a.m.d., 
totul pentru a-l rupe complet pe individ de influenţele vechiului mod de 
viata (de „mentalităţile burghezo-mosieresti“, „reacţionare") si pentru a-l 
transforma în „omul nou“. Aceleaşi tehnici se aplică, la scară redusă și în 
diverse variante, în orice sectă religioasă extremistă. 


O dată ce individul nu mai are nici un contact cu exteriorul şi nici o 
posibilitate de acces la surse alternative de informaţie, identitatea lui se 
evaporă si el va fi integrat grupului. Comportamentul, gândirea si chiar 
sentimentele lui se vor adapta noilor standarde, sisteme de valori, legi si 
regulamente. Pentru a scăpa de chinul interior, determinat de fenomenul 
disonantei cognitive, el va ajunge să creadă sincer în noua ideologie sau 
viziune asupra vieţii, în noile reguli de grup și va fi mult mai preocupat de 
alinierea la modul de gândire general, decât de exprimarea unor păreri 
critice sau de analiza obiectivă a situaţiilor. Cu timpul va avea chiar 
impresia că participă efectiv la luarea deciziilor, că hotărârile luate „în 
unanimitate“ sunt cele „corecte“, că noua lume în care trăiește este „cea mai 
bună dintre toate“. Şi chiar dacă nu este totalmente supus noii ideologii, 
izolarea fata de lumea exterioară, intoxicarea cu informaţii aşa-zis „corecte“ 
şi contactul permanent cu o politică ce împarte totul în „alb“ şi „negru“, 
„bun“ şi „rău“, „corect“ şi „incorect“ îi vor forma un mod de gândire foarte 
greu de readus la normalitate. 


Izolarea este aplicată si în situaţii dintre cele mai comune, pentru a influenţa 
individul să facă un lucru sau altul. Poliţia isi interogheaza suspectii in 
camere goale, fără nici un fel de mobilier; pușcăriile, spitalele de boli 
nervoase, centrele de reeducare sunt locuri izolate, sectele extremiste se 
retrag în campusuri unde contactul cu lumea exterioară este inexistent. 


Tehnica inoculării unei „gândiri de grup“, atunci când ea este aplicată unui 
întreg, sistem social, e greu de sesizat, dar nu imposibil. Greu în special din 


cauza faptului ca cel care sesizează la un moment dat că „nu merge ceva“, 
se vede pus in situatia de a se aseza ,,impotriva curentului general“. Si 
totuşi, dacă în sistemele totalitare o astfel de atitudine ar atrage după sine 
pedepse severe, în sistemele democratice ea este posibilă fără urmări, iar în 
sistemele democratice în curs de cristalizare (precum cele din statele 
postcomuniste) este chiar bine venită, pentru a impulsiona formarea unei 
mentalități noi, deschise confruntării autentice de idei. 


Cum putem sesiza dacă suntem victime ale acestor tehnici de impunere a 
unei „gândiri de grup“? În primul rând printr-o analiză la rece a 
comportamentului, a gândirii și a sentimentelor noastre. Dacă am ajuns să 
credem necondiţionat în anumite idei, deşi suntem puși în faţa a numeroase 
fapte concrete ce le contrazic, dacă îi considerăm proști sau dușmani pe cei 
care au alte păreri decât ale noastre, dacă ne limităm numai la anumite surse 
de informaţie, ce ne susțin concepţiile, dacă ajungem să dăm răspunsuri 
standard, al căror înțeles profund nici măcar nu ne este prea clar, înseamnă 
că ne aflăm sub influenţa totală a manipulatorilor ce ne-au inoculat politica 
împărţirii tuturor faptelor si ideilor în „albe“ și „negre“, în „corecte“ si 
„incorecte“. În viata reală există nenumărate tonuri de gri, nenumărate 
variante și nimeni nu se poate crede deţinătorul adevărului absolut. 


Dialogul autentic, schimbul de idei, recunoașterea greselilor, analiza lucidă 
a faptelor sunt paşi importanţi spre evadarea din mrejele unui asemenea tip 
de manipulare pe scară largă. Gândiţi-vă atunci când luaţi o decizie dacă ea 
reprezintă opţiunea dumneavoastră intimă. Nu cumva ati luat-o pentru că 
„aşa trebuie“ sau pentru că o asemenea hotărâre așteaptă de la 
dumneavoastră cei care deja vă manevrează așa cum vor ei? Ataşamentul 
necondiționat față de anumite idei, în ciuda tuturor evidențelor ce 
demonstrează contrarul, nu reprezintă un semn al loialității, ci o dovadă de 
rigiditate şi chiar de succes al manipulării la care este supus individul. 


Acceptati în cadrul discuţiilor, nu doar formal, și părerile celorlalți si 
analizati-le cu atenţie, atunci când sunt susținute de argumente concrete. De 
multe ori vă pot oferi soluţii la care poate chiar și dumneavoastră v-aţi 
gândit, dar le-aţi respins pentru că nu erau „pe linie“ sau nu conveneau 
„politicii generale“. Incercati să ieşiţi de sub influența celor care judecă 
doar în „alb“ și „negru“, a celor care îi consideră dușmani personali pe toţi 


cei care au pareri diferite de ale lor. Iesiti de sub influenta celor care sustin 
pana in panzele albe idei contrazise de realitate, care nu accepta dialogul, 
care se erijeaza in detinatori ai adevarului absolut. 


Cristalizati-va propriile dumneavoastră opinii prin observarea atentă a 
realităţii, prin culegerea informaţiilor din cât mai multe surse. Nu uitaţi ca 
premisa fundamentală a democraţiei este asigurarea accesului tuturor 
cetățenilor la surse alternative de informaţie. Numai astfel omul obișnuit 
poate să-și aleagă reprezentanţii în deplină cunoștință de cauză. Numai 
astfel alegerile generale pot fi considerate libere și corecte. Amintiti-va cu 
câtă înverșunare, ani de zile după revoluţia din România a fost refuzată 
acordarea licenţelor de emisie unor posturi particulare de televiziune, ce nu 
puteau fi controlate de autorități. Amintiţi-vă cât de ușor au fost chemaţi 
minerii la București, din cauza controlului informaţional total exercitat de 
puternicii zilei. La şase ani după revoluţie, când televiziunile și posturile de 
radio particulare au început să se dezvolte, asemenea manipulări de 
anvergură nu mai sunt posibile (sau, oricum, ar fi posibile cu mult mai mult 
efort din partea autorităţilor). 


Invatati din greșelile trecutului, pentru a nu mai greși din nou. 
Structurile impersonale 


În sistemele totalitare, orice semn de opoziţie este pedepsit sever. De 
asemenea, în închisori, în spitalele de boli mintale, în sectele extremiste, în 
cazărmi sau în lagărele de concentrare, conducătorii acestora au un control 
aproape total asupra existenţei celorlalţi. Nici o împotrivire la reguli nu este 
admisă. 


Atunci când presiunea unui sistem autoritar asupra oamenilor obișnuiți 
devine insuportabilă, apare întrebarea dacă este posibilă ori nu vreo cale de 
salvare sau de răzvrătire. Autorităţile din astfel de sisteme își iau de obicei 
măsuri de siguranță, prin angajarea în toate posturile-cheie ale 
suprastructurii a unor oameni fideli lor, pe care îi pot coordona cu ușurință. 
În asemenea cazuri, opozantii sunt mai tot timpul oameni obişnuiţi, care nu 
pot face mare lucru fără a fi pedepsiţi. Mult mai uşoară este lupta împotriva 
unor astfel de sisteme din afara lor. Asta dacă pot fi găsite căi de evadare. 


Si totuşi, chiar si în situaţiile cele mai lipsite de speranţă există posibilitatea 
organizării unei rezistenţe interne, ce ar putea da rezultate. Primul pas este 
analiza atentă a sistemului pentru a vedea ce schimbări anume sunt posibile. 
Apoi, cei care formează nucleul rezistenţei încep să testeze concepţiile si 
sentimentele intime ale celor din jur, comentează unele lucruri minore, 
cărora regimul nu le acordă prea multă importanţă (pentru a demonstra 
celorlalți că poziţia critică este totuşi posibilă, dar fără a se expune prea 
mult, în caz că informează cineva autorităţile). Apoi încearcă să stabilească 
punți de legătură cu cei din jur, axându-se pe discutarea problemelor ce îi 
frământă si pe aceştia, împărtășindu-le nemulțumirile, captându-le 
încrederea, determinându-i să-și deschidă tot mai mult sufletul. 


De îndată ce se formează un grup de opozanți, nemulţumirile acestora fata 
de sistem vor fi exprimate în revendicări ale grupului, ce vor fi mult mai 
greu de anihilat de către autorități decât răzvrătirile individuale. În acest 
mod structurilor impersonale ale regimului li se opun revendicările 
impersonale ale unei anumite organizaţii. 


Astfel, o minoritate puternică poate lupta mult mai eficient împotriva 
majorităţii. În continuare, de îndată ce minoritatea s-a făcut cunoscută, ea 
poate determina Puterea să accepte unele concesii, lucru ce îi sporeşte 
prestigiul și îi aduce noi adepţi. O astfel de strategie are destul de puţine 
şanse de succes într-un sistem totalitar, însă variante ale ei sunt aplicate 
frecvent în statele ce asigură un anume grad de libertăţi cetățenești. Ea este 
caracteristică înființării si funcţionării unor organizaţii cetățenești, unor 
grupări ale minorităților naționale sau rasiale ș.a.m.d. 


Concluzia ce trebuie reținută din acest subcapitol este că rezistența 
colectivă e mult mai eficientă decât opoziţia individuală, indiferent cât de 
cunoscută ar fi persoana în cauză. Din păcate, acest lucru nu este luat în 
considerare de diverșii veleitari care bântuie scena politică a statelor 
postcomuniste. Fragmentarea spectrului politic, sciziunile determinate doar 
de vanităţile personale ale unor lideri sau ale altora nu fac decât să reducă 
drastic posibilitatea apariţiei unor formaţiuni politice puternice, care să 
impulsioneze decisiv tranziţia spre sisteme democratice autentice. 


In statele cu un grad înalt de civilizație, deja scena politică este dominată de 
un număr foarte redus de partide, în multe cazuri numai două, astfel încât 


stabilitatea sistemului este mult mai mare, iar dezorientarea electoratului e 
minimă. 


Observarea atentă, detașată, a scenei politice poate releva cu destulă 
ușurință care partide încearcă să atragă electoratul, prin diverse tehnici de 
manipulare, doar pentru satisfacerea orgoliilor sau a intereselor strict 
personale ce îi animă pe unii lideri de partid ori pe membrii acestora și care 
au într-adevăr un cuvânt de spus în promovarea mecanismelor democratice 
autentice si în asigurarea unei creşteri reale a bunăstării tuturor cetăţenilor. 


În acest capitol am trecut în revistă principalele strategii de identificare a 
tehnicilor de manipulare si de rezistență împotriva lor. Se cuvine totuşi o 
scurtă recapitulare, oferind astfel celor interesați instrumente cât mai 
eficiente pentru a se sustrage presiunii permanente exercitate de agenţii de 
influență. De aceea vom încheia această carte cu o listă cuprinzând 
douăzeci și două de sfaturi necesare pentru a rezista manipulărilor. 


Douăzeci şi două de sfaturi practice pentru a rezista manipulărilor 


1. Incercati să jucaţi cu dumneavoastră insiva, din când în când, rolul de 
„avocat al diavolului“, combătându-vă propria imagine, concepţiile pe care 
le considerați de nezdruncinat, prejudecățile, comportamentul, sentimentele. 
Veţi ajunge astfel să vă cunoaşteţi mai bine, să vă descoperiţi punctele slabe 
ori rigiditatile, dar poate si calități pe care nu vi le-aţi pus în valoare. 
Incercati să vă priviţi cu alti ochi, mereu din alte perspective, pentru a 
înţelege mai bine care este părerea celorlalți despre dumneavoastră. 


2. Exersati rostirea unor expresii precum: „Am greșit“, „Imi pare rău“, „E 
vina mea“, „Am învăţat ceva din greşeala asta“. 


3. Fiţi atenţi la perspectiva din care alţii încearcă să prezinte, să încadreze o 
problemă, o situaţie, o anume opinie. Acceptând necondiţionat premisele 
lor, le oferiţi din start un avantaj substantial. Fiţi pregătiți pentru 
eventualitatea de a respinge de la bun început, în întregime, punctul lor de 
vedere si de a veni cu varianta dumneavoastră. Feriti-va să treceţi la 
discutarea detaliilor înainte de a vedea dacă problema, în totalitatea ei, nu 


este cumva greșit pusă. De multe ori agenții de influență își atrag 
interlocutorul în discuţii pe marginea unei probleme, pentru ca abia când e 
prea târziu acesta să-şi dea seama că întreaga problemă era artificial creată. 
Spre exemplu, după revoluţia din 1989, regimul de la Bucureşti a făcut 
nenumărate presiuni asupra ziariştilor pentru discutarea articolelor pe care 
ar fi trebuit să le cuprindă legea presei. Ziarele independente însă au pus 
problema cu totul altfel: era într-adevăr necesară legea presei sau apariţia ei 
ar fi putut justifica un nou val de cenzură informaţională? 


4. Acceptati pierderile pe termen scurt (în bani, timp, efort, sau chiar respect 
fata de propria dumneavoastră persoană) pentru a vă păstra independenţa. 
Lăsându-vă atrași cu uşurinţă de mirajul unor avantaje imediate, puteţi 
cădea în capcane foarte periculoase, iar suferința produsă de apariția 
disonantei cognitive va fi incomparabil mai mare decât cea provocată de 
nemulțumiri sau de necazuri trecătoare. Acceptati micile pierderi și ganditi- 
vă că ele vă sunt învățătură de minte pentru a nu mai greși în viitor. 


5. Puneti imediat piciorul în prag atunci când sunteţi nemulțumit, agasat, 
sau când suferiti din cauza comportamentului unei persoane apropiate. 
Exersati-va în a spune: „Pot trăi si fără dragostea (prietenia) ta, chiar dacă la 
început îmi va fi greu. Dacă vrei să mai fim împreună (prieteni), încetează 
să mai faci lucrul ăsta si obisnuieste-te să faci asta“, sau: „Pot supravieţui 
fără favorurile dumneavoastră, dacă vreţi să rămânem în relații bune, 
ganditi-va să mă trataţi cu mai mult respect“ s.a.m.d. În caz că nu sunteți 
luat(ă) în serios, chiar după avertismente repetate, pregatiti-va să vă detaşaţi 
(despărțiți) total de persoana respectivă. 


6. Evitaţi întotdeauna să luaţi hotărâri pripite, mai ales în situaţii care vă 
sunt neclare. Mulţi agenţi de influenţă exagerează graba cu care trebuie să 
raspundeti, presându-vă, pentru a nu vă da timp de gândire. Judecati 
problema la rece, luati-va un răgaz suficient, căutaţi surse suplimentare de 
informaţii asupra subiectului si abia apoi puneţi-vă semnătura. 


7. Întotdeauna când ceva vi se pare neclar, insistati cu întrebările până ce vă 
lamuriti complet. Nu-i lăsaţi pe agenţii de influenţă să vă facă să vă simtiti 
prost si astfel să vă reducă la tăcere, în foarte multe cazuri, explicaţiile 
superficiale sunt semne ale unor tentative de manipulare, dar şi ale 
superficialitatii si incompetentei celui chipurile atotstiutor. 


8. Exersati-va in descifrarea sensurilor ascunse ale lucrurilor sau situatiilor 
intalnite la fiecare pas, indiferent cat de banale ar parea: rolul uniformelor, 
substratul diverselor relatii interper-sonale, intentiile reale ale diversilor 
vorbitori, rolul nescris al unor legi şi regulamente. Incercati să va explicati 
ce s-a urmărit prin promovarea unor anumite concepţii arhitectonice, care 
sunt tentativele de manipulare prin afişarea diverselor simboluri sau sigle, 
ce interese se ascund sub unele alianţe de circumstanta, prin ce mijloace 
este obținut acceptul sau atașamentul unora sau al altora față de anumite 
idei, organizaţii sau lideri, cum acţionează asupra individului presiunea 
grupului social din care face parte, ce se poate citi printre rânduri în 
articolele din ziare ş.a.m.d. Poate fi un joc interesant, dar si foarte util. 


9. Fiţi atent(ă) la regulile impuse de gazde, atunci când sunteţi în rolul 
oaspetelui. Uneori respectarea instinctivă a acestora (pentru a nu da dovadă 
de impolitete) va poate limita drastic libertatea de exprimare, de acţiune si 
chiar de alegere. Priviţi cu detaşare regulile de protocol, respectati-le, dar 
nu într-o asemenea măsură, încât să renuntati la a vă mai expune deschis 
părerile. Incercati din când în când să jucaţi rolul nonconfor-mistului. 
Reacţiile celor din jur vă vor putea demonstra dacă au sau nu intenții 
ascunse. 


10. Nu acordati credit soluţiilor simple în cazul unor probleme personale, 
sociale sau politice complexe. 


11. Amintiti-va ca nu există dragoste sau prietenie totala, necondiționată, 
din partea unui străin, la prima vedere. Fiţi foarte atenţi la cei care încearcă 
să vi se „bage sub piele“ şi încercaţi să aflați ce anume urmăresc să obțină 
de la dumneavoastră. Însă chiar şi în cadrul relaţiilor obișnuite de prietenie 
sau de iubire, retineti că acestea pot fi verificate numai in timp. De 
asemenea, este imposibil ca ele să reziste dacă unul numai dă, iar celălalt 
doar primeşte. Încrederea, adevărata dragoste sau prietenie au la bază 
reciprocitatea şi respectul fata de celălalt. 


12. Dacă ajungeţi într-o situație socială nouă, într-un anturaj nou, într-o 
companie nefamiliară, încercați imediat să aflați de pe ce poziţie puteţi intra 
în contact cu cei din jur și care sunt principalii agenți de influenţă ai 
grupului. Intraţi pe „lungimea de undă“ a acestora, aflați cât mai multe 
amănunte despre ei, ,,cititi-le“ preferinţele, orgoliile, preocupările, flatati-i 


dacă e cazul, încercaţi să descifrati ce urmăresc si apoi căutați soluţiile cele 
mai bune pentru a rezolva problemele ce se pot ivi. 


13. Evitaţi situaţiile total nefamiliare, în care nu vă puteţi manifesta 
libertatea de acțiune sau de exprimare. Dacă totuși vă aflați într-o asemenea 
situație, Incepeti cu testarea limitelor ce vă sunt impuse. Acceptati un pret 
mai mic pentru a vă elibera, în loc să vă supuneti unor suferințe greu de 
suportat pe care vi le-ar putea provoca rămânerea într-o astfel de situaţie. 


14. Nu va dezvaluiti sentimentele, dorinţele ascunse, slăbiciunile sau 
limitele în fata oricui. Amintiţi-vă că, uneori, chiar şi cel mai bun prieten vă 
poate trăda sau vă poate exploata cu ajutorul acestor destăinuiri. 


15. Obisnuiti-va cu momentele de detaşare emoțională, mai ales atunci când 
doriți să analizati cu atenţie 4 anumită problemă. Exersati-va în păstrarea 
calmului și a sângelui rece, în confruntările cu cei care încearcă să va 
manipuleze. De foarte multe ori ei urmăresc să vă enerveze special pentru a 
vă crea momente de vulnerabilitate de care să se folosească în a vă 
îngenunchea. 


16. Nu vă lăsaţi la cheremul lăcomiei şi al satisfacerii orgoliului personal. 
Agenţii de influenţă ştiu foarte bine cum să vă exploateze aceste slăbiciuni 
pentru a profita de pe urma dumneavoastră sau chiar pentru a vă supune în 
cele din urmă. Rezistati ademenirilor, linguselilor, bârfelor, iar dacă vă 
simtiti nesigur(ă) și nu știți cum să procedati, gândiţi-vă la persoana pe care 
o consideraţi un exemplu de onestitate și stăpânire de sine și imaginati-va 
cum ar proceda aceasta în locul dumneavoastră. 


17. Acceptati schimbul de idei, analizati la rece opiniile sau concepţiile ce 
nu coincid cu ale dumneavoastră, mai ales când sunt susținute de argumente 
concrete, încercaţi să vă puneţi în locul celor cu care vă confruntati ideile, 
pentru a vedea mai bine unde greşesc ei sau unde gresiti dumneavoastră. 


18. Identificati momentele în care simtiti un sentiment de vină si încercaţi 
să-i aflați originea. Vedeţi dacă nu va este indus in mod artificial pentru a vă 
determina să actionati într-un anume fel. În general, nu luaţi decizii pentru a 
scăpa de sentimentul de vină. Acceptaţi-l ca pe o componentă inevitabilă a 
firii umane, dar nu actionati sub imperiul său. 


19. Actionati pe deplin constient in toate situatiile. Nu luati decizii doar 
pentru că „aşa trebuie“ sau pentru că asa v-a intrat in reflex. Incercati să 
vedeţi care anume reflexe corespund convingerilor dumneavoastră intime și 
care v-au fost impuse prin diverse tehnici de manipulare. 


20. Gândiţi-vă că, uneori, consecventa poate conduce la rigiditate. Dacă în 
urma unei analize detasate va dati seama ca ati greşit, nu persistati in 
greseala doar de dragul consecventei. 


21. Autorităţile legitime trebuie respectate, dar cei care se erijează în 
autorităţi fără a avea legitimitate trebuie supuși unei analize atente pentru a 
vedea care sunt interesele ascunse ce îi animă si pentru a găsi calea de a-i 
respinge. 


22. Vociferarile sau reacţiile emoţionale nu sunt suficiente pentru 
contracararea actelor de inechitate sau de injustitie. Pentru a lupta împotriva 
oricăror abuzuri trebuie să vă asumaţi deschis opţiunea si sa le infruntati 
până la capăt, indiferent de consecinţe. 


Lista prezentată mai sus conține douăzeci si două de sfaturi, însă ea 
constituie doar un început. O puteți completa dumneavoastră înșivă cu 
concluziile proprii extrase din această carte sau rezultate în urma 
observațiilor din viata de zi cu zi. Apoi puteţi analiza din nou toate aceste 
metode, le puteţi practica, le puteţi perfecționa, le puteţi adapta situaţiilor 
concrete in care vă aflaţi la un moment dat, le puteţi împărtăși celor din 
jurul dumneavoastră sau le puteţi ignora. 


Alegerea vă aparține... 


Referinte bibliografice 


Allport, G. W. (1985). The historical background of social psychology. În 
Lindsey, G; Aronson, E. (eds.). The Handbook of Social Psychology. New 
York: McGraw Hill. 


Aronson, Elliot, Akert, Robin M., Wilson, Timothy D.(1994). Social 
Psychology:. The Heart and The Mind. New York: Harper Collins. 


Aronson, E. (1981). Social Animal. San Francisco: W.H. Freeman. 


Cialdini, R., Vincent, J., Lewis, S., Catalan, J., Wheeler, D., & Darby, B. 
(1975). Reciprocal concessions procedure for inducing compliance: The 
door-in-the-face technique. Journal of Personality and Social Psychology, 
31, 206-215. 


Cialdini, R. B. (1984). Influence: how and why people agree to things. New 
York: Morrow. 


Cialdini, R.B., (1993). Influence: Science and Practice. (ed. IIT). New York: 
Harper Collins. 


Disertori, B. & Piazza, M. (1970). Trattato di Psichiatria e 
Sociopsichiatria. Padua: Liviana. 


Durkheim, E. [1893] (2008). Diviziunea muncii sociale. Bucuresti: Editura 
Antet. 


Eibl-Eibesfeldt, 1. (2009). Agresivitatea umană. Bucuresti: editura Trei. 


Festinger, L. (1957). A Theory of Cognitive Dissonance. Stanford, CA: 
Stanford University Press. 


Ficeac, B. (2011). De ce se ucid oamenii. Bucurest: RAO. 


Ficeac, B. (1999). Cenzura comunistă si formarea „omului nou“. 
București: Nemira. 


Freedman, J.L.; Fraser, S.C. (1966). Journal of Personality and Social 
Psychology, Vol 4(2), Aug., 195-202. 


Friedman, L.J. (1999). Identity’s Architect: A Biography of Erik H. Erikson. 
New York: Scribner. 


Hart, R., Friedrich, G., Brooks, W. (1975). Overcoming Resistance to 
Persuasion, New York: Harper & Row. 


Hassen, S. (1988). Combatting Cult Mind Control. Rochester VT, Park 
Street. 


Kapferer, J.-N. (1993). Zvonurile. Bucuresti: Humanitas. 
Keen, S.(1986). Faces of the Enemy. San Francisco: Harper & Row. 
Le Bon, G. (1990). Psihologia multimilor. Bucuresti: Anima. 


Lifton, R.J. (1961). Thought Reform and the Psychology of Totalism: A 
Study of ,, Brainwashing “ in China. New York: W. W. Norton. 


Lutz, W. (1983). Double-Speak. New York: Harper & Row. 
Mares, W. (1971). The Marine Machine. New York: Doubleday. 


Marks, J. (1980). The Search for The Manchurian Candidate. New York: 
McGraw-Hill. 


Milburn, M.A. (1991). Persuasion and Politics: The Social Psychology of 
Public Opinion. Pacific Grove CA, Brooks/Cole. 


Milgram, Stanley (1974). Obedience to Authority: An Experimental View. 
Harper Collins. 


Milgram, S. (1992). The Individual in a Social Work: Essays and 
Experiments (ed. II), New York: McGraw-Hill. 


Mullen, B. (1986). Atrocity as a function of lynch mob composition: A self- 
attention perspective, Personality and Social Psychology Bulletin, 12, 187- 


197. 
Pease, A. (1995). Limbajul Trupului. Bucuresti, Polimark. 


Perrin, S., Spencer, C. (1980). The Asch effect: a child of its time?, Bulletin 
of the British Psychological Society, 32, 405-406. 


Petty, R.E., Cacioppo, J. T. (1986). Communication and persuasion: 
Central and peripheral routes to attitude change. New York: Springer- 
Verlag 


Pratkanis, A.R., Aronson, E. (1991). Age of Propaganda: The Everyday Use 
and Abuse of Persuasion. New York: Freeman. 


Raportul FreeEx. (2011). Libertatea presei in România 2011. ActiveWatch - 
Agenţia de monitorizare a presei: București. 


Schrag, R. (1079). Mind Control. New York: Pantheon Books. 


Watson, R.J. (1973). Investigation into Deindividuation Using a Cross- 
Cultural Survey Technique. Journal of Personality and Social Psychology, 
25, 342-345 


Weinstein, N.D. (1990). Psychiatry & the C.I.A. Washington D.C.: 
American Psychiatric Press. 


Wierzbicki, P. (1996). Structura minciunii. Bucuresti: Nemira. 


Zimbardo, P.G., Ebbesen, E., Maslach, C. (1977). /nfluen- cing Attitudes 
and Changing Behavior. Menlo Park CA: Addison Wesley. 


Zimbardo, P.G. (1984). Mind control: Political Fiction and Psychological 
Reality. In P. Stansky (Ed.) On Nineteen Eighty-four. New York: Freeman 
Press. 


Zimbardo, RG., Leippe, M.R. (1991). The Psychology of Attitude Change 
and Social Influence. New York : McGraw-Hill. 


Zimbardo, P.G. (1972). The Tactics and Ethics of Persuasion. In 
McGinnies, E. & King, B. (Eds.). Attitudes, Conflict, and Social Change. 
New York: Academic Press. 


